
Indledning. 


JL  hilip  Augusts  uværdige  Opførsel  mod  Ingeborg  er  til  alle 
Tider  af  alle  Historieskrivere  bleven  betragtet  som  en  Plet  paa 
hans  berømmelige  Liv.  Selv  hans  samtidige  Beundrere  og  Til- 
hængere, der  ellers  ere  ødsle  med  Lovtaler  over  ham,  kunne 
ikke  skjule  det. 

Et  Forhold,  der  med  Hensyn  til  sin  Beskaffenhed  og  sine 
vigtige  Følger  kan  kaldes  enestaaende  i  Historien,  maatte  vække 
den  største  Opmærksomhed.  Allerede  det  Eomantiske  ved  Sagen 
maatte  være  tilstrækkeligt  dertil ;  men  desuden  greb  den  saa  dybt 
ind  i  Datidens  politiske  og  kirkelige  Forhold,  at  den  fik  en  over- 
ordentlig historisk  Betydning. 

Det  er  dog  først  i  den  nyeste  Tid,  at  Ingeborgs  Skjæbne 
har  fundet  Historieskrivere.  Den  har  ligget  skjult  i  Aktstykker, 
der  tildeels  først  i  dette  Aarhundrede  ere  dragne  frem  for  Lyset. 
m  De  tidligere  Skribenter,  baade  danske  og  franske,  vide  derfor  kun 
ringe  Besked.  De  vigtigste  franske,  søm  Mézerai,  Daniel,  Vély, 
synes  kun  at  have  kjendt  endeel  af  hendes  Ulykker  og  standse 
ved  Kirkemødet  i  Soissons  1201.  At  Philip  dengang  med  For- 
stillelse antog  hende  som  Dronning,  er  blevet  forblandet  med 
den  endelige  Antagelse,  der  først  skete  1213,  efterat  hun  endnu 


VI 

i  12  lange  Aar  havde  maattet  døje  megen  Elendighed  i  Taarnet 
i  Etampes  og  været  udsat  for  de  bittreste  Forfølgelser. 

Denne  Hovedfejl  gaaer  igjennem  alle  tidligere  Skrifter  og 
gjentages  i  de  enkelte  Notitser,  vi  finde  derom  hos  danske  An- 
nalister i  Middelalderen.  Kun  Petrus  Olai  har  i  sine  annales 
rerum  Danicarum1)  antydet  Aar  1213  ved  Siden  af  den  al- 
mindelige Angivelse  af  1201  efter  »Anthoninus  et  Historici 
Francorum«,  som  han  anfører.  I  det  Hele  ere  vore  Annalisters 
tarvelige  Bemærkninger  om  Ingeborg  kun  Eftersnak  af  de  franske, 
navnlig  Kigord.  Hamsfort  har  i  sin  Chronologia  secunda2) 
et  Par  Notitser,  Bartholin  i  sine  Annaler3)  en  ganske  kort; 
begge  have  de  den  Urigtighed,  at  »Pave  Coelestin  satte  Frankrig 
i  Ban « .  Thomas  G  h  e  y  s  m  e  r  4)  lader  Philip  leve  7  Aar  sammen 
med  Agnes,  som  han  kalder  Maria  (!) ,  men  veed  dog  alene  Be- 
sked om  hendes  Børns  Legitimation.  Naar  vi  til  disse  Anna- 
listers ubetydelige  Meddelelser  paa  anden  Haand,  der  tilmed  for 
Størstedelen  ere  Vildfarelser,  lægge  de  noget  fuldstændigere,  men 
ikke  mindre  fejlfulde  hos  Arild  Hvitfeld,  der  lader  Ingeborg  gaae 
i  Kloster  og  Agnes  komme  i  det  samme  Kloster5),  saa  ville  vi 
finde,  at  vore  ældre  Historikere  saagodtsom  ingen  Betydning  have 
for  Ingeborgs  Historie. 

De  samtidige  franske  Krønikeskrivere,  som  Munken  Rigord 
af  St.  Denis,  der  har  skrevet  Philip  Augusts  Historie  indtil 
12096)  og  hans  Fortsætter  indtil  12197),  Vilhelm  fra  Bre- 
tagne, Kongens  Kapellan  og  Hovmester  for  hans  naturlige  Søn, 


M  Script.    Rer.  Dan.    t.  I,  p.  181  :    nota    quod    nostri  historici  dicunt 

1213. 
-)  Ser.  R.  D.  I,  283  og  284. 

3)  Ib.  I,  342. 

4)  Ib    II,  393  i  hans  compendium  historiæ  Danicæ. 

5)  t.  I,  S.   158— I  til  (Folioudgaven). 

6)  Gesta  Philippi  i  Hist.  de  France  t.  XVII. 

7)  Ligeledes  i  Hist.  de  Fr.  t.  XVII. 

indeholde  ikke  meget  om  en  Sag,  der  kun  var  lidet  hæderlig 
for  deres  Velynder  Kongen,  saameget  mere  som  den  sidste  sær-* 
lig  havde  paataget  sig  at  lovsynge  Philip  i  Æresdigtet  »Philip- 
piden«.  Ligesaa  partisk,  men  imod  Philip,  er  Englænderen 
Vilhelm  af  Nevbury1),  der  har  fiere  vigtige  Efterretninger, 
ligesom  hans  Landsmand  Roger  af  Hoveden2). 

Langt  vigtigere  for  Ingeborgs  Historie  ere  flere  samtidige 
Brevsamlinger,  hvori  der  findes  endeel  Skrivelser  i  Anledning  af 
Ingeborgs  Sag.  I  den  første  Tid  komme  Biskop  Stephan  af 
Tonrnais  Breve 3)  i  Betragtning;  han  havde  tidligere  som  Ab- 
bed til  St.  Genoveva  (1177 — 1192)  kjendt  mange  danske  Stu- 
derende, ja  endog  været  Lærer  for  Peder  Sunesøn,  Absalons 
Eftermand  paa  Roskilde  Bispestol;  han  var  en  fortrolig  Ven  af 
den  berømte  Abbed  Vilhelm,  og  ligesom  denne  i  Danmark  blev 
han  i  Frankrig  anvendt  til  Sendelser  i  vigtige  Statsanliggender. 
Blandt  hans  Breve  finde  vi  nogle  til  Kong  Knud,  Absalon  og 
andre  danske  Stormænd,  og  flere  om  Ingeborg,  som  han  havde 
kjendt  strax  efter  hendes  Ankomst  til  Frankrig,  og  for  hvem 
han  følte  en  inderlig  Deeltagelse.  Langt  rigere  og  vigtigere  er 
Abbed  Vilhelms  Brevsamling.  Denne  i  Danmarks  Historie 
saa  navnkundige  Franskmand  blev  som  bekj endt  af  Absalon  kaldet 
fra  St.  Genoveva  til  Abbed  i  Eskilsø,  siden  i  Ebelholt,  og  stod 
Kong  Knud  saa  nær,  at  han  sendte  ham  i  Søsterens  Sag  til 
Rom  og  Paris.  Hans  Breve  ere  altsaa,  navnlig  i  denne  Periode, 
en  Hovedkilde,  men  desværre  mangle  de  al  Angivelse  af  Stedet, 
hvor  de  ere  skrevne,  og,  hvad  der  er  det  største  Savn,  al  Tids- 
angivelse af  Dag  eller  Aar,  naar  de  ere  skrevne,  saa  at  man 
bestandig    maa   slutte  sig  til  deres  Plads    i    Sagen,    og    Brugen 


*)  Guill.  Neubrigensis  Rerum  Anglicarum  libri  V. 

2)  Annales,  i  Hist.  de  Fr.  t.  XVII. 

3)  Stephani  Tornacensis  epistolæ. 

af  dem  følgelig  ofte  bliver  vildsom  og  i  al  Fald  tvivlsom.  En- 
•  deel  af  dem  mangler  desuden  i  den  Udgave,  Suhm  lod  besørge1) 
efter  otte  Haandskrifter,  som  det  lykkedes  ham  at  opspore,  ef- 
terat  man  længe  havde  anseet  dem  for  tabte.  Han  ledsagede 
dem  med  en  Samling  af  andre  Breve  og  Aktstykker  til 
Ingeborgs  Historie2),  især  Pavebreve,  men  Nøjagtigheden 
saavel  ved  Mallets  Afskrifter  i  Yaticanet  som  ved  Suhms  Ud- 
givelse lader  meget  tilbage  at  ønske. 

Abbed  Vilhelm  skylde  vi  ogsaa  en  Stamtavle3),  som  han 
har  sammensat  for  at  vise  det  aldeles  Ugrundede  i  Paastanden 
om  Ingeborgs  Svogerskab  med  sin  Gemal.  Hvitfeld  har  allerede 
kjendt  den  og  anført  den4):  »da  er  dette  en  ret  Fortegnelse 
paa  Slecten  aff  en  Bog,  S.  Villom  haffver  skreffvet«. 

Den  tredie  Brevsamling  er  Pave  Innocens  den  tredies 
Breve5),  der  fraAar  1198  ere  en  Hovedkilde  til  Ingeborgs  Hi- 
storie; den  maa  næsten  udelukkende  øses  af  de  Breve,  der  an- 
gaae  hende  i  denne  uhyre  Samling,  hvoraf  dog  endeel  er  tabt. 
Ogsaa  Forfatteren  af  hans  gesta  giver  mange  værdifulde  Op- 
lysninger. 

Der  har  hvilet  ligesom  en  Ulykkesstjerne  over  de  Arbejder, 
der  ere  foretagne  for  at  oplyse  Ingeborgs  Historie.  Det  Værk, 
som  Parlament  sraad  Bo  uhier  i  Dijon  havde  forfattet  over  Skils- 
missesagen, gik  tabt  under  Eevolutionen,  og  ligeledes  er  det  gaaet 
med  den  vidtløftige  Memoire,  som  La  Porte  du  Theil,  en  af 
de  virksomste  Udgivere  af  Innocens's  Breve,  skrev  paa  Revolu- 
tionstiden; Gréraud  har  forgjæves  søgt  efter  den  blandt  hans 
efterladte  Papirer  i  det  Kejserlige  Bibliothek.      Kun   en   Afhand- 


*)  Wilhelmi  abbatis  epistolæ  i  Script.  Rer.  Dan    t.  VI. 

2)  Diplomata  ad  historiam  Ingeburgæ  Reginæ  i  Ser.  R.  D.  t.  VI. 

3)  Ser.  R.  D.  II,  p.    154. 

4)  t.  I,  S.   160. 

5)  Innocentii  III  epistolæ. 

ling  af  ham  om  Forbindelserne  mellem  Danmark  og  Frankrig  i 
det  13de  Aarhundrede  *)  er  trykt  i  tome  IV  des  Mémoires  de 
l'Institut,  classe  de  littérature  et  beaux-arts,  og  betegner  sig 
som  Indledning  til  det  fuldstændigere  Arbejde  over  Philips  og 
Ingeborgs  Ægteskab  og  Skilsmisse,  der  nu  synes  at  være  tabt. 

Det  var  først  den  berømte  Her  en  le  Géraud,  der  fra 
fransk  Side  gav  en  grundig  og  udtømmende  Behandling  af  Sagen 
i  sin  Afhandling:  Ingeburge  de  Danemark,  Eeine  de  France 
1193 — 1236,  mémoire  de  feu  Hercule  Géraud,  couronné  par 
rAeademie  des  Inscriptions  et  Belles-Lettres  dans  sa  seance  de 
11  aout  18442).  Frankrigs  nuværende  fortrinligste  Arkivist, 
Leopold  Del  i  s  le,  der  1856  har  udgivet  »Catalogue  des  actes 
de  Philippe-Auguste « ,  bemærker  i  Indledningen3)  til  dette  Værk 
i  Anledning  af  Gérauds  Afhandling:  »L'histoire  d'Ingeburge  n'est 
plus  å  faire.  Ce  n'est  pas  que,  dans  ce  lamentable  episode,  il 
ne  reste  encore  des  points  obscurs.  Mais  il  ne  faut  guére 
espérer  de  surmonter  les  difficultés  devant  lesquelles  Géraud  a 
du  s'arréter.  Tout  ce  qu'on  pourra  essayer,  ce  sera  de  combler 
quelques  lacunes,  et  de  rectifier  ou  de  completer  certains  dé- 
tails.«  Delisle  har  imidlertid  fremdraget  adskillige  nye  Akt- 
dykker,  som  Philips  forvirrede  Brev  til  Innocens  ved  Slutningen 
af  Mødet  i  Soissons  1201,  hans  spydige  Brev  til  den  pavelige 
Legat  Guala  1209,  hans  Gave  til  Ingeborg  og  hendes  Testament, 
begge  af  September  1218;  et  Brev,  der  fejlagtigt  er  blevet  hen- 
fort   til    1200,    har    Delisle    stillet    paa  dets  rette  Plads  1207. 


*)  Mémoire  concernant  les  relations,  qui  existoient  au  douziéme  siécle 
entre  le  Danemark  et  la  France,  pour  servir  d'introduction  å  une 
histoire  detaillée  du  mariage  de  Philippe-Auguste  avec  Ingelburge 
et  de  leur  divorce. 

-)  1  la  bibliothéque  de  lecole  des  Chartes,  2me  serie,  I,  p.  1  og  93. 

*)  p.  GXVII 

Alt  dette  har  Géraud  ikke  kjendt;  iøvrigt  ere  Misforstaaelser  og 
Unøjagtigheder  meget  sjældne  hos  ham. 

Fra  dansk  Side  har  Laurits  Engelstoft  med  stor  For- 
kjærlighed  behandlet  dette  Stof  i  sin  historiske  Undersøgelse: 
Philip  August,  Konge  af  Frankrige,  og  Ingeborg,  Prinsesse  af 
Danmark,  1801 1).  Det  følger  imidlertid  af  sig  selv,  at  han  til 
dette,  for  sin  Tid  meget  grundige  Arbejde  har  maattet  savne 
mange  Kilder,  som  den  følgende  Tid  har  bragt  for  Dagen. 
Havde  S  uh m  gjort  sig  bedre  bekjendt  med  sine  Kilder,  vilde 
han  have  undgaaet  de  fleste  af  de  mange  Unøjagtigheder  og 
Urigtigheder,  hvoraf  hans  Fremstilling  i  det  8de  og  yde  Bind 
af  hans  »Historie  af  Danmark«  vrimler.  Man  kan  derfor  kun 
benytte  hans  Historie  med  megen  Varsomhed  som  en  Samling 
af  Materialier,  af  hvilke  han  forøvrigt  til  Ingeborgs  Historie 
havde  særdeles  mange  til  Eaadighed.  Over  de  videre  Oplysninger 
og  Undersøgelser,  som  Abraham  Kali  under  Udgivelsen  af 
Suhms  Historie  havde  tænkt  paa  at  tilføje  denne,  og  som  han 
flere  Gange  omtalte2),  synes  den  uheldige  Stjerne  at  have  hvilet, 
der  er  ejendommelig  for  Ingeborgs  Historie;  de  ere  aldrig  komne 
for  Lyset,  og  han  er,  som  Estrup3)  udtrykker  sig,  bleven  »Fædre- 
landet dem  skyldig«.  » 

Der  var  altsaa  Grund  til  at  tage  en  Sag  op  paany,  der 
foruden  sin  almindelig  historiske,  kirkehistoriske  og  politiske 
Betydning  tillige  har  en  særlig  Interesse  for  os  som  Danske, 
som  Landsmænd  af  den  beklagelsesværdige  Dronning,  der  blev 
dens  Offer.      At  oplyse   den   med   alle  de  Hjælpemidler  og  Akt- 


*)  Denne    oprindelige  Udgave    er   her    allevegne    benyttet    og    anført. 

Den  er  optrykt  i  Udgaven  af  hans  samlede  Skrifter. 
-)  See  Fortalerne  til  Suhms  Historie    af  Danmark,    8de  og  9de  Bind, 

samt  IX,  S.  380,  Note  b. 
3)  Absalon  som  Helt,  Statsmand  og  Biskop,  1826,  S.   171,  Note  1. 

stykker1),  den  nyeste  Tid  har  fremdraget,  og  navnlig  benytte 
Gérauds  skarpsindige  Undersøgelse,  saa  at  alle  hans  Oplysninger 
kunde  blive  overførte  paa  vort  Fædrelands  Grund,  har  været 
Hensigten  med  dette  Arbejde,  der  forøvrigt  haaber  Overbærenhed, 
dersom  man  ikke  finder  de  Knuder  løste,  »foran  hvilke  Gréraud 
selv  har  maattet  standse«. 


*)  Nogle  af  de  sidste,    for   os  Danske   mindre   let  tilgængelige  Doku- 
menter findes  som  Bilag. 


L     Underhandlingerne  og  Brylluppet. 

(1193.) 

ulutningen  af  det  12te  Aarhundrede  kan  med  Rette  kaldes 
et  af  de  lykkeligste  Tidsrum  i  Danmarks  Middelalder,  ja  i 
hele  Danmarks  Historie.  Rigets  Samling  ved  den  første 
Valdemar  havde  vundet  Fasthed,  Absalons  Klogskab  og 
Kraft  havde  ikke  alene  beskyttet  Landet  mod  dets  Fjender, 
men  udstrakt  dets  Herredømme  vidtomkring.  Hans  Sværd 
havde  udbredt  Kristendom  og  Kultur  blandt  Hedningene 
Ted  Østersøens  sydlige  Bred.  Den  gamle  krigerske  Aand 
irar  atter  kaldt  tiUive  i  Folket,  men  den  rører  sig  ikke 
længere  paa  Hedenskabets  Viis ;  formildet  og  forædlet  træder 
den  i  Kristendommens  Tjeneste  og  giver  store  og  mægtige 
Vidnesbyrd  om  sin  Kraft. 

Over  det  blomstrende  Rige  herskede  siden  Valdemars 
Død  den  12te  Maj  1182  den  ældste  af  hans  Sønner,  som 
Konge  kaldet  Knud  den  sjette,  en  stille,  alvorlig,  stræng 
sædelig  Herre,  med  clen  store  Absalon  til  Støtte  og  Raad- 
giver,  der  i  mere  end  een  Menneskealder  var  den  egentlige 
Sjæl  i  Regeringen.  Thi  Kirken  gik  dengang  Haand  i  Haand 
med  Staten,  og  begge  trivedes  foreløbig  vel  ved  denne  For- 
bindelse.     Erobringstogene   bleve  tillige   Korstog.      Kirkens 


Magt  vandt  stedse  mere  Fodfæste,  især  siden  Norden  havde 
rejst  et  eget  Ærkebispesæde  i  Lund.  Valdem årernes  glim- 
rende Tid  er  da  ikke  alene  Landets  og  Folkets,  men  ogsaa 
Kirkens  Blomstringstid. 

Den  Glands,  der  omgav  Kongehuset,  et  af  de  ældste 
og  meest  anseete  paa  den  Tid,  bragte  fremmede  Fyrster  til 
at  tragte  efter  at  komme  i  Slægtskabsforbindelse  med  det.. 
Af  den  store  Valdemars  og  Sophies1)  Døttre  var  den  ældste,. 
Sophie,  født  1159,  bleven  gift  1181  med  Grev  Siegfried 
af  Orlamunde;  de  to  næste,  Margrethe  og  Marie  eller 
Magdalene2),  vare  1188  som  Nonner  gaaede  ind  i  Marie- 
klostret i  Koskilde;  de  tre  yngste  vare  Richiza,  født  1174r 
der  1210  blev  gift  med  den  svenske  Kong  Erik  Knudsen,, 
Ingeborg,  født  1175,  hvis  beklagelsesværdige  Skjæbne  som 
Frankrigs  Dronning  vi  her  nærmere  ville  følge,  og  Helena* 
født  1176,  gift  omtrent  i  xlaret  1202  med  Hertug  Vilhelm 
den  tykke  af  Lyneborg  og  Stammoder  til  den  nuværende 
engelske  Kongefamilie. 

Af  disse  Giftermaal  standse  vi  med  Forundring  ved 
Ingeborgs.  Hvorledes  kom  denne  Forbindelse  istand,  den 
eneste,  der  nogensinde  har  fundet  Sted  mellem  Frankrigs 
og  Danmarks  Fyrstehuse?  Saalangt  som  vi  søge  i  Historien* 
træffe  vi  ingon  lignende,  hverken  før  eller  siden.  lovrigt 
kunde  vel  denne  Forening,  saa  ulykkelig  scm  den  var,  in- 
genlunde opmuntre  til  nogen  Gjentagelse  for  Fremtiden. 

I  Frankrig  var  1180  den  femtenaarige  Philip  —  med 
Tilnavnet  August,  fordi  han  var  født  i  August  Maaned  — 
kommen  paa  Tronen.  Hans  Kroning  var  bleven  opsat, 
fordi  han  var  falden  i  en  Sygdom,  fremkaldt  af  Skræk  over 


')  En  Datter  af  den  russiske  Fyrste  Wladimir  i  Halicz,  var  født  omL 

1140,  blev  gift  1157,  døde  5.  Maj   1198. 
2)  Gram  in  Meurs.,  p.  338,  f.  og  356,  d. 


at  han  havde  forvildet  sig  i  en  Skov  om  Natten,  indtil  en 
Kulsvier  omsider  fandt  ham  og  førte  ham  til  Compiegne1). 
Det  blev  ikke  hans  mindste  Vildfarelse.  Om  en  langt 
større  Forvildelse  —  om  man  tør  kalde  det  med  et  saa 
mildt  Navn  —  handler  denne  Fremstilling.  Naar  vi  und- 
tage denne  hans  Skilsmissesag,  var  iøvrigt  ingen  Konge 
mere  efter  Præsternes  Sind.  Hans  første  Regeringshandling 
maatte  ret  være  Kirken  velbehagelig.  Det  var  en  grusom 
Forfølgelse,  Udplyndring  og  Udjagen  af  Jøderne,  hvilket 
netop  var  efter  Datidens  Smag  og  betragtedes  som  en 
Fromhedshandling.  Religionsspottere  og  Kjættere  overgav 
han  uden  Barmhjertighed  til  Kirkens  Straf,  der  allerede 
dengang  var  bleven  Baalet.  De  adelige  Herrer,  der  plagede 
Kirken,  fik  Kongen  til  Fjende.  Han  forstod  sin  Tid,  at  han 
kun  kunde  hæve  sin  Magt  ved  at  stotte  sig  til  Kirken.  Med 
Snildhed  forstod  han  at  drage  Fordeel  af  alle  Forhold,  og 
han  har  den  Betydning  og  Fortjeneste  at  have  befæstet 
Kongedømmet  i  Frankrig  i  Middelalderen,  at  have  grund- 
lagt Monarkiet  ved  at  forene  Normandiet  med  Moderlandet, 
at  have  hævet  Paris2)  ved  at  give  den  Kathedralkirken, 
Brolægning,  Torv,  Hospitaler,  Vandledninger,  nyt  Vaaben 
og  fremfor  alt  dets  Universitet,  at  have  svækket  Vasalmagten 
og  underlagt  den  sin  egen.  Han  var  en  forsigtig  Fyrste, 
meget  mere  fredelig  end  krigersk,  skjøndt  hans  vigtige  Er- 
obringer syntes  at  vidne  om  det  Modsatte.  Men  Bretagne- 
ren Vilhelm,  Kongens  Kapellan,  har  i  sin  Philippide,  en 
klassisk  Efterligning  af  Æneiden,  skuffet  os  med  Hensyn  til 
Philips  virkelige  Karakteer.  Eomanerne  have  tilsidst  for- 
vandlet ham  til  en  ridderlig  Helt,  en  anden  Kichard  Løve- 


*)  ChroDica  reg.  franc,  apud  Ser.  fr.  XII,  214. 
-)  Dulaure,  Hist.  de  Paris,  I.,  316  o.  11. 


hjerte,  istedetfor  at  han  var  den  bestemteste  Modsætning 
dertil,  en  snild,  fiin,  beregnende  Politiker1). 

løvrigt  skildres  han  som  ædel  af  Holdning,  behagelig 
og  vindende  af  Væsen,  fyrig  af  Sind,  arbejdsom  og  ivrig  i 
sine  Pligter,  stræng  i  Rettens  Udøvelse,  personlig  tapper, 
ædelmodig,  dog  ikke  længere  end  hans  Fordeel  tillod,  og 
saa  langt  fra  at  være  ødsel  og  hengiven  til  Pragt  og  kost- 
bare Hoffester,  at  han  meget  mere  bebrejdedes  af  Samtiden 
for  altfor  stor  Sparsomhed.  Formodentlig  sparede  han  sine 
Skatte  til  den  belejlige  Tid,  som  uundværlige  Hjælpemidler 
til  sine  Formaals  Fremme.  Ogsaa  heri  lignede  han  sin 
Navne,  Philip  af  Macedonien,  med  hvem  han  har  saa- 
meget  tilfælles. 

Af  alle  franske  Konger  af  Huset  Valois  er  der  kun  een, 
der  i  Snildhed  og  Utrættelighed  i  sine  Planer,  i  Betydning 
for  Rigets  Fremvæxt  kan  sammenlignes  med  Philip,  den 
snildeste  og  daadkraftigste  Konge  af  det  capetingiske  Huus. 
Der  er  megen  Lighed  mellem  Philip  og  den  berygtede  L  u  d- 
vig  den  ellevte,  en  Lighed,  der  især  vil  falde  i  øjnene 
i  den  Sag,  vi  her  afhandle,  i  hvilken  Philips  Skyggesider 
stærkt  fremtræde.  Den  uværdige  Opførsel,  han  viste  mod 
sin  Dronning  Ingeborg,  er  en  Skamplet  paa  hans  berømme- 
lige Liv,  som  hans  ivrigste  Beundrere  ikke  have  kunnet  af- 
tvætte eller  dølge2).  Hans  Snildhed  bliver  her  til  Snedig- 
hed og  Troløshed,  hans  Utrættelighed  og  Udholdenhed  til 
Haardnakkenhed  i  Uret  og  Trods  mod  sin  Pligt. 

Den  15de  Marts  1190  havde  han  mistet  sin  Gemalinde 
Isabelle  eller  Elisabeth  af  Hennegau,  med  hvem  han 


*)  Michelet,  Hist.  de  France,  livre  IV,  chap.  5,  som  vi  næsten  gan- 
ske have  fulgt  med  Hensyn  til  Philips  Karakteristik. 

2)  Géraud  p.  3.  Une  tache  honteuse,  que  ses  plus  ardents  pané- 
gyristes  n'ont  pu  dissimuler. 


havde  tre  Sønner;  den  ældste  blev  siden  Konge  under  Navn 
af  Ludvig  den  ottende.  Hun  var  en  Datter  af  Balduin 
den  femte,  Greve  af  Hennegau,  og  Margrete  af  Elsas, 
Grevinde  af  Flandern,  Søster  til  Kongens  Hovmester,  Phi- 
lip af  Elsas,  Greve  af  Flandern1).  Dette  Ægteskab  havde 
ikke  været  lykkeligt;  Stridigheder  mellem  Kongen  og  hendes 
Slægt  i  Flandern  og  tillige  Enkedronning  Alix's  Kænker 
havde  vakt  Uvillie  mod  hende  hos  Kongen,  saa  at  han  endog 
tænkte  paa  Skilsmisse.  Imidlertid  udjævnedes  Uenigheden, 
og  hun  vedblev  at  være  hans  Hustru  til  sin  Død,  der  ind- 
traf før  Kongens  Fraværelse  paa  det  tredie  Korstog. 

Paa  tredie  Aar  havde  han  været  Enkemand,  længe  nok 
for  en  ung  Fyrste  paa  25  Aar,  og  han  tænkte  nu  for  Alvor 
paa  atter  at  formæle  sig.  Hans  Morbroder,  Ærkebiskop 
Vilhelm  af  Reims,  Søn  af  Grev  Tiebaut  af  Champagne 
og  selv  Kardinal  af  Champagne,  var  dengang  nylig  kommen 
hjem  fra  en  Pilegrimsfærd  til  St.  Jakob  i  Galicien2).  Efter 
Overlæg  med  denne  sin  Ven  og  højre  Haand3)  vendte  han 
sit  Blik  til  Danmark,  og  det  vil  ikke  være  særdeles  vanske- 
ligt at  indsee  Bevæggrunden  dertil. 

I  den  sidste  Halvdeel  af  det  1 2te  Aarhundrede  var  der 
bleven  en  levende  Forbindelse  mellem  Danmark  og  Frankrig, 
om  end  ikke  i  politisk  Henseende,  saa  dog  i  videnskabelig 
og  kirkelig.     Den  var  nærmest  fremkaldt  ved  Ærkebiskop 


*)  Suhm  VIII,  296  kalder  heude  urigtigt  Søster  til  Grev  Balduin  af 
Flandern  og  Datterdatter  af  Grev  Philip,  hvorimod  han  S.  302  an- 
fører det  rette  Forhold.  Holberg,  Danm.  Rig.  Hist.  I,  259  gjør 
hende  ligesaa  urigtigt  til  en  Datter  af  4en  nævnte  Grev  Philip,  der 
jo  var  hendes  Morbroder;   Philip  kalder  han  Greve  af  Hannover. 

2)  Suhm,  VIII,  296.  Han  var  Ærkebisp  1175-1207.  Sammarth. 
Gallia  christiana  ad  1656,  t,   1  p.  512  —  519. 

3)  At  Stephan  af  Tournay  ogsaa  havde  bidraget  dertil,  fortæller  Gal- 
lia chr.  VII,  col.  725. 


Es  kil  s  Venskab  med  den  hellige  Bernhard  af  Klostret 
Clairvaux,  hvorhen  han  endog  søgte  efter  Vennens  Død  for 
der  at  døe  i  Fred.  Abbed  Vilhelms1)  lange  Virksomhed 
i  Danmark,  under  hvilken  han  vedblev  at  staae  i  nøje  For- 
bindelse med  sine  Venner  i  Frankrig,  og  de  mange  danske 
Studerendes  Ophold  i  Paris,  hvor  de  endog  skulle  have 
grundlagt  det  ældste  Kollegium,  det  danske2),  maatte 
bringe  anseete  Mænd  i  begge  Lande  og  Folkene  selv  nær- 
mere til  hinanden. 

Philip  attraaede  imidlertid  en  nøjere  politisk  Forbindelse 
med  Danmark,  og  de  daværende  Forhold  afgave  tilstrækkelig 
Grund  dertil.  Den  ærgjærrige  og  erobringslystne  Fyrste 
ønskede  gjerne  at  berøve  England  de  betydelige  Lehn,  det 
havde  paa  Vestsiden  af  Frankrig,  og  Forholdene  syntes  netop 
særdeles  gunstige  dertil,  da  den  tappre  engelske  Konge, 
Richard  Løvehjerte,  sad  fangen  i  østerrig,  og  det  ikke 
var  rimeligt,  at  han  snart  skulde  komme  i  Frihed.  Det  be- 
sværede ikke  Philips  Samvittighed,  at  han  havde  lovet  Ri- 
chard ved  Afskeden  i  Palæstina,  ikke  at  angribe  hans  Lande 
under  hans  Fraværelse;  han  havde  tværtimod  strax  begyndt 
Fjendtligheder  og  søgte  allehaande  Paaskud  til  at  besmykke 
dem.  I  Aaret  1192  omgav  han  sig  med  en  Vagt,  bevæbnet 
med  Kobberkøller3)  for  at  beskytte  sig  mod  Snigmordere, 
udsendte    fra    »den  Gamle  fra  Bjerget«,   Høvdingen  for  den 


l)  Opdragen  i  St.  Germain  des  Pres  under  sin  Onkel,  Abbed  Hugo, 
siden  Underprior  i  St.  Genovevas  Kloster,  kom  omt.  1 165  til  Danmark 
som  Abbed  paa  Eskilsø,  flyttede  omt.  1175  til  Ebelholt,  døde  6te 
April  1203.  Géraud  p.  4  Note  1  har  urigtigt  1171  som  Aaret,  da 
han  kom  til  Danmark. 

-)  Hist.  de  Fr.,  t.  XIX,    Fortale  p.  XXXI11.       La  Porte  du  Theil, 
mém.  p.  295.       Hammerich,  en  Skolastiker  og  en  Bibeltheolog, 
p.  21  flg.     A.  Fabricius  i  Ny  kirkehist.  Samlinger  I.     Du  la  ure, 
hist.  de  Paris,  1.  p    254. 
Rig  ord,  Hist.  de  Fr.  t.  XVII.  p.  37. 

berygtede  østerlandske  Sekt  Assassinerne  *),  og  foregav  paa 
en  Forsamling  af  Baroner  og  Prælater  i  Paris,  at  Eichard 
var  Ophavsmand  til  Efterstræbelserne  af  Assassinernes  Dolke 
ligesom  til  Konrad  af  Montferrats  Mord,  hvorom  Efterret- 
ningen nylig  var  kommen  til  Frankrig.  Han  tænkte  derfor 
paa  at  hævne  sig  for  en  saa  aabenbar  Troløshed2).  Hans 
Eaadgivere  forstode  vel  snart  at  berolige  ham  og  faae  denne 
uoverlagte  Vrede  til  at  lægge  sig,  men  han  blev  dog  fra  nu 
af  bestandig  ved  at  udkaste  fjendtlige  Planer  mod  England. 
Han  vilde  ikke  lade  sig  naje  med  at  erobre  de  engelske 
Provindser  i  Frankrig,  men  sluttede  Forbund  med  liichards 
Broder,  Johan  uden  Land,  dengang  Greve  af  Mortain, 
og  samlede3)  en  talrig  Flaade  i  Wissant  og  en  flandersk 
Armee  for  at  gjøre  Landgang  i  England  ved  Paasketid 
1193. 

Kunde  han  hertil  faae  Hjælp  af  det  under  Valdemarerne 
stærke  og  anseete  Danmarks  Hær  og  Flaade,  og  kunde  han 
faae  de  danske  Fordringer  paa  England  fra  Knud  den  stores 
Erobring  til  atter  at  leve  op  og  og  blive  overdragne  til 
Frankrig4),    da    vilde  hans  Planer  vistnok  have  den  bedste 


*)  Om  denne  paa  Korstogenes  Tid  berygtede  Sekt  see  Micha  ud, 
Hist.  des  croisades,  1  p.  328,  og  p.  472  i  Eclaircissements :  Lettre 
å  M.  Michaud,  sur  les  Assassins,  par  M.  Am.  Jourdain. 

-)    Guill.  Neubrig,    de  rebus  angl.  1.  IV,  c.  25:   adjecit    cordi  sibi 

esse  de  manifesto  proditore  proprias  mature  ulcisci  injurias. 
I?)    Gervas.   Dorobern.    Hist.   de   Fr.   t.  XVII  p.   675,    d.  Géraud, 
p.  5. 

4;  Gervas.  Dorobern.  Hist.  de  Fr.  t.  XVII,  p.  67*7  c.  Roger  de 
Hoveden  ib,  p.  561.  Guill.  Neubrig,  de  reb.  angl.  IV,  25.  Gé- 
raud p.  6.  .  .  .  se  faire  subroger  aux  prétendus  droits  des  prin- 
ses de  Danemark. 

Om  Danmarks  Arvefordringer  paa  England,  see  Schiern,  en 
af  Valdemar  III  paatænkt  Landgang  i  England,  Annaler  for  nordisk 
Oldkyndighed  1858. 


Udsigt  til  et  heldigt  Udfald,  ja  endog  faae  et  Skin  af  Ket- 
mæssighed,  som  de  ellers  ganske  maatte  undvære. 

Politiske  Grunde  have  været  de  afgjørende  til  at  be- 
stemme Philip  til  dette  Ægteskab,  saaledes  som  man  kunde 
vente  af  hans  Karakteer  og  som  det  stemmer  med  samtidige 
Forfatteres  Vidnesbyrd.  Haabet  om  en  betydelig  Medgift  med 
en  Prindsesse  fra  et  mægtigt  Kongehuus  har  desuden  sik- 
kert opmuntret  hans  Havesyge. 

Spargsmaalet  om  den  første  Oprindelse  til  Ægteskabet 
fremtræder  imidlertid  med  paatrængende  Nødvendighed.  Op- 
stod den  første  Tanke  derom  ved  Philips  eller  Knuds  Hof? 
Det  vilde  nu  være  vanskeligt  at  afgjøre  med  Bestemthed.. 
Dog  mangle  vi  ikke  vejledende  Antydninger.  Det  er  sand- 
synligt, at  Abbed  Vilhelm  gjorde  en  Rejse  til  Paris,  og  at  han 
der  tilligemed  Eremiten  Bernhard  i  Vincennes,  Kon- 
gens højre  Haand  og  højtbetroede  Eaadgiver1)  forhandlede 
Philips  Ægteskab  med  en  af  Knuds  Søstre. 

Det  antydes  i  Vilhelms  egne  Breve.  Saaledes  beder  han 
Kong  Knud  ~),  at  han  vilde  glemme,  hvad  han  kunde  have  at 
dadle  ham  for:  »Jeg  kan  ikke  fordølge,  at  jeg  er  bleven  sendt 
af  Eders  Majestæt  til  de  Franskes  Konge  og  har  talt,  hvad 
der  tjente  til  Eders  Hæder  og  hvad  Eigets  Fred  og  Ære- 
fordrede  .  .  .  Det  er  min  største  Brøde,  at  Eders  Søster- 
overgaves  til  Kongen  .  .  .  Hendes  Blod  kræves  af  mirt 
Haand*).«     Og  i  et  Brev  til  Bernhard  af  Vincennes 4) :  »Dm 

*)  Philip  havde  1190  ved  sin  Rejse  til  det  hellige  Land  paalagt  sin 
Moder  Adele,  og  sin  Morbroder  Ærkebiskop  Vilhelm  af  Reims  at 
raadspørge  Bernhard  i  alle  gejstlige  Sager.  Rigord,  Hist.  de  Fr. 
t.  XVII  p.  30  See  om  Broder  Bernhard  sst.  p.  8  Noter,  og  D.  Brials 
Fortale  p.  XXIV. 

2)  Wilh.  epist.  II,  61.  i  Ser.  Rer.  Dan.  VI.  (sættes  af  Bartholim 
og  Langebek  til  1196).  Tiltalen  er:  Vestra  Excellentia,  ogsaa  Regia 
Celsitudo. 

3)  L.  c.  En  sangvis  iste  de  manibus  nostris  requiritur. 

4)  Wilh.  ep.  II,  77  (henført  af  Langebek  til  1194,  af  Bartholin  til  119&X 


veed,  Herre,  og  jeg  veed  med  Dig,  at  vi  have  anvendt  den 
største  Flid  og  Omsorg  for  at  bringe  Ægteskabet  istand 
mellem  Kongen  og  Dronningen,  men  det  viber  sig  nu,  at 
det  var  en  daarlig  og  jammerlig  Beslutning,  at  hun  blev 
sendt  bort1)«. 

I  Foraaret  1193  sendte  da  Kong  Philip  Biskop  Ste- 
phan af  Noyon  med  et  anseeligt  og  pragtfuldt  Følge  til 
Kong  Knud  i  Danmark  for  at  forlange  en  af  hans  Søstre 
tilægte.2)  De  bleve  prægtigt  modtagne,  og  en  saa  mægtig 
Fyrstes  Andragende  maatte  være  smigrende  for  Kongehuset. 
Der  kunde  naturligviis  ikke  være  Noget  med  Grund  at  ind- 
vende mod  det  ærefulde  Forslag;  men  der  opkom  Vanske- 
ligheder med  Hensyn  til  Betingelserne.  Idet  Knud  vendte 
sig  til  Biskoppen  afNoyon,  sagde  han:  »Men  hvad  forlanger 
Eders  Herre  i  Medgift?«  —  »De  Danskes  gamle  Eettighed 
over  England«,  svarede  Prælaten  overensstemmende  med 
sine  Ordrer,  og  for  at  give  den  Eftertryk  og  sætte  den  i 
Kraft,  enFlaade  og  en  Hær  i  etAar«.  Knud  var  imidlertid 
altfor  beskjæftiget  med  sine  egne  Sager  til  at  kunne  ind- 
lade sig  paa  et  saa  fjernt,  kostbart  og  voveligt  Foretagende, 
og  de  danske  Stormænd  i  hans  Kaad3),  Mænd  som  Absa- 
lon,  Asbjørn   Snare    og  Anders    Sunesøn,    med  hvem   han 


')  In  matrimonio  contrahendo  inter  Regem  et  Reginam  (quam  pravo 
et  miserabili  consilio  dimisisse  probatur)  plurimum  nos  laboris  et 
sollicitudinis  expendisse. 

2)  H  vi  tf  el  d  I,  p  158,  Géraud'p.  6,  og  Engelstof  t  p.  54  lade 
ham  strax  forlange  Ingeborg,  men  det  synes  rigtigere  at  følge  Ri- 
gord, hvem  Suhm  VIII,  296,  ogsaa  følger.  Ligeledes  Petri 
Olai  annales  Dan.  i  Script.  Rer.  Dan  I,  179:  misit  nuncios  ad 
Kanutum,  .  .  .  ut  unam  de  sororibus  suis  mitteret  ei,  quam  ille 
acciperet  in  conjugium.  At  han  saaledes  ubestemt  blot  forlanger 
en  af  Søstrene,  antyder  reent  politiske  Hensigter  med  Ægteskabet. 

3)  Uden  Hjemmel  lader  Holberg,  Danmarks  Hist.  I,  257  Kongen  for- 
handle Sagen  paa  en  Herredag. 

overlagde  Sagen,  viste  sig  kun  lidet  gunstige  mod  Philips 
Forslag  om  at  styrte  Riget  i  saadanne  Vidtløftigheder:  »Vi 
have  nok  at  gjøre  med  Venderne1),  der  ere  Hedninger  og 
Naboer  til  vort  Land.  Forlade  vi  vore  Grændser  for  at 
kæmpe  mod  Englænderne,  et  kristent  Folk,  over  hvem  vi 
Intet  have  at  klage,  styrte  vi  os  i  en  dobbelt  Fare.  Paa 
den  ene  Side  aabne  vi  Danmark  for  de  mægtige  barbariske 
Stammer,  der  grændse  til  os;  paa  den  anden  Side,  hvem 
veed  ikke,  at  England  er  meget  befolket  og  stærkt  og  mægtigt 
nok  til  med  Held  at  forsvare  sig  og  sin  Frihed  mod  ethvert 
fremmed  Indfald?  Kongen  af  Frankrig  maa  tænke  paa  en 
anden  Medgift.  Det  er  ikke  ved  at  forstyrre  dit  Folks  Vel- 
færd, at  Du,  o  Konge,  kan  sørge  hæderligt  for  at  anbringe 
din  Søster2)«. 

Knud  bifaldt  Eaadets  besindige  Mening  og  spurgte  Af- 
sendingene, om  de  ikke  havde  andre  Forslag  at  gjøre,  som 
han  mulig  kunde  modtage?  Det  synes,  som  dette  Tilfælde 
har  været  forudseet  af  Philip,  og  at  der  har  været  givet 
dem  Forholdsregler  at  følge  i  denne  Henseende ;  thi  de  for- 
langte strax  10,000  Mark  Sølv.  Unægtelig  var  denne  For- 
dring temmelig  opskruet,  cla  4000  Mark  var  en  Prindsesses 
sædvanlige  Medgift,  som  Knud  f.  Ex.  havde  givet  med  sin 
Søster  Kristine8),  da  hun  skulde  giftes  med  Kejser  Fre- 
derik Eødskjægs  Søn  Frederik;  tillige  var  det  en  for  de 
Tider  meget  betydelig  Sum,    omtrent  185,000  Edlr.   i   vore 


*)  De  vare  vel  nylig  blevne  undertvungne  af  Absalon,  men  tænkte 
kun  paa  at  rive  sig  løs. 

2)  Géraud  p.  6:  Tétablissement  de  votre  soeur. 

3)  Historien  kjender  ellers  ikke  denne  Kristine,  som  Engelstoft  p.  56 
sætter  som  den  anden  Datter.  Suhms  Kritik  (VIII,  149)  forvirrer 
kun.  Man  veed,  at  hun  1186  blev  sendt  tilbage,  og  har  gjættet 
paa,  at  hun  skulde  være  den  samme  som  Richiza.  Mon  ikke  snarere 
en  af  de  to  Søstre,  der  1188  gik  i  Kloster? 

Penge  eller  521,000  Franks.1)  Det  synes  ogsaa  langtfra  at 
have  været  Tilfældet,  hvad  en  Samtidig  beretter,  at  Knud 
fandt  Summen  for  ringe  i  Forhold  til  Sagens  Vigtighed  og 
de  paagjældende  Personers  Rang  og  kaldte  den  en  Ubetyde- 
lighed, som  han  strax  vilde  betale-).  Har  Knud  virkelig 
kunnet  svare  saaledes,  var  denne  Yttring  dog  langtfra  at 
svare  til  hans  virkelige  Mening3).  Der  manglede  ikke  meget 
i,  at  han  af  den  Grund  havde  ladet  den  hele  Giftermaals- 
plan  gaae  overstyr,  hvad  enten  Grunden  var  hans  overdrevne 
Sparsommelighed  eller  hans  Skatkammers  Tomhed.  At  den 
sidste  Grund  vistnok  ikke  har  manglet,  synes  at  fremgaae 
af  Abbed  Vilhelms  Brev4),  som  han  paa  den  Tid  skrev  til 
Kongen  for  at  bevæge  ham  til  ikke  af  Pengemangel  at  give 
slip  paa  Partiet,  et  Brev,  der  i  flere  Henseender  er  meget 
mærkeligt.  »Det  tilkommer  Kongens  Raad  at  drage  Om- 
sorg for  hans  Ære  og  dens  Forøgelse.  Vi  sige  dette  med 
Hensyn  til  den  franske  Konges  hæderlige  Tilbud;  dersom 
dette  ikke  finder  Indgang  hos  Eders  Majestæt5),  frygter  jeg 
meget  for,  at  det  længe  skal  angres,  og  at  Eders  Berøm- 
melses Glands,  der  opfylder  den  hele  Verden,  skal  lide  et 
Skaar  ....  Penge,  der  besiddes  med  Ære,  her  ikke  herske 
over  deres  Herre,  men  tjene  ham.    Sølv  og  Guld  kommer  og 


1)  Géraud  p.  7  note  1.  le  mare  d'argent  monnayé  valant  actuelle- 
ment  52  fr.  10  c. 

5)  Guill.  Neubrig,  de  reb.  angl.  IV,  26.  Rem,  inquit,  rex  Fran- 
corum a  rege  Danorum  nunc  petit  pertenuem  ratione  negotii  et 
personarum.  Petitionen!  ejus  grate  suscipimus,  et  votum  mature 
implebimus.« 

3)  Géraud  p.  7.  Gette  liberalité  d'apparat  était  loin  de  répondre  aux 
veritables  sentiments  du  monarque. 

*)  Wilh.  ep.  II,  23.  urigtigt  henført  af  Langebek  til  1192,  rigtigt  af 
Bartholin  til  1193,    da  det  er  skrevet  i  Begyndelsen  af  Sommeren. 

3)  1  c.  excellentia  vestra  kaldes  Kongen  her,  ligesom  fremdeles  regia 
Celsitudo,  vestra  sublimitas;  ogsaa  gratia  vestra,  vestra  potentia. 

gaaer,  men  Æren,  rettelig  erhvervet,  varer  evindelig. «  Penge 
kunde  da  umulig  gaae  foran  Æren1).  Dersom  de  ikke  vare 
tilstede  for  øieblikket,  kunde  der  forlanges  Opsættelse,  indtil 
de  kunde  skaffes  tilveje  af  Kongens  Stormænd  og  Venner. 
»Uagtet  jeg  selv  er  bunden  i  Fattigdommens  Baand,  vil  jeg 
dog,  fordi  jeg  attraaer  Eders  Hæder,  skynde  mig  med  at 
tjene  Eder  med  den  Gave,  Eders  kongelige  Gavmildhed 
nylig  har  skjænket  mig.  Det  er  ingen  ringe  Hæder,  der 
bydes  Eders  Naade ;  thi  —  jeg  hvisker  Eder  det  kun  i  Øret2) 
naar  I  har  Kongen  af  Frankrig  til  Ven,  behøver  I  ikke  at 
frygte  Korns  umættelige  Havesyge  og  Gjærrighed.  Men  ikke 
videre  herom«.  Vilhelm  havde  Grund  nok  til  kun  »i  al 
Fortrolighed«  at  meddele  Kongen  saadanne  Yttringer,  der 
paa  visse  Steder  vilde  kunnet  gjøre  ham  meget  ilde  seet,  ja 
betragtet  som  en  Slags  Kj ætter. 

Hvorfor  viste  Vilhelm  en  saa  fremtrædende  Interesse  og 
en  saa  iøinefaldende  Iver  for  at  fremme  Ægteskabsandra- 
gendet  fra  den  Konge,  hvis  fødte  Undersaat  han  var?  For- 
uden hans  personlige  Overbeviisning  om  Sagen  ligger  det 
ogsaa  nær8)  at  antage,  at  de  franske  Udsendinge,  der  na- 
turligviis  meget  nødig  vilde  vende  tilbage  med  uforrettet 
Sag,  have  formaaet  deres  berømte  Landsmand,  Kongens  for- 
trolige Ven,  til  at  anvende  sin  Indflydelse  til  at  bringe  Knud 
til  at  indsee,  at  Æren  og  Fordelen  af  Forbindelsen  med  Frank- 
rig  nok   var  Medgiften    værd.     Den    offentlige  Mening  om 


*)  Sml.  Wilh.  ep.  II,  61  .  .  .  plus  est  honorem  acquirere,  quam 
pecuniam  possidere  .  .  Laudabilis  est  illa  pecunia,  quæ  Domino 
non  imperat,  sed  Domino  cedit  in  gloriam. 

■*)  Wilh.  ep.  II,  23:  quod  tamen  \obis  in  aure  loquimur,  quia 
si  copulatum  vestris  amicitiis  habueritis  regem  Francorum,  non 
erit  de  cætero  vobis  formidini  cupiditas  et  avaritia  Ro- 
manorum. 

3j    med  Suhm  VIII,  300  og  Gram  Schol.  ad  Meurs  361  c. 

Sagen  i  Danmark  kan  man  dog  næppe  finde  i  dette  Brev1). 
Abbed  Vilhelm  kom  imidlertid  selv  til  bittert  at  fortryde, 
at  han  havde  virket  saa  ivrigt  for  at  faae  Ægteskabet  istand. 
Foruden  ham  og  maaskee  mere  end  han  har  vistnok  en 
anden  meget  indflydelsesrig  Person  bidraget  til  at  stemme 
Kongen  derfor,  nemlig  Enkedronning  Sophie,  der  gjerne 
vilde2)  skaffe  sine  Dattre  glimrende  Giftermaal.  Saameget 
ør  vist,  at  Knud  tilsidst  blev  tilbøjelig  til  at  samtykke,  og 
at  Spørgsmaalet  om  Brudeskatten,  der  havde  fremkaldt  saa- 
megen  Uenighed,  blev  afgjort.  Eimeligviis  blev  den  nedsat 
til  4000  Mark,  skjøndt  flere  samtidige  Forfattere  holde  fast 
ved  det  oprindelig  fordrede  Beløb,  og  flere  nyere  have  fulgt 
dem3).  Men  flere  vigtige  senere  Vidnesbyrd4)  tale  for  den 
mindre  Sum,  der  ogsaa  synes  rimeligst  paa  Grund  af  Knuds 
Uvillie  til  at  gaae  ind  paa  den  først  fordrede. 

De  Indvendinger,  der  ere  blevne  rejste  mod  Vilhelm  af 
Neuburys  Troværdighed  i  Fremstillingen  af  disse  Ægteskabs- 
forhandlinger ,  for  hvilke  han  er  Hovedkilden,  og  navnlig 
hvad  der  angaaer  Danmarks  Fordringer  paa  England  og  Hjælp 
til  at  erobre  dette  Rige5),  ere  blottede  for  al  Grund  og  ere 
følgelig  meget  lette  at  afvise. 

Forhandlingernes  hele  Beskaffenhed  og  Gang  viser  aaben- 


1)    som  Eng  eistoft  p.  68  mener,    uden  at  der  foreligger  nogensom- 

helst  Yttring  deraf. 
~)    Forsaavidt  har  Géraud  p.  5,    Ret:  la  maison  royale  de  Danemark 

cherchait,  vers  cette  époque  å  contracter  des  alliances. 

3)  Géraud,  Eng  el  s  toft,  der  dog  antager  Muligheden  af  de  4000 
Mk.  p.  65,  note  b. 

4)  Guill.  Neobrigensis,  Henr.  Knighton,  Brom  ton  sige,  at 
Philip  forlangte  10,000  Mark,  Arild  Hvitfeld,  Pontanus, 
at  han  kun  fik  4000  Mark. 

5)  Blond  el,  de  formulæ  regnante  Christo  in  Veterum  monumentis 
usu  p.  355,  støttet  af  Gram  Schol.  ad  Meurs.  col.  362  d.,  gjen- 
dreven  af  Engelstoft  p.  61  fgl.  og  Suhm  VIII,  298;  Ghristiani 
i  Danske  Vidensk.  Selsk.  Skr.  1799  p.  33—36. 

bart,  at  Philip  kun  havde  politiske  Hensigter  med  sit  Ægte- 
skabsforslag  til  »een  af  Knuds  Søstre «,  og  da  dette  Formaal 
glippede,  søgte  at  skaffe  sig  saamegen  Pengefordeel  som  mu- 
ligt. Der  stod  nu  tilbage  at  vælge  Bruden,  og  Valget  har 
neppe  været  vanskeligt.  Af  de  tre  Søstre,  hvorom  der  kunde 
være  Tale,  synes  Ingeborg  at  have  udmærket  sig  ved  en 
Forening  af  fortrinlige  Egenskaber,  der  ubetinget  maatte 
give  hende  Fortrinet  til  at  beklæde  Frankrigs  glimrende 
Trone.  Født  11751)  var  hun  10  Aar  yngre  end  Philip  Au- 
gust. Den  attenaarige  Prindsesse  skildres  af  alle  Samtidige 
som  skjøn  og  yndig,  blid  og  elskværdig,  from  og  beskeden. 
Hendes  Gudsfrygt  afprægede  sig  i  et  stille  og  alvorligt  Væ- 
sen. »Hun  vaar  smuck,  tuctig  oc  sedefuld2)«  et  Vidnes- 
byrd, der  gjentages  og  udføres  videre  af  franske  Forfattere: 
»den  skjønneste  Kvinde,  begavet  med  vidunderlig  Ynde;  en 
hellig  Kvinde  af  rene  Sæder,  hvis  skjønneste  Pryd  er  hendes 
Ædelmod,  Dyd  og  Goddædighed. « ")  Selv  de  samtidige  franske 
Forfattere,  der  vare  Philip  meest  hengivne,  som  Rigord  og 
Bretagneren  Vilhelm,  omtale  hende  kun  med  den  største 
Agtelse  og  Deeltagelse.  Den  ædle  Biskop  Stephan  af 
Toumai,  der  i  Ulykken  blev  hendes  bedste  Ven  og  For- 
svarer, og  som  lærte  hende  meget  nøje  at  kjende,  skildrede 


*)  Suhm  VII  p.  712,  Géraud  p.  8  anfører  dette  Aarstal  som  sikkert 
efter  Genealogia  regum  Dan  om  mi  Hist.  de  Fr.  t.  XIX  p. 
309. 

-)    Hvitfeld  t.  I,  p.   159.    (Folioudg.) 

3)    Pulcherrima  puella,    mirabili  decore  prædita;    puella  sancta,  bonis 
moribus  ornata,  quam  generositatis  egregiæ  et  multæ  decus  hone- 
statis  adornat  (Rigord,  Hist.  de  Fr.  t.  XVII  p  38.) 
Matth.  Paris,    ad    ann.  1193.      Vincent    de    Beauv.,    Specul. 
XXIX,  55.     Gélestin  III  i  Hist.  de  Fr.  t.  XIX  p.  340. 

Den  samme Lovpriisning  gjenlyder  i  vore  fædrelandske  Annaler; 
Petri  01  ai  annales  Dan.  i  Script.  Rer.  Dan.  I,  179:  Ingeburgem, 
puellam  speciosam,    sanctam,  et  bonis  moribus  ornatam  (efter  Ri- 

hende1)  »som  Mønster  for  en  kristen  Kvinde  efter  det  Bil- 
lede af  en  saadan,  som  den  hellige  ximbrosius  har  tegnet. 
Hendes  Sjæls  Skjønhed  bragte  ganske  til  at  glemme  Ansigtets 
og  Legemets.  Ung  af  Aar  var  hun  gammel  af  Viisdom.« 
Har  han  end  malet  med  temmelig  stærke  Farver,  hvortil 
hiin  Tids  svulstige  Brevstiil  ingenlunde  var  utilbøjelig,  og 
har  end  hans  Hengivenhed  for  Dronningen  bragt  ham  til  at 
bruge  temmelig  overdrevne  Udtryk,  saa  er  det  dog  vist,  at 
han  bedre  end  Nogen  var  istand  til  at  skatte  Dronningens 
ædle  Egenskaber,  og  at  »alle  Vidnesbyrd  fra  den  Tid  sam- 
stemme i  at  fremstille  hende  som  et  Mønster  paa  Dyd  og 
et  Underværk  af  Skjønhed2).  Hendes  Koes  har  forplantet 
sig  til  den  nyeste  Tid.  »Manforsikkrer«,  siger  Paris's  nyeste 
Historieskriver3),  »at  hun  besad  en  glimrende  Skjønhed  og 
var  begavet  med  alle  Dyder.« 

Da  Sagen  nu  var  afgjort,  overleverede  de  franske  Af- 
sendinge  en  Ægteskabsforpligtelse,  udstedt  af  Kong  Philip 
selv,  og  undertegnede  en  Forsikkring  om  en  punktlig  Op- 
fyldelse af  Ægteskabsbetingelserne,  hvilken  de  bekræftede 
med  deres  Ed,  nemlig  at  Ingeborg  skulde,  saasnart  hun  var 
kommen  til  Frankrig,  formæles,  krones  og  i  alle  Maader  an- 
tages og  holdes  for  retmæssig  Dronning4),  en  ikke  unød- 
vendig Forsigtighed,  naar  man  erindrer,  at  Philip  tidligere 
engang  havde  tænkt  paa  at  ville  forskyde  og  skille  sig  ved  sin 
forrige  Dronning  Elisabeth  5),  og  der  altsaa  med  Grund  kunde 


gord,  som  han  næsten  ordret  følger)  »Hendes  Skjønhed  bliver  rime- 
lig ved  det  hendes  Moder  var  saa  skjøn«,  siger  Suhm  (VIII,  301) 
med  sædvanlig  Naivitet. 
*)    Steph.  Torn  ae.  epist.  276. 

2)  Géraud  p.  8.:  Un  modéle  de  vertu  et  un  prodige  de  beauté. 

3)  Meindre,  Hist.  de  Paris  I,  378:  On  assure,  qu'elle  était  brillante 
de  beauté  et  enrichie  de  toutes  les  vertus. 

4)  Gesta  Innoc,  c.  48.     Rigord  ad  ann.    1193. 

5)  Suhm  VIII  p.   300  efter  Auct.  Aquicinct.  Aar  1184. 

være  Tvivl  om  hans  Stadighed;  men  det  var  iøvrigt  Sæd- 
vane i  de  Tider,  at  saadanne  Forpligtelser  bleve  udstedte 
og  saadanne  Forsigtighedshensyn  bleve  tagne  ved  fyrstelige 
Ægteskaber. 

Omtrent  i  Juli  Maaned  1193  sejlede  den  unge  Konge- 
brud med  de  franske  Afsendinge  og  et  Hædersfølge  af  Danske 
bort  fra  sit  Fædreland1).  Der  fortælles  ikke,  fra  hvilket 
Sted  eller  hvilken  Havn  hun  drog  bort,  ligesaalidt  som  hvor 
hun  landede  paa  den  franske  Kyst.  Formodentlig  har  det 
været  i  Caiais,  Boulogne  eller  St.  Valery  ved  Sommeflodens 
Udlob,  der  kan  betragtes  som  en  Slags  Havn  for  Amiens. 

I  Spidsen  for  det  danske  Følge  stod  Biskop  Peder  af 
Koskilde,  en  Søn  af  Absalons  Fætter  Sune  Ebbesøn  til 
Knardrup.  Peder  Sunesøn  havde  tilligemed  sin  Broder  An- 
ders, den  senere  berømte  Ærkebiskop,  studeret  i  St.  Geno- 
veva  i  Paris  under  Abbed  Stephan,  siden  Biskop  i  Tournai, 
der  som  saadan  griber  ind  i  Dronning  Ingeborgs  Historie 
og  ved  sine  Breve  kaster  Lys  derover.  En  Tidlang  tænkte 
Peder  endog  paa  at  ville  forblive  i  Klostret  som  Munk2), 
saa  kjært  var  Opholdet  der  blevet  ham ;  men  han  blev  sva- 
gelig og  vendte  saa  tilbage  til  Danmark,  hvor  Absalon  fik 
ham  udnævnt  til  sin  Eftermand  paa  Koskilde  Bispestol  1191, 
til  hvilket  Embede  han  blev  indviet  11923).  Det  er  muligt, 
at  han  fra  sit  Ophold  i  Paris  kan  have  havt  personligt 
Bekjendtskab  med  flere  af  den  franske  Konges  Sendebud  til 
Danmark;  ialfald  er  det  vist,  at  han  har  været  vel  bekj endt 


i)  Hvitfeld,  1.  159:  »De  Danske  førde  hende  frem  til  Franckerige 
til  Skibs  med  stor  Stat  oc  Herlighed,  som  der  tilhørde.«  Stadsen 
er  dog  ikke  nærmere  beskreven  og  vil  vel  heller  ikke  sige  andet, 
end  at  Optoget  var  Prindsessen  og  Sagen  værdigt. 

-)  la  Porte  du  Theil,  mém.  p.  286  og  291. 

3)  Script.  Rer.  Dan.  II,  622.  Suhm  VIII,  266.  Pontoppidan, 
Annal.  Eccl.  Dan.  I,  4,  2. 

med  Sproget  og  Livet  i  Paris,  ja  var  saa  vel  hjemme  der, 
at  »»Frankrig  paa  en  Maade  kunde  kaldes  hans  andet  Fædre- 
land« J). 

Rejsen  gik  meget  heldigt,  og  Ingeborg  kom  i  god  Be- 
hold til  Amiens2),  Picardiets  Hovedstad.  Underrettet  om 
Udfaldet  af  Sendelsen  havde  Philip  farst  sendt  Biskop  Ste- 
phan af  Tournai  ud  imod  hende ;  selv  modtog  han  hende, 
omgiven  af  et  fornemt  og  glimrende  Følge  af  høje  Adelige 
og  Gejstlige,  med  stor  Højtidelighed,  og  som  det  syntes  med 
stor  Glæde3)  i  Amiens,  hvor  han  siges  at  have  ventet  hende 
med  Utaalmodighed.  Endnu  samme  Dag,  hun  var  ankom- 
men, den  14de  August,  lod  han,  »»da  han  ej  formaaede 
at  bie  længere«4),  Vielsen  fuldbyrde  iKathedralen  i  Amiens, 
og  strax  derpaa  samme  Dag5)  bestemte  han  hendes  Liv- 
geding  (dotalicium),  idet  han  nemlig  udstedte  et  Brev6),  hvor- 
ved han  tillagde  hende  fire  Stæder  med  tilhørende  Distrikter, 
Orleans,  Checi7),  en  Stad  i  Nærheden  af  Orleans,  i 
Brevet  kaldet  Checiacum,  Chateauneuf-sur-Loire,  Ca- 
strum  NoYum    (super  Ligerim)    og  Neuville-aux-Bois, 


*)  Géraud  p.  7.    pour  qui  la  France  était  en  quelque  sorte  une  se- 

conde  patrie. 
-)  Rigord  ad  a.  1193  har  urigtigt  Arras,  men  alle  Andre  har  rigtigt 

Amiens,  hvorfra  og  Dokumentet  om  hendes  Livgeding  er  udstedt* 

3)  Suhm  VIII,  301.  Hvitfeld  I,  159:  »Kong  Philippus  hagede 
hende  vel.« 

4)  Suhm  VIII,  302. 

5)  Géraud  8:  aussitot,  strax  efter  Brylluppet  den  14de  August,  hvor- 
imod Engelstoft  p.  73  henfører  det  til  næste  Dag. 

6)  Brevet  findes  i  Manuskript  i  Bibliothéque  Imperiale  fonds  francais 
n.  8408,  2,  2B  (Golbert)  og  n.  9852,  3  (Colbert);  i  Delisles  ca- 
talogue  des  actes  de  Philippe-Auguste  anførte  som  E.  125  og  F. 
98  :  Ph.-Aug.  assigne  pour  douaire  å  la  princesse  Ingeburge  les 
dépendances  de  la  prévoté  d'Orleans,  de  Chéci,  de  Chåteauneuf  et 
de  NeuvMe.  Udg.  af  Baluze,  Miscell.  VII.  p.  245.  Hist.  de  Vi\ 
t.  XIX,  313  note.  Ser.  Rer.  Dan.  VI  p.  80. 

')  Formodentlig  ved  en  Trykfejl  hedder  den  hos  Géraud  p.  9:  Créci. 

9 

Novilla  nordost  for  Orleans,  alle  beliggende  i  Arrondisse- 
mentet  Orleans  i  Departement  Loiret.  Alt  hvad  der  hørte* 
til  disse  Distrikter  (præposituras)  gav  han  »til  den  ædle 
Egemburg,  vor  kjære  Ven,  den  danske  Konges  Søster,  hvem 
vi  ved  Guds  Naade  tage  til  Hustru«.  Mærkelig  nok  er 
hendes  Navn  i  dette  Dokument  saa  forvansket,  da  man  dog 
skulde  troe,  at  Kongen  selv  maatte  have  kjendt  det.  Dette 
er  imidlertid  ingenlunde  noget  enestaaende  Exempel.  Naar 
vi  betænke,  hvor  let  fremmede  Navne  forandres  ved  at  over- 
føres i  det  franske  Sprog,  ville  vi  ikke  saameget  forundres 
over,  at  Ingeborgs  Navn  hos  de  franske  og  andre  fremmede 
Forfattere  stedse  forekommer  i  en  forvansket  Skikkelse,  snart 
som  Ingelburge,  Isamburgis,  Indeburgis,  snart  som 
Egemburgis,  Egembergis,  Endeburgis,  Engeburgisr 
Engeberga,  Gelberga  o.  fl.  I  sine  egne  Breve  kalder 
hun  sig  Ingeburgis1):  i  Philip  Augusts  Testamente  kaldes- 
hun  Ysambor;  paa  Gravmindet  i  Corbeil  Is  burgis.  At 
hun  af  flere  gamle  Forfattere2)  altid  kaldes  Bo  tilde,  har 
endog  frembragt  den  Formodning,  at  hun  har  baaret  begge 
Navne'5).  De  Franske  have  følt  Vanskeligheden  med  denne 
Sammenblanding  af  Navne  og  gjort  Forsøg  paa  at  finde  det 
rette  Navn,  men  have  rigtignok  ikke  altid  været  heldige4). 


*)  Inseburgis,  som  hun  kalder  sig  i  Innoc.  ep.  VI  ep.  85  og  111,. 
er,  som  Engelstoft  p.  54  Note  c  bemærker,  vistnok  en  Skrivefejl 
af  Kopisten. 

-)  Roger  de  Hoveden,  p.  561  flg.  Matth.  Paris,  ad  a.  1193  flg. 
Klosterkrøniken  i  Gales,  Burton  o.  s.  v. 

s)  Suhm  VIII,  542  anvender  her  sin  sædvanlige  Kritik  med  at  side- 
ordne Ting,  han  ikke  kan  udsondre,  og  omvendt.  Som  et  løjerligt 
Exempel  paa  danske  Navnes  Forvanskning  har  Suhm  S.  302,  at. 
Gesta  Phil.-Aug.  kalder  Knud  Framicus  ! 

4)  Daniel,  hist.  de  France  t.  IV  p.  78  faaer  ud,  at  det  var  Isam- 
burge,  see  Engelstoft  p.  54  Note  c. 

Dagen  efter  Vielsen  den  15de  August  1193  var  en 
Søndag  og  Mariæ  Himmelfartsdag.  Store  Folkemasser  vare 
strømmede  til  for  at  overvære  deres  Dronnings  Kroning. 
Den  højtidelige  Handling  skulde  udføres  af  Kongens  Mor- 
broder, Ærkebiskop  Vilhelm  af  Reims,  medens  der  ud- 
foldedes den  største  Pragt.  Hans  tolv  Suffraganbiskopper 
vare  tilstede  foruden  en  Mængde  Fyrster,  Herrer  og  Riddere. 
De  vigtigste  gejstlige  Herrer  vare  Biskop  Tiebaut  af 
Amiens,  Peder  af  Arras,  Johan  af  Cambrai,  Lam- 
bert af  Terouenne,  Abbed  Peder  af  Poligny  og  Bi- 
skop Stephan  af  Tournai,  der  forud  i  et  Brev  bad  sin 
Ven  Lambin  af  Brygge  om  endelig  at  bestille  ham  Væ- 
relse til  Kroningsdagen,  for  at  det  ikke,  som  han  siger,  skal 
gaae  ham  som  de  daarlige  Jomfruer  i  Evangeliet2),  et  Be- 
viis  for  hans  Forventning  om,  at  Byen  vilde  blive  saa  over- 
fyldt med  Fremmede,  at  han  vilde  have  ondt  ved  at  finde 
Plads3).  Det  fulgte  af  sig  selv,  at  Ingeborgs  Ledsagere  fra 
Danmark  overværede  Kroningsfesten4)  og  vistes  særegen 
Opmærksomhed. 


])  Gson.  Andrense  ad  ann.  1193:  duxit  uxorem  Ingelburgem  in 
vigilia  assumptionis  beatæ  Mariæ  Ambianis.  Grastina  autem 
die  eadem  civitate  diedominica  ...  regis  diademate  coronata 
est.  Netop  1193  faldt  Mariæ  Himmelfart  paa  Søndagen  den  15de 
August;  Engelstoft  p.  72  Note  b  efter  Art  de  verifier  les  dates 
t.  1,  table  chronologique  p.  24  og  Calendrier  solaire  perpétuel  C. 
p.  3(5.  Med  Uret  henfører  Bretagneren  Vilhelm  Vielse  og  Kroning 
til  een  Dag. 

*)  Steph.  Tornac.  ep.  181. 

3)  Om  Kroningen  see  Rig  ord,  Hist.  de  Fr.  t.  XVII  p.  38.  Gu  i  11. 
Armor.  ib  p.  71.  Annales  aquicinct.  monast.  ib.  t.  XVIII  p. 
546,  Andr.  Silvius  ib.  p.  557. 

4)  Roger  de  Hoveden  ad  1193. 

2.     Kroningen  og  Skilsmissen. 

(1193.) 

Ingeborg  var  nu  Philips  Gemalinde,  Frankrigs  Dronning. 
Alt  havde  hidtil  tilsmilet  hende,  hun  stod  paa  sin  Lykkes 
Højdepunkt.  Et  jublende  Folk,  en  elskende  Fyrste,  et  glim- 
rende Hof  havde  modtaget  hende  med  Beundring  og  Hyldest. 
Men  al  denne  Glæde  forsvandt  i  et  -Øjeblik,  saa  hastig,  at 
hun  slet  ikke  havde  kunnet  faae  Tid  til  at  besinde  sig  paa 
den.  Aldrig  er  der  skeet  et  større  og  pludseligere  Omslag 
i  et  menneskeligt  Hjerte  og  i  et  menneskeligt  Liv.  Saa 
hurtigt  og  voldsomt,  saa  uventet  og  overraskende  for  hende 
og  Alle  var  Slaget,  der  ramte  den  uskyldige  Dronning,  at 
Bevæggrunden  dertil  endnu  den  Dag  idag  ikke  med  Sikker- 
hed kan  angives. 

Midt  under  Kroningen,  hedder  det,  foregik  der  en 
pludselig  Forandring  hos  Kongen.  Man  saae  ham,  naar 
han  betragtede  Dronningen,  skjælve,  gyse  og  blegne5);  det 
var  med  Nød  og  Næppe,  at  han  kunde  holde  ud  til  Enden 
af  Højtideligheden2).  En  pludselig  Modbydelighed  havde 
afløst  den  kjærlige  Længsel,  hvormed  den  utaalmodige  og 
hæftige  Fyrste  var  ilet  sin  unge  og  skjønne  Brud  imøde. 
Nu  tænkte  han  tværtimod  strax  paa  at  skille  sig  ved  hende 3), 


')  Géraud  p.  9. 

2J  Gesta  Innoc.  III,  c.  48.  Rigord  i  Hist.  de  Fr.  t.  XVII,  38. 
Han  lader  iøvrigt  ved  en  mærkelig  Fejltagelse  baade  Formælingen 
og  Kroningen  foregaae  i  Arras  istedetfor  i  Amiens. 

3)  Roger  de  Hoveden  i  Hist.  de  Fr.  t.  XVII  p.  561:  in  crastino 
primænoctis  ...  voluit  eam  dimittere  (Natten  mellem  Rryl- 
lups-  og  Kroningsdagen).  Gu  i  11.  Ne ubrig,  de  rebus  angl.  IV, 
26:  sollempniter  nuptiali  sibi  foedere  copulatam  etiam  thoro  acci- 
vit;  verum  post  initi  foederis,  ut  dicitur,  unam  noctem,  incer- 
tum  unde  offensus,  abjecit. 

ja  vilde  endog  levere  hende  tilbage  til  de  danske  Udsendinge, 
for  at  de  skulde  tage  hende  med  hjem  til  Danmark;  men 
som  man  kan  tænke  sig,  afsloge  de  at  føre  Frankrigs  Dron- 
ning bort  med  sig  og  skyndte  sig  ud  af  Eiget.  Men  Phi- 
lip var  fast  bestemt  paa  Skilsmisse.  Han  lod  hende  fjerne 
fra  Hoffet  og  bringe  til  Abbediet  St.  Maur  des  Fosses 
(Sanctus  Maurus  de  Fossato  eller  Fossatum),  der  laa  kun  en 
halv  Miil  fra  Paris,  tæt  ved  Vincennes  paa  en  fremsprin- 
gende Odde  i  Marnefloden.  Der  var  hos  hende  kun  nogle 
faa  af  hendes  danske  Ledsagere,  der  trofast  forbleve  hos  hende 
og  ikke  vilde  forlade  hende1). 

Man  kan  let  begribe,  at  en  saa  forunderlig  Vending  af 
Sagen  maatte  vække  den  største  Opsigt.  Det  første  Spørgs- 
maal  maatte  naturligviis  blive,  hvad  Aarsagen  kunde  være 
til  en  saa  overraskende  Omvæltning  i  Kongens  Stemning 
mod  hans  elskværdige  Brud,  hvem  han  havde  imødeseet 
med  saamegen  Længsel,  og  som  desuden  syntes  i  Besiddelse 
af  alle  de  Egenskaber,  der  med  Føje  kunde  vække  og  nære 
en  varm  Tilbøjelighed?  Det  var  en  Gaade,  som  Ingen 
kunde  løse  tilfredsstillende,  og  man  fandt  derfor  paa  de  be- 
synderligste og  urimeligste  Antagelser. 

Nogle  talte  om2),  at  det  var  formedelst  stinkende 
Aande,  Andre  paa  Grund  af  en  hemmelig  Legemsfejl,  atter 
Andre,  fordi  Kongen  ikke  havde  fundet  hende  Mø;  en  nyere 


x)  Efter  Hvitfelds  Fremstilling  I,  160  skulde  man  troe,  at  hun  fri- 
villig havde  valgt  Klostret  til  Opholdssted  for  sine  øvrige  Leve- 
dage: »Men  Dronningen  vilde  icke  fare  hiem  igien  til  Danmarck, 
tenckendis  at  leffve  kyskeligen  alle  sine  Dage,  huorfor  hun  gick 
udi  Kloster,  oc  actede  der  at  fuldende  sit  Leffnet  « 

*)  Guill  Neubrig,  de  reb.  angl.  IV,  27.  Dicunt  enim  quidam, 
quod  propter  foetidum  oris  spiritum,  alii,  quod  propter  latentem 
quandam  foeditatem  repudiaverit  eam,  vel  quia  non  invenit  eam 
virsinem. 

Forfatter1)  gjætter  lige  paa  den  modsatte  Grund  af  den 
sidst  anførte,  og  maaskee  med  ligesaamegen  Grund  som  de 
Andre.  Den  ene  Gisning  kan  være  ligesaa  god  som  den 
anden  i  en  Sag,  hvor  Alt  er  saa  usikkert.  Ville  vi  først 
høre  de  samtidige  Vidnesbyrd,  da  ymter  Koger  af  Hoveden 
ligesom  Vilhelm  af  Neubury  om  hemmelige  Aarsager2). 
Eigord  og  Bretagneren  Vilhelm  hente  ikke  Aarsagen  langt 
borte;  de  give  ligefrem  Hexeri  og  Troldom  Skylden,  med 
den  lille  Forskjel  imidlertid,  at  den  første3)  lader  Kongen 
blive  forgjort  ved  Djævelens  Konster,  den  sidste4)  derimod 
Dronningen,  hvoraf  dog  Virkningen  bliver  den  samme,  nem- 
lig at  de  ikke  kunde  udøve  de  ægteskabelige  Rettigheder 
og  Pligter.  At  angive  Troldom  som  Grund,  faldt  ret  i 
Tidens  Smag,  og  at  den  har  været  almindelig  anseet  for 
den  rette  Grund,  synes  at  fremgaae  deraf,  at  de  danske 
Krønikeskrivere,  der  rigtignok  ere  temmelig  slet  underret- 
tede5), lige  indtil  Hvitfeld  væsentlig  anføre  den  samme. 
Imidlertid  gjør  dog  Hvitfeld  ligesom  Suhm  sin  ejendomme- 
lige Bemærkning  dertil.  Naar  han  med  Bette  siger:  »Saa 
forde  Dieffvelen  meget  Ont  der  iblant,  at  Kongen  fick  Lede 


1)  Suhm  VIII,  303. 

2)  .  .  .  voluit  eam  dimittere  secreti  sui  conscius. 

a)  Rigorjd,  Hist.  de  Fr.  t.  XVII  ,p.  3S.  Sed  mirum!  eadem  die,  in- 
stigante  diaboio,  ipse  rex,  quibusdam,  ut  dicitur,  maleficiis  per 
sortiarias  impeditur;  uxorem,  tam  longo  tempore  cupitam,  exosam 
habere  coepit. 

4)  G  u  i  11.  Ar  mor.  ib.  p.  71.  quæ  eodem  die  quod  benedicta  et  co- 
ronata  fuerat,  per  sortiarias,  ut  dicitur,  maleflciata,  ab  ipso  rege 
coepit  minus  diligi,  et  jure  thori  et  earnis  debito  privari.  Altsaa: 
Guillaume  le  Breton  fait  porter  sur  la  reine  elle-méme  l'effet  du 
maléfice  (Géraud  p.   10). 

5)  Petri  Olai  ann.  Dan.  i  Ser.  R.  D.  I,  179  har  kun  ordret  udskre- 
vet foranstaaende  Sted  af  Rigord.  Ligesaa  Thomæ  Gheysmeri 
comp.  hist.  Dan.  i  Ser.  II,  p.  393.  Sed  mox  quibusdam  maleficiis 
per  sorciarios  impeditus,  exosam  eam  habere  coepit. 

oc  Vederstyggelse  til  hende,«  leæggr  han  til  som  sin  Me- 
ning om  Sagen:  »oc  dette  volte  enten  hans  Løsactighed, 
elier  andre  Boelskaff« 1).  Men  denne  sidste  Paastand  kan 
<log  ikke  let  bevises. 

At  Eigord  og  Vilhelm  netop  anføre  en  saa  besynderlig 
Grund  —  Forhexelse  -)  —  som  Hindring  for  Ægteskabets  Op- 
fyldelse og  som  den  egentlige  Aarsag  til  Kongens  Kulde,  ja 
Afsky  for  hans  unge  Gemalinde,  bliver  slet  ikke  vanskeligt 
at  forstaae,  naar  vi  betænke  disse  Forfatteres  Partiskhed  for 
Kongen.  Det  var  jo  en  Udvej,  netop  i  Tidens  Aand,  til  at 
undskylde  Kongen,  der  siden  selv  vilde  lade  den  gjælde  som 
Skilsmissegrund,  da  Sagen  kom  for  Paven,  og  denne  raadede 
ham  i  god  Tro  til  at  søge  at  bryde  Troldommen  ved  Bøn, 
Faste  og  Almisse 3).  Men  det  maa  bemærkes,  at  om  Kon- 
gen end  ikke  tog  i  Betænkning  at  skyde  sig  ind  under  en 
Grund,  der  paa  den  Tid  klang  saa  antagelig  og  heller  ikke 
undlod  at  gjøre  sin  Virkning  paa  Paven  selv,  saa  var  det 
dog  ikke  den  Grund,  han  først  støttede  sig  til,  og  det  ligger 
altsaa  nær  i  hans  senere  Paastand  kun  at  see  en  ny  Ud- 
flugt, han  i  sin  Forlegenhed  greb  til  for  at  besmykke  sin 
slette  Sag,  da  den  førstangivne  om  Slægtskab  viste  sig  at 
Tære  uholdbar. 

Kaste  vi  et  nærmere  Blik  paa  de  samtidige  Vidnesbyrd 
fra  den  modsatte  Side,  Dronningens  og  hendes  Venners  Ud- 
sagn, hvor  man  maatte  vente  at  finde  Angivelse  eller  idet- 


å)  Hvitfeld  I,  p.  159  (fol).  Mærkelig  Vildfarelse  i  Tidsregningen, 
at  Philip  »forskiuder  sin  Dronning  1195«. 

-)  En  fransk  Talemaade,  der  dog  kun  bruges  i  det  simple  Sprog,  be- 
tegner den  samme  Tanke:  nouer  Taiguillette  å  quelqu'un,  at  for- 
hindre En  ved  Troldomskunster  i  at  nyde  de  ægteskabelige  Glæ- 
der, f.  Ex.:  Des  sorciéres  lui  avaient  noué  Taiguillette  (sml.  Gé- 
raud  p.  10). 

*)  See  siden  under  Aar  1207. 

mindste  x^ntydning  af  Kongens  Bevæggrund,  da  er  det  kun 
ubestemte  Udtryk,  vi  her  møde:  Dronningen  taler  om,  at 
» Menneskeslægtens  Fjende  misundte  hende  hendes  Lykke«, 
og  fremdeles:  »Kongen  fandt  Intet  hos  mig,  som  han  kunde 
fordømme,  om  end  Ondskaben  havde  smeddet  Noget  paa 
Løgnens  Ambolt  .  .  .  hvilket  er  onde  Menneskers  Forvansk- 
ninger« ').  Ligeledes  i  et  Brev  til  Pave  Celestin  om  Kong 
Philip:  »Forledet  ved  Djævelens  Tilskyndelse  og  nogle  onde 
Stormænds  Overtalelser  tog  han  en  anden  Hustru  og  lod 
mig  indespærre  i  et  Fængsel«-). 

Onde  Menneskers  Indflydelse  paa  Kongen  fremhæves 
altid  fra  dansk  Side.  Saaledes  skriver  Kong  Knud  til  Kar- 
dinalerne 3) :  »Kong  Philip  af  Frankrig  ægtede  forrige  Aar  vor 
Søster,  hævede  hende  paa  den  Kongelige  Trone  og  havde 
ægteskabelig  Omgang  med  hende;  men  da  onde  Mennesker, 
»Uretfærdighedens  Børn  og  Falskhedens  Venner«,  smeddede 
bedragerske  Ord  paa  Løgnens  Ambolt,  skilte  han  sig  ved 
hende.«  Vi  møde  her  næsten  ganske  de  samme  Udtryk 
som  i  Dronningens  Brev  til  Paven.  Og  Absalon  taler  i  sit 
Brev  til  Paven4)  om  »nogle  Ildesindede,  hvem  deres  Ægteskab 


J)  Wilh.  abb.  epist.  I,  32  .  .  .  felicioribus  successibus  meis  invi- 
dente  humani  generis  inimico  .  .  .  Dereliquit  me  sponsus  meus 
Rex  Francorum  Philippus,  in  me  non  inveniens  quid  condemnarer^. 
si  quod  malitia  in  incude  mendacii  i'abricasset  .  .  .  quæ  sunt  ini- 
quorum  hominum  depravata. 

-)  Ser.  Rer.  Dan.  VI,  p.  85:  instigatione  diabolica  et  quorundam 
malitiosorum  Principum  persuasione  seductus  .  . 

3)  Wilh.  abb.  epist.  11,26.  Rex  Francoram  Philippus  sororem  no- 
stram  anno  jam  exacto  duxit  in  uxorem  et  regali  solio  sublimatam 
et  carnaliter  cognitam  iniquitatis  filiis  falsitatis  amicis 
in  incude  mendacii  verbum  fallaciæ  fabricantibus  a  se  dimisit. 

4)  Wilh.  abb.  epist.  II,  22.  Sed  a  quibusdam  malig  na  n  tibus, 
quibus  displicebat  ipsorum  conjugium,  artes  conatusque  sacrilegos 
ad  fraudem  convertentibus  et  iniquitatem  .  .  .  Ligeledes  i  Vilhelms. 

mishagede,  og  som  brugte  forbryderske  Konster  og  Paafund 
for  at  fremme  Svig  og  Uret.«  Hvorfor  skulde  denne  Aar- 
sag  saaledes  stedse  fremdrages,  dersom  man  ikke  virkelig 
fra  dansk  Side  har  troet  derpaa?  Den  uskyldige,  sandheds- 
kjærlige  Dronnings,  Kong  Knuds  og  Absalons  Udsagn  ere 
saare  vægtige  Vidnesbyrd  og  drive  os  bort  fra  hine  tidligere 
Paastande  fra  fransk  Side,  der  strax  vise  sig  at  være  grebne 
ud  af  Luften,  naar  man  nærmere  betragter  dem,  hine  Ryg- 
ter om  Legemsfejl,  der  slet  ikke  lade  sig  forene  med  de 
franske  Skribenters  Beundring  af  hendes  personlige  Elskvær- 
dighed, ja  ikke  engang  med  deres  egen  historiske  Fremstil- 
ling. Dersom  Kongen  virkelig  havde  fattet  Afsky  for  hende 
af  saadan  Grund,  hvorfor  bevarede  han  da  sin  Munterhed 
og  Glæde  indtil  midt  under  den  hellige  Handling,  thi  da 
skete  jo  Forandringen  pludselig,  og  hvorfor  gjorde  han  da 
senere  gjentagne  Forsøg  paa  at  nærme  sig  Dronningen,  ikke 
blot  i  St.  Maur  1193,  men  ogsaa  i  Etampes,  13  til  14  Aar 
senere1)? 

Handlede  Philip  efter  onde  Eaadgiveres  Tilskyndelse, 
blandt  hvilke  Samtidige-)  især  fremhæve  Ærkebiskop  Vil- 
helm, da  bliver  atter  Spargsmaalet,  hvilke  de  Grunde  have 
været,  hvormed  de  have  stemt  ham  imod  Dronningen.  Po- 
litiske Grunde  mangle  ikke,  naar  vi  erindre,  at  Kongen 
ved  denne  Forbindelse  havde  forfejlet  sit  Maal,  nemlig  at 
erholde   Danmarks  Hjælp    mod    England,    og    om    han    end 


Genealogia  Regum  Danorum  i  Ser.  R.  D.  II,  163:  Kanutus  sororem 
suam  Philippo,  regi  Franciæ,  dedit  uxorem.  Quam,  quia  quorun- 
dam  perversorum  consilio  repudiavit  etc.  Ligeledes  Vilhelm  i  sit 
Brev  til  Abbeden  i  St.  Genoveva  (Wilh.  ep.  II,  81:  justitiam,  a 
cujus  tramite  pravorum  hominum  consiliis  turpiter  deviavit). 

')  Géraud  p.  10  mener  det  samme  og  af  samme  Grund.  Om  Kon- 
gens Tilnærmelse  til  Dronningen  see  Innoc.  III,  epist.  X,   176. 

-)  Gesta  Philippi  Augusti  p.  258.     Sml.  Suhm  VIII,  304. 

havde  vidst  dette  før  Dronningens  Kroning,  ja  endog  før 
hendes  Ankomst  til  Frankrig1),  har  han  dog  næppe  let 
kunnet  forvinde  denne  Skuffelse  med  Hensyn  til  sine  ær« 
gjærrige  Planer-).  Det  Samme  gjælder  om  Medgiften;  thi 
skjendt  han  selv  havde  forudseet  Muligheden  af  et  Afslag 
af  de  første  Fordringer  og  derfor  havde  givet  sine  Afsen- 
dinge  Fuldmagt  til  at  stille  andre,  havde  han  dog  ventet  at 
faae  mere  end  4,000  Mark  istedetfor  10,000 3).  Det  Mis- 
nøje, som  Knuds  Paaholdenhed  baade  med  Hensyn  til  Penge 
og  politisk  Hjælp  havde  vakt  mod  ham,  har  ikke  kunnet 
stemme  ham  gunstig  mod  Partiet.  Tanken  om  at  han 
kunde  have  gjort  et  langt  fordeelagtigere  Giftermaal,  maatte 
naturlig  opstaae  hos  ham  og  finde  Næring  saavel  ved  slette 
Eaadgivere  som  ved  hans  egen  Mangel  paa  Tilbøjelighed  for 
en  Prindsesse,  han  aldrig  før  havde  seet.  Heller  ikke  maae 
vi  glemme  hans  Ustadighed  i  ægteskabelig  Kjærlighed,  hvil- 
ken jo  hans  første  Gemalinde  havde  maattet  prøve.  At  en 
ny  Giftermaalsplan  strax  var  færdig,  og  at  han  derfor  ha- 
stede med  Skilsmissen,  derom  have  vi  paalidelige  samtidige 4 ) 
Vidnesbyrd,   og  fiere  anseete  nyere  Forfattere5)  have  derfor 


>)  Géraud  p.  10. 

2)  H  urter  i  sin  Innocens  den  tredies  Historie  t.  I,  p.  164  (fransk 
Oversættelse)  lægger  stærkt  Eftertryk  paa  denne  Grund. 

3)  Mærkeligt  nok  lægger  Schlosser  desuagtet  imod  al  Rimelighed 
al  Vægt  paa  Pengene  som  Philips  Hensigt  med  Giftermaalet:  F.  C. 
Schlosser  s  Weltgeschichte  fur  das  deutsche  Volk  VII,  119:  »Er 
(Philip)  behielt  jedoch  das  von  ihr  mitgebrachte  Geld«.  Han  paa- 
staaer  uden  nogensomhelst  Hjemmel,  at  Philip  alene  havde  taget 
hende  for  Pengenes  Skyld,  og  maa  saa  vel  antage,  at  han  har 
faaet  10,000  Mark. 

4)  Roger  de  Hoveden  i  Hist.  de  Fr,  t.  XVII,  p.  561.  .  .  .  idem 
Rex  Francorum  hoc  (o :  divortium)  fecit  fieri,  ut  acciperet  sibi  in 
conjugem  filiam  Comitis  Palatini  de  Rheno  .  .  . 

5)Ghristiani  i  sin  Afhandling  i  det  danske  Videnskabers  Sel- 
skabs Skrifter  t.  V,  p.  49  §  15   er  af  samme  Mening.       Se  hl  os- 

sluttet  sig  til  det  Antagende,  at  Tanken  om  dette  nye  for- 
deelagtigere  Giftermaal,  der  var  opstaaet  hos  ham,  og  hvori 
han  var  bleven  bestyrket  af  indflydelsesrige  Kaadgivere,  har 
været  en  væsentlig  Drivefjæder  for  ham  til  at  skille  sig  ved 
Ingeborg.  Nogle,  der  ikke  have  følt  sig  tilfredsstillede  ved 
denne  Grund  alene,  have  fremhævet  en  formodet  Mangel 
paa  Dannelse  hos  Ingeborg,  hvorfor  der  dog  slet  ikke  er 
nogen  anden  Hjemmel,  end  at  hun  ikke  forstod  det  franske 
Sprog;  thi  som  Suhm1)  bemærker:  »Nordens  Prinzesser  og 
Prinzer  lærte  da  ikke  Fransk« ;  men  derfra  er  der  dog  et 
Skridt  til  Paastanden  om  Mangel  paa  almindelig  Dannelse. 
Det  er  naturligt,  at  de  nyere  Forfattere  have  søgt  Grunden 
til  Philips  paafølgende  Afsky  i  Dronningens  Personlighed, 
hvorfor  nogle  endog  have  gjættet  paa,  at  hendes  Væsen  var 
koldt,  stivt  og  tvungent;  men  dette  strider  aldeles  mod  de 
bestemte  historiske  Vidnesbyrd  om  Dronningens  Elskværdig- 
hed. Der  foreligger  ikke  engang  den  fjerneste  Antydning 
af  noget  Saadant. 

Man  har  vistnok  god  Grund  til  at  tillægge  de  politiske 


ser,  Weltgeschichte  VII,  119:  Er  hatte  damals  den  Plan  ge- 
fasst,  die  Erbtochter  des  deutschen  Pfalzgrafen  Konrad  zu  hei- 
rathen,  und  dieser  politisene  Grund  mochte  ihn  bei  jenem  auffal- 
lenden  Schritte  wohl  ebenso  sehr  leiten,  als  das  Gefuhl.  eine 
ganz  ungebildete  und  nicht  einrnal  seiner  Sprache  måchtige 
Frau  ih  res  Geldes  -svegen  zur  Gemahlin  genommen  zu  haben. 
Skulde  Dånen-  und  Franzosenhass  i  Forening  ikke  have  dikteret 
Schlosser  saadanne  Paastande,  som  Historien  slet  ikke  vedkjender 
sig?  Den  med  Tydskernes  Aandsretning  meest  beslægtede  nyeste 
franske  Forfatter  taler  i  samme  Tone:  Michelet,  Hist.  de  France 
livre  IV:  Ph.-Åug  prit  en  dégout  la  jeune  barbare  des  le  jour 
des  noces.  Saadant  synes  ganske  grebet  ud  af  Luften,  naar  vi  see 
hen  til  de  historiske  Vidnesbyrd. 
l)  Suhm  VIII,  303.  Coelestin  III  s  Brev  til  Ærkebiskoppen  af  Reims, 
Ser.  R.  D.  VI,  p.  54:  ignorantem,  quid  penitus  ageretur,  utpote 
lingvæ  francorum  ignaram  (om  Ingeborg). 

Grunde  særdeles  megen  Betydning,  naar  man  har  at  gjøre 
med  en  saa  snild  Politiker  som  Philip  August.  Imidlertid 
kunne  de  dog  ingenlunde  løse  alle  Vanskeligheder,  som  de 
historiske  Vidnesbyrd  frembyde.  Den  største  bliver  den, 
hvorfor  han  da  lod  Formælingen  og  Kroningen  skee,  naar 
han  dog  tænkte  paa  at  skille  sig  ved  hende,  ikke  at  tale 
om  hans  tidligere  utaalmodige  Glæde  og  dens  pludselige 
Forvandling  til  Afsky,  der  jo  imidlertid  nok  kunde  forliges 
med  Philips  Forstillelseskunst.  Noget  Dunkelt  bliver  dog 
altid  tilbage,  og  Sløret  løftes  ikke  ved  den  lange  Sags 
mangfoldige  Undersøgelser.  Kongen  selv  anfører  forskjellige 
Grunde,  efterhaanden  som  Sagen  skrider  frem;  men  han 
forlader  den  ene,  naar  den  viser  sig  ugyldig,  for  at  drage 
en  anden  frem,  saaledes  først  Slægtskab,  saa  Troldom,  lut- 
ter Udflugter  for  at  skjule  den  sande  Grund.  Hvorfor 
kommer  han  ikke  frem  med  denne?  Ligger  det  ikke  nær- 
mest at  antage,  at  hans  i  Kjærlighed  ustadige  Sind  har 
vendt  sig,  især  af  politiske  Grunde,  medens  Giftermaals- 
underhandlingerne  stode  paa,  og  at  disse  have  været  for 
langt  fremrykkede,  til  at  han  kunde  trække  sig  tilbage  med 
Anstand;  han  har  da  søgt  at  spille  sin  falske  Rolle  som 
Brudgom  saa  godt  som  muligt,  indtil  han  er  bleven  over- 
vældet af  det  Unaturlige  heri  og  voldsomt  har  sprængt  An- 
standens Grændser.  Havde  han  tænkt,  at  Ægteskabet  skulde 
have  lagt  ham  i  saa  stærke  Baand,  der  vare  saa  vanskelige 
at  løse  og  skulde  forbittre  hans  Ungdoms  og  Manddomsaar, 
da  havde  han  nok  vogtet  sig  for  letsindig  at  indgaae  det; 
men  hvor  kunde  han  troe,  at  det  vilde  koste  ham  lange 
Aars  Stridigheder,  ja  lige  indtil  kirkeligt  Forbud  over  Lan- 
det, uden  at  det  dog  skulde  lykkes  ham  at  løse  det!  En 
saadan  Modstand  fra  Kirkens  Side  havde  hidtil  ingen  saa 
mægtig  Konge    fundet    mod    at    kunne    følge    sine  Lyster  i 

denne  Henseende.  Og  dengang,  da  Skilsmissen  skete,  under 
den  svage  og  fredelige  gamle  Pave  Coelestin  den  tredie,  var 
der  heller  slet  ingen  Fare  derfor. 

Men  Falsk  skulde  slaae  egen  Herre  paa  Hals.  Saa- 
meget  det  end  saa  ud  til,  at  han  ikke  skulde  støde  paa 
væsentlige  Hindringer,  skete  dog  det  Modsatte.  Han  skulde 
faae  at  vide,  at  hans  Ægteskab  ikke  kunde  løses  af  ham 
selv,  men  kun  af  Kirken. 

Saasnart  man  mærkede  Kongens  Sindelag  og  Forsæt 
om  Skilsmisse,  vendte,  som  man  kunde  formode,  Alle  sig 
bort  fra  den  ulykkelige  Dronning.  Dog  var  der  mange  Præ- 
later og  Baroner1),  der  kun  viste  sig  lidet  gunstige  for 
Kongens  Hensigt  og  ingenlunde  vilde  lade  sig  bruge  til  en  saa 
dadelværdig  Handling;  de  fraraadede  netop  Kongen  at  gaae 
for  rask  tilværks  i  denne  Sag.  Tværtimod  raadede  man  ham 
til  at  forsøge  paa  at  nærme  sig  til  Dronningen.  Han  begav 
sig  virkelig  til  St.  Maur  og  gik  ene  ind  i  hendes  Sove- 
kammer. Men  efter  nogle  -Øjeblikke  kom  han  ud  igjen  og 
fjernede  sig  med  en  Ed  paa,  at  hun  ikke  kunde  være  hans 
Kone2;,  og  fra  den  Tid  viste  han  en  saa  dyb  Afsky  for 
hende,  at  han  næppe  engang  kunde  taale  at  høre  hendes 
Navn  nævne.  Hun  fra  sin  Side  forsikkrede,  at  han  havde 
havt  ægteskabelig  Omgang  med  hende3),  og  at,  dersom  det 


*)  Géraud  p.  9.  Cependant  les  prélats  et  les  baroos  se  montrérent 
d'abord  si  peu  disposés  å  partager  le  blåme  dune  pareille  mesure 
que  le  roi  se  vit  obligé  de  temporiser. 

2)  Gesta  lnnoc.  III,  c  48:  asserens  quod  non  poterat  ei  carnaliter 
commisceri. 

3)  Gesta  lnnoc.  III,  c  48:  asserebat  regina  quod  carnaliter  eam 
cognoverat.  I  sit  Brev  til  Paven  (Ser.  R.  D.  VI  p.  85)  skriver 
hun:  Rex  mihi  prout  naturalis  ordo  requirit ,  debitum  reddidit 
maritale.  Baluze,  Miscell.  t.  I,  p.  422.  Kong  Knud  paastaaer  det 
selv  i  VA'ilh.  abb.  ep.  II,  26:  sororem  nostram  regali  solio  sub- 
limatam  et  carnaliter  cognitam    ...  a  se  dimisit.     Pave  Coelestin 

ikke  havde  fundet  Sted  dengang,  var  det  dog  visselig  skeet 
i  Bryllupsnatten.  Men  Kongen  paastod  stadig  det  Modsatte, 
og  det  var  ikke  muligt  at  tænke  paa  nogen  ny  Tilnærmelse 
fra  hans  Side. 

Det  gjaldt  nu  at  finde  en  Grund  til  at  kunne  løse 
Ægteskabet  kanonisk.  Det  Paaskud,  der  først  anvendtes  af 
Kongen,  var  det  sædvanlige  i  Middelalderen,  nemlig  for 
nært  Slægtskab  eller  Svogerskab  i  forbudne  Grader. 
Det  var  i  Keglen  ikke  vanskeligt  at  faae  en  Skilsmisse  istand 
af  den  Grund;  thi  den  kanoniske  Ret  var  meget  stræng  i 
dette  Punkt  og  fordrede  en  stor  Afstand  af  Grader  efter  ka- 
nonisk Regnemaade,  der  afveg  fra  den  borgerlige  eller  ro- 
merske deri,  at  Slægtskabsgraderne  i  de  ulige  Sidelinier 
regnedes  indbyrdes  kun  fra  den  fælles  Stamfader1),  og  at 
den  ene  Ægtefælles  Slægtskab  udenvidere  gjaldt  for  den 
anden2).  Naar  nu  Kirken  desuden  havde  udstrakt  Ægte- 
skabsforbudet  indtil  7  Grader  siden  Justinians  Tid,  havde 
den  i  den  Grad  vanskeliggjort  Ægteskab,  at  Innocens  den 
tredie  i  sin  Erkj  endelse  heraf  paa  Lateranconciliet  1215  fandt 
det  rigtigt  at  indskrænke  det  til  4.*)  Der  vilde  ellers  have 
mødt  Vanskelighed  ved  de  fleste  ægteskabelige  Forbindelser 
mellem  Fyrstefamilierne,  der  gjerne  vare  beslægtede  med 
hverandre. 


ligeledes  i  sit  Brev  til  Ærkebispen  i  Reims  i  Ser.  R.  D  VI,  p.  84: 
præfato  Regi  copulata  matrimonialiter  et  etiam  eognita.  Roger 
de  Hoveden,  Hist.  de  Fr.  t.  XVII.  p.  561 :  in  crastino  primæ  noctis, 
qua  prædictus  rex  Franciæ  illam  uxorem  suam  cognoverat,  voluit 
eam  dimittere. 
x)  Saaledes  fastsat  af  Pave  Alexander  den  anden  1065,  der  bestemte 
en  ny  kanonisk  Regnemaade,  da  der  fandt  megen  Vilkaarlighed 
Sted.     Decret.  Grat.  Gaus.  35,  Quæst.  5,  G.  2. 

2)  Decretal.  Gregor.  1.  IV,  tit.  14,  Gap.  1 :  æque  enim  abstinendum 
est  a  consangvineis  uxoris  ut  a  suis. 

3)  Blondel,  1.  c.  p.   16—20.     Ligeledes    hos    Boehmer,    Principia 
juris  canonici,  1.  III,  sect.  II,  tit.  6,  g  390 

Exempler  paa  Skilsmisse  af  denne  Grund,  der  jo  let 
kunde  bruges  som  Paaskud,  vare  derfor  ingenlunde  sjældne, 
ja  de  forekom  endog  saa  hyppigt,  at  man  fandt  det  nød- 
vendigt i  Ægteskabskontrakter  udtrykkelig  at  forpligte  Brud- 
gommen til  aldrig  at  forsøge  clerpaa.  Et  nærliggende  op- 
muntrende Exempel  havde  Philip  i  sin  egen  Fader,  Kong 
Ludvig  den  syvende,  der  lod  sig  skiMe  fra  sin  Dronning 
Eleonore  af  Aquitanien  paa  Grund  af  Slægtskab,  eller 
idetmindste  under  Foregivende  deraf1).  De  franske  Biskop- 
per havde  da  paa  Kirkemodet  i  Beaugency  den  18de 
Marts  1 1 52  udtalt  en  Skilsmissedom,  som  Kom  slet  ikke 
havde  gjort  Vanskelighed  ved  at  anerkjende. 

Philip  August  forsøgte  nu  paa  at  følge  Faderens  Exem- 
pel. Prælater  og  Baroner,  der  vare  ham  hengivne,  opstil- 
lede et  Slægtregister,  hvorefter  Ingeborg  gjennem  Grev  Karl 
den  danske  af  Flandern-)  skulde  være  beslægtet  med  hans 
første  Gemalinde  Isabelle  af  Hennegau,  og  altsaa  efter  ka- 
nonisk Eet  med  Philip  selv3).  Isabelle  nedstammede  nemlig 
i  tredie  Led  i  lige  Linie  fra  Gertrude  af  Lothringen, 
en  Søster  til  Adela  eller  Adelheid,  Knud  den  helliges  Ge- 
malinde og  Karls  Moder. 


*)    Micha  ud,  Hist.  des  croisades,  I,  p.  398. 

-)  Rigord,  Hist.  de  Fr.  t.  XVII,  p.  38:  Linea  consangvinitatis  per 
Carolum  c  o  mi  tern  Flandriæ,  ab  episcopis  et  baronibus  com- 
putata.  Derefter  Petrus  Olai  (Ser.  R.  D.  I,  p.  179)  og  Tho- 
mas Gheysmer  i  Ser.  R.  D.  II,  p.  393:  consangvinitatis  linea 
computata,  matrimonium  separari  fecit. 

3)  Man  seer,  hvilket  forfærdeligt  Misbrug  den  kanoniske  Regnemaade 
kunde  give  Anledning  til.  Der  manglede  kun  endnu  dette,  som 
virkelig  nogle  Paver  og  Kirkeforsamlinger  havde  tænkt  paa:  at 
forbyde  Ægteskab  indenfor  enhver  Slægtskabsgrad, 
der  lod  sig   beregne. 

Erik  Ejegod.       — 


Knud  Lavard. 


Valdemar  den  førsle. 


Ingeborg. 


Knud  d.  hellige, 

g.  m.   Adela, 
Dalter  af  Grev 

Robert  af  Flandern. 

! 

Karl  den  danske, 

f   1127   uden 

Arvinger. 


—         Gertrude, 
g.  m.  Theodorik 
af  Loihringen. 

Theodorik1), 
Greve  af  Flandern. 


Margrete, 
g.  m.   Grev  Balduin 
af  Hennegau. 


Isabelle. 

Ifølge  denne  Stamtavle  lod  der  sig  altsaa  opstille  et 
Slags  Svogerskab,  men  saa  langt  ude  eller  indenfor  saa  vidt- 
løftige Grændser,  at  det  ikke  kunde  have  nogen  kanonisk 
Gyldighed.  Det  blev  ogsaa  let  fra  dansk  Side  at  vise  dette, 
saaledes  som  det  skete  af  Abbed  Vilhelm  i  hans  Stamtavle2), 
der  aabenbart  er  affattet  for  at  gjendrive  de  Franskes  Paa- 
stand om  Slægtskabet  gjennem  de  flanderske  Grever,  navn- 
lig Karl  den  danske.  Det  svageste  Punkt  herved  er,  at 
Karl  døde  uden  Afkom,  og  at  det  danske  Kongehuus  altsaa 
gjennem  ham  ikke  kunde  være  i  Slægtskab  med  Isabelle, 
der  jo  hverken  stammede  fra  ham  eller  nogen  dansk  Konge. 

Et  andet  Slags  Svogerskab  kunde  ogsaa  udfindes  af 
andre    Veje,    der   heller   ikke    bleve  ubenyttede.      Vilhelms 


M  Ser.  R.  D.  II,  p.  162:  Theodoricus  de  Alsatia;  Thierry  d'Alsace 
(Theodorik  af  Elsas)  kaldes  han  af  Géraud  p.  11;  see  Olivarii 
Vredii  Geneal.  Gomitum  Flandriæ  vol.  I.  Han  deeltog  i  det  andet 
Korstog  og  var  bestemt  til  Fyrste  i  Damaskus,  men  Belejringen 
mislykkedes.     Micha  ud,  Hist.  des  croisades  I,  403. 

-)  Genealogia  Regum  Danorum  i  Ser.  R.  D.  II,  163,  der  efter  en  Ud- 
vikling af  Slægtskabsforholdene  ender  saaledes:  His  diligenter  in- 
spectis,  luce  clarius  constat,  nihil  pertinere  ad  cognationem  Flan- 
drensium  Dominam  Ingeburgam,  Francorum  Reginam;  nec  ali« 
quam  esse  consangvinitatem  inter  prædictam  Hysabel ,  Reginam 
Franciæ  et  istam  Dominam. 

Stamtavle  henpeger  ogsaa  til,  at  Ingeborgs  Farmoder  Inge- 
borg, Knud  Lavards  Gemalinde,  havde  en  Søster,  der  var 
gift  med  Kongen  af  Ungarn.  Deres  Søn  Belå  den  tredie 
havde  ægtet  Philip  Augusts  Søster  Margrete1). 

Vladimir  den  anden,  Konge  i  Rusland   1114 — 1125. 

Ingeborg.  Euphrosyne  (ell.   Helene), 

g.   m.   Knud  Lavard.  g.  m.   Gejsa  den   anden  af  Dngarn. 


Valdemar  den  første.  Belå  den  Iredie, 

I g.  m.   Philip  Augusts  Søster  Margrete. 

Ingeborg, 
g.  med   Philip  August. 

Ogsaa  denne  Paastand  om  Svogerskab  kunde  kun  have 
Skin  af  kanonisk  Gyldighed. 

Et  Forsøg  af  en  nyere  fransk  Forfatter9)  paa  at  frem- 
drage et  virkeligt  kanonisk  gyldigt  Slægtskab  mellem  Philip 
og  Ingeborg  er  forsaavidt  lykkedes,  som  det  virkelig  har 
paaviist,  at  de  begge  nedstammede  i  femte  Grad,  hver  i  sin 
Sidelinie,  fra  Kong  Jaroslav  i  Rusland. 
Jaroslav   Vladimirovitsch. 


Vesevolod.               Anna, 

1 

g.  m.   Henrik  d.   første  af  Frankrig. 

i 

Vladimir. 

Philip  d.   første  af  Fr. 

Ingeborg,  g.  m.  Knud  Lavard. 

i 
! 

Ludvig  den   sjette. 

Valdemar  den  første. 

i 

i 

Ludvig  den  svvende. 

I 

Ingeborg. 

Philip  August. 

J)  Engelstoft  har  i  Tab.  Il  med  Anmærkninger  ypperlig  klaret  alle 
kritiske  Vanskeligheder  herved,  navnlig  at  Stamfaderen  var  Vladi- 
mir, ikke  Iziaslav.  Géraud  kjender  slet  Intet  til  dette  Svoger- 
skab; han  fordyber  sig  ikke  i  hele  dette  Spørgsmaal  om  Slægtskabet. 

*)  Blondel,  de  form.  regn.  Christo  p.  325,  sml.  Engelstoft  p.  87 
og  Tab.  III. 

3 


34 

Men  da  denne  Grund  ikke  findes  anført,  ja  slet  ikke 
synes  at  have  været  kjendt  af  Philip  og  hans  Samtid  —  thi 
ellers  var  der  sikkerlig  blevet  gjort  Brug  af  den,  som  den 
bedste,  der  var  at  opdrive  —  saa  kan  den  følgelig  slet  ingen 
Indflydelse  have  paa  Sagen. 

Det  var  imidlertid  kun  Philip  om  at  gjare,  at  faae  en 
Skilsmisse  istand  saa  hurtigt  som  muligt,  uden  at  han  be- 
kymrede sig  synderligt  om  dens  Retsgyldighed.  Da  Alt  var 
forberedt,  lod  han  i  al  Hast  holde  et  Møde  af  gejstlige 
og  verdslige  Herrer  paa  Slottet  i  C  o  in  pi  egne1).  Det  var 
den  5te  Novbr.  1193-),  den  82de  Dag  efter  Brylluppet.  I 
Forsamlingen  havde  Kongens  Morbroder  Vilhelm  afCham- 
pagne,  Ærkebiskop  afReims,  Forsædet  som  den,  der  ifølge 
sit  Embede  var  født  pavelig  Legat  eller  fast  residerende, 
i  Modsætning  til  de  egentlige  Legater  eller  Gesandter,  der 
udsendtes  til  et  eller  andet  Sted  i  bestemte  kirkelige  Ærin- 
der. Tilstede  vare  Biskopperne  Regnald  af  Chartres3)  og 
Philip  af  Beauvais,  Greverne  Robert  af  Dreux  og  Pierre  de 
Courtenai4),  Greve  af  Nevers,  og  Kongens  Skatmester  Valter 
(Gauthier).5)     Denne  hæderlige  Forsamling,    der  udentvivl  i 


*)    Auctuarium  Aquicin  ctinum  p.  251. 

2)  Chron.  Andrense  a.  St.  octogesimo  et  secundo  die  post  nuptias. 
Engelstoft  p.  84  not.  a  mener  4de  Novbr.  See  Art  de  vérifler 
les  dates  t.  I,  p.  193.  Mansi  i  sin  Gonciliesamling  henfører  det 
urigtigt  til  1195. 

3)  Suhm  VIII,  305  tilføjer:  der  var  berygtet  for  sit  usædelige  Liv, 
Suhm  S.  304  har  3die  Novbr. 

4)  Suhm  VIII,  305  har  fejlagtigt:  Stephan,  Greve  af  Nevers.  Han 
nævner  foruden  disse  som  tilstedeværende  og  aflæggende  Ed :  Lud- 
vig af  Blois,  Theobald  af  Champagne,  Peder  af  Mainil,  Simon,  Ka- 
stelian af  L'Isle,  Guido,  Biskop  af  Orleans,  Rotoud  af  Ghalons,  ja 
selv  Stephan  af  Noyon,  der  i  Danmark  havde  givet  edelig  Forsik- 
kring  om,  at  Ingeborg  skulde  blive  og  altid  holdes  for  Dronning, 
og  mange  Andre.    Engelstoft  og  Géraud  nævner  ingen  af  disse. 

5)  Géraud  p.  1 1  kalder  ham  Ghambellan  du  roi,  paa  Middelalderens 

Forvejen  var  vunden  af  Philip,  tog  slet  ikke  i  Betænkning 
at  bøje  sin  Samvittighed  efter  Kongens  Ønske;  den  udtalte 
og  besvor  Rigtigheden  af  det  af  Kongen  foregivne  Slægt- 
skab, at  Ingeborg  var  ham  altfor  nær  besvogret  baade  gjen- 
nem  Karl  af  Flandern,  »som  hans  forrige  Dronning  Isabelle 
nedstammede  fra«,  og  gjennem  den  ungarske  Kong  Belå  den 
tredie,  der  var  en  Søstersøn  af  Ingeborgs  Bedstemoder  og 
desuden  var  gift  med  Philips  Søster  Margrete.  Paa  Grund 
heraf  erklærede  Ærkebiskoppen  Ægteskabet  for  ugyldigt, 
magtesløst  og  opløst. 

Philip  havde  ikke  uden  Grund  gjort  Eegning  paa  sine 
Redskabers  Tjenstvillighed.  Den  stakkels  Dronning  havde 
været  tilstede1),  men  blottet  for  Forsvarere  ogKjendskab  til 
Sproget,  var  hun  saa  langt  fra  at  kunne  forsvare  sig,  at 
hun  ikke  engang  var  istand  til  at  kunne  følge  og  forstaae 
Forhandlingerne,  der  holdtes  i  hendes  Nærværelse.  Da  man 
endelig  meddeelte  hende  Udfaldet  af  den  uretfærdige  Frem- 
gangsmaade,  hvorved  hun  blev  opoffret,  blev  hun  greben  af 
den  største  Bestyrtelse  og  i  Begyndelsen  ligesom  lammet  af 
det  knusende  Slag2);  derpaa  overgav  hun  sig  til  de  meest 
levende  Smertesudbrud  og  raabte  under  Taarer:  »malaFran- 


Latin  Gamerarius  o:  Skatmester  og  Ceremonimester.     (Du  Cange, 
glossarium.) 

*)  Géraud  p.  11.  La  reine  était  présente.  Engelstoft  derimod 
p.  88  lader  hende  i  sin  dybe  Eensomhed  Intet  vide  af  hvad  der 
foregik  og  først  blive  underrettet  derom  ved  en  Tolk,  men  derom 
findes  Intet  i  Kilderne. 

2)  Gestalnnoc.  III,  c.  49.  Der  er  intet  Spor  af,  at  hun  skal  have 
ydmyget  sig  for  sine  uretfærdige  Dommere,  hvilket  passer  i  S ch los- 
ser s  Kram  og  ægte  germaniske  Opfattelse:  Weltgesch.  VII,  119: 
so  sehr  auch  die  arme  Ingeburg  mit  Thrånen  und  stumrnen  Bit- 
ten die  Geistliehen  besclrwor  o.  s.  v.  Hans  hele  Fremstilling  er 
hadefuld  baade  mod  Frankrig  og  Danmark,  og  følgelig  et  altfor 
tro  Exempel  paa  tydsk  Historieskrivning. 

3* 

cia,  mala  Francia,  Koma!  Koma!«  Da  hun  ikke  forstod 
Fransk,  tilkjendegav  hun  saaledes  i  den  Smule  Latin,  hun 
kunde,  sin  Klage  over  den  lidte  Behandling  og  sin  Beslut- 
ning at  ville  indanke  sin  Sag  for  Pavens  Domstol.  Det  var 
den  eneste  Udvej,  der  var  tilbage  for  hende  til  at  kunne 
bevare  sin  Værdighed,  som  hun  ikke  et  -Øjeblik  synes  at 
have  glemt.  Derom  vidner,  at  den  bestemte  Beslutning 
strax  var  moden  hos  hende,  ikke  at  ville  taale  en  saa 
uværdig  og  oprørende  Behandling. 

Kongen  derimod  tænkte  strax  paa  at  sende  hende  hjem 
til  Danmark,  men  hun  vilde  paa  ingen  Maade  indlade  sig 
derpaa1).  Det  vilde  jo  have  været  meget  krænkende  for 
hende  at  vende  tilbage  til  Hjemmet  paa  en  saa  uhæderlig 
Maade,  da  hun  havde  forladt  det  under  saa  glimrende  For- 
hold. Han  lod  hende  da  uden  Ophold  bringe  saa  langt  bort 
som  muligt  og  indspærre2)  i  et  Kloster  eller  maaskee  ret- 
tere, et  Opholdssted,  ikke  blot  for  Brodre,  men  ogsaa  for 
Kvinder,  som  Augustinerklostret  i  Cisoing  (Cisonium),  der 
laa  noget  sydlig  for  Tournai  og  hørte  under  dette  Bispe- 
dømme, besad  i  den  lille  By  Be  Ir  ep  air  e3),  nu  Beaure- 
paire,  i  Arras  Bispedømme.  Om  her  har  været  et  egentligt 
Nonnekloster,  synes  noget  tvivlsomt;  vist  er  det  derimod,  at 
Augustiner  brødrene  i  Cisoing  her  havde  en  Ejendom,  hvori 
der  ogsaa  blev  optaget  Kvinder;  thi  de  Fornemme  i  Egnen 


*)  Ser.  R.  D.  I,  179  i  Petri  Olai  annales:  Regina  tamen  ad  Danos 
redire  nolens  (efter  Rigord).  Disse  Omstændigheder  synes  meget 
udsmykkede  af  Mezeray,  Hist.  de  France,  t.  II,  p.  209  (1685). 

-)  Guill.  Neubrig,  de  reb.  angl  IV,  27.  Roger  de  Hoveden, 
Hist.  de  Fr.,  t.  XVII,  p.  56).  Annal.  Aquicinct.  monast.  ib.  t. 
XVIII,  p.  546.     Andr.  March ian.  ib.  p.  577. 

3)  Mindre  rigtig  beskrevet  af  Eng  eistoft  p.  89  og  Suhm  VIII,  p. 
307,  hvoraf  den  første  taler  om  Dorniks  Kirkesogn,  den  anden 
endnu  urigtigere  om  det  langt  fraliggende  Arras  Sogn. 

plejede  at  sende  saadanne  Kvinder  derhen,  som  de  fandt 
det  bekvemmest  at  skille  sig  ved  paa  en  saa  nem  Maade. 
Philip  August  fulgte  altsaa  Tidens  Sædvane.  Men  denne 
Uskik  blev  tilsidst  saa  kostbar  og  byrdefuld  for  Klostret, 
ikke  at  tale  om  det  Vanrygte,  hvori  det  let  kunde  komme 
derved,  at  Abbeden  og  Brødrene  i  Aaret  1208  indgave  en 
Klage  derover  til  Innocens  den  tredie,  hvilket  sees  af 
Pavens  Svar1). 

Den  offentlige  Mening  vendte  sig  afgjort  mod  Philip: 
»Dog  formeente  alle  Mand,  at  dette  Gifftermaal  vaar  uret- 
teligen  atskildt«,  beretter  Hvitfeld-),  og  denne  Dom  træder 
os  imøde  i  alle  saavel  samtidige,  som  senere  Vidnesbyrd3). 
Den  uskyldige,  forfulgte  Dronning  vandt  Alles  Deeltagelse 
ved  sin  sørgelige  Skjæbne  og  forøgede  den  ved  den  Maade, 
hvorpaa  hun  bar  sine  Ulykker.  Hun  var  i  Sandhed  ophøjet 
i  sin  nedtrykte  Stilling.  Med  Ydmyghed  underkastede  hun 
sig  sine  haarde  Prøvelser,  uden  at  bukke  under  for  dem; 
thi  hendes  Uskyld  og  faste  Tro  holdt  hende  oprejst.  Med 
beundringsværdig  Taalmodighed  bar  hun  alle  Savn  og  Lidel- 
ser i  sit  haarde  Fængsel.  I  sin  Elendighed  søgte  hun  sin 
Trøst  i  Bønnen  og  blev  for  sin  Gudsfrygt  æret  af  sine  Om- 
givelser som   en  Helgeninde.     Andagtsøvelser   vare    hendes 


2)  D'Achery,  Hist.  eccl.  Gisoniensis  i  hans  Spicileg.  t.  II,  p.  875  fg.: 
Delecti  filii,  Abbas  et  Gonventus  de  Gisonio  nostris  auribus  inti- 
marunt,  quod  quædam  domus  eorum,  quæ  dicitur  Belrepaire,  præ- 
ter Canonicos  et  fratres  tanta  est  onerata  multitudine  foemina- 
rum ,  quas  recipere  ad  instantias  et  importunitates 
Principum  compelluntur,  utad  necessariam  sustentationem 
earum  nequaquam  domus  ejusdem  sufficiant  facultates.  De  bede 
om  at  være  fri  for  at  modtage  Kvinder:  ne  .  .  .  per  ipsas  detur  oc- 
casio  delinquendi. 

2)  Hvitfeld  I,  190. 

3)  Petri  Olai  annales.  Ser.  R.  D.  I,  179:  Sed  quoniam  istud  con- 
jugium  dicebatur  injuste  dissolutum  etc. 

kjæreste  Sysselsættelse;  iøvrigt  havde  hun  Adspredelse  af 
Læsning  og  Haandarbejde  til  gudelig  Brug,  Forladt  af  Alle 
led  hun  snart  Mangel  paa  det  Nødvendige;  hun  maatte 
endog  sælge  eller  pantsætte  sine  Ejendele  og  Kostbarheder, 
ja  sine  meest  uundværlige  Klæder  og  Smaating  for  at  kunne 
skaffe  sig  Livets  første  Nødvendigheder  og  ikke  lide  forme- 
lig Nød1).  I  en  saa  ydm ygende  Stilling  var  Frankrigs 
Dronning  nedsunken2).  Det  er  en  Skjændsel  for  Philip,  at 
have  behandlet  en  Fyrstinde,  der  havde  deelt  hans  Trone,  saa 
uværdigt,  at  hun  befandt  sig  i  den  dybeste  Trang,  ja  endog 
trængte  til  Almisse,  medens  han  uden  Tvivl  havde  hendes 
Medgift  liggende  heel  og  holden  i  sit  Skatkammer3). 

Een  trofast  Ven  havde  hun  dog  i  den  retsindige  Biskop 
Stephan  af  Tournai,  der  følte  for  hende  en  inderlig 
Medlidenhed,  som  ved  hans  nærmere  Bekjendtskab  med 
hende  steg  til  en  varm  Beundring.  Ofte  kom  han  til  hende 
for  at  deeltage  i  hendes  Sorg  og  bringe  hende  Trøst.  Han 
frygtede  ikke  for  at  skrive  paa  hendes  Vegne  til  sin  Fore- 
satte, Ærkebiskop  Vilhelm,  der  nærmest  havde  styrtet  hende 
i  Ulykke,  for  at  faae  ham  til  at  tage  sig  af  hende4),  et 
Skridt,  hvorved  han  let  kunde  have  mishaget  ham,  men 
som  vidner  om  hans  ædle  Sind.  Med  levende,  ofte  noget 
yppige  Farver  maler  han  den  forladte  Dronnings  sørgelige 
og  beklagelsesværdige  Tilstand:  »Der  er  hos  ©s  en  kostelig 
Perle,    der  trædes  under  Fødder  af  Menneskene,   men  æres 


*)  Géraud  p.  12:  cette~malheureuse  se  vit  obligée  pour  vivre,  de 
vendre  ou  d'engager  le  peu  qu'elle  possédait,  et  jusqu'å  ses  habits 
et  å  ses  meubles  les  plus  indispensables. 

2)    S  t  ep  h.  Torn  ae.  epist.  263,  276  sml.  Baluze,  Miscell.  1. 1,  p.  420. 

8)    Guill.  le  Breton,  Hist.  de  Fr.  t.  XVII,  p.  71. 

4)  Steph.  Tornac.  epist.  276.  Hos  Langebek,  Ser.  R.  D.  VI,  p  81. 
Kali  (Note  til  Suhm  VIII,  308)  antager  med  Grund,  at  Brevet  hen- 
hører til  næste  Aar  1194. 

af  Engle,  en  kongelig  Skat,  værdig  en  Kongeborg,  værdig 
Himlen.  Jeg  mener  Dronningen,  der  er  indespærret  ligesom 
i  et  Fængsel1)  i  Nærheden  af  Cisoing2),  trykkes  af  Armod 
og  er  ligesom  sendt  i  Forviisning.  Vi  kunne  blot  beklage 
hendes  Ulykke ;  til  Gud  overlade  vi  at  dømme  om  Aarsagen 
til  hendes  Ulykke  og  om  Sagens  Udfald.  Hvem  har  et  saa- 
dant  Steenhjerte3),  at  han  ikke  maa  røres  ved  at  see  i  saa- 
dan  Nød  en  Prindsesse  af  ædel  Herkomst,  rene  Sæder,  be- 
skeden Tale  og  hæderlig  Vandel;  ligesom  det  Mønster  for 
en  Kvinde,  ximbrosius  har  tegnet4),  skjøn  af  Aasyn,  men 
skjønnere  af  Tro,  ung5)  af  Aar,  men  gammel  af  Forstand, 
jeg  kunde  næsten  sige  modnere  end  Sara,  visere  end  Ke- 
bekka,  yndigere  end  Rachel,  frommere  end  Anna,  kydskere 
end  Susanna.  De  som  forstaae  sig  paa  Kvindeskjønhed6), 
sætte  hende  ikke  under  Helene  ogPolyxene7).  Hendes  dag- 
lige Syssel  er  at  bede  og  læse,  eller  at  beskjæftige  sig  med 
Haandarbejde.  Spil  og  Tærninger  kj ender  hun  slet  ikke. 
Fra  den  aarle  Morgenstund  indtil  Klokken  tolv  opsender 
hun  under  Suk  og  Taarer  Bønner  ikke  saameget  for  sig  selv 
som  for  sin  Herre  Kongen.  I  Bedesalen8)  sidder  hun  aldrig, 
men  enten  staaer  hun  op,  eller  ligger  paa  Knæ.  Vi  troe, 
at  dersom  vorAssverus  kj  endte  hende  saaledes  som  hun  er, 


2)    Quasi  ergastulo  clauditur. 

2)  Apud  Gisonium,  ikke  i,  men  nær  Gisoing,  i  Belrepaire.  Matth. 
Westmon  as  ter.  ad  1193  kalder  det  custodia  quasi  carceralis. 

3)  Quis  enim  sit  tam  ferrei  cordis,  lapidei  pectoris,  jecoris  adaman- 
tini  .... 

4)  Ambrosiana  virgo. 

5)  juvencula. 

6)  qui  de  formis  mulierum  disputare  solent 

7)  Endnu  udførligere  og  bestemtere  udtrykt  hos  Géraud  p.  8.  Des 
connaisseurs  la  comparaient  å  Helene  pour  la  beauté  des  formes, 
å  Polyxéne  pour  la  noblesse  du  maintien  et  des  maniéres. 

8)  Suhm  VIII,  309  oversætter  oratorium  med:  Koret! 

vilde  han  have  hende  kjær  som  sin  Esther,  byde  hende  sin 
Velvillie,  sin  Kjærlighed,  sin  Trone  og  kalde  hende  tilbage 
i  sine  kongelige  Arme;  Skilsmisse  skulde  blive  til  Samliv, 
Haardhed  til  Mildhed,  Had  til  ømhed En  saa  vel- 
signet Ætling  af  Konger  og  Martyrer,  et  saa  ædelt  Skud, 
en  saa  hellig  Spire  er  nødt  til  af  Trang  for  Føden  at  ud- 
sætte, afhænde,  bortsælge  sine  Smaating1),  nemlig  sine 
tarvelige  Klæder  og  nogle  faa  Sager;  hun  trygler  om  Al- 
misse, udstrækker  Haanden  for  at  faae  og  beder  ydmygt 
den,  der  er  villig  til  at  hjælpe.  Ofte  har  jeg  seet  hende 
græde,  og  selv  maatte  jeg  græde  med  hende,  saa  nedslaaet 
og  bedrøvet  følte  jeg  mig  paa  hendes  Vegne.  Jeg  forma- 
nede hende,  saa  godt  jeg  kunde,  til  at  kaste  sin  Tanke  paa 
Herren',  hvilket  hun  ogsaa  gjør  og  aldrig  har  undladt  at 
gjøre.  Hun  svarede  mig  da  Ord  til  andet:  »Mine  Venner 
og  mine  Nærmeste  have  forladt  mig,  som  om  de  vare  frem- 
mede for  mig;  min  eneste  Tilflugt  er  min  Herre  Ærkebi- 
skoppen af  Reims,  som  fra  Begyndelsen  af  min  Gjenvordig- 
hed  gavmildt  har  understøttet  og  opholdt  mig.«  Lad  dog, 
kjære  Fader,  en  saa  ædel,  fortræffelig,  højbyrdig  Kvindes2) 
Suk  og  Taarer  røre  Eder,  og  da  I  tildeler  saamange  Træn- 
gende Almisse,  saa  tilluk  ikke  Eders  medlidende  Hjerte  for 
en  Dronning,    der  efter  saamegen  Højhed  nu  maa  betle.« 

Blev  Ærkebispen  virkelig  bevæget  ved  dette  Brev,  eller 
var  det  for  noget  at   berolige  sin   Samvittighed3),    at  han 


l)  reculas  suas,  vestes  scilicet  modicas  et  vasa  paucula,  compellitur 
præ  inopia  victus  exponere,  distrahere,  subhastare. 

*)  avis  et  atavis  Regibus  editæ,  lacrymosa  suspiria,  flebiles  gemitus. 
Sproget  er  hos  Stephan  ofte  i  ikke  ringe  Grad  svulstigt  og  søgt, 
ligesom  hos  Abb.  Vilhelm. 

3)   som  Géraud  mener  p.  12  pour  étouffer  le  cri  de  sa  conscience. 

sendte  hende  nogen  Understøttelse?  Saa  tarvelig1)  end 
denne  synes  at  have  været,  saa  ydmyg  er  den  Tak,  hun 
bringer  ham  derfor  i  meget  stærke  Udtryk2):  »Min  Følelse 
og  min  Forstand  svigter  mig,  til  at  jeg  skulde  kunne  takke 

Eder    værdigt Eders    Velgjerninger    ere    rigelige    og 

overgaae  dens  Fortjenester  og  ønsker,  der  bad  ydmygt 
derom.«  Hun  beder,  at  han  ikke  vil  tillade,  at  hun  skulde 
komme  i  Andres  Hænder,  hvilket  vilde  være  hendes  Under- 
gang, og  endelig  sender  hun  ham  »af  sin  ringe  Formue 
nogle  smaa  Gaver,  ikke  som  Noget,  der  kan  fortjene  Eders 
Naade,  men  som  Noget,  der  kan  minde  Eder  om  min 
Ulykke3).«  Det  synes  altsaa,  at  man  til  andre  Plagerier 
ogsaa  har  føjet  dette,  at  ville  tvinge  hende  til  at  ægte  en 
anden  Mand4). 


3.     Nye  Giftermaalsforsøg*     Skilsmissedommen 
erklæres  ugyldig  af  Paven. 

(1193—1195.) 

Philip    syntes    nu    foreløbig   at    have    naaet    sit  Maal. 
Skilsmissedommen    var  jo    lovformelig    og    frembød   ingen 


*)  Ses  rares  aumones  ne  pouvaient  que  soulager  momentanément 
les  besoins  de  la  reine  prisonniére,  ib.  p.  12. 

2)  Steph.  Tornac.  epist  263.  Hos  Langebek,  Ser.  R.  D.  VI  p.  80. 
Kali  har  i  en  Note  til  Suhm  VIII  p.  308  paaviist,  hvor  urigtigt 
Suhm  har  henført  dette  Brev  til  Tiden  før  Skilsmissen  og  stillet 
det  før  foranstaaende  Brev.  Stephan  har  naturligviis  skrevet  Bre- 
vet paa  Dronningens  Vegne  og  i  hendes  Navn. 

3)  Non  quasi  meritoria  gratiæ  vestræ,  sed  quasi  commonitoria  for- 
tunæ  meæ. 

4)  Petri  Olai  ann.  (Ser.  R.  D.  I,  179):  .  .  .  malens  conjugalem 
continentiam  perpetuo  servare,  quam  alii  juncta  prima  matri- 
monii  federa  violare  (efter  Rigord). 


42 

Grund  til  Frygt;  thi  hvem  skulde  vel  vove  at  falde  paa  at 
gjøre  noget  alvorligt  Forsøg  paa  at  omstyrte  den?  Han 
tænkte  meget  mere  strax  paa  at  indgaae  et  nyt  Ægteskab, 
hvorved  han  kunde  støtte  sin  politiske  Stilling.  Det  var 
altsaa  ganske  den  samme  Hensigt,  i  hvilken  han  havde 
ægtet  Ingeborg.  Først  vendte  han  sit  Blik  mod  det  tydske 
Kejserhuus  og  anholdt  om  i^gnes1),  en  Datter  af  Kejser 
Henrik  den  sjettes  Farbroder  Pfalzgrev  Konrad.  Venskabet 
med  den  tydske  Kejser  laa  ham  meget  paa  Hjerte;  thi 
medens  Ingeborg  vansmægtede  i  sit  mørke  Fængsel  i  den 
største  Trang,  sukkede  indenfor  Tirns teins  Mure  i  Kejserens 
Vold  en  anden  ædel  Fange,  Eichard  Løvehjerte,  hvis 
Frigivelse  Philip  af  alle  Kræfter  søgte  at  hindre.  Gjerne 
vilde  han  have  ham  udleveret  og  faae  ham  i  sin  Vold.  Han 
skal  endog  have  tilbudt  Kejseren,  der  var  bekjendt  for  sin 
Havesyge,  betydelige  Pengesummer  derfor,  men  forgjæves2). 
Mærkelig  nok  paastaaer  en  samtidig  Forfatter8),  at  Haabet 
om  dette  nye  Ægteskab  netop  har  været  den  eneste  Hen- 
sigt med  og  Grund  til  hans  Skilsmisse  fra  Ingeborg;  men 
denne  Paastand  bliver  dog  staaende  uden  noget  nærmere 
Beviis. 

Det  lod  ogsaa  til,  at  Philips  Plan  skulde  lykkes.  Kej- 
seren optog  hans  Frieri  meget  gunstigt,  og  Prindsesse  Ag- 
nes's Moder    skyndte  sig  med  at  underrette    sin  Datter  om 


*)  Suhm  VIII,  312  kalder  hende  Glementia  (rettere  Agnes)  og  Kej- 
serens Broderdatter,  skjøndt  det  fremgaaer  af  næste  Linie,  at  han 
mener  Farbrodersdatter. 

2)  Géraud  p.  12:  Il  avait  déjå  offert,  mais  sans  succes,  des  som- 
mes  enormes 

3)  Ro  g.    de    Hoved.,  Hist.  de  Fr.  t.  XVII  p    561 idem  Rex 

Francorum  hoc  (divortium)  fecit  fieri,  ut  acciperet  sibi  in  conjugem 
flliam  Gomitis  Palatini  de  Rheno  .  .  . 

den  glimrende  Lykke,  der  ventede  hende1).  Men  den  unge 
Dame  viste  stolt  Andragendet  tilbage  og  udbrød  med  kræn- 
ket Følelse:  »Jeg  kjender  den  skammelige  Opførsel,  som 
denne  Fyrste  har  viist  mod  den  danske  Konges  ædle  Søster, 
og  dette  Exempel  forfærder  mig2).«  Paa  sin  Side  skyndte 
hun  sig  med  at  holde  Bryllup  med  Hertug  Henrik  af 
Saxen,  Henrik  Løves  Søn  og  Richard  Løvehjertes  Søster- 
søn, et  Giftermaal,  der  blev  indgaaet  hemmelig,  kun  i  nogle 
faa  Vidners  Overværelse,  og  i  den  Grad  opbragte  Kejseren. 
at  han  alvorlig  tænkte  paa  at  hæve  det  og  kun  lod  sig  af- 
holde derfra  ved  Brudens  Fader,  Pfalzgrev  Konrads  indtræn- 
gende Forestillinger.  Philips  Hensigt,  at  styrke  sit  Parti 
ved  dette  Ægteskab,  mislykkedes  saa  aldeles,  at  han  tvært- 
imod styrkede  sin  dødelige  Fjende.  løvrigt  var  det  jo 
ikke  langt  fra,  at  den  franske  Konge  ved  Opløsningen  af  sit 
Ægteskab  havde  givet  Anledning  til  Forstyrrelsen  eller  Op- 
hævelsen af  et  andet3). 

En  Ulykke  kommer  sjælden  alene.  Det  blev  ikke  den 
eneste  Ydmygelse,  som  Philip  maatte  føle  som  velfortjent 
Straf  for  sin  Grusomhed  mod  sin  retmæssige  Ægtefælle. 
Han  var  nu  engang  kommen  i  Miskredit  som  Ægtemand. 
Flere  Prindsesser,  der  frygtede  Ingeborgs  sørgelige  Skjæbne, 


*)  Géraud  p.  12:  la  brillante  destinée  qui  se  préparait  pour  elle. 
En  gel  s  toft  p.  97  fejler  altsaa,  naar  han  antager,  at  »Prinsessens 
Moder  satte  sig  derimod«.  Suhm  VIII,  312  kalder  Moderen  Ir- 
metrudis. 

8)  Guill.  Neubrig.,  De  reb.  angl.  IV,  32.  Audivi  a  multis  de  rege 
hoc  quomodo  foedaverit  et  abjecerit  puellam  nobilissimam,  germa- 
nam  scilieet  regis  Danorum,  et  vereor  exemplum.  See  Bromton, 
Roger  de  Hoveden. 

3)  »Besynderlig  nok  er  det  ellers  —  føjer  Engelstoft  til  p.  96  —  at 
dette,  skjøndt  mislykkede,  Frieri  slet  ikke  under  den  hele  Skils- 
misseproces bebrejdes  Philip  enten  af  Paven  eller  af  Ingeborgs 
Familie«. 

afsloge  hans  Haand,  hvor  fristende  end  den  franske  Krone 
ellers  maatte  være.  Saaledes  Johanne  af  England,  en 
Søster  til  Richard  Løvehjerte,  der  1189  var  bleven  Enke 
efter  Kong  Vilhelm  den  anden  af  Sicilien,  og  som  siden  i 
Aaret  1196  blev  Grevinde  af  Toulouse  og  Saint-Gilles  ved 
at  ægte  Grev  Eaimond  den  sjette1). 

Besynderlig  var  hans  Uheld  med  hans  Frieri  til  en 
anden  tydsk  Prindsesse,  hvis  Navn  ikke  er  kommet  til  os. 
Uagtet  hun  allerede  var  lovet  til  en  fornem  Herre  i  Landet, 
bleve  hendes  Forældre  dog  blændede  af  det  glimrende  Til- 
bud, modtoge  det  og  lode  hende  drage  bort  til  Frankrig 
med  et  prægtigt  Følge.  Men  hun  havde  faaet  Lejlighed  til 
at  underrette  sin  Forlovede  derom,  igjennem  hvis  Land  hun 
skulde  drage;  han  lagde  sig  i  Baghold,  overfaldt  Toget  og 
bortførte  hende,  med  hvem  han  højtidelig  fejrede  sit  Bryl- 
lup nogle  Dage  efter2). 

Skjøndt  Philip  saaledes  kun  høstede  ringe  Frugter  af 
sin  Fremfærd,  og  hans  Ægteskabstilbud  kun  fandt  Had, 
Haan  og  Foragt,  lod  han  dog  slet  ikke  Modet  falde,  men 
vedblev  ufortrødent  at  drive  derpaa  paany. 

Det  fulgte  af  sig  selv,  at  disse  Bestræbelser  netop 
maatte  vække  hos  hans  Modstandere,  den  undertrykte  Dron- 
nings naturlige  Venner,  al  mulig  Iver  for  at  forpurre  dem. 
I  hiin  Tid  kom  Efterretninger  kun  seent  frem,  og  det  har 
vel  ogsaa  varet  temmelig  længe,  inden  Rygterne  om  Skils- 
missen kom  til  Danmark.  Philip  har  vistnok  næppe  bi- 
draget til  at  fremskynde  det.  Men  hvorledes  skulde  man 
gribe  fat  paa  saa  vanskelige  Forhold?  Et  Aar  var  nu  næ- 
sten henløbet  siden  Ingeborgs  Forstødelse,  og  Intet  var  gjort 


M  Guill.  Ne ubrig.,  De  reb.  angl.  1.  V,  c.   14- 
2)  Guill.  Neubrig.,  De  reb.  angl.  V,  16. 

for  hende !  Breve  fra  Dronningen  anraabte  omsider  om  Bi- 
stand, og  saavel  hendes  Broder  Kong  Knud  som  Ærkebiskop 
Absalon  og  især  Abbed  Vilhelm,  der  ved  sit  Kaad  havde 
tilskyndet  Kongen  til  at  samtykke  i  Ægteskabet,  begyndte 
strax  at  arbejde  med  Iver  paa  Sagen.  Dens  Gang  maa  nu 
følges  gjennem  en  for  de  Tider  usædvanlig  vidtløftig  Brev- 
vexling,  hvoraf  heldigviis  det  meste  er  bevaret. 

Af  Absalon  eller  idetmindste  i  hans  Navn  udstedtes  en 
Skrivelse  til  Prælaterne  i  Frankrig,  hvoraf  vi  kun  have 
Opskriften1),  men  ikke  Indholdet,  da  Brevet  selv  er  tabt; 
formodentlig  har  det  gaaet  ud  paa  at  gjendrive  det  paabe- 
raabte  Svogerskab.  Til  samme  Tid  har  vistnok  ogsaa  Abbed 
Vilhelm  skrevet  et  Brev  til  Broder  Bernhard  af  Vin- 
cennes,  der  ligeledes  er  tabt,  men  hvori  han2),  som  det 
fremgaaer  af  Opskriften,  med  kjærlige  Ord  har  søgt  at  be- 
væge ham  til  at  tage  sig  af  Sagen. 

I  et  Brev*)  til  Pave  Coelestin  gjorde  Absalon  ham 
opmærksom  paa,  at  det,  som  den  guddommelige  Lov  og 
den  kristelige  Religion  har  bekræftet,  ingenlunde  maa  kræn- 
kes, men  bevares  ukrænkeligt  af  Konger  og  Fyrster,  for  at 
de  ikke  skulle  give  de  Eingere  et  slet  Exempel.  Paven, 
hvem  Gud  har  stillet  paa  den  højeste  Plads,  maa  sørge  for, 
at  Anstødsstenen  og  Forargelsens  Klippe  bliver  til  Dom  for 
de   Ildesindede    og    dem,    som    hade    Fred.      Kong  Philips 


*)  Wilhelmi  abbatis  epistolæ  (Script.  Rer.  Dan.  t.  VI)  lib.  II.  ep.  6: 
Principibus  Francorum  emittitur  in  Persona  Domini  Archiepiscopi 
Londensis,  agens  de  divortio  Regis  Francorum  et  Reginæ  sororis 
Regis  Danorum.     Sættes  af  Bartholin  og  Langebek  til  1194. 

*)  ib.  ep.  7.  »in  qua  dulcia  et  amoris  colloquia«.  .  .  .  Ligeledes  af 
Bartholin  og  Langebek  sat  til  1194. 

3)  Wilh.  abb.  epist.  II,  22.  Af  Langebek  rigtig  henført  til  1194, 
af  Bartholin  til  1195,  ligesom  det  i  Indholdslisten  (Ser.  rer.  Dan. 
t.  VI  p.  6)  urigtigt  er  blevet  anført  som  skrevet  til  »principibus 
Francorum«. 

Fremfærd  har  maattet  inderligt  bedrøve  Pavens  Fromhed 
og  haardt  saare  hans  Hjerte.  »Skilsmissen  er  bragt  istand 
af  nogle  Ildesindede,  som  ikke  syntes  om  dette  Ægteskab, 
og  som  brugte  forbryderske  Konster  og  Paafund  for  at 
fremme  Svig  og  Uret,  idet  de  s  vore,  at  der  var  Slægtskabs 
Baand  imellem  dem,  uden  at  nogen  retslig  Orden  er  iagt- 
taget ved  Skilsmissen,  der  skete  uden  Overlæg  over  Hals 
og  Hoved.  Hvor  urimeligt  og  stridende  mod  Sandheden 
dette  er,  vil  den  lettelig  bemærke,  som  kaster  et  Blik  paa 
denne  Fyrstindes  Stamtavle,  hvilken  vi  have  villet  fremsætte 
til  Eders  Bedømmelse,  idet  vi  vidne  for  Gud  og  hans  Hel- 
lige, at  vi  nøje  ville  følge  Sandheden.«  Idet  han  nu  ud- 
vikler Ingeborgs  Slægtsforhold  fra  Svend  Estridsøn,  bliver 
det  ham  let  at  vise,  at  der  intet  Slægtskab  er  mellem  hende 
og  Isabelle  af  Hennegau,  idet  »hun  ikke  nedstammer  fra 
Karl  af  Flandern  eller  hans  Moder,  men  fra  Erik  Ejegod.« 
Ligesaalidt  vedrører  det  hende,  at  Philip  Augusts  Søster 
Margrete  var  gift  med  Kong  Belå  den  tredie  af  Ungarn, 
en  Søstersøn  af  Ingeborgs  Bedstemoder  Ingeborg.  Absalon 
beder  derfor  ydmygt  Paven,  »at  en  billig  Dom  maa  udgaae 
fra  hans  Naades  Aasyn ,  hvorved  Dronningen  igjen  kan 
komme  i  Kongens  Gunst  og  til  den  Ære,  som  usande  Be- 
skyldninger have  berøvet  hende.« 

Det  er  sandsynligt,  at  den  Stamtavle1),  som  Abbed 
Vilhelm  har  udarbejdet  i  samme  Anledning  og  samme  Hen- 
sigt, netop  er  bleven  affattet  paa  samme  Tid.  Udentvivl 
ledsagede  den  det  Brev,  som  Kong  Knud  selv  lod  skrive 
til  Paven2),  og  hvori  han,  efterat  have  dvælet  ved  sin  Faders 


')  Ser.  R  D.  t.  II,  p.  154—163.  Suhm  VIII,  355  omtaler  den  først 
som  benyttet  ved  Mødet  i  Paris  (7de  Maj  1195),  hvilket  ikke  er 
rimeligt;  dog  lægger  han  til:   »og  ventelig  ogsaa  hos  Paven«. 

*)  Wilh.  ep.  II,  79.     Engelstoft  p.  99  har  allerede  gjort  opmærk- 

Hengivenhed  for  den  hellige  Stol,  der  stedse  har  stræbt  at 
forøge  Danmarks  Kiges  Hæder,  nedlægger  med  hele  den 
danske  Kirke  Protest  mod  det  foregivne  Slægtskab,  paa 
hvilket  »Sandhedens  Fjender  have  aflagt  forfærdelige  Eder« 1). 
Men  Paven  og  hver,  som  læser  medfølgende  Oplysning-), 
vil  finde,  at  de  have  været  skjødesløse  med  deres  Ed.  Han 
beder  Paven,  for  Kirkens  Hæders  Skyld,  at  en  saa  skjændig 
Forbrydelse  kan  »borttages  af  Samfundet«. 

Paa  Grund  af  den  Indflydelse,  Kardinalerne  stedse 
havde,  og  især  under  en  svag  Pave  som  Coelestin,  skrev 
Kongen  ogsaa  et  Brev3)  til  disse  den  hellige  Stols  Raad- 
givere.  De  Danskes  og  »Slavers«  Konge  anbefaler  dem  sine 
Sendebud,  der  ville  forebringe  dem  Sagen  og  klart  vise,  hvor 
falsk  Foregivendet  om  Slægtskab  var4). 

Kong  Knud  havde  nemlig  taget  den  Beslutning  at  lade 
Afsendinge  afgaae  til  Rom   for  at   drive  paa  den  indankede 


som  paa  Trykfejlen  i  Ser.  R.  D.,  der  lader  Bartholin  henføre  Brevet 
til  1191  istedetfor  1194,  som  han  dog  rigtig  angiver. 
*)  super  hoc  execranda  sacramenta  dedisse. 

2)  illos  incaute  jurasse,  ut  vobis  patebit,  inspecto  præsente  instrumento 
.  .  .  hvorved  der  maa  tænkes  paa  en  Stamtavle,  der  ledsager  Brevet. 
Dette  giver  jo  slet  ikke  Oplysning  om  Slægtskabet,  der  altsaa  kun 
kan  anføres  og  bevises  ved  Hjælp  af  et  andet  Dokument-  Imid- 
lertid foreligger  Muligheden,  at  Vilhelm  nærmest  kan  have  opsat 
Genealogien  til  Brug  for  sin  Sendelse  til  Rom.  Suhm  VIII,  329 
antager  ogsaa  dette  Dokument  for  »uden  Tvivl  en  Slægtetavle«. 

3)  ib.  li,  26. 

4)  Brevet  maa  være  skrevet  i  August  eller  September  1194,  da  der 
siges,  at  et  Aar  er  forløbet  siden  Brylluppet:  Rex  Francornm  Phi* 
lippus  sororem  nostram  anno  jam  exacto  duxit  in  uxorem  .  .  . 
At  det  netop  er  en  Anbefalingsskrivelse  for  hans  Sendebud  siges 
bestemt:  Ad  auxilium  igitur  gratiæ  vestræ  præsentes  nuntios 
nostros  a  vobis  benigne  suscipi  et  audiri,  auditosque  in  comple- 
tione  totius  negotii  nostri  benigno  favore  prosequi  deprecamur,  ut 
ex  ubere  compassionis  lac  eliciamus  consolationis.  Formodentlig 
have  Sendebudene,  som  Suhm  mener  (VIII,  326)  selv  overbragt 
Brevet. 

Sag,  hvilket  og  viste  sig  i  haj  Grad  nødvendigt,  dersom  den 
skulde  føre  til  Noget.  Men  det  var  ikke  let  at  finde  Mænd, 
der  vare  skikkede  til  dette  vanskelige  og  indviklede  Hverv. 
Det  krævede  en  Forbindelse  af  mange  Egenskaber,  Besin- 
dighed, Fasthed  og  Snildhed,  fortrinlige  Kundskaber  i  den 
kanoniske  Eet  og  nøje  Kjendskab  til  Forholdene  i  Rom  og 
Paris,  hvor  Sendebuddene  maatte  optræde  ved  Hofferne  med 
en  vis  Fiinhed  og  Slebenhed  i  Sæder. 

Valget  faldt  paa  dem  gamle  ærværdige  Abbed  Vilhelm 
og  den  unge,  lovkyndige  Kantsier  Andreas  Sunesøn  af 
Landets  første  Slægt.  Vilhelm  sørgede  over,  at  han  havde 
saameget  tilraadet  det  ulykkelige  Ægteskab:  » Hendes  Blod 
kræves  af  min  Haand«.  Vistnok  havde  han  allerede  før  sin 
Afrejse  sendt  Dronningen  en  trøstende  Skrivelse1)  med  Op- 
muntring til  Taalmodighed  og  Haab  om  Fremtiden,  og 
igjennem  hans  artige  Talemaader,  der  her  som  i  saa  mange 
andre  Breve  minde  om  Franskmanden,  træder2)  en  varm 
Følelse  for  Dronningens  Sag,  der  er  ham  en  Hjertesag,  os 
imøde.  »Ikke  som  en  Kvinde,  men  som  en  behjertet  Mand 
udholder  hun  modig  Fjendens  Nederdrægtighed  og  overgiver 
sin  Sag  og  Dom  til  den  guddommelige  Naade.«  Brevet 
indeholder  religiøs  Trøst,  men  Intet  om  at  opmuntre  hende 
til  at  anraabe  Paven  om  Beskyttelse3) 

Det  var  ikke  muligt  at  finde  Mænd  i  Danmark,  der 
bedre  passede  til  denne  vanskelige  Sendelse.  Man  maa 
forundre  sig  over,    at    den    gamle  Abbed  Vilhelm    af  Ebel- 


*)  Wilh.  ep.  I,  34.  Bartholin  og  Langebek  henføre  det  ligesom  det 
forrige  med  Rette  til  1194.  I  Registret  kaldes  det  epistola  con- 
solatoria. 

2)  Novit  qui  secretorum  est  conscius,  quod  honorem  vestrum  et  glo- 
riam  diligenter  amplectimur. 

3)  En  g  eistoft  p.  100  antager  uden  Grund  denne  Mulighed. 

holt1),  den  strenge  Asket,  der  laa  paa  Straa  og  bar  en 
Haarsæk,  der  troede  at  skue  himmelske  Syner,  den  strenge 
Klosterbestyrer,  den  dygtige  Agerdyrker,  den  ivrige  Planter 
af  Frugttræer,  Blomster  og  Kjøkkenurter,  tillige  var  en  af 
sin  Tids  meest  fremragende  Lovkyndige  og  en  skarpsindig 
Statsmand,  der  førte  omfattende  Brevvexlinger  med  Datidens 
lærdeste  og  betydeligste  Mænd.  Han  var  den  Mand,  »der 
kunde  føre  Kongens  Kantsier,  den  fromme,  alvorlige  og 
lærde  Domprovst  i  Roskilde,  Anders  Sunesøn,  frem  paa  den 
store  diplomatiske  Skueplads  i  Rom  og  Paris  og  staae  ham 
bi  med  Raad  og  Daad«2),  med  sin  rige  Kundskab  og  Er- 
faring og  med  sin  øvede  Pen.  Efter  deres  Brewexling  at 
domme,  satte  han  ham  meget  højt;  selv  om  vi  ikke  glemme 
hans  franske  Tone,  maae  dog  saadanne  Udtryk  synes  at 
vidne  derom,  som  naar  han  kalder  ham  »sin  Elskede,  uden 
hvem  at  leve  ikke  er  at  leve,  men  Smerte  og  Suk« 3),  og 
kalder  sig  selv  »hans  lille  Ven  mellem  alle  de  store«4). 
De    droge    afsted,    ledsagede    af  et  passende  Følge,    og 


1)  Hans  Alder  angives  1194  forskjelligt  fra  84  til  90  Aar.  Acta  S.  S. 
April.  t.  1.  p.  635,  der  holder  paa  92  Aar  som  hans  Levealder, 
antage  det  første;  de  danske  Kilder,  der  lade  ham  opnaae  en  Al- 
der af  9S  Aar,  anføre  derimod  det  sidste  Tal.  Men  i  hvert  Fald 
var  hans  høje  Alder  meget  betænkelig ,  naar  der  skulde  foretages 
en  saa  lang,  indviklet  og  farefuld  Rejse.  Med  Grund  har  Rosen- 
vinge i  Kirkehist.  Samlinger,  1,  16  tvivlet  om,  at  han  opnaaede 
en  Alder  af  98  Aar.  Ligeledes  Brial  i  Histoire  littéraire  de  la 
France  XVI,  453—477,  og  A.  Damgaard,  Abbed  Vilhelms  Levnet, 
1867,  S.  81—82.  Efter  dem  synes  han  at  være  født  mellem  1125 
og  1130,  altsaa   1194  endnu  ikke  70  Aar  gammel. 

2)  Fr.  Hammerich,  en  Skolastiker  og  en  Bibeltheolog  fra  Norden 
p.  44.  Han  antager  S.  221,  Note  1,  at  Anders  var  født  omtrent 
1167,  altsan   1194  kun  27  Aar. 

3J  Wilh.  ep.  11,  3.     dilecto  meo,  quem     diligit  anima  mea,  sine  quo 

vivere  jam  non  est  vivere,  sed  dolor  et  gemitus. 
4)  1.  c.  inter  magnos  amicos  amiculus. 

kom  i  Efteraaret  11941)  til  Rom,  som  tidligere  var  blevet 
besøgt  af  Vilhelm.  Med  de  fornødne  Brevskaber  og  Doku- 
menter stedtes  de  for  Pave  Coelestin  den  tredie  paa  hans 
Slot  ved  Laterankirken ,  beviste  klarlig  deres  Ret  efter  de 
kirkelige  Love  og  kom  ved  indtrængende  Bønner  saavidt 
med  den  af  Aarenes  Vægt  nedbøjede  og  svækkede,  og  af 
Stridigheder  med  Kejseren  og  sit  eget  Folk  i  Rom  syssel- 
satte Pave,  at  han  besluttede  at  tage  sig  af  Sagen,  men 
med  Lempe,  og  helst  søge  at  bilægge  den  i  Mindelighed. 
Kardinalerne  Melior  og  Cencius2)  bleve  sendte  til 
Paris  med  et  Brev3)  til  Philip,  der  i  en  mild  Tone  opfor- 
drede ham  til  at  antage  Ingeborg  igjen.  Ligeledes  skrev 
Vilhelm,  der  med  de  andre  Danske  forblev  i  Rom,  til 
Bernhard  af  Vincennes4),  at  Paven,  »greben  af  Vrede  og 
Forundring,  mere  end  det  kunde  udsiges«,  og  bevæget  af 
den  danske  Konges  Bønner,  havde  skrevet  til  Kongen  og 
opmuntret  ham  faderligt  og  meget  mildt  til  atter  at  tage 
Dronningen  i  sin  Gunst.  Han  beder  derfor  Bernhard,  at 
han  vil  støtte  Sagen  med  sin  Indflydelse  hos  Kongen5). 
Virkningerne  heraf  vare  kun  ringe.     Kardinalerne  bleve 


1)  Ikke,  som  Rig  ord  og  Andre  fejlagtig  angive,  i  1193.  Suhm 
VIII,  327  vakler  endog  mellem  1194  og  1195,  saa  uvis  er  Tids- 
regningen. 

2)  Eng  els  toft  p.  101  kalder  ham  urigtigt  Gencio.  Han  var  Kardi- 
nal-Subdiakon  og  Pavens  Notarius  (Suhm  VIII,  351).  Om  Melior 
see  Giacconii  vitæ  pontificum  et  cardinalium  t.  I,  p.   1118. 

3)  Omtales  i  Wilh.  ep.  II,  27  (til  Abbeden  i  Esrom).  Præscriptum 
litterarum  Domini  Papæ  vobis  inferre  judicassemus  idoneum,  quæ 
mittuntur  ad  regem  Francorum,  nisi  certum  habuissemus  vos  ob- 
tinere  posse  fratribus  nostris  emissum. 

4)  Wilh.  ep.  II,  77.  Henføres  af  Bartholin  til  1195,  af  Langebek 
»maaskee«  til  1194  1  sine  Annaler  (Ser.  R.  D.  I,  342)  har  Bar- 
tholin under  1195:   Ganutus  Papæ  queritur  de  divortio  Ingeburgis. 

5)  Ut  quia  Rex  idem  consiliis  vestris  innititur,  ad  idem  opus  com- 
plendum  vestræ  partes  accedant  .  .  . 

kun  ilde  modtagne  ved  det  franske  Hof1),  og  de  søgte  for- 
gjæves  at  faae  Ægteskabets  Gyldighed  undersøgt  og  aner- 
kjendt  paa  et  Møde  af  franske  Gejstlige;  Ingen  af  disse 
vovede  at  optræde  mod  Kongen,  paa  hvis  Side  deres  Over- 
hoved, Ærkebispen  af  Keims,  jo  aabenbart  stod.  Hvad  skulde 
de  da  kunne  udrette  mod  den  snedige  Philip,  saameget  mere 
som  deres  eftergivende  Herre  næppe  ønskede,  at  de  skulde 
gaae  ret  vidt?  Hele  deres  Optræden  blev  i  hans  sagtmodige 
Aand  som  »stumme  Hunde,  der  ikke  vovede  at  gjøe,  men 
endog  frygtede  for  deres  egen  Skind«2).  Denne  haanlige 
Omtale  af  en  samtidig  Krønikeskriver  viser,  at  de  kun  bleve 
til  Spot. 

Under  disse  forgjæ ves  Underhandlinger  havde  Ingeborg 
selv  henvendt  sig  til  Paven  i  et  ydmygt  Klageskrift3),  for- 
fattet af  Abbed  Vilhelm,  hvori  hun  bevægelig  afmaler  sin 
sørgelige  Stilling:  »Efter  Guds  Tilskikkelse  blev  jeg  sendt 
bort  fra  min  Faders  Huus  og  ført  til  Frankrig,  hvor  jeg 
blev  opløftet  paa  Tronen.  Men  da  Menneskehedens  Fjende 
misundte  mig  min  Lykke,  blev  jeg  kastet  til  Jorden  som 
en  hentørret  og  vissen  Green,  og  jeg  er  nu  berøvet  al  Trøst 
og  Hjælp.  Min  Ægtefælle,  Kong  Philip,  har  forladt  mig, 
uden  at  kunne  finde  paa  Noget  at  fordømme  hos  mig,  om 
end    Ondskab    havde    kunnet    smedde    Noget    paa    Løgnens 


*)  Epist.  Gelestini  III  Remensi  Archiepiscopo  i  Ser.  R.  D.  VI, 
p.  84.  Idem  Rex  prædictum  legatum  et  litteras  nostras  devotione 
qua  decuit,  sicut  accepimus,  non  recepit.  (Hist.  de  Fr.  t.  XVII,  p. 
650  og  t.  XIX,  p.  339). 

2)  Rig  ord  ad  1194:  quia  facti  sunt  canes  muti,  non  valentes  latrare, 
timentes  etiam  pelli  suæ,  nihil  ad  perfectum  deduxerunt  .  .  .  Efter 
ham  Petrus  Olai  i  sine  Annales  Dan.  (Ser.  Rer.  Dan.  I,  p.  180), 
der  tilføjer:  tepidius  agentes,  nihil  ad  profectum  duxerunt. 

3)  Wilh.  ep.  I,  32  (see  Langebeks  Note:    etiam    scripta    a  Wilhelmo 

jussu  regio).      Udgivet  af  Holberg,  Danmarkshist.  t.  I,  p.  293,  og 

henført  af  Bartholin  og  Langebek  til  1194. 

4* 

Ambolt.  Det  burde  bringes  frem  for  Eders  øren,  dersom 
jeg  ikke  vidste,  at  det  allerede  ved  Rygtet  var  bekjendt  for 
alle  Folk.  Derfor  tager  jeg  Elendige  min  Tilflugt  til  Barm- 
hjertighedens Sæde,  at  Eders  Datter  kan  finde  Barmhjertig- 
hed, og  dersom  min  Skjæbne  skulde  blive  mildere  og  lykke- 
ligere, saa  skal  jeg  alle  mine  Dage  forblive  Eders  lydige 
Tjenerinde«. 

Disse  klagende,  ydmyge  Bønner  bevægede  og  opvarmede 
Oldingens  Hjerte,  og  han  opmandede  sig  endelig.  De  danske 
Afsendinge  have  heller  ikke  ladet  ham  Ro  ved  deres  ind- 
trængende Forestillinger,  medens  de  laae  i  Rom  og  forgjæves 
ventede  paa  Udfaldet  af  de  lange  Forhandlinger  i  Paris. 
Tiden  maa  være  bleven  dem  lang,  og  det  skulde  ikke  op- 
bygge dem,  at  de  havde  god  Lejlighed  til  at  lære  Roms 
Fordærvelse  at  kjende.  Vistnok  skrev  Kantsier  Anders  Su- 
nesøn dengang  til  Ærkebiskop  Absalon1)  for  at  lade  ham 
vide,  hvorfor  han  og  de  andre  Afsendinge  bleve  saa  længe 
borte. 

Endnu  et  Klagebrev2)  indløb  til  Paven  fra  den  ulykke- 
lige Ingeborg.  »Dag  og  Nat  gjennembores  mit  Hjerte,  af 
Smertens  Braad,  men  jeg  aflader  aldrig  at  anraabe  først 
Gud,  saa  den  apostoliske  Stols  Mildhed.«  Til  denne  sætter 
hun  sin  Lid  i  sin  Elendighed:  »Ydmyg  ham,  ved  hvem  jeg 
nedbøjes,  at  jeg  atter  kan  forsones  med  ham  og  tilskrive 
Gud  og  Eders  faderlige  Naade  Forsoningens  Glæde«. 


*)  Brevet  er  tabt,  men  Overskriften  i  Ser.  R.  D.  VI,  p.  5  lyder: 
Domino  Archiepiscopo  de  eodem  divortio  emittitur  et  tarditate  re- 
ditus  ejus  et  sociorum  ipsius  in  persona  Cancellarii  (Wilh.  ep. 
II,  8).     Bartholin  og  Langebek  angive  1195. 

2)  Wilh.  epist.  I,  31,  er,  som  Christian!,  Afh.  g  18  bemærker, 
skrevet  efter  det  32te.  Bartholin  og  Langebek:  1194,  men  den 
sidste  fejler  i,  at  det  skulde  være  skrevet  ved  Rygtet  om  Ingeborgs 
Forskydeise.  Géraud  anfører  ikke  dette  Brev,  som  han  vistnok 
har  overs  eet. 

Den,  der  vistnok  med  meest  Varme  antog  sig  Dron- 
ningens Sag,  var  Abbed  Vilhelm.  Et  nyt  Trøstebrev 
sendte  han  hende  fra  Kom1);  thi  »han  kan  ikke  lade  være 
at  skrive  hende  til,  naar  der  frembyder  sig  Lejlighed  med 
Kejsende«.  Han  beklager  meget,  at  han  ikke  har  modtaget 
noget  Brev  fra  hende,  skjondt  han  har  skrevet  to  Gange  til 
hende  -) ;  men  han  har  aldrig  frygtet  for  at  udsætte  sit  Legeme 
for  de  største  Besværligheder  i  Sagen  mod  hendes  Gemal 
Kongen  for  hendes  Ære.  Han  roser  hendes  Taalmodighecl, 
Afholdenhed  og  Dyd;  Rygtet  om  hendes  Gudsfrygt  er  alle- 
vegne udbredt,  saa  at  »Eders  Fjendes  Tand  ikke  kan  gnave 
Eder,  da  han  ikke  kan  finde  Noget,  der  strider  mod  Hæder 
og  gode  Sæder«.  Forøvrigt  bringer  han  hende  Religionens 
Trøst  og  henviser  hende  til  ham,  »der  bedækker  Himlen 
med  Skyer,  men  kan  sprede  dem,  naar  han  vil,  og  lade 
Stjernerne  fremskinne  med  det  klare  Lys  fra  det  Høje«. 

Pave  Coelestin  indsaae  endelig,  at  det  var  nødvendigt 
at  gaae  kraftigere  tilværks.  I  en  Skrivelse  til  Ærkebiskop- 
pen af  Reims  og  hans  SufFraganer3)  paalægger  han  dem, 
da  Skilsmissen  er  aldeles  ulovlig  og  ugyldig,  at  forebygge, 
at  Kongen,  glemmende  sin  Stilling,  skulde  tage  en  anden 
Hustru,  medens  Ingeborg  levede.  Han  har  været  dybt  for- 
tørnet over  Skilsmissedommen,  der  var  afsagt  imod  al  Rets- 


')  Wilh.  ep.  I,  35.  Ligeledes  i  Registret  kaldet  consolatoria,  angi- 
vet af  Bartholin  til  1195,  af  Langebek  til  1194,  der  med  Rette  har 
tilføjet:  scripta  sine  dubio  Romæ.  Han  kalder  hende  i  dette  Brev 
Excellentia  vestra,  Sublimitas  vestra. 

3)  Formodentlig  har  Philip  holdt  Brevene  tilbage. 

3)  Lettre  de  Célestin  III,  Hist,  de  Fr.  t.  XIX,  p.  339.  Script. 
R.  D.  VI,  p.  82.  Da  det  samme  Brev  findes  i  Radulfi  de  Di- 
ceto  ymag.  historiar.  i  Ser.  Rer.  Angl.  1652  col.  681  o.  flg.  stilet 
til  Ærkebispen  af  Sens,  har  denne  sikkert  faaet  et  ligelydende, 
hvilket  Matth.  Paris,  bekræfter.  At  Suhm  anfører  1190  som 
Brevets  Datum,  er  en  aabenbar  Trykfejl  istedetfor  1195. 

orden,  og  hæver  samme  efterat  have  undersøgt  det  offentlige 
Dokument  over  Slægtskabet,  som  Ærkebiskoppen  af  Lund 
og  hans  Suffraganer  havde  sendt  ham. 

Aldeles  lignende  Udtryk  om  Skilsmissen  anvendte  Paven 
i  sit  Brev  til  Philip  August1),  hvori  han  meddeler  ham 
Skilsmissedommens  Forkastelse2).  Den  pavelige  Af- 
gørelse er  af  13de  Marts  1195.  Men  idet  han  bekjendtgjør 
den  for  Kongen,  viser  han  ikke  den  Fasthed,  der  aander 
gjennem  hans  Brev  til  Ærkebispen.  Han  beder  ham  tage 
sin  Hustru  igjen  for  Guds  Skyld  og  hans  Sjæls  Frelse  og 
tilgiver  ham  den  Syndens  Plet,  han  maatte  have  paadraget 
sig  ved  at  forskyde  hende.  Kun  Hensynet  til  hans  Hæder 
og  Kongens  Sjæls  Frelse  havde  bragt  ham  til  at  gaae  saa- 
vidt;  thi  han  har  ikke  med  frelst  Samvittighed  kunnet  til- 
lukke -Øjnene  for  hvad  der  er  skeet. 

Om  det  end  i  begge  Brevene  hed  om  Skilsmissedommen, 
at  den  var  »udtalt  imod  al  retslig  Orden«3),  og  denne  Er- 
klæring maatte  antages  at  være  meget  stodende  for  Philip, 
saa  er  det  dog  iøjnefaldende,  hvor  lempeligt,  ja  spagt  Paven 
optræder;  han  bestræber  sig  for  at  tale  i  en  Tone,  der  ikke 
maatte  lyde  altfor  ubehagelig  i  den  hæftige  og  stolte  Philips 
øre,  og  naar  han  taler  til  ham  om  at  tage  sin  Hustru  til 
sig  igjen,  klinger  det  ikke  som  en  Befaling,  men  som  en 
ydmyg  Bøn;    det   er  ligesom  imod  hans  ønske  og  Villie4), 


*)  Ser.  R.  D.  VI,  p.  85.  Ligesom  det  foregaaende  Brev  hos  Martene 
og  Durand,  veterum  scriptorum  et  monumentorum  amplissima 
collectio  t.  I,  col.  1007.  Engelstoft  har  sat  dette  først,  Géraud 
p.  16  derimod  bagefter  det  til  Ærkebispen.  Dette  skulde  aabenbart 
være  en  Indledning,  en  Forberedelse  for  hiint. 

2)  Hist.  de  Fr.  t.  XIX,  p.  339. 

3)  Contra  or  di  nem  juris  prolatam  .  .  .  hvilket  Udtryk  Philips  For- 
svarere siden  paastode,  betegnede  blot  Mangelen  paa  Iagttagelse  af 
visse  Formaliteter. 

4)  Géraud  p.  16:    å  contrecoeur;    Géraud  omtaler  kun  løseligt  Ind- 

at  han  kommer  til  at  afgive  denne  Erklæring.  Det  er  næ- 
sten, som  om  han  vilde  bede  om  Naade,  fordi  Kirken  vovede 
en  Indblanding  i  denne  ømfindtlige  Sag.  Kort  sagt,  man 
fristes  til  at  antage,  at  han  helst  havde  »villet  tillukke 
Øjnene  for,  hvad  der  var  skeet«. 

Paven  havde  god  Grund  til  ikke  at  gjøre  Eegning  paa 
Philips  Eftergivenhed.  Han  var  heller  ikke  Manden  til  at 
fremtvinge  den.  Snarere  havde  hans  Svaghed  kun  til  Følge 
at  bestyrke  Kongen  i  hans  Modstand1).  Der  syntes  heller 
ikke  at  være  synderlig  Grund  for  Philip  til  at  nære  nogen 
Frygt;  han  havde  jo  den  franske  Gejstligheds  Primas,  sin 
Slægtning,  Ærkebiskoppen  af  Reims,  paa  sin  Side,  og  om 
den  gamle  Pave  end  nok  saa  nøje  havde  undersøgt  den  ham 
tilsendte  Oplysning2)  om  Ingeborgs  Slægtskabsforhold  og  var 
nok  saa  fast  overbeviist  om  det  Ugrundede  i  Philips  Paa- 
stande, saa  havde  dog  denne  i  Eom  selv  mange  Venner, 
der  bestræbte  sig  paa  alle  Maader  for  at  tjene  hans  Sag  og 
paavirke  den  romerske  Stol  til  hans  Fordeel. 


4.     Philips  Forfølgelser  mod  de  danske  Udsendinge 
og  nye  Ægteskab. 

(1195  —  1198.) 

Endelig  vare  da  de  danske  Afsendinge  ved  deres  fort- 
satte Bestræbelser  komne   saavidt,   at   de  kunde  tænke  paa 


holdet  af  Pavens  Brev  til  Philip,    men  samler  Alt  i  Brevet  til  Ær- 
kebiskopperne. 

1)  Gesta  In  noc.  III,  c.  50. 

2)  Géraud    p.    15:     aprés    avoir   murement    examiné  la    généalogie 
d'Ingeburge,  que  l'archevéque  de  Lunden  lui  avait  transmise    .  .  . 

at  bryde  op  fra  Kom  og  drage  til  Frankrig  med  de  ovenfor 
nævnte  Breve,  Paven  havde  skrevet  til  Kongen  og  Ærke- 
biskopperne. Men  det  var  ingen  let  Sag  at  slippe  bort  fra 
Rom.  Deres  utrættelige  Iver  og  Standhaftighed  i  Ingeborgs 
Sag1)  havde  gjort  Philips  Venner  til  deres  Fjender.  Spejdere 
bevogtede  deres  Fjed,  og  Snigmorderdolken  lurede  vistnok 
ogsaa  paa  dem.  Idetmindste  var  der  blevet  gjort  Anstalt  til 
at  bemægtige  sig  deres  Personer  og  føre  dem  bort.  Kantsier 
Anders  fik  imidlertid  Nys  om-),  at  man  tænkte  paa  at 
opsnappe  ham,  og  for  at  undgaae  de  Snarer,  som  hemmelige 
—  de  værste  af  alle  —  Fjender  lagde  for  ham,  gav  han  sig 
næppe  Tid  til  at  tage  Afsked  med  Paven;  derimod  skrev 
han  siden  et  Brev  til  Kardinal  Octavian,  Biskop  af  Ostia, 
hvori  han  bad  ham  ret  meget  at  undskylde,  at  han  uden 
Kardinalens  Tilladelse  havde  forladt  Byen.  Han  fortæller 
endvidere  i  dette  Brev,  at  han  —  hemmelig  for  Alle  und- 
tagen for  Paven  —  rejste  sig  om  Natten  og  besteg  et  Skib, 
som  kom  fra  Kejserens  Hær  og  styrede  til  Pisa3).  Her 
stødte  Abbed  Vilhelm  til  ham.  Men  Faren  var  dermed  in- 
genlunde forbi.  Saavel  deres  Sendelses  Beskaffenhed  som 
de  vigtige  Brevskaber,  de  skulde  overbringe  fra  Paven  til 
Kongen,    Kardinallegat  Melior    og    den    franske  Gejstlighed, 


*)  Géraud  p.  15:  le  zéle  le  plus  ardent,  la  Constance  la  plus  infa- 
tigable. 

3)  Wilh.  ep.  II,  33.  Multorum  erat  opinio,  et  invalescebat  assertio, 
quod  mini  multis  in  locis  ad  me  capiendum  laquei  tenderentur, 
nec  eos  possem  evadere,  nisi  me  maris  discrimini  commisissem. 

3)  Hoc  igitur  soli  Domino  Papæ  communicato  consilio  de  nocte  con- 
surgens  navem  conscendi  de  exercitu  Imperatoris  venientem  Pi- 
sasque  tendentem.  Sic  nullo  intervallo  posito  die  secundo  apud 
Pisas  applicui.  Det  er  vanskeligt  at  forstaae,  hvorledes  Suhm 
VIII,  351  kan  lade  dette  Brev  være  skrevet  ved  Vilhelm,  og  Gé- 
raud p.  15  lade  det  være  skrevet  i  Rom,  skjøndt  Indholdet  gaaer 
ud  over  Opholdet  i  Rom  og  omtaler  Ankomsten  til  Pisa. 

medførte  megen  Fare  for  Efterstræbelser,  og  Faren  steg, 
naar  de  betraadte  Philips  Rige,  hvortil  de  jo  skulde  bringe 
disse  Kongen  ubehagelige  Breve,  især  jo  nærmere  de  kom 
deres  Bestemmelsessted.  Men  de  trofaste  Danske,  besjælede 
af  en  inderlig  Hengivenhed  for  deres  Konges  Søster,  der 
bar  sine  Ulykker  med  ligesaamegen  Taalmodighed  som  Fast- 
hed, skyede  ingen  Anstrængelse  og  trodsede  enhver  Fare1). 
De  undgik  heldig  alle  Baghold,  man  havde  lagt  for  dem, 
og  droge  om  Foraaret  1195  op  igjennem  Norditalien  og  over 
Alperne  ind  i  Frankrig.  Oppe  paa  Bjergene,  fortæller  Le- 
genden, stødte  en  Hest,  der  bar  Vilhelms  Tjener  og  endeel 
kostelige  Helgenrelikvier,  sin  Fod  saa  slemt,  at  den  ikke 
kunde  gaae  af  Stedet.  Hele  Eejsen  truede  med  at  blive 
forsinket.  Da  bad  Vilhelm  til  Gud  om,  at  den  maatte 
komme  sig  for  de  Helgenes  Skyld,  hvis  Levninger  den  bar; 
derpaa  strøg  han  dens  Fod  med  sin  Haand,  og  see  —  den 
var  strax  fuldkommen  helbredet").  Suhms  Mening  er  vist- 
nok velbegrundet,  »at  Vilhelm  snarere  maatte  have  bedet 
Himlen  om  ved  et  Mirakel  at  bøje  Kongens  Sind  til  Dron- 
ningen end  at  læge  en  Hest«3). 

I  Frankrig  droge  de  fremad  i  den  frembrydende  Vaar4), 


l)  Wilh.  ep.  I,  35  (Langebek  ann.  1194,  Bartholin  1195,  vistnok 
skrevet  i  Rom  til  Ingeborg).  De  coetero  valde  conquerimur,  qaod 
nihil  a  parte  vestra  vel  scripto  suscipimus,  quod  tamen  salva  re- 
verentia  et  pace  vestra  dixerimus,  cum  vobis  bis  ecce  scripserimus, 
pro  cujus  amore  et  honore  nostrum  corpus  exponere  labori  maximo 
contra  Dominum  Regem  maritum  vestrum  nunquam  timuimus. 

-)  Script.,  rer.  dan.  V,  477  (i  Vilhelms  Liv). 

3)  Suhm  VIII,  352. 

4)  Eng  el  s  toft  p.  108  holder  paa  Foraaret  1196,  støttende  sig  paa 
Goelestins  Brev  til  Ærkebispen  af  Reims,  der  er  dateret  Laterani 
III  Idus  Martii  Pontificatus  nostri  V,  hvilket  dog  næppe  nødvendig 
behøver  at  forstaaes  om  1196.  Géraud  p.  16  og  Hammerich, 
en  Skolastiker  og  en  Bibeltheolog  p.  226  not.  32,  holde  paa  1195 
og  bekræftes  af  Samtidige  som  Matth.  Paris.     Afgjørende  er  det 

men  de  droge  store  Besværligheder  imøde.  Da  de  vare  an- 
komne til  Dijon1),  lod  Hertug  Odo  (Eudes)  den  tredie 
af  Bur  g  und  dem  efter  Philips  Befaling  gribe,  fratage  16 
Par  Breve,  som  de  havde  med  fra  Kom,  og  kaste  i  et  strængt 
Fængsel,  dog  uden  Lænker-J.  Kantsier  Anders  var  en  Mand 
i  sin  bedste  Alder  og  fulde  Legemskraft,  men  Abbed  Vil- 
helm var  dengang  idetmindste  i  sit  66de  Aar  og  syntes 
mindre  istand  til  at  bære  et  haardt  Fangenskab.  Det  var 
dog  langtfra,  at  han  tabte  Modet;  thi,  forsikkrer  han  Ab- 
beden i  St.  Genoveva  i  et  Brev:  »vi  kæmpe  tappert  for 
Retfærdigheden  og  ere  for  dens  Skyld  ikke  blot  beredte  til 
at  fængsles,  men  til  at  række  vore  Halse  frem  under  Svær- 
det. Vi  vide,  hvem  der  har  sagt:  Salige  ere  de,  der  lide 
Forfølgelse  for  Retfærdigheds  Skyld«.  Dog  ønsker  han,  at 
Abbeden  vil  bede  til  Gud  om,  at  Kongens  haarde  Sind  maa 
formildes3).  Til  Philip  selv,  der  jo  var  Sjælen  i  den  hele 
Forfølgelse,  skrev  han  ligeledes  strax  fra  Fangenskabet  et 
Brev4),  der  vel  i  en  underdanig5),  men  dog  bestemt  og  fri- 
modig Tone  bønfalder  ham  om  at  tilbagekalde,  hvad  der  er 
skeet  med  Dronningen.  Vel  havde  han  fra  Rom  havt  For- 
maningsbreve  med  fra  Paven  til  Kongen,  dog  ingenlunde 
for  at  tvinge  ham  eller  vise  Ringeagt  for  hans  kongelige 
Højhed,  men  for  at  frelse  hans   Sjæl;    de  havde   deres   Op- 


jo,  at  Andreas  i  Foraaret  1196  var  i  Danmark,  da  han  har  under- 
skrevet et  kongeligt  Gavebrev  af  18de  Marts  (Suhm  VIII,  369  og 
370)  og  et  andet  kgl.  Brev  af  3! te  Marts  (ib.  p.  371  og  705). 

l)  Hvitfeld  I,  160  imellem  Divion  og  Castereonth.  Wilh.  epist. 
II,  65  nævner  Divio  (Dijon)  som  Anholdelsesstedet. 

-)  Wilh.  ep.  Il,  81  a.  ad  abbatem  Sanctæ  Genovefæ:  licet  non 
ferreis  sed  arctæ  custodiæ  vinculis  detenti  fuerimus. 

3)  Sammesteds. 

4)  Wilh.  ep.  II,  25,  der  som  alle  Breve  fra  denne  Tid  henføres  af 
Langebek  til  1195,  som  vi  mene  med  Bette. 

5)  Supplicamus  Majestatis  vestræ  pedibus  inclinati. 

rindelse  af  sand  faderlig  Kjærlighed,  der  ikke  ønsker  det 
timelige  Vel  alene.  Derpaa  tilføjer  han:  »løvrigt  maa  Eders 
kongelige  Højhed1)  betænke,  om  I  har  nogen  Ære  af  at 
holde  en  Gejstlig-),  en  Guds  Præst,  der  er  venskabelig  sindet 
mod  Eder,  i  Fængsel.  Vi  ere  os  ingen  Brøde  bevidste,  der- 
som ikke  det  skulde  være  en  Brøde,  at  ville  vogte  Eders 
Majestæt  for  Synd.  Men  lad  det  være  saa,  hvorfor  skal  saa 
den  Uskyldige  fordømmes  med  den  Skyldige?  Med  mig 
holdes  i  Fængsel  den  berømmelige  Kantsier  hos  de  Danskes 
Konge  og  Pavens  Legat,  en  hæderlig  og  uskyldig  Mand,  af 
den  meest  anerkj endte  Retskaffenhed  og  et  exemplarisk  Liv; 
hvad  Ondt  har  han  gjort?  Fordi  han  ligesom  jeg  var  Over- 
bringer af  pavelige  Breve,  har  man3)  understaaet  sig  til  at 
lægge  Haand  paa  Herrens  Salvede.  Og  dog  indeholdt  disse 
Breve  slet  Intet,  hvorved  Eders  Majestæt  i  mindste  Maade 
kunde  fornærmes.  Hold  mig  kun  tilbage,  om  I  behager, 
men  giv  ham  snarlig  fri,  for  hvis  Skyld  vi  utvivlsomt  troe, 
at  den  ganske  Natur  er  i  Oprør4).  Gud  give  Eder  Viis- 
doms  og  Fromheds  Aand,  at  der  kan  være  Fred  for  de  Ret- 
sindige og  ingen  Anstødssteen  og  Forargelsens  Klippe.« 

Det  Venskab,  der  var  grundlagt  ved  Ærkebiskop  Eskil 
med  Cistercienserne  og  fortsat  under  Absalon,  bar  rige  Frug- 
ser  for  den  danske  Kirke.      Disse  franske  Venner  satte  sig 


*)  Regia  Celsitudo  (vexler  med  Majestas). 

4)  Hominem  pannosum  forklarer  Géraud  p.  16,  Note  3  som  un 
homme  de  robe  longue,  par  opposition  sans  doute  aux  chevaliers 
et  aux  hommes  d'armes  qui  étaient  couverts  de  fer.  Engelstoft 
p.  110  tager  det  i  Betydning  af  »fattig«  Gejstlig. 

s)  Betegnes  forsigtig  som  minus  boni. 

4)  Saaledes  gjengiver  Engelstoft  p.  Hl:  per  quem  credimus  in- 
dubitanter  cælestia  conturbari  og  forklarer  det  om  Uvejr  og  Over- 
svømmelser, der  netop  da  indtraf,  og  som  Vilhelm  betragtede  som 
Himlens  Straf  Géraud  p.  16:  dont  la  captivité  provoque  la  co- 
lére  celeste,  altsaa  fremtidig  Straf. 

ogsaa  strax  i  Bevægelse  til  Fordeel  for  de  Fangne.  Det 
varede  derfor  heller  ikke  længere  end  7  Dage,  førend  Gar- 
ner af  Clairvaux  og  Guido  af  Citeaux1),  Abbeder  for 
de  anseeligste  Cistercienserklostre,  udvirkede  deres  Løsladelse, 
men  dog  kun  med  den  edelige  Forpligtelse,  at  de,  dersom 
Kongen  ikke  gav  sit  Minde  dertil,  atter  skulde  indfinde  sig 
i  Dijon  eller  paa  hvilketsomhelst  andet  Sted  det  vilde  be- 
hage Kongen  eller  Hertugen  at  anvise  dem.  Paa  denne 
Betingelse  samtykkede  Hertugen  i  at  de  maatte  begive  sig 
til  Clairvaux,  det  ved  Hellig  Bernhard  saa  berømte  Klo- 
ster i  Champagne,  i  det  nuværende  Departement  Aube,  1| 
Miil  fra  Bar-sur-x4ube.  Imellem  skovklædte  Bjerge  laa  denne 
Fredens  Dal  (clara  vallis),  »Malurtdalen«  kaldet,  et  Fristed 
for  det  stille  og  dog  virksomme  Munkeliv-)-  Det  maatte 
være  de  Danske  et  kjært  Sted,  som  de  nærmede  sig  med 
Ærefrygt ;  her  havde  Eskil  lagt  sine  Been  etter  et  stormfuldt 
Liv  ved  Siden  af  sin  Vens,  den  hellige  Bernhards. 

Her  fandt  de  da  ogsaa  den  Hvile,  hvortil  de  trængte 
efter  Besværlighederne.  I  Bøn  og  Andagt  levede  de  her  i 
hele  6  Uger  ved  de  hellige  Grave,  men  glemte  dog  ingen- 
lunde at  virke  for  deres  Sendelse.  Det  gjaldt  først  at  komme 
fuldstændig  i  Frihed,  og  det  var  da  rimeligst  at  søge  Hjælp 
hos  den  pavelige  Legat,  den  før  omtalte  Kardinallegat  Me- 
lior,  der  efter  et  kort  Ophold  i  Bom  atter  var  bleven  sendt 


*)  Christiani  i  sin  Afh.  §  27  og  Géraud  p.  17  nævne  hver  kun 
den  ene  af  dem,  Géraud  den  sidste,  som  han  kalder  Gui  Paré; 
efter  Wilh.  ep.  II,  65  var  det  den  første,  men  i  ep.  II,  45  til 
Absalon  nævnes  begge:  Abbates  Cisterciensis  og  Claravallensis. 
Deres  Navne  findes  i  Manrique,  annal.  Cisterc.  t.  III,  p.  134, 
Giteaux  laa  i  Burgund,  Departement  Cote-d'or,  omtrent  4  Mile  fra 
Dijon. 

2)  Vilhelm  af  St.  Thierry  i  Bernhards  Liv  i  Mabillons  Udgave 
af  Bernhards  Værker  1719  t.  2  p.  10S8  flg.  og   1323  flg. 

til  Paris1).  Til  ham  sendte  Kantsier  Anders  nogle  pavelige 
Breve,  hvilke  han  altsaa  maa  have  faaet  tilbage  -),  efterat  de 
vare  blevne  frarøvede  ham,  medmindre  det  har  været  Ko- 
pier, der  vare  reddede  fra  Overfaldet3),  eller  nye  Breve,  til- 
sendte fra  Paven.  Han  ledsagede  dem  med  et  Brev  til 
Kardinallegaten4),  hvori  han  fortæller  ham  de  forefaldne  Be- 
givenheder, omtaler  et  paveligt  Brev,  som  han  havde  til 
Kardinalen  og  herved  tilstillede  ham,  og  beder  ham  ind- 
stændig om  at  udvirke  de  danske  Sendebud  Kongens  Til- 
ladelse til,  at  de  maatte  komme  til  Kardinalen  og  faae  ham 
i  Tale5).  De  overlade  Lovrigt  til  hans  Omsorg,  hvad  der 
bør  gjøres  med  Hensyn  til  den  Uret,  der  er  tilføjet  dem, 
og  bede  ham  til  Slutning  undskylde,  at  de  ikke  have  nogen 
fornemmere  Person  at  sende  til  ham  med  Pavens  Brev  end 
Overbringeren. 

At  x\bbed  Vilhelm  under  sit  Fangenskab  skulde  have 
skrevet  det  forhen  omtalte  Brev  til  Broder  Bernhard  af 
Vincennes6),  hvori  han  minder  om  deres  fælles  Bestræbelser 


*)  Géraud  p.  !7  siger  ikke,  at  Melior  var  i  Paris,  men:  qui  était 
dans  les  domaines  de  Philippe,  uden  nærmere  Angivelse.  En- 
gel s  toft  p.  104  Note  a  gjør  sig  nogen  Vanskelighed  med  Meliors 
Ophold  i  Frankrig,  som  han  dog  selv  hæver. 

*)  Saaledes  Engel  s  toft  p.  112,  der  dog  ogsaa  antager  den  anden 
Mulighed,  at  han  kan  have  gjemt  dem,  skjult  dem  for  Forføl- 
gerne. 

3)  Dette  antager  Géraud  p.  17:  copies  qu'ils  parvinrent  å  soustraire 
aux  recherches  de  leurs  ennemis. 

4)  Wilh.  epist.  Il,  65.  Venerabili  Domino  Meliori  sanctæ  Romanæ 
Ecclesiæ  tituli  sanctorum  Johannis  et  Pauli  Gardinali  etApostolicæ 
sedis  Legato,  Andreas  Domini  Regis  Danorum  dictus  Gancellarius 
cum  sociis  suis  debitam  tanto  Domino  reverentiam  et  amorem. 

*)  Rogantes  et  omnimodis  supplicantes  a  Domino  Rege  veniendi  ad 
vos  et  colloquendi  licentiam  impetretis.  Géraud  p.  17  har  mis- 
forstaaet  det  om  at  skaffe  Kantsleren  Audiens  hos  Kongen:  de  lui 
obtenir  une  audience  du  roi. 

*)  Wilh.  ep.  II,  77,  see  S.  8  og  50. 

for  at  faae  Ægteskabet  istand,  om  Pavens  Harme  over  Phi- 
lips Fremfærd,  som  Bernhard  skal  bruge  sin  Indflydelse  til 
at  forandre  —  denne  Paastand  af  Suhm1)  hidrører  fra  en 
Misforstaaelse  af  en  Yttring  i  Brevet,  som  han  antager  er 
henvendt  til  hans  Fangenskab,  men  som  i  Virkeligheden  er 
en  Bekræftelse  af  deres  inderlige  Yenskab:  »Om  vi  endog 
skulde  have  været  bundne  i  trange  Fangebaand,  saa  var  vor 
indbyrdes  Kjærlighed  dog  ikke  bunden,  og  burde  hellerikke 
være  det«  -). 

Ved  de  to  Abbeders  og  Kardinal  Meliors  Underhand- 
linger lykkedes  det  omsider  at  forskaffe  dem  Friheden.  Dog 
synes  det,  at  de  mod  Slutningen  af  de  6  Ugers  Ophold  have 
maattet  indstille  sig  i  Chåtillon-sur-Seine3),  formodentlig 
efter  de  Betingelser,  paa  hvilke  de  fik  Tilladelse  til  at  drage 
til  Clairvaux4). 

Da  de  nu  endelig  vare  ankomne  til  Paris,  fik  de  i  lang 
Tid  Intet  udrettet.  Philip  var  fraværende  paa  et  Krigstog  i 
Xormandiet.  Rigtignok  lod  han  dem  sige  ved  et  Bud,  at 
han  ønskede  at  tale  med  dem,  men  det  synes  ikke,  at  han 
har  havt  synderlig  Hast  dermed.  Det  manglede  dem  imid- 
lertid ikke  paa  Dokumenter;  istedetfor  de  bortrøvede  fik  de 
nye  Breve  fra  Paven,  som  sendte  sin  Notarius,  Prioren  af  St. 
Praxedis,  til  Frankrig  med  dem ;  men  de  danske  Udsendinge 
ventede  og  ventede  forgjæves  paa  Kongen.     De  fik  rigelig  Tid 


x)  Suhm  VIII,  p.   353. 

-)  Licet  autem  arctæ  custodiæ  viDclis  obligati  fuerimus,  amor  tamea 
inter  nos  libere  militans  non  fuit,  sicut  non  debuit,  alligatus. 

3)  Castellio.  Suhm  VIII,  354  gjætter  paa  det  nuværende  Contei- 
Chalon  (?)  i  Franche-Comté. 

4j  Géraud  mener,  at  de  paany  bleve  indespærrede  i  6  Uger  i  Chå- 
tillon-sur-Seine af  Hertugen  af  Burgund  paa  Kongens  Tilskyndelse, 
men  hvorfor  omtales  det  da  ikke  i  Brevene?  Wilh.  ep.  II.  45 
siger  blot:  apud  Divionem  et  Castellionem  per  hebdomadas  sex  In 
captivitate  detentis  .  .  . 

til  at  pleje  de  gamle  Venskaber  og  Bekjendtskaber.  Vilhelm 
synes  at  være  kommen  først;  thi  han  opfordrede  i  et  Brev 
Kantsleren  til  at  komme  efter1).  Han  søgte  vel  iøvrigt  til 
sine  forrige  Brødre  i  St.  Genoveva2),  Anders  til  sine  mange 
Venner  fra  det  danske  Kollegium.  Men  det  lange  Ophold 
uden  Frugt  trættede  dem,  og  Kantsleren  klager  derover  til 
Absalon  i  et  Brev8),  der  er  en  Beretning  om  Tildragelserne 
siden  Afrejsen  fra  Kom.  Efterat  have  yttret,  at  de  kun 
havde  Taalmodighed  at  sætte  imod  de  mangfoldige  Bryde- 
rier og  Besværligheder4),  vedbliver  han:  »Vi  vente  her  Kon- 
gens Ankomst,  thi  han  ønsker  at  have  en  fortrolig  Samtale 
med  os,  saaledes  som  han  hemmelig  har  ladet  os  vide  ved 
et  Bud  ...  Vi  have  ingen  Grund  til  at  sørge  over  de  tabte 
Breve,  da  vi  Intet  mangle  til  at  føre  Sagen,  fordi  vi  have 
erholdt  andre  Breve  paa  Pergament  af  samme  Indhold.  Og- 
saa  har  Paven  sendt  efter  os  sin  Notarius,  Prioren  af  St. 
Praxedis,  en  overmaade  lærd  Mand,  forsynet  med  Breve  til 
Kongen  og  alle  franske  Gejstlige,  saa  at  vi  i  dem  kunde 
have  nok  til  at  klare  Sagen,  om  vi  end  ikke  havde  andre. 
Paa  Palmesøndag5)  skulle  Ærkebiskoppen  af  Sens6)   og  Bi- 


1)  Brevet  selv  er  tabt;  vi  have  kun  Overskriften  til  det  (Wilh.  ep. 
II,  5):  Cancellario  emittitur  hortatoria  ad  reditum  a  Clara  Valle 
vel  a  via  Romana  (Suhm  VIII,  353). 

2)  Wilh.  ep.  II,  63  til  hans  Ven,  Kannik  Gaufred  ved  St.  Genoveva, 
er  en  Meddelelse  af  hans  Ankomst  til  Paris. 

8)  Wilh.  ep.  Il,  45.  Domino  Lundensi  in  persona  Cancellarii;  Lan- 
gebek  1195. 

4)  Tribulationes  et  angariæ  multæ. 

5)  Dominica,  qua  cantatur:  isti  sunt  dies.  Efter  Géraud  p.  18  den 
7de  April  1196.  Engelstoft  har  den  14de  April,  men  indvikler 
sig  herved  i  nye  kronologiske  Vanskeligheder  formedelst  sit  tid- 
ligere Antagende  om  Afrejsen  fra  Rom  i  1196. 

6)  Dengang  Michael  de  Contul  (1194—1199),  see  Langebeks  Note  e 
p.  59. 

skoppen  af  Arras1),  x^bbederne  af  Citeaux  og  Clairvaux  til- 
ligemed Magister  Peter  Kantor2)  af  Paris,  som  de  af  Paven 
udnævnte  Dommere,  nejagtig  undersøge  Fremgangsmaaden 
ved  den  Skilsmisse,  som  var  skeet  mellem  Kongen  og  Dron- 
ningen, og  ved  alle  mulige  Midler  søge  at  bevæge  Kongen 
til  at  tage  sin  Dronning  igjen;  men  dersom  de,  hvad  Gud 
forbyde,  Intet  skulle  kunne  udrette,  har  Kardinal  Melior 
strængelig  befalet  Ærkebiskoppen  af  Eeims  med  hans  Suf- 
fraganer  og  Ærkebiskopperne  af  Sens,  Tours  og  Bourges  med 
deres  Suffraganer3)  at  være  tilstede  paa  Tirsdagen  efter  den 
anden  Søndag  efter  Paaske4)  for  med  ham  at  forhandle  om 
Sagen  og  af  alle  Kræfter  arbejde  paa  at  bøje  Kongens  Sind 
til  igjen  at  antage  Dronningen.  Yi  ere  kj ede  nok  af  al  denne 
Forsinkelse,  fordi  den  er  Aarsag  til  store  Udgifter,  men  Gud 
er  vort  Vidne,  at  vi  heri  baade  have  Omsorg  for  Kongens 
Ære  og  selv  skye  Dadel  for  Gjærrighed  og  Vanære,  for  at 
vore  Bekjendte  ikke  skulle  gjøre  os  til  Gjenstand  for  deres 
Foragt. « 

Mærkeligt  er  det,  at  Biskoppen  af  Paris,  der,  skjøndt 
Suffragan  under  Sens5)  alligevel  maa  have  havt  endeel  Ind- 
flydelse, især  derved,   at  han  stod  Begivenhederne   saa  nær, 


*)  Dengang  Peter  I.  (1184 — 1194).  see  Langebeks  Note  f,  ib. 

2)  Findes  ikke  anført  hos  Géraud  p.  18.  I  Brevet  kaldes  han  præ- 
centor,  som  Langebek  i  Noten  forklarer  som  primus  cantorum. 
Hammerich,  en  Skolastiker  p.  49,  kalder  ham  Peder  Kantor,  en 
berømt  Lærer  ved  Højskolen. 

8)  o:  Lydbiskopper.  Engelstoft  p.  115  antager,  at  de  tidligere  om- 
talte Kommissarier  ogsaa  vare  tilstede  foruden  disse,  men  uden 
Grund. 

4)  Géraud  p.  18  anfører  7de  Maj.  Stor  Forvirring  baade  hos  En- 
gelstoft, der  henlægger  dette  Møde  til  Palmesøndag,  og  hos  Suhm, 
der  (VIII,  354)  lader  det  første  Møde  holdes  paa  anden  Søndag  ef- 
ter Paaske!! 

5)  Først  1322  blev  Paris  ophøjet  til  Ærkebispedømme  og  saaledes 
skilt  fra  Sens  Ærkebispestol 

ikke  indtager  en  fremtrædende  Plads  i  disse.  Han  nævnes 
tværtimod  næppe  i  denne  Sag.  Maaskee  var  ogsaa  den  da- 
værende Biskop  Maurice  de  Sul  ly,  der  grundlagde  Ka- 
thedralen  Notredamekirken,  forhindret  ved  Svagelighed  i  at 
deeltage  deri;  thi  han  døde  allerede  den  Ilte  September 
1196.  Hans  Eftermand,  Eudes  de  Sully1),  der  nedstam- 
mede fra  Greverne  af  Champagne  og  var  beslægtet  baademed 
de  franske  og  engelske  Konger,  beklædte  derpaa  Bispestolen 
indtil  sin  Død  den  14de  Juli  1208.  Han  har  den  Fortje- 
neste at  have  afskaffet  forargelige  Fester,  som  Galefesten2) 
paa  Nytaarsdag,  da  Kirken  fyldtes  med  Masker,  der  efter- 
abede de  hellige  Ceremonier,  berusede  sig,  tillode  sig  uan- 
stændige Dandse,  Lege,  Sange  og  Slagsmaal  o.  s.  v.,  og  en 
lignende  uteerlig  Fest  paa  Stefansdag,  Underdiakonernes3) 
kaldet.  Med  Hensyn  til  Dronningens  Sag  spores  derimod 
ingen  Virksomhed,  hverken  hos  ham  eller  hans  Formand. 

Philip  brød  sig  slet  ikke  om  Forsamlinger  og  Trusler. 
Der  kom  heller  ikke  det  mindste  ud  deraf.  Sagen  blev  ud- 
sat til  Mødet  i  Paris4)  den  7de  Maj,  men  paa  dette  viste 
Deeltagerne,  Philips  egne  Gejstlige  under  Forsæde  af  Kardi- 
nal Melior,  sig  som  »stumme  Hunde,  der  ikke  kunde  gjøe, 
da  de  frygtede  for  deres  Skind«5).  Frygt  for  Philip  lammede 
deres  Tunge  og  lænkebandt  deres  Villie,  og  de  skiltes  ad 
uden  at  have  taget  nogen  Beslutning.     Formodentlig  for  at 


!)  Meindre,  Hist,  de  Paris  I,  379.  Gall.  Christ  t.  VII,  p.  78  flg. 
edit.  Bened. 

2)  La  féte  des  fous. 

3)  La  féte  des  Sousdiacres. 

4)  Eng  eistoft  p.  116  antager,  at  de  bestemte  Møder  ikke  kom  til 
Virkelighed;  herimod  Géraud  p.  18  efter  Rigord  og  A. 

5)  Rig  ord  i  Hist.  de  Fr.  t.  XVII,  p.  38.  Quia  facti  sunt  caries  muti 
non  valentes  latrare,  timentes  etiam  pelli  suæ,  nihil  ad  perfectum 
perduxerunt.  Rigords  Ord  ere  ligesaa  anvendelige  her  som  om  Me- 
lior og  Ceneius  (see  Side  51). 

trække  Sagen  end  yderligere  i  Langdrag,  sendte  Kongen 
Biskopperne  Niveion  af  Soissons  og  Stephan  af  Noyon 
til  Paven,  der  dog  ingenlunde  var  at  bevæge  til  at  indrømme 
ham  Tilladelse  til  at  indgaae  nyt  Giftermaal;  tværtimod 
forbød  han  ham  afgjort  dette1).  »Nu  maa  man  vel  tilstaae, 
at  Philip  havde  Uret,«  siger  Suhm  med  sædvanlig  Naivitet2); 
»men  paa  den  anden  Side  er  det  underligt  at  see  Paven  og 
Præster  at  ville  tvinge  en  Konge  til  at  elske«.  Det  lykke- 
des da  heller  ikke,  og  det  var  jo  forresten  heller  ikke  Me- 
ningen, da  der  ikke  kunde  være  Tale  om  Andet  end  Dron- 
ningens Gjenindsættelse  i  hendes  Stilling;  men  Philip  viste 
i  hele  sin  Færd,  ved  sin  Anholden  af  Gesandterne,  ved  sine 
gjentagne  Giftermaalsforsøg,  ved  sin  Kingeagt  for  Møderne, 
afholdte  af  de  af  Paven  udnævnte  Kommissærer,  at  han 
trodsede  Paven  og  var  beredt  til  at  vove  Alt.  De  danske 
Afsendinge  tabte  alt  Haab  om  at  udrette  Noget  hos  ham. 
I  Følelsen  af,  at  Hensigten  med  deres  Sendelse  var  mis- 
lykket, skriver  Vilhelm  saare  veemodigt  til  Kong  Knud8), 
at  han  bærer  Skylden  for  dette  Giftermaal,  hvilket  han  høj- 
lig beklager,  men  at  Kongen  dog  ikke  maa  lade  ham  falde 
i  Unaade4),  dersom  han  havde  fejlet;  thi  han  havde 
kun  tænkt  paa  Kongens  og  Eigets  Ære;  at  Sagen  havde 
medført  betydelige  Pengeudgifter,  men  at  »Æren  er  mere 
end  Penge  og  bliver,    naar    disse    ere  tabte;    og   at  Penges 


M  Innoc.  epist.  1.  I,  ep.  171. 

-)  Suhm  VIII,  p.  355.       Han    antager  ogsaa,    at  Abbed  Vilhelm   her 

paa  dette  Concilium  —  og  ventelig  ogsaa  hos  Paven  —  forelagde 

sin  Slægtetavle,  som  endnu  haves. 

3)  Wilh.  ep.  II,  61  (af  Bartholin  og  Langebek  ansat  til  1196),  see 
Side  7,  hvor  det  samme  Brev  er  anført  for  at  vise  Vilhelms  An- 
deel i  Ægteskabet. 

4)  Ne  Regi  forte  veniamus  in  odium  et  rebus  nostris  inde  proveniat 
detrimentum. 

Kos  er  ikke  at  beherske  deres  Herre,  men  tjene  til  hans 
Hæder«.  Man  mærker,  at  Vilhelm  føler  sig  ligeoverfor  Knud 
som  den  nøjeregnende  Huusholder. 

Ikke  længe  efter  synes  de  danske  Afsendinge,  mismodige 
i  Hu,  at  have  forladt  Frankrig.  Vistnok  er  Anders  først 
kommen  hjem,  endog  før  Mødet  i  Paris;  thi  han  var  i  Sjæl- 
land i  Marts  1196,  som  ovenfor  omtalt1).  Vilhelm  derimod 
blev  holdt  tilbage  af  en  hæftig  Sygdom,  og  det  var  maaskee 
under  denne,  at  han,  som  Legenden  beretter2),  en  Nat  i 
Drømme  saae  en  ærværdig  Olding,  der  forudsagde  ham,  at 
han  skulde  døe  om  7  Dage.  Vilhelm  tog  dette  først  bog- 
staveligt, men  da  det  ikke  opfyldtes  saaledes,  faldt  han  paa, 
at  det  nok  snarere  maatte  betyde  7  Aar.  Det  er  dog  uvist, 
om  Drømmen  bør  henføres  til  denne  Sygdom ;  vist  derimod, 
at  han  blev  helbredet,  som  han  antog,  ved  den  hellige  Jorn- 
frues  Bistand.  Denne  Mening  udtalte  han  i  et  Brev  til 
Brødrene  i  St.  Genoveva3),  og  seer  man  hen  til  hans  høje 
Alder,  de  store  Besværligheder  og  den  haarde  Sygdom,  hvor- 
under han  efter  sit  eget  Udsagn  befandt  sig  i  Dødsfare, 
kunde  vel  en  overnaturlig  Hjælp  behøves  til  hans  Helbre- 
delse.    Ved  sin  Tilbagekomst  stiftede  han  en  aarlig  Messe4) 


*)  Side  58.  Suhms  løse  Gjætninger  vise  sig  ret  her  (VIII,  373),  om 
et  formodet  Brev  til  Anders  fra  Paris  (ep.  II,  3),  en  formodet 
Messe,  »ugentlig,  som  det  synes,  maaskee  for  et  godt  Udfald 
af  Ingeborgs  Sag«.  Hammerich  p.  50  har  fulgt  Suhm  i  dette; 
om  Messen  findes  imidlertid  ikke  et  Ord  i  det  anførte  Brev  (Wil h. 
ep.  II,  3j. 

-)  Ser.  Rer.  Dan.  V,  47S. 

3)  Kun  Overskriften  er  bevaret  i  Registret  over  Vilhelms  Breve  1.  II, 
ep.  1:  Ad  fratres  beatæ  Genovefæ  Parisiensis,  in  qua  agitur  de  in- 
columitate  ex  periculo  mortis  eidem  Abbati  reddita  per  eandem 
Virginem.  Da  han  var  over  90  Aar,  siger  Suhm  VIII,  373,  saa 
maa  man  snarere  undres  over,  at  han  ej  før  var  bleven  syg  !! 

4)  Ser.  Rer.  Dan.  VI,  p.  145. 

5* 

for  sin  Sjæls  Frelse;  den  skulde  holdes  i  de  to  Kirker 
Tyereby  og  FrithersLøff1),  saavel  endnu  medens  han  levede 
som  efter  hans  Død ;  thi  hans  mange  verdslige  Forretninger 
hindrede  ham  ofte  i  at  arbejde  paa  sin  Saligheds  Sag.  Det 
var  jo  bedre  at  tænke  paa  denne  end  paa  Pavens  Svaghed 
og  Philips  Træskhed  og  Vilkaarlighed.  Dog  skulde  en  ny 
Yttring  af  denne  endnu  engang  kalde  den  gamle  Vilhelm 
frem  paa  Skuepladsen. 

Philip  havde  nemlig  foretaget  det  yderligste  Skridt  i 
Sagen.  En  Maaned  var  næppe  henløben  efter  Mødet  i  Pa- 
ris, for  han  i  Juni  11962)  —  til  Trods  for  Kong  Knud  og 
Paven,  for  verdslig  og  kirkelig  Eet,  med  Foragt  for  den  of- 
fentlige Sædelighed  og  uden  Bekymring  for  det  slette  Ex- 
empel,  han  gav  sine  Vasaller,  sit  Folk  og  hele  Europa  — 
indgik  nyt  Ægteskab3)  med  Agnes,  en  Datter  af  Hertug 
Bertold  den  fjerde  af  Meran  i  Tyrol,  der  tillige  var 
Hertug  af  Dalmatien  og  Markgreve  af  Istrien.  Hun  var  af 
Huset  Andech,  og  Karl  den  stores  Blod  flød  i  hendes  Aarer. 
De  fleste  gamle  franske  Forfattere4)  kalde  hende  urigtig 
Maria ;  og  dette  Navn  er  derfor  gaaet  over  i  danske  Skrifter. 
Efter  Nogle  skal  hun  have  været  en  Niece  af  Markgrev 
Didrik5)  af  Meissen;  Andre6)  kalde  hende  en  Datterdatter 
af  ham  og  opstille  følgende  Slægtskab  mellem  hende7)  og 
Ingeborg: 


*)  Tjæreby  laa  tætved  Ebelholt;  Frithers  løff,  nu  Freersløv,  laa  lidt 

sydligere,  (i  Herløv  Sogn  ved  Frederiksborg). 
-)  Art  de  verifier  les  dates,  t.  I,  p.  5 SO. 

3)  H urter,  Hist.  d'Innocent  III  (fransk  Oversættelse),  t.  I,  p.  16S. 
Petri  0.1  ai,  ann.  Dan.  i  Ser.  Rer.  Dan.  I,  180  .  .  ,  duxit  aliam 
uxorem  quin  potius  adulteram. 

4)  Rig  ord,  Guill.  Ar  mor  i  c.  ad  a.  1196.  Som  sædvanlig  mener 
Suhm,  VIII,  376,  at  hun  har  havt  begge  Navne. 

5)  Géraud  p.  19:    Didier. 

6)  Suhm,  VIII,  376. 

"')  Efter  Adlzreiter  i  hans  annales  Boicæ  gentis  ad  a.  1204  skulde 

Konrad,  Markgreve  af  Meissen. 


Dedo  (Didrik),  Greve  af  Adelheid,  g.  m.  Svend  Grathe, 

Rochlitz.  uægte  Søn  af  Erik  Emun, 

| der  var  Broder  til  Knud 

Alix  eller  Agnes,  g.  m.  Lavard,  hvis  Søn  Valdemar 

Hertug  Bertold  af  Meran.  den  store  var  Fader  til 

Ingeborg. 


Agnes  af  Meran. 

En  Søster  til  Agnes  af  Merans1)  Bedstefader  havde  alt- 
saa  været  gift  med  Ingeborgs  Bedstefaders  Brodersøn  —  et 
Slægtskab,  der  vistnok  var  for  Intet  at  regne,  men  dog  nok 
til  at  gjøre  gjældende  efter  den  kanoniske  Ket,  der  var  saa 
stræng  i  Forbud  mod  Ægteskab  med  en  nok  saa  langt  ude 
Beslægtet  af  den  tidligere  Hustru,  at  det  var  overmaade 
vanskeligt,  for  ikke  at  sige  umuligt,  ikke  at  støde  an.  Ial- 
fald  havde  dette  Slægtskabsforhold,  saa  ubetydeligt  det  end 
var,  dog  mere  at  betyde  end  det  tidligere  af  Philip  paabe- 
raabte  mellem  Ingeborg  og  Isabelle.  Paa  Grund  heraf  see 
vi  Pave  Innocens  den  tredie  siden  under  Sagens  Gang  be- 
brejde Philip,  at  han  var  virkelig  beslægtet  med  sin  nye 
Dronning. 

Det  er  uvist,   hvad  der  har  bevæget  Philip   til  at  søge 


hendes  store  Ophøjelse  være  bleven  hende  forudsagt  ved  et  Kru- 
cifix,  som  hun  tilbad,  da  hun  var  ung  Prindsesse. 
*)  Mærkelige  ere  de  mangfoldige  Vildfarelser  hos  de  samtidige  For- 
fattere om  hendes  Forhold.  Rigord  og  Vilhelm  af  Bretagne 
kalde  hendes  Fader  Hertug  af  Mæhren,  Roger  de  Hoveden  for- 
vexler  ham  med  Hertug  Leopold  af  Østerrig,  som  han  kalder  Her- 
tug af  Genest,  vistnok  en  Forvanskning  af  Vien  (En  g  els  toft  p. 
118,  Note  b  efter  Bl  o  n  del,  de  form.  regn.  Chr.  p.  331  flg.). 
Kali  i  sin  Note  a  til  Suhm  VIII,  380  troer  ikke  paa  denne  For- 
vanskning og  søger  snarere  Genest  (=  Gynatia  hos  Matth.  Parisi- 
ens.) i  Nærheden  af  Vien.  Suhm  antager  det  for  Triest,  »som 
ligger  i  Istrien«,  og  dadler  Blondel,  fordi  han  kalder  Bertold  Her- 
tug i  Meran  eller  Vogtland! 

sig  en  Gemalinde  fra  dette  lidet  anseelige  Fyrstehuus ;  maa- 
skee  har  det  været  hans  daværende  Forbindelse  rned  den 
tydske  Kejser  Henrik  og  Hertug  Leopold  af  østerrig;  thi 
Hertug  Bertold  af  Meran  var  en  ivrig  Tilhænger  af  Hohen- 
stauferne  og  var  derfor  kommen  i  Besiddelse  af  endeel  vel- 
fiske  Godser.  Vist  er  det,  at  Brylluppet  stod  i  Juni  Maaned 
1196  i  Compiegne,  og  at  Philip  var  ligesaa  forelsket  i  sin 
unge  og  smukke  Dronning,  som  han  nærede  Modbydelighed 
mod  Ingeborg. 

Den  Uvillie,  som  Knud  maatte  føle  over  Philips  hele 
hidtilværende  Færd  mod  hans  Søster  og  hans  Afsendinge, 
maatte  forøges  ved  denne  udfordrende,  ja  ringeagtende  Frem  - 
gangsmaade.  Snart  ramte  bittre  Klager  Pavens  øre.  I 
Kongens  Navn  skrev  Vilhelm  til  Paven1):  »Jo  højere  det 
apostoliske  Sæde  er  stillet  over  Andre,  desto  mere  paaliggér 
det  Paven  at  holde  over  Betfærdighed,  uden  at  tage  Hensyn 
til  Kj ærlighed  eller  Had.  Han  har  under  Bans  Straf2) 
forbudt  den  franske  Konge  at  ægte  nogen  Anden,  saalænge 
Knuds  Søster  lever.  »Da  han  (Philip)  nu  til  Foragt  mod 
Gud  og  evig  Skjændsel  som  en  haardnakket  Oprører  har 
haanet  Eders  Helligheds  Befaling,  hvad  er  der  da  tilbage  at 
gjøre  uden  at  slaae  den  Afsindige  ved  at  forbyde  Forvalt- 
ningen af  de  himmelske  Sakramenter  i  hansKige?  Lad  nu 
Setfærds  Iver  opblusse  i  Eder,  at  han  kan  faae  at  føle, 
dersom  han  hidtil  ikke  har  vidst  deraf,  hvor  dumdristigt  det 
er  at  krænke  de  apostoliske  Bud.«     Saare  mærkelig  er  Slut- 


1)  Wilh.  ep.  I,  30.  Bartholin  og  Langebek  1196,  udgivet  af  Holberg 
i  hans  Danmarkshistorie  t.  I,  p.  261. 

-)  Sub  interminatione  anathematis.  Denne  Trusel  om  Ban  findes 
ikke  i  det  anførte  Brev  fra  Coelestin  til  Kongen;  men  da  Knud  yt- 
trer  det  med  megen  Bestemthed,  ligger  det  nær  med  Suhm  VIII, 
377  at  antage,  at  den  pavelige  Skrivelse,  der  har  indeholdt  Truse- 
len,  er  tabt;  thi  Kongen  kan  næppe  have  taget  fejl  heri. 

ningen,  hvormed  han  ikke  saa  ganske  ydmygt  begrunder 
sin  ydmyge  Begjæring  om  Bønhørelse:  »thi  altid  have  vi 
været  villige  til  at  lægge  Halsen  under  den  romerske  Kirkes 
Lydighedsaag,  og  hvis  den  ikke  først  svigter  os,  ville  vi 
heller  ikke  skille  os  fra  den«1).  Det  er  et  Udtryk  af  det 
kirkelige  Frisind,  der  udmærker  Valdemarernes  Tid  og  træder 
os  imøde  saa  vel  i  Saxes  uhildede  Opfattelse  i  hans  historiske 
Værk,  som  og  i  Kong  Sverres  djærve  Kamp  med  Kirken. 
En  fri  Luftning  begynder  at  røre  sig,  Forbud  for  de  kom- 
mende Storme  mod  Kirken. 

Den  skarpe  Tone  i  Brevet,  der  synes  foraarsaget  ved 
en  velbegrundet  Mistillid  til  Pavens  Virksomhed  og  Mistvivl 
om  hans  Tilbøjelighed  til  at  foretage  noget  Afgjørende,  ud- 
rettede ikke,  hvad  den  tilsigtede,  at  ægge  ham  til  at  vise 
Kraft.  Kong  Knud  havde  i  Anelsen  herom  heller  ikke  ladet 
det  blive  derved-).  Han  sendte  nemlig  en  Skrivelse  af  lig- 
nende Indhold  til  Kardinalerne:  »Allerede  for  længe  siden 
have  vi  betroet  Eder  vor  eller  rettere  vor  Søsters  Sag,  og 
vi  have  dog  havt  nogen  Trøst  deraf  ...  1  vide,  at  Eders 
Herre  Pavens  Bud  lød  til  den  franske  Konge,  at  han  igjen 
skulde  tage  vor  Søster,  som  var  bleven  skilt  fra  ham  ved 
Ondskab 3),  til  Hustru,  og  dersom  han  ikke  vilde  tage  hende 
igjen,  turde  han  ikke  indgaae  Ægteskab  med  nogen  Anden. 
Men  see,  hvad  gjør  det  Menneske,  der  hverken  frygter  Gud 
eller  Mennesker?  Ved  at  tage  en  Anden  ikke  til  Hustru, 
men  til  Slegfredviv,  har  han  ikke  været  bange  for  at  trodse 


*)  Semper  enim  Romanæ  Ecclesiæ  obedientiæ  jugo  placuit  nobis 
colla  submittere,  et  nisi  primo  nobis  Ecclesia  Romana  defuerit, 
non  erit  ab  ea  nobis  cliscedendi  voluntas. 

2)  Willi.  ep.  1,  33  (Bartholin  og  Langebek:    1196). 

3)  Ab  eo  malitiose  disjunctam:  Her  tænkes,  som  altid  fra  dansk  Side, 
paa  slette  Raadg'rvere  og  Redskaber. 

Pavens  Bud.  Vi  begjære  Ket  af  Eder  i  denne  Sag,  for  Ti- 
den kun,  at  han  udelukkes  fra  Kirkens  Sakramenter1),  som 
uddeles  i  hele  hans  Rige,  indtil  hans  Sind  forvandles  til  det 
Bedre,  nemlig,  naar  han  forskyder  hende,  han  har  taget,  og 
antager  hende,  han  har  forskudt.« 

Ogsaa  den  beklagelsesværdige  Ingeborg  selv  gav  Paven 
en  rørende  Skildring  af  sine  Ulykker.  »Den  uventet  ind- 
trufne kvælende  Sorg  nøder  mig  til  at  forebringe  Sagens 
sargelige  Sammenhæng  for  Eder  og  under  Suk  og  Taarer 
udøse  mine  bittre  Klager  i  Eders  apostoliske  øre.  Tre  Aar 
ere  allerede  forløbne,  siden  at  Frankrigs  Konge  ægtede  mig, 
der  var  i  giftefærdig  Alder,  og  viste  mig  den  ægteskabelige 
Pligt,  som  Naturens  Orden  kræver.  Men  sidenefter,  forledet 
ved  djævelsk  Indflydelse  og  nogle  ondskabsfulde  Fyrsters 
Overtalelser,  tog  han3)  en  Datter  af  Hertugen  af  Meran4) 
og  holder  hende  som  sin  Hustru;  mig  derimod  har  han  la- 
det indespærre  i  en  Fæstning,  hvor  jeg  lever  som  forskudt, 
saa  at  jeg  hverken  tør  eller  kan  løfte  mine  -Øjne  mod 
Himlen.  Han  angiver  desuden  intet  Slægtskab  eller  nogen 
Forseelse  som  Grund,  hvorfor  jeg  bør  skilles  fra  ham ;  men 
sin  Vilkaarlighed  gjør  han  til  et  Lovbud,  sin  Haardnakken- 
hed  til  en  urokkelig  Lov,  sin  Vellyst  til  Grumhed.  Jeg 
sørger  og  kan  ikke  andet  end  sørge;  thi  jeg  spiser  mit  Brød 
med  Smerte,  og  jeg  blander  bestandig  min  Drik  med  Taarer, 
ikke  saameget  for  mig  som  især  for  Kongen,   der  har  givet 


J)  Ut  a  sacramentis  Ecclesiasticis  excludatur,  quæ  per  totum  ipsius 
regnum  celebrantur,  altsaa  fordres  i  dette  Brev  kun  Philips  Ex- 
communication,  ikke  som  i  Brevet  til  Paven  Interdikt;  (dette  mener 
Suhm  VIII,  378  urigtigt  ogsaa  ved  denne  Lejlighed). 

-)  Baluze,  miscellan.  t.  I,  p.  422.  Ser.  Rer.  Dan.  VI,  p.  85,  anført 
1196. 

3)  Superinduxit,  det  stadige  Udtryk  fra  Philips  Modstanderes  Side. 

4)  Ducis  S.,  vist  en  Skrivefejl.     Suhm  VIII,  378. 

alle  Kristne  og  alle  sine  Undersaatter  et  saa  slet  Exempel. 
Hvilken  Sorg  er  det  ikke?  Han  er  ikke  bange  for  at  for- 
agte Eders  Helligheds  Breve,  han  vil  ikke  høre  Kardinaler- 
nes Bud,  han  lader  haant  om  Ærkebiskoppernes  og  Præ- 
laternes Ord  og  om  Munkenes  Formaninger!  Jeg  veed  slet 
ikke,  hvad  jeg  skal  gjøre  eller  sige,  fordi  jeg  er  plaget  af 
allehaande  Ængstelser1).  Dersom  »Eders  Medlidenhed«  ikke 
vil  værdiges  at  ynkes  over  mig,  maa  jeg  i  den  nærmeste 
Fremtid  bukke  under  for  Døden.« 

Disse  veemodige  Klager  hjalp  dog  ligesaalidt  som  Knuds 
Breve  til  Paven  og  Kardinalerne,  der  mulig  vare  vundne 
for  Philips  Sag  ved  Gaver.  Ligesaalidt  frugtede  de  Breve, 
Vilhelm  skrev  til  Kardinal  Cencius2).  Alt  strandede  paa 
Coelestins  Alderdomssvaghed  og  hans  dermed  forbundne 
Ubestemthed  og  Uvirksomhed.  I  de  18  Maaneder,  han 
endnu  levede,  tyder  slet  Intet  paa,  at  han  har  forsøgt  eller 
tænkt  paa  at  hjælpe  Ingeborg.  Den  Ligegyldighed,  han 
viste  saavel  mod  hendes  undertrykte  Tilstand  som  mod  Phi- 
lips Foragt  og  Trods,  er  saa  paafaldende,  at  hans  Taushed 
har  givet  Anledning  til  den  Formodning,  at  flere  Doku- 
menter fra  de  sidste  Aar  af  hans  Pavedømme  ere  forsvundne 
og  gaaede  tabte3),  hvori  han  kan  have  yttret  sig  om  denne 
fortrædelige  Sag.  Vist,  at  alle  Bestræbelser  fra  Ingeborgs 
og  hendes  Venners  Side  for  at  bringe  Paven  til  en  kraftigere 
Optræden  kun  havde  til  Følge,  at  Philip  behandlede  sin 
Gemalinde   med   endnu    større  Haardhed.      Hendes  Stilling 


1)  Quoniam  innumerabilibus  angustiis  circumvenior.  Hun  synes  at 
antyde  personlig  Fare. 

2)  Wilh.  epist.  II,  51  og  53.  De  henføres  begge  af  Bartholin  og 
Langebek  til  1197;  Indholdet  er  forresten  af  saa  almindelig  Natur, 
at  Intet  antyder  nærmere  Tiden. 

3)  Géraud  p.  19.  que  les  documents  des  derniéres  années  de  son 
pontificat  aient  été  detruits  par  le  temps. 

blev  endnu  bedrøveligere,  da  han  lod  hende  føre  bort  fra 
det  stille,  klosterlige  Tilflugtssted,  hvor  hun  havde  opbygget 
Alle  ved  sin  Taalmodighed,  gudhengivne,  fredelige,  sagt- 
modige Vandel  og  fromme,  opofrende  Dyd. 


5.     Innocens  den  tredie  og  Interdiktet. 

(1198  —  1200.) 

Coelestin  døde  den  8de  Januar  1198.  En  mægtig  Per- 
sonlighed besteg  nu  Pavestolen,  maaskee  den  mægtigste, 
dens  Historie  kan  fremvise.  Det  var  Innocens  den  tredie, 
Gregor  den  syvendes  værdige  Efterfølger.  Han  syntes  til- 
fulde skikket  til  at  gjennemføre  Gregors  stolte  Planer  om 
at  underlægge  Eom  al  verdslig  Magt;  »Guds  Tjeneres  Tje- 
ner«1), som  Paverne  hidtil  havde  kaldt  sig  i  deres  Breve, 
vilde  nu  blive  »Kristi  Statholder  paa  Jorden«2)  eller  med 
andre  Ord:  Kirkefyrsten  blive  Fyrsternes  Fyrste.  Besad  han 
Gregors  ubøjelige  Aand  og  urokkelige  Kraft,  overgik  han 
ham  dog  langt  i  Klogskab  og  Statskløgt.  Fiinheden  og 
Dybden  af  hans  Statskunst  var  langt  forud  for  hans  Tid,  og 
er  næppe  bleven  naaet  før  i  de  nyere  Tider.  Nødvendig- 
heden af  en  politisk  Ligevægt  mellem  Kristenhedens  store 
Magter  stod  allerede  dengang  klart  for  ham  og  ledede  hans 
Foretagender.  Han  besteg  Pavestolen  fuld  af  Ungdomskraft 
og  Æigjærrighed,  udrustet  med  store  Egenskaber  og  Kund- 
skaber, saa  at  han  baade  kunde  og  vilde  benytte  den  for 
Korns  Vælde  saa  gunstige  Strømning  i  Tiden.     Det  er  en 


1)  Servus  servorum  Dei. 
-)  Vicarius  Christi  in  terns. 

uretfærdig  Dom,  der  fældes  over  ham  af  en  nyere  partisk 
Forfatter1),  naar  han  beskylder  ham  for  Bigotteri  og  Fana- 
tisme. Man  maa  ikke  glemme,  at  han  var  ædel  og  høj- 
modig, Retfærds  og  Uskylds  varme  Beskytter:  at  han  var 
gjennemtrængt  af  en  levende  Pligtfølelse,  og  at  han  for  at 
opfylde  sin  Pligt,  som  han  opfattede  saa  dybt  og  skarpt, 
vovede  Alt,  beredt  til  at  offre  og  lide  Alt  for  dens  Skyld2). 
En  saa  rigt  begavet  Personlighed  med  en  vældig  Magt  i  sin 
Haand  kunde  bøje  alle  Fyrster  og  Forhold  under  sin  Villie, 
gribe  afgjørende  ind  i  alle  Tidens  Spørgsmaal  og  paatrykke 
sin  Tid  et  uudsletteligt  Præg,  saa  at  man  næsten  glemmer 
den  selv  over  ham,  saaledes  fordunkles  alt  Samtidigt  ved 
Siden  af  ham. 

Hos  Ingeborgs  Venner  levede  Haabet  op  paany.  Det 
bliver  vel  meget  tvivlsomt,  hvad  der  fortælles  af  flere  For- 
fattere, at  Kong  Knud  strax  efter  Coelestins  Død  sendte 
Gesandter  til  Innocens  for  at  klage  over  Philip  og  de  fran- 
ske Biskopper;  thi  Beretningen  herom  synes  kun  at  hidrøre 
fra  en  enkelt  samtidig  Forfatter3)  og  bekræftes  ingensteder. 
Derimod  synes  det  at  være  i  Tillid  til  Innocens's  faste  Ka- 
rakteer,  at  Abbed  Vilhelm    fryder  sig  i  et  Brev4)   til  Kong 


*)  Sis m ond  i,  Hist.  des  Francais  t.  VI,  p.  170:  Innocent  III  appor- 
tait  sur  le  trone  pontificat  les  talents  d'un  ambitieux,  Fénergie 
d'un  caractére  inflexible  et  le  fanatisme  d'un  bigot. 

*)  Géraud  p.  19:  pénétré  de  Timportance  de  ses  devoirs  et  résolu 
å  tout  oser  et  å  tout  souffrtr  plutot  que  de  les  violer. 

3)  Roger  de  Hoveden,  see  Suhm,  VIII,  439.  Ham  s  fort  i  Ser. 
R.  D.  I,.283  ad  1198:  mittuntur  Legati  Romam  ad  concilium  ab 
Innocentio  III  papa  inductum;  men  Suhm  viser,  at  der  ikke  hold- 
tes noget  Concilium  det  Aar,  og  desuden  ere  Hamsforts  meget 
korte  Notitser  om  Ingeborgs  Sag  meget  unøjagtige;  saaledes  for- 
tæller han  under  1195:  Cælestinus  .  .  .  Galliam  excommunicat. 

*)  Wilh.  ep.  II,  37  (henføres  løst  af  Langebek  og  Bartholin  til  1200). 
Vilhelms  almindelige  Talemaader,  som  han  altid  ynder,  gjør  det 
vanskeligt   at    henføre   Brevet   til  en  bestemt  Tid.     At* der  iøvrigt 

Knud,  hvori  Jublen  bryder  frem  af  hver  Linie:  »Naar  Trø- 
stens Naade  kommer,  maa  Mistrøstens  Fortærelse  vige,  at 
den  ikke  skal  gribe  om  sig  og  Sjælens  Kraft  svækkes  og 
gaae  tilgrunde.  For  at  det  Saar,  der  alt  længe  har  været 
bibragt  Eder,  ikke  længer  skal  pine  Eder,  er  der  kommet 
et  kjært  Rygte,  ja  et  glædeligt  Rygte,  et  Frydens  Budskab 1), 
hvorved  I  ret  maa  juble.  Retfærdigheden,  der  længe  har 
ligget  nedtrykt  under  Syndens  Sky,  skuer  nu  frejdig  ud  fra 
Himlen  og  tager  sin  vante  Hæder  tilbage  ....  Himlene 
glæde  sig,  Jorden  fryder  sig,  al  deres  Pragt  priser  Herren, 
og  alle  Guds  Børn  juble  .  .  .«  I  sin  Begejstring  lader  den 
gamle  Vilhelm  baade  Gamle  og  Unge,  Rige  og  Fattige  fryde 
sig;  thi  »det  er  en  fælles  Aarsag  til  Glæde«. 

Hans  Haab  blev  heller  ikke  skuffet.  Maaskee  var  Phi- 
lips Ægteskab  den  eneste  alvorlige  Sag,  med  hvilken  Inno- 
cens  havde  at  gjøre  umiddelbart  efter  sin  Udvælgelse  til 
Pave,  og  han  »gik  ind  paa  den  med  ligesaamegen  Fasthed 
som  Klogskab«-).  Hvilken  glimrende  Begyndelse  vilde  det 
ikke  være  at  skaffe  den  uskyldigt  Lidende  Ret  over  en  af 
de  mægtigste  Fyrster  i  Kristenheden  og  at  bøje  den  trodsige 
Philip  under  Kirkens  Magt?  Hvilken  afgjørende  Betydning 
vilde  det  ikke  have  for  Befæstelsen  af  Hierarkiet?  Men  han 
kj  endte  ogsaa  sin  Modstander,  og  at  det  ikke  vilde  blive 
nogen  let  Kamp.  Han  saae,  at  det  var  et  højt  Spil,  og 
hans  Klogskab  bragte  ham  derfor  til  at  udfolde  sin  Kraft 
med  beundringsværdig  Lempe.     Endnu  i  den  samme  Maa- 


har  været  skrevet  til  Paven  om  Sagen,    er  rimeligt,    men    der   er 

slet  intet  af  disse  Breve  tilbage.     Suhm  VIII,  533   mener  snarere 

1201. 
3)  Lætitiæ  bajulus. 
9)  Géraud  p.  20    .  .  .  .    il    l'aborda  avec  autant  de  fermeté    que  de 

prudence. 

ned,  han  havde  besteget  Pavestolen,  see  vi  ham  virksom  i 
denne  Sag.  Han  vendte  sig  dog  ikke  til  Kongen  selv,  men 
skrev  til  Odo  af  Sully1)  Biskop  af  Paris,  der  ved  sin  Stil- 
ling, sine  udmærkede  Egenskaber  og  sit  Slægtskab  med  Kon- 
gen var  en  af  de  indflydelsesrigeste  Mænd  ved  Hoffet.  Efter 
at  have  dvælet  ved  Ægteskabets  Betydning  og  Hellighed, 
bevidner  han  sin  Sorg  over,  at  Kong  Philip,  som  han  el- 
skede saa  inderligt,  og  hvis  Forfædre,  navnlig  hans  Fader, 
Kong  Ludvig  den  syvende,  havde  udmærket  sig  ved  deres 
Ærbødighed  for  Keligionen,  havde  fjernet  sin  Hustru  fra  sig 
og  tvunget  hende  til  at  leve  i  en  afsides  Egn  af  Landet 
iblandt  Nonner.  Skjøndt  Coelestin  Intet  havde  udrettet, 
stoler  han  dog  paa,  at  Bispen  vil  være  istand  til  at  faae 
Kongen  til  at  opfylde  hans  første  Bøn2).  Foruden  Guds 
Vrede  og  Vanære  for  Mennesker  kan  Kongen  komme  til  at 
lide  ubodelig  Skade:  Da  han  ikke  kan  avle  lovligt  Afkom 
med  hende,  som  han  tværtimod  Kirkens  Forbud  har  taget3), 
kunde  hans  Kige  let  komme  i  fremmede  Hænder,  dersom 
hans  eneste  Søn  Ludvig  skulde  døe.  For  hans  Brøde  var 
hele  Frankrig  bleven  ramt  af  Hungersnød,  og  flere  Pla- 
ger kunde  følge,  da  han  kunde  vente  Guds  Svøbe  over  sig. 
Dersom  Biskoppens  gjentagne  og  indstændige  Paamindelser 
ikke  frugtede,  kunde  Paven,  saa  nødig  han  end  vilde,  ikke 
andet  end  tage  Sagen  saaledes,    at    den  vilde   blive  Kongen 


J)  Odo  de  Soliaco,  Eudes  de  Sully,  Slægtning  af  Greverne  af  Cham- 
pagne, og  derigjennem  med  Philip  selv.  See  S.  65  Brevet  findes 
i  Ser.  R.  D.VI,  p.  86,  og  i  Innoc.  III  epist,  lib.  !,  ep  4.  Det 
har  Underskriften:  datum  Laterani  (in  mense  Januario  anno  Pon- 
tificatus  primo).  Maa  sættes  senere,  da  lnnocens  først  blev  ind- 
viet til  Pave  i  Februar. 

-)  Precum  nostrarum  primitias  .  .  .  admittendas. 

3)  Superinduxit. 


til  stor  Besvær.      Biskoppen  skulde  imidlertid  gjøre  sig  den 
yderste  Flid  og  ikke  aflade  at  paaminde. 

Odos  Iver  i  denne  kildne  Sag  har  vist  ikke  været  syn- 
derlig stærk.  Vist  er  det,  at  den  ikke  bar  nogen  Frugt. 
I  tre  Maaneder  ventede  Paven  forgjæves  paa  Følgerne  af  sit 
første  Skridt;  i  den  fjerde  foretog  han  sig  det  andet.  Den 
17de  Maj  1198  skrev  han  et  meget  alvorligt  Brev1)  til  Kon- 
gen: »Herrens  Haand  har  hævet  mig,  den  Fattige,  af  Støvet 
til  denne  Ærens  Trone,  for  at  vi  ikke  blot  skulle  dømme 
tilligemed  Fyrsterne,  men  ogsaa  dømme  Fyrsterne  selv.« 
Men  —  fortsætter  han  —  han  elsker  Kongen  og  hans  Bige, 
i  hvilket  han  har  tilbragt  sin  Ungdom  og  erholdt  sin  første 
Uddannelse;  derfor  bærer  han  Omsorg  for  hans  Sjæls  Frelse. 
Forargelsen  var  stor2),  da  Kongen  tværtimod  alle  Kirkens 
Forbud  ved  Melior  og  Cencius  og  hans  egne  Sendebud  i 
Bom,  Bisperne  af  Soissons  og  Noyon,  dog  havde  taget  en 
Bihustru.  Exemplet  smittede,  og  Paven  maatte  høre  ilde 
derfor3).  Alt,  som  før  var  heldigt,  gaaer  nu  Kongen  imod; 
thi  han  har  paadraget  sig  den  guddommelige  Vrede,  især 
da  der  kan  indvendes  imod  Bihustruen  Slægtskabsforhold, 
hvorimod  der  mod  Ingeborg  kun  angaves  Svogerskab  som 
Hindring.  Han  skulde  derfor  sende  den,  han  sidst  havde 
taget4),  ud  af  Landet  og  tilbagekalde  den  Forskudte,  som 
han  skulde  ære  som  Dronning,  »da  hun  besidder  en  saadan 
Fromhed  og  saa  hæderlig  Tænkemaade,  at  han  næppe  vilde 
kunne    faae    nogen   ædlere  Kvinde  tilægte«.      Isaafald   vilde 


*)  lnnoc.  III  epist.,  lib.  I,  171.     Ser.  R.  D.  VI,  p.  88. 

2)  Sane  quantum  scandalum  sit  exortum  ex  superinductione  illius  etc. 

3)  In  nos  et  Romanam   ecclesiam   detractionem    non    modicam   susci- 
tasti. 

4)  Stedse:  superinductam,  mildere  Udtryk  end  pellicem,  Frille,  hvilket 
naturligviis  er  Meningen. 

Paven  inderlig  glæde  sig,  og  han  vilde  siden  gjerne  hare 
paa,  hvad  han  med  Grund  kunde  have  at  anføre.  »Men 
dersom  Du  —  hvad  vi  ikke  troe  —  ikke  vil  sørge  for  dit 
Rygte  eller  din  Ære,  ej  heller  adlyde  vore  Paamindelser 
eller  Befalinger,  da  ville  vi,  hvor  tungt  det  end  falder  os 
at  besvære  Dig,  fortørnes  saameget  mere  mod  Dig  og 
lade  vor  apostoliske  Haand  falde  saameget  tungere  paa  Dig, 
som  vi  oprigtigt  elske  Dig,  og  med  dem,  som  vi  elske,  ville 
vi  gaae  strængt  i  Eette,  og  dem  ville  vi  revse  haardere, 
da  Herren  har  indgivet  os  det  ubøjelige  Sindelag  og  det 
urokkelige  Forsæt  ikke  at  lade  os  bøje  fra  Retfærdighedens 
Vej  ved  Bøn  eller  Gave,  ved  Kjærlighed  eller  Had,  men, 
naar  vi  have  betraadt  den,  hverken  vige  tilhøjre  eller  ven- 
stre og  uden  Personsanseelse  udøve  Retfærdighed:  thi  der 
er  ingen  Personsanseelse  for  Gud.  Hvormeget  Du  end  sto- 
ler paa  din  Magt,  vil  Du  ikke  kunne  bestaae  for,  vi  sige 
ikke  vort,  men  Guds  Ansigt,  hvis  Stedfortræder  vi,  skjøndt 
uværdig,  ere  paa  Jorden,  for  at  stride  for  Sandhed  og  Ret- 
færd; dine  Fjender  ville  faae  Magt  over  Dig  og  Frankrig; 
din  ringe  verdslige  Magt  vil  ikke  kunne  modstaae  Guds 
evige  Almagt.  Gjør  derfor,  kjæreste  Søn,  en  Dyd  af  Nød- 
vendighed og  føj  os,  eller  rettere  din  Skaber,  ved  hvem  Du 
lever  og  hersker,  ydmygt  i  denne  Sag,  dersom  Du  vil  gjen- 
vinde  hans  Naade  og  gjøre  os  end  yderligere  til  din  Skyld- 
ner; men  Du  skal  vide  for  vist,  at  vi,  dersom  Du  ikke 
denne  Gang  opfylder  vor  Befaling,  ikke  ville  opsætte  videre 
at  udføre,  hvad  vor  Pligt  kræver  af  os.« 

Til  et  saadant  Sprog,  henvendt  til  den  mægtigste  Konge 
paa  den  Tid,  havde  man  endnu  ikke  hørt  Mage.  Det  var 
noget  ganske  Andet  end  Coelestins  frygtsomme  og  ubestemte 
Tone,  og  Philip  kunde  ikke  Andet  end  føle  det.  Men  for- 
blindet  af  sin  Lidenskab    synes    han  i  denne  Sag   at  være 

forladt  af  sin  sædvanlige  Klogskab.  Han  gjorde  slet  intet 
Skridt  for  at  stemme  Paven  mildere,  men  iagttog  en  haard- 
nakket  Taushed. 

Innocens  ventede  atter  paa  fjerde  Maaned.  Da  tænkte 
han  i  Begyndelsen  af  September1)  paa  at  sende  den  ham 
hengivne  Kardinaldiakon  Peter  af  Capua  til  Paris  med  den 
tredie  og  sidste  Opfordring  til  Philip,  Han  havde  valgt 
ham  med  Eftertanke,  thi  Legaten  var  opdraget  og  oplært  i 
Frankrig  og  altsaa  nøje  bekjendt  med  Kongen  og  Forhol- 
dene. Heller  ikke  var  hans  Sendelse  indskrænket  til  Inge- 
borgs Sag  alene-);  den  havde  en  tredobbelt  Hensigt,  da  han 
tillige  skulde  opmuntre  Folket  til  at  tage  Korset  og  faae 
Kongen  til  at  slutte  Fred  med  Eichard  Løvehjerte,  for  at 
denne  kunde  understøtte  sin  Søstersøn  Otto,  Henrik  Løves 
Son,  som  Paven  ved  Kejser  Henrik  den  sjettes  Død  1197 
havde  sat  paa  den  ledige  Kejsertrone.  Pavens  Ære  og  Ind- 
flydelse krævede  nødvendigt,  at  Otto  blev  befæstet  i  sin  Magt 
og  Værdighed,  og  heri  kunne  vi  søge  Grunden  til,  at  dette 
tredie  Brev3)  er  holdt  i  en  meget  mildere  Tone,  end  man 
skulde  have  ventet  af  det  andet;  det  var  nu  Innocens  om 
at  gjøre,  ikke  at  støde  Philip,  for  at  han  kunde  stemme 
ham  efter  sine  Planer.  Han  forsikkrer  atter  Kongen  om  sin 
Kjærlighed,  og  at  han  er  inderlig  bedrøvet  saavel  over  hans 
Strid  med  den  engelske  Konge  som  over,  at  han  hverken 
har  villet  høre  hans  Paamindelser  gjennem  Biskoppen  af 
Paris  eller  gjennem  hans  eget  Brev  om  at  antage  Dronnin- 
gen.    Dog   vil   han  endnu   for  tredie  Gang  paaminde  ham 


V)  Géraud  p.  22  maa  have  taget  fejl,  naar  han  siger:  il  attendit  la 
fin  de  Tannée  1 198. 

-)  See  Gesta  Innoc.  III,  c.  47. 

3)  Innoc.  III  epist.  348,  Ser.  R.  D.  VI,  p.  91;  vistnok  fra  Begyn- 
delsen af  September,  som  Overskriften  angiver. 


ved  sin  Legat,  Kardinaldiakonen  Peter  af  St.  Maria,  til  hvem 
han  kan  have  Tillid  i  Alt,  hvad  han  vil  forebringe  Kongen, 
ligesaafuldt  som  til  Paven  selv. 

Det  var  aabenbart  Pavens  Hensigt  —  saaledes  som  det 
tydelig  fremgaaer  af  det  andet  Brev  —  ingenlunde  at  tvinge 
Kongen  til  at  beholde  Ingeborg  som  Dronning,  men  kun  at 
antage  hende  som  saadan.  Alt  skulde  føres  tilbage  til  Til- 
standen før  den  ulovlige  Skilsmisse,  der  jo  var  erklæret  for 
ugyldig  af  Coelestin,  og  følgelig  var  i  Kirkens  øjne  Inge- 
borg den  retmæssige  Ægtefælle  og  Hustru,  Agnes  derimod 
kun  Frille.  Naar  Forholdet  var  bragt  i  Orden  igjen,  kunde 
Philip  forlange  Skilsmisse,  dersom  han  havde  gyldige  Grunde 
at  anføre,  og  Paven  vilde  da  være  beredt  til  at  undersøge 
og  dømme,  om  Ægteskabet  var  lovligt1). 

Paven  gik  igrunden  saa  lempelig  som  muligt  tilværks 
mod  Kongen,  hvortil  han,  som  omtalt,  kunde  have  andre 
end  reent  kirkelige  Grunde;  men  han  svigtede  dog  ikke  et 
øjeblik  Dronningens  Sag,  som  han  stedse  stillede  i  Spidsen, 
og  han  var  fuldt  bestemt  paa  at  føre  den  igjennem.  Paa 
samme  Tid  som  han  skrev  sit  tredie  milde  Brev  for  dog  at 
bevæge  Kongen  med  det  Gode,  udstedte  han  en  skriftlig 
Ordre*)  til  Legaten  Peter  af  Capua,  hvori  han  befaler  ham 
udtrykkelig  at  tilkjendegive  Kongen  følgende  Ord;  »Dersom 
han  ikke  inden  en  Maaned  efter  Paamindelsen  har  taget  sin 
Dronning  til  sig  og  rast  hende  den  skyldige  Ære,  skal  Du, 
uden  at  modtage  nogen  Appellation,    fra    det  øjeblik  lægge 


2)  Innoc.    III    epist.    t.  II,  ep.   197.       Ser.  R.  D.  VI,    p.  93:    facta 

prius  restitutione  audiremus  et  exaudiremus,    si    quid    duceret  ra- 

tionabiliter  proponendum. 
2)  Innoc.  III  epist.  347.      Ser.  R.  D.  p.  90.      Sml.    Gesta  Innoc. 

III,  c.  51.     Dette  vigtige  Brev  nævnes  mærkelig  nok  ikke  hos  En- 

gelstoft. 

hele  hans  Land  under  det  kirkelige  Forbud,  saa  at  ingen 
kirkelig  Handling  maa  forrettes  deri  uden  de  smaa  Børns 
Daab  og  de  Døendes  Beredelse  til  Døden«1).  Alle  Gejstlige 
i  Landet  befaler  han  at  iagttage  Forbudet  »efter  den  be- 
falede Form«  i  deres  Stifter  og  Kirker. 

Først  hen  ved  Juletid  1198  kom  Legaten  til  Frankrig, 
men  han  udrettede  slet  Intet.  I  den  næste  Tid  havde  baade 
Paven  og  Philip  nok  at  bestille  med  deres  politiske  Forhold. 
Philip  kom  i  Krig  med  den  nye  engelske  Konge,  Johan 
uden  Land,  og  paadrog  sig  og  Frankrig  under  denne  Krig 
en  Bansættelse  i  Juni  1199,  fordi  han  havde  fanget  og 
fængslet  Biskop  PeterafCambrai,  en  af  sine  farligste 
Fjender;  men  det  varede  dog  ikke  længer  end  til  September, 
før  den  blev  hævet,  mod  at  Philip  atter  løsgav  Biskoppen 
og  sluttede  en  Stilstand  med  England. 

Imidlertid  hvilede  Ingeborgs  Sag.  Legaten  synes  ikke 
at  have  været  synderlig  ivrig ;  idetmindste  beskylde  samtidige 
Vidnesbyrd  ham  derfor2).  Men  Innocens  var  ikke  tilsinds 
at  lade  den  falde.  I  Oktober  1199  —  altsaa  efter  en  læn- 
gere Stilstand  i  Sagen  —  tilsendte  han  de  franske  Ærke- 
biskopper, Biskopper,  Abbeder,  Priorer  og  den  hele  Gejst- 
lighed en  Circulærskrivelse 3),  der  er  at  betragte  som  en 
Indledning  til  Forbudet  eller  Interdiktet,  for  hvilket  den 
skulde  berede  Vejen  og  stemme  Sindene.  »Hans  Hjerte  er 
meget  bedrøvet,  da  det  er  deelt  mellem  Kjærlighed  til  Kon- 
gen og  Frankrig,  hvor  han  i  sin  Ungdom  har  samlet  sig 
*  Kundskaber,  og  de  strænge  Pligter,   Gud  har  paalagt   ham; 

thi  Gud  er  den,  der  har  draget  ham  op  af  Støvet  til  Fyr- 


*)  Poenitentias  morientium. 

2)  Iperius  Chron    S.  Bertini,  Martene,  Thesaurus  novus  Anecdot. 
t.  III,  p.  682. 

3)  lnnoc.  III  epist,  t.  II,  ep.   197.     Ser.  R.  D.  VI,  p.  91—94. 


83 

sterne,  ja  over  Fyrsterne  og  sat  ham,  skj ondt  uværdig,  paa 
Retfærdighedens  Stol  for  at  domme  over  Fyrsterne  og  Løse 
og  binde.  Kongens  slette  Exempel  har  smittet;  Hertugen 
af  Bøhmen1)  har  allerede  fulgt  det,  forladt  sin  Ægtehustru 
og  taget  en  anden  i  hendes  Sted.  Andre  Fyrster  og  Privat- 
personer stode  ogsaa  i  Begreb  med  at  efterligne  Jøderne  i 
at  give  deres  Hustruer  Skilsmissebreve,  dersom  man  ikke 
hindrede  det  strax  i  Begyndelsen.  Skjøndt  Coelestin  havde 
fundet  hiin  Skilsmissedom  eller  rettere  Gøglehandel2)  for- 
argelig og  havde  forkastet  den,  og  Innocens  selv  ofte  havde 
paamindet  ham,  havde  dog  Alt  været  forgjæves.  Naar  han 
havde  taget  sin  Dronning  igjen,  vilde  Paven  ej  have  nægtet 
at  høre  hans  Sag  og  opfylde  hans  ønske,  dersom  han  havde 
fornuftige  Grunde  at  anføre.  Da  kunde  Ingeborg  efter  Lov 
og  Dom  være  bleven  skilt  fra  ham  og  den  Anden  tagen 
igjen,  dersom  det  befandtes  Ret;  og  Kongen  havde  da  ikke 
løbet  Fare  for  at  begaae  Ægteskabsbrud  og  at  bringe  den 
Forargelse  og  Vanære  over  sin  Slægt,  at  de  Børn,  han  av- 
lede, maatte  ansees  for  uægte.  Tilsidst  havde  Paven,  for 
Intet  at  lade  uforsøgt,  sendt  Kardinaldiakonen  Peter  af  St. 
Maria  til  ham  for  at  paaminde  ham,  og  dersom  det  ikke 
heller  frugtede,  havde  han  Ordre  til  at  forbyde  Kongen, 
hans  Medhustru  og  deres  Huus  Gudstjenesten  og  Sacramen- 
terne.  De  Gejstlige  byder  han  Alle  som  Een  ubrødelig  at 
holde  det  Forbud,  som  Kardinalen  nedlægger,  enten  det  er 
over  Kongen  og  hans  Huus  alene,  eller  over  hele  Riget. 
Den,  som  vilde  vove  at  overtræde  det  og  holde  Gudstjeneste, 
han  vilde,  af  hvad  gejstlig  Stand  eller  Orden  han  end  var, 


*)  o:  Rong  Primislav  sendte  efter  20  Aars  Ægteskab  sin  Dronning 
Adela,  Datter  af  Markgreven  af  Meissen  og  Moder  til  Dronning  Dag- 
mar, tilbage  til  Meissen  1199. 

2)  Sententiam  illam  divortii,  quin  potius  illius  ludibrii  fabulam.. 

6* 

udsætte  sig  for  at  miste  den.  Han  haabede  imidlertid  af 
deres  Retskaffenhed,  at  de  ikke  imod  Alles  Forventning  vilde 
ligne  hine,  om  hvem  man  sagde:  »Stumme  Hunde,  som 
ikke  kunde  gjøe«1).  Da  den  kirkelige  Frihed  hidtil  især 
havde  blomstret  i  Frankrig,  bød  han  de  Gejstlige  trænge 
hart  ind  paa  Kongen  med  Formaninger,  for  at  han  kunde 
adlyde  og  undgaae  Kirkens  Straf.  »Lægger  saameget  ivri- 
gere Vind  derpaa,  som  Rygtet  beskylder  Eder  for2),  at  Sa- 
gen har  faaet  en  saa  slet  Gang  ved  en  Medvirkning  af  nogle 
af  Eder.  Om  dette  end  hidtil  for  en  Tid  har  været  lagt 
til  Side,  er  det  dog  ikke  heelt  glemt  og  kan  og  bør  vendes 
mod  dem,  dersom  de  have  været  forsømmelige.«  Brevet  er 
iøvrigt  holdt  i  en  meget  venskabelig  Tone  mod  Kongen,  og 
Innocens  udtaler  flere  Gange  sin  Bedrøvelse  over,  at  han 
seer  sig  nødt  til  at  falde  Kongen  til  Besvær. 

Men  Philip  vilde  ikke  skille  sig  ved  sin  elskede  Agnes. 
Hellere  vilde  han  vove  det  Yderste.  Da  sammenkaldte  Kar- 
dinalen de  høje  franske  Gejstlige  til  et  Møde  i  Dijon,  der 
aabnedes  den  6te  Decbr.  1199  og  varede  i  syv  Dage3). 
Fire  Ærkebisper,  nemlig  fra  Reims,  Lyon,  Vienne  og  Bour- 
ges4),  vare  tilstede,  foruden  atten  Bisper  og  endeel  Abbeder, 
deriblandt  Abbederne  af  Clugny,  Vezelay,  St.  Kemi  i  Reims, 
St.  Denis  o.  fl.  Kongen  skal  have  været  indbudt  til  at 
møde  ved  to  Abbeder,  men  hans  Svar  var  at  lade  dem  ka- 
ste ud  af  Slottet5).  Imidlertid  mødte  dog  to  Udsendinge  i 
hans  Navn,  der  efter  hans  Ordre  henskøde  Sagen  til  Paven, 


J)  Ganes  muti  non  valentes  latrare;  gaaer  paa  Kardinalerne  Melior  og 

Gencius  og  deres  Forsamling  af  Gejstlige  1194.     See  S.  51. 
-)  Fama  vestra  est  non  modicum  aggravata. 

3)  Chron.  Divionense,  Hist.  de  Fr.  t.  XVIII,  p.  741. 

4)  Gérand  p.  23  har  Bourges,    Engelstoft  S.  140,    Suhm  t.  VIII, 
S.  489  have  Besancon. 

5)  Hagen  bach,  Middelalderens  Kirkehist.  II,  S.   12  (dansk  Overs.). 

saasnart  de  mærkede,  at  den  gik  ham  imod,  og  der  blev 
Tale  om  Interdikt.  Men  Legaten  bekymrede  sig  ikke  derom, 
da  han  jo  havde  udtrykkelig  Befaling1)  af  Paven  om  ikke 
at  modtage  nogen  Appel2);  han  affattede  altsaa  Dommen 
om  Interdikt  den  12te  December,  men  gav  dog  en  Naades- 
frist:  far  20  Dage  efter  Juledag*)  maatte  det  ikke  bekjendt- 
gjores  over  Landet,  for  at  Kongen,  der  allerede  havde  af- 
sendt sine  Sendebud  til  Paven,  kunde  faae  Tid  til  at  under- 
kaste sig  og  afvende  Faren.  En  Hovedgrund  har  det  dog 
vist  været,  at  Legaten,  der  kunde  have  god  Grund  til  at 
frygte  den  forbittrede  Konges  Hævn,  kunde  faae  Tid  til 
at  slippe  vel  ud  af  hans  Land.  Saasnart  den  givne  Frist 
var  forløben,  holdt  han  den  15de  Januar  1200  et  andet 
Møde  i  Vienne,  en  By  i  Landskabet  Dauphiné,  Departe- 
ment Isére,  der  dengang  laa  i  det  gammelburgundiske  Kige 4) 
og  hørte  til  det  tydske  Kejserdømme5).  Et  stort  Antal 
Gejstlige  havde  forsamlet  sig  her,  de  fleste  fra  Busgund; 
dog  var  der  ogsaa  nogle  fra  Philips  Lande.  Her  blev  In- 
terdiktet forkyndt  paa  den  højtideligste  Maade.  Ved  Mid- 
natstid forkyndte  Klokkernes  dæmpede  Lyd,  at  Dommen 
nærmede  sig.     Ved  Fakkelskin  droge  Bisper  og  Præster  ind 


*)  Géraud  p.  23:  instructions  .  .  .  formelles. 

2)  Innoc.  III  epist.  af  Ilte  Marts   1200  (Hist.  de  Fr.  t.  XIX,  p.  386). 

3)  Rigord,  Hist  de  Fr.  t.  XVII,  p.  51. 

4)  Grundlagt  879  som  selvstændigt  Rige,  men  siden  1032  underlagt 
det  tydske  Rige. 

5)  Der  hersker  stor  Forvirring  hos  Forfatterne  i  dette  Tidsrum:  Ri- 
gord og  Vilhelm  af  Bretagne  sammenblande  begge  Møder  til  det 
ene  i  Dijon,  paa  hvilket  de  altsaa  lade  Alt  skee;  Hagenbach  lader 
Interdiktets  højtidelige  Forkyndelse  skee  i  Dijon  istedetfor  i  Vienne, 
Auctuarium  Aquicinct.  og  Iperius  Ghron.  S.  Bert.  lade 
Legaten  først  forkynde  det  i  Italien,  og  Géraud  siger  p.  24,  Note 
2  om  Sismondi:  11  y  a  presque  autant  d'erreurs  que  d'asser- 
tions  dans  le  récit  qua  fait  Mr.  Sismondi  des  actes  du  legat 
Pierre  de  Capoue,  Hist.  des  Fr.  t.  VI,  p.  191,  192. 

i  Domkirken.  Den  Korsfæstedes  Billede  var  indhyllet  i 
Sørgeflor;  et  klagende:  »Herre,  forbarm  Dig!«  lød  gjennem 
de  øde  Haller.  Efterat  Helgenernes  Relikvier  vare  bragte  hen 
i  Kirkens  nederste  Rum,  og  de  indviede  Hostier  vare  blevne 
fortærede  af  Ilden,  traadte  Legaten  frem  for  Alteret,  iført 
en  violet  Stola,  en  saadan,  som  Præsterne  bære  Langfredag, 
og  udtalte  i  Jesu  Kristi  Navn  Interdiktet  over  hele  Kongen 
af  Frankrigs  Rige.  Det  skulde  hvile  over  det,  indtil  Kongen 
opgav  sin  forbryderske  Omgang  med  Agnes  af  Meran.«  Alle 
Biskopper  fik  Befaling  til  at  bekjendtgjøre  det  i  deres  Stif- 
ter og  efterleve  det  paa  det  Nøjagtigste,  under  Straf  af  at 
blive  berøvede  deres  Embeder  og  Indtægter.  Dog  skulde 
det  for  Øjeblikket  kun  være  en  Suspension,  da  de  skulde 
indstævnes  for  Pavens  Domstol  for  at  retfærdiggøre  sig  til 
næste  Himmelfartsdag1). 

Den  pavelige  Bulle  om  Interdiktet2)  lød  saaledes: 
»Alle  Kirker  skulle  være  lukkede;  Ingen  maa  faae  Adgang 
til  dem  uden  for  at  lade  smaa  Børn  døbe;  ellers  maa  man 
aldrig  aabne  dem  uden  for  at  tænde  Lysene,  eller  naar 
Præsten  skal  tage  Hostieix  og  Vievandet  til  Brug  for  Syge, 
og  da  maa  der  kun  indlades  en  eneste  Gejstlig,  der  skal 
hjælpe  ham3).  Om  Søndagen  skulle  Præsterne  prædike  i  Kir- 
kernes Forhaller,  og  istedetfor  at  holde  Messe  skulle  de  for- 
kynde Guds  Ord.     De  skulle  læse  deres  horæ  canonicæ  uden- 


l)  Gesta  Innoc.  c.  51. 

-)  Findes  hos  Mart  ene,  thesaurus  norus  anecdot.  t.  IV,  p.  147  efter 
et  Manuskript  fra  Corbie,  Mansi  t.  XXII,  p.  710  og  Ser.  R.  D. 
t.  VI,  p.  86. 

:5)  Géraud,  der  p.  24  gjengiver  Bullen  mindre  nøjagtigt,  har  her 
desuden  følgende  Ord:  »Vi  tillade,  at  Messen  bliver  holdt  alene 
een  Gang  om  Ugen,  om  Fredagen  tidlig  om  Morgenen ;  man  skal  da 
gjemme  Hostierne  til  de  Syge«.  Dette  findes  ikke  hos  Langebek  i 
hans  Afskrift  af  Bullen. 

for  Kirkerne,  uden  at  Lægfolk  hore  det.  Naar  de  skulle 
læse  Epistlen  eller  Evangeliet,  skulle  de  tage  sig  i  Agt  for 
at  blive  hørte  af  Lægfolk,  og  de  skulle  ikke  tillade,  at  noget 
Lig  begraves  enten  over  eller  under  Jorden  paa  Kirkegaar- 
den.  Desuden  skulle  de  underrette  Lægfolk  om,  at  det  er 
et  Misbrug  og  en  grov  Synd  at  begrave  Ligene  i  uindviet 
Jord,  og  at  de  derved  anmasse  sig  en  Eet,  som  ikke  til- 
kommer dem.  De  skulle  forbyde  deres  Sognefolk  at  gaae 
ind  i  de  aabne  Kirker  i  Kongens  Land,  og  de  maae  kun 
velsigne  Pilegrim  enes  Poser  udenfor  Kirken.  I  den  stille 
Uge  maae  de  slet  ikke  holde  nogen  Gudstjeneste,  men  de 
skulle  vente  dermed  indtil  Paaskedag,  og  selv  da  skulle  de 
holde  den  hemmelig  uden  at  tillade  nogen  anden  Person  at 
være  tilstede  end  den  ene  Præst,  som  ovenfor  omtalt,  og 
Ingen  maa  nyde  Nadveren,  selv  i  Paasketiden,  uden  at  han 
er  syg  og  i  Dødsfare.  I  den  samme  stille  Uge  eller  paa 
Palmesøndag  skulle  de  lade  deres  Sognefolk  tilsige  at  for- 
samles Paaskemorgen  foran  Kirken,  og  da  skal  der  gives 
dem  Tilladelse  til  at  spise  Kjød  og  Dagens  indviede  Brød. 
Det  forbydes  udtrykkelig  Kvinderne  at  komme  ind  i  Kirkerne 
for  at  holde  deres  Kirkegang,  men  de  skulle  tilholdes  at 
bede  med  deres  Naboer  paa  deres  Eenselsesdag  udenfor 
Kirken,  og  de  maae  ikke  faae  Adgang  til  Kirken,  selv  for 
at  holde  smaa  Børn  over  Daaben,  førend  de  efter  Forbudets 
Hævelse  blive  indledede  af  Præsten.  De,  som  ønske  at 
skriftes,  skulle  høres  i  Kirkens  Forhal1).  Men  dersom 
Kirken  ikke  har  nogen  Forhal,  maa  man  —  dog  alene  i 
Regn  og  slet  Vejr  —  lade  aabne  den  yderste  Dør  og  høre 
Skriftemaalet  paa  Dørtærskelen,   medens  Alle  lades  udenfor, 


Omni  petenti  dent  poenitentias  in  porticu  ecclesiæ.  Suhm  VIII, 
490  oversætter  porticus  ved  Forhuus,  S.  489  atrium  ved  Vaaben- 
huus  (!) 

med  Undtagelse  af  den  Mand  eller  den  Kvinde,  der  vil 
skriftes;  men  det  maa  skee  saa  lydeligt,  at  baade  Skrifte- 
faderen og  Skriftebarnet  kunne  høres  af  alle  dem,  der  staae 
udenfor  Kirken.  I  smukt  Vejr  skal  Skriftemaalet  derimod 
aflægges  foran  den  lukkede  Kirkedør.  Der  maa  slet  ikke 
sættes  Kar  med  Vievand  udenfor  Dørene,  og  Præsterne 
maae  ikke  bringe  det  til  Nogen,  da  alle  hellige  kirkelige 
Handlinger  ere  forbudte  undtagen  de  to,  der  alt  ere  und- 
tagne1).  Forbudt  bliver  det  og  at  give  den  sidste  Olie, 
som  er  et  stort  Sakrament.« 

Der  skete  dog  atter  en  lille  Udsættelse  med  den  ende- 
lige Fuldbyrdelse  af  Forbudet;  thi  Paven  skulde  give  det 
sin  Bekræftelse,  og  Philip  havde  jo  strax  ladet  afgaae  Sen- 
debud til  Rom,  der  mulig  kunde  afvende  Faren.  Man  seer, 
hvor  nødig  Paven  greb  til  et  saa  afgjørende  Skridt,  hvis 
Følger  ikke  vare  til  at  beregne,  og  som  let  kunde  medføre 
Fare  for  ham  og  hans  Magt.  Han  gav  derfor  Philip  enhver 
mulig  Lejlighed  til  at  faae  Sagen  bilagt.  Men  da  Kongens 
Sendebud  slet  ingen  alvorlige  eller  fyldestgjørende  Indrøm- 
melser havde  at  gjøre,  maatte  de  vende  tilbage  med  ufor- 
rettet Sag,  og  Paven  skrev  nu,  den  Ilte  Marts  1200,  til 
Ærkebispen  af  Eouen,  Gautier  af  Coutances2),  at  han 
skulde  bekjendtgjøre  det  bekræftede  Forbud,  uden  at  bryde 
sig  om  nogensomhelst  Appel  eller  Hindring,  i  hele  Kongens 


1)  Nemlig  de  Nyfødtes  Daab  og  de  Døendes  Nadvere 

*)  Brevet  findes  i  Hist.  de  Fr.  t.  XIX,  p.  386.  Sml  Radulf  de  Di- 
ceto  smsteds.  t.  XVII,  p.  659.  Ser.  R.  D.  t.  VI,  p.  94—97.  En- 
ge Is  toft  mener  S.  144  mindre  rigtigt,  at  Brevet  var  til  Ærke- 
bispen af  Reims.  Da  Ærkebispen  afReims  netop  var  blandt  dem, 
der  nølede  med  at  gjennemføre  Forbudet,  og,  som  tidligere  omtalt, 
var  Kongens  Slægtning  og  fortrolige  Ven,  har  Innocens,  der  nok 
kjendte  sine  Folk  og  forstod  at  vælge,  hvem  han  kunde  bruge, 
ikke  kunnet  tage  netop  ham  som  den,  der  var  skikket  til  at  lede 
det  Hele. 

Land,  og  paalægge  Ærkebiskopperne,  Bisperne,  Abbederne, 
Tempelherrerne,  Hospitaliterne  og  den  hele  Gejstlighed  at 
iagttage  Forbudet  ubrødeligt  og  iværksætte  det  paa  det 
strængeste.  »Med  Klogskab  og  Forsigtighed  skal  Du  stræbe 
for,  at  det  bliver  opfyldt,  at  Ingen  skal  lægge  det  Hindring 
ivejen  eller  vide  det  forud,  før  det  bliver  bekjendtgjort«. 

Innocens  kunde  nok  have  Grund  til  at  overdrage  en 
enkelt  Ærkebiskop  det  forresten  ingenlunde  behagelige  Hverv 
at  sætte  Forbudet  i  Værk  og  vaage  over  dets  Efterlevelse. 
Saaledes  alene  kunde  der  blive  Eenhed  i  Fremgangsmaaden 
og  Sagen  drives  med  Kraft,  og  Paven  havde  en  bestemt 
Mand,  der  stod  ham  til  Ansvar.  Tillige  sikkrede  han  sig 
en  nøjagtig  Bekjendtgjørelse  af  Forbudet.  Kun  faa  franske 
Biskopper  havde  været  tilstede  paa  Mødet  i  Vienne ;  der  be- 
høvedes altsaa  større  Offentlighed  for  at  forebygge,  at  Ingen 
skulde  undskylde  mulig  Forsømmelse  med  Uvidenhed.  Han 
bemærker  netop  dette  udtrykkelig  i  Brevet  og  lægger  til: 
»Du  skal  med  Flid  søge  at  udforske  og  ufortøvet  underrette 
os  skriftlig  om,  hvem  der  efter  denne  Forkyndelse  skulde 
have  formastet  sig  til  at  overtræde  Forbudets  Befaling,  for 
at  vi  kunne  lade  vor  Haand  falde  tungt  paa  dem«. 

Den  franske  Gejstlighed  optog  Forbudet  meget  forskjel- 
ligt.  Mange,  som  Biskopperne  af  Paris,  Soissons,  Amiens, 
Arras,  Senlis1),  Kannikerne  i  Paris  og  Sens  og  Flere  for- 
kyndte det  strax,  men  mange  andre,  som  netop  Ærkebispen 
af  Keims  og  Biskopperne  af  Laon,  Beauvais2),  Noyon,  Meaux, 


*)  Engelstoft  har  Saumur.  Géraud  p  26  Senlis,  ligeledes  Suhm 
VIII,  S.  526. 

s)  Kongens  Slægtning,  den  krigerske  Philip  af  Dreux,  den  samme, 
der  engang  blev  fangen  af  Richard  Løvehjerte,  som  sendte  hans 
blodige  Kjortel  til  Paven,  da  denne  fordrede  hans  Løsgivelse,  med 
de  Ord:  »Dette  have  vi  fundet;   see,  om  det  er  din  Søns  Kjortel«. 

Auxerre,  Orleans.  Chartres  og.Therouenne  viste  sig  mindre 
ivrige  for  at  adlyde,  og  Nogle  af  dem  henvendte  sig  gjennem 
deres  Afsendinge  til  Paven  med  Forestillinger  om  at  for- 
milde Interdiktet.  Dog  bade  de  ydmygst  om  Forladelse, 
dersom  Paven  ikke  skulde  finde  deres  Optræden  begrundet; 
i  saa  Fald  skulde  de  strax  opfylde  hans  Bud.  Men  Inno- 
cens  tog  intet  Hensyn  til  deres  Bøn.  De  fik  et  bestemt  af- 
visende Svar,  og  de  skyndte  sig  nu  med  at  adlyde,  den  Ene 
efter  den  Anden.  Det  var  de  samme  Prælater,  der  havde 
udtalt  Skilsmissedommen  i  Compiegne,  som  nu  bleve  saa 
dybt  ydmygede1). 

Interdiktet  hvilede  nu  tungt  over  Landet,  den  strænge- 
ste  Udøvelse  af  Middelalderens  Kirketugt,  der  ikke  kjendte 
nogen  haardere  Straf.  Det  sædvanlige  Tugtemiddel  havde 
hidtil  været  Ban  over  den,  der  var  Kirken  ulydig,  og  sæd- 
vanlig havde  det  været  det  simple  Ban  eller  Excommuni- 
cation,  en  Udstødelse  eller  Udelukkelse  af  Kirkesamfundet 
for  en  Tid,  nemlig  indtil  den  Ojenstridige  faldt  til  Føje; 
et  Forbillede  derfor  findes  allerede  hos  Jøderne  og  de  galli- 
ske Druider.  Var  Ulydigheden  eller  Forbrydelsen  af  den  al- 
vorligste Slags,  kunde  den  paadrage  sig  et  Anathema  eller 
en  Forbandelse  for  Gud  og  Mennesker,  en  højtidelig  Ud- 
stødelse ikke  blot  af  Kirkesamfundet,  men  af  det  menneske- 
lige Samfund  selv.  Hvo,  der  havde  Samkvem,  talte,  spiste 
med  ham,  der  var  udstødt,  ja  kun  aabnede  sin  Dør  for 
ham  og  tog  ham  ind  til  sig,  blev  deelagtig  i  Forbandelsen. 
Derfor  skyede  Alle  ham  og  flygtede  for  ham  som  for  en 
Pestbefængt,  et  Udskud  af  Menneskeheden,  ligeoverfor  hvem 
Skovens    vilde    Dyr    kunde    prises  lykkelige.      Et  Anathema 


l)  De  maatte  siden,    da  Forbudet  vår  hævet,    rejse  til  Rom    og    gjøre 
Afbigt  for  at  faae  deres  Suspension  hævet  (Snhm  VIII,  613). 

kunde  en  Biskop  ikke  udtale  saaledes  som  det  simple  Ban, 
men  dertil  maatte  en  Synode  i  Forbindelse  med  Metropoli- 
tanen.  Dog  var  det  først  i  Pavens  Haand,  at  disse  Straffe- 
midler  ret  bleve  frygtelige,  da  han  som  Peters  Efterfølger 
anmassede  sig  Apostelens  Nøgler  eller  Magten  til  at  løse 
og  binde  paa  Jorden.  Han  udvidede  Bansættelsen  af  en 
enkelt  Person  til  Interdikt  eller  Ban  over  en  By  eller  et 
heelt  Land,  det  er:  Forbud  mod  Gudstjenesten  paa  sædvan- 
lig Maade,  idet  den  berøvedes  al  den  tilvante  Pragt,  al 
Sang  og  Klang  og  i  den  største  Tarvelighed  holdtes  inden 
hikte  Døre.  Klokkerne,  Orglerne  og  Sangene  forstummede: 
Dødsstilhed  hvilede  over  Kirker  og  Klostre.  Kruciflxer, 
Kelikvier  og  Helgenbilleder  lagdes  ned  paa  Jorden ;  Relikvie- 
skrinene bleve  lukkede;  endog  Helgenbillederne  paa  Lande- 
vejen vare  tildækkede1).  Der  holdtes  kun  stille  Messe,  in- 
gen Brudevielse,  uden  stundom  paa  Gravene,  ingen  Nadvere 
uden  for  de  Døende,  ingen  Begravelse  med  kirkelig  Indvielse 
uden  for  Gejstlige,  Tiggere  og  Børn  under  2  Aar.  Gravens 
Stilhed  og  aandelig  Død  rugede  over  Landet. 

Imidlertid  kunde  der  være  endeel  Forskjel  paa  de  en- 
kelte Bestemmelser  i  Interdiktet  til  forskjellige  Tider  og 
Lejligheder,  eftersom  det  skulde  være  lettere  eller  strængere, 
eftersom  Paven  havde  mindre  Udsigt  til  at  kunne  føre  det 
igjennem,  eller  kunde  gjøre  Begning  paa,  at  Gejstligheden 
i  Landet  vilde  være  ham  ubetinget  lydig  med  dets  Over- 
holdelse. Man  maa  altsaa  nøje  lægge  Mærke  til  de  enkelte 
Bestemmelser  i  hver  Bulle  for  nøjagtig  at  kjende  Beskaffen- 
heden af  det  Interdikt,  den  paabyder2).  Men  i  Hovedsagen 
stemme  de  alle  overeens:  »Ideen  var  den  samme  under for- 


*)  Hagenbach,  Middelalderens  Kirkehist.  II,  12. 

2)  Saaledes  altsaa  i  dette  Tilfælde  til  foranstaaende  Bulle. 

skjellige  Former.  Det  kom  an  paa  hos  de  Menigheder, 
over  hvilke  Interdiktet  hvilede,  at  vække  Bevidstheden  om, 
hvor  sørgeligt  og  tomt  et  Liv  var,  der  berøvedes  den  aan- 
delige  Livskraft,  den  aandelige  Næring.  Ved  Trykket  af  en 
saadan  aandelig  Hungersnød,  en  aandelig  Tørke,  skulde  Ge- 
mytterne blødgjøres  og  bringes  til  den  Overbeviisning,  at  de 
kun  kunde  hjælpes  ved  Kirkens  Velsignelse,  og  at  denne 
Velsignelse  kun  kunde  blive  dem  til  Deel,  naar  de  med  Ly- 
dighed underkastede  sig  Kirkens  Bud  og  Befalinger » 1). 

Man  kan  tænke  sig-)  —  eller  man  kan  i  vor  Tid 
næppe  ret  tænke  sig  —  hvor  forfærdeligt  et  Redskab  Inter- 
diktet var  i  Pavens  Haand.  Den  pludselige  Berøvelse  af  al 
udvortes  Eeligionsøvelse,  Præget  af  Himlens  Forbandelse, 
der  paatryktes  Alt,  »den  hele  Stilstand  i  det  kirkelige  Liv, 
hvori  dengang  alt  Liv  pulserede«,  maatte  fremkalde  en  al- 
mindelig Sorg  og  gribe  dybt  ind  i  alle  Livets  Forhold,  og- 
saa  de  borgerlige  og  sociale.  Derfor  forstummede  al  Fest- 
lighed og  Glæde  i  Menneskelivet;  endog  Handel  og  Vandel 
standsede,  da  Ingen  vilde  have  at  gjøre  med  det  banlyste 
Folk  som  Kristenhedens  Fjender;  den  utaalelige  Stank,  der 
opsteg  fra  de  ubegravede  Liig,  forpestede  Luften  med  giftige 
Dunster,  og  det  skrækkelige  Syn  af  dem  fyldte  de  Levende 
med  Rædsel3).  Alt  var  velberegnet  paa  at  vække  Fortviv- 
lelse og  Oprør  i  det  ulykkelige  Folk,  for  at  dette  selv  skulde 


M  Hagenbach,  Middelalderens  Kirkehist.  I,  204. 

2)  Ejendommelig  er  Raumers  Sammenligning,  der  anføres  i  Hur- 
ters  Innocens  IIFs  Hist.  1. 1,  p.  310  n.  4:  »Den,  der  ikke  kan  for- 
staae  denne  Rædselsvirkning,  tænke  blot  paa  den  Virkning,  som 
det  vilde  frembringe  nutildags,  dersom  man  lukkede  Kafeerne, 
Theatrene  og  forbød  Baller  og  Concerter!«  En  skarp,  men  træf- 
fende sand  Bemærkning  om  vor  forlystelsessyge  Tid! 

3)  Géraud,  p  26.  Gesta  Innoc.  c.  52.  Robert.  Altissiod. 
Chronol.  i  Hist  de  Fr  t.  XVIII,  p.  263.  Anonym.  Turon.  Ca- 
non   ibid.  p.  295.     Radulf  Goggeshal  ibid.  p.  91. 

staae  op  mod  den  kirkefjendske  Konge  og  tvinge  ham  til 
Underkastelse.  Aldrig  har  dette  Tvangsmiddel  været  fryg- 
teligere end  i  Innocens's  Haand,  den  vældigste  af  alle  Pa- 
ver! Philip  var  ingenlunde  den  eneste  af  Samtidens  Fyr- 
ster, der  fik  det  at  føle. 

Saa  gyselig  sikker  som  Virkningen  var,  saa  forunderlig 
ubillig,  ja  uretfærdig  var  dog  tillige  Straffen.  Istedetfor  at 
hjemsøge  de  Skyldige,  at  støde  Kongen  og  hans  Bolerske 
ud  af  Kirken  og  i  det  Højeste  lægge  Interdikt  paa  deres 
Opholdssted,  ramte  man  Millioner  Uskyldige,  det  hele  Folk, 
der  maatte  bøde  for  den  Enkeltes  Brøde  ved  at  berøves 
Religionens  Trøst  og  Hjælp.  Det  blev  en  offentlig  Ulykke, 
og  det  laa  nær,  at  den,  der  havde  udæsket  disse  Rædsler 
over  det  arme  Folk  og  ligegyldig  lod  dem  vedvare,  skjøndt 
det  stod  i  hans  Magt  at  lade  dem  ophøre,  maatte  blive 
Gjenstand  for  det  almindelige  Had.  Dette  var  jo  netop 
Meningen  af  Pavens  overmodige  Anmasselse,  der  imidlertid 
bares  af  Tiden  og  fandt  en  vis  Berettigelse  i  samme  for  at 
standse  den  herskende  Eaahed  og  Tøjlesløshed.  Datidens 
Tro  var  en  Overbeviisning  om  Pavens  fulde  Ret,  og  der 
fremglimter  ingen  Tvivl  derom  hos  Tidens  Forfattere.  In- 
gen tvivlede  om,  at  han  jo  af  Gud  var  beskikket  til  at  være 
Kongens  retmæssige  Dommer. 

Desto  mere  fremtræder  hos  de  nyere  franske  Forfattere 
Harmen  derover,  rigtignok  fra  et  andet  Standpunkt  end  det 
kirkelige1):  »Kongerne  af  den  første  og  anden  Race  (Me- 
rovinger  og  Karolingerj  havde  Medhustruer  og  ofte  flere 
Hustruer  paa  eengang;  de  forskøde  dem,  naar  de  fandt  for 
godt,  og  dræbte  dem  undertiden  for  at  tage  andre:  Paverne 
i  Rom  blandede  sig  aldrig  i  disse  huuslige  Sager.      Robert, 


*)  Dulaure,  Hist.  de  Paris,  7me  edition.  I,  p.  378,  note  1. 

den  fromme1)  kaldet,  var  den  første  Konge,  som  en  Pave 
tillod  sig  at  sætte  i  Ban,  fordi  han  havde  ægtet  Bertha,  sit 
kjødelige  Sodskendebarn.  Hvorfor  anmassede  Paverne  sig 
en  Magt,  som  de  aldrig  havde  havt,  som  de  ikke  havde,  og 
som  Ingen  havde  indrømmet  dem  ?  Hvorfor  taalte  de  uhyre 
Forbrydelser  af  Kongerne  og  anvendte  kun  deres  Strænghed 
mod  lette  Overtrædelser  af  Ægteskabets  Kegler?  Hvorfor 
ere  disse  Regier  ikke  længere  til  nutildags,  hvorfor  ere  disse 
Brud  ikke  længere  Forbrydelser?  Hvorfor  straffede  Paverne 
ved  Interdikt  alle  Undersaatterne  for  deres  Konges  Brøde, 
de  Uskyldige  for  den  Skyldige?  Spørgsmaalene  ville  aldrig 
tage  en  Ende.«  En  anden  Forfatter-)  dvæler  ved  de  sørge- 
lige Følger  af  Forbud  mod  Ægteskab  i  Folkemængdens 
Formindskelse,  og  vor  Suhm3)  minder  om,  »hvormeget 
Kongerne,  saavel  de  katholske  som  de  protestantiske,  skylde 
Luther.     Gid  de  vilde  skjønne  derpaaN 

Philip  havde  formodentlig  haabet,  at  Interdiktet  skulde 
være  bleven  en  tom  Ceremoni,  og  at  de  høje  Gejstlige 
skulde  have  frygtet  ham  formeget  til  at  sætte  det  i  Værk, 
Det  vilde  jo  ogsaa  være  et  enestaaende  Exempel,  da  Pave- 
magten sædvanlig  i  lignende  Tilfælde  havde  været  anvendt 
til  at  tvinge  Fyrster  til  at  skille  sig  ved  deres  Gemalinder 
og  ikke  til  at  beholde  dem4).  Men  han  forregnede  sig. 
Da  han  nu  saae  Forbudet  fuldbyrdes  i  Riget,  i  Hovedstaden, 
udenfor  sit  eget  Palads,  kjendte  hans  Harme  ingen  Grænd- 


*)  dit  le  Devot. 

2)  Saint  Foix,  Essais  histor.  hos  Du]  au  re  sammesteds  i  Note  1: 
...  les  oeuvres  du  mariage  étaient  illicites;  il  n'était  permis  å 
personne  de  coucher  avec  sa  femme,  parceque  le  roi  ne  voulut 
plus  coucher  avec  la  sienne,  et  la  generation  ordinaire  dut  man- 
quer  en  cette  année-lå. 

3)  Suhm  VIII,  493. 

4)  Engelstoft  S.  147. 

ser.  Han  begyndte  en  hæftig  Forfølgelse  mod  flere  Gejst- 
lige, der  havde  deeltaget  i  Mødet  i  Dijon  eller  fuldbyrdet 
Interdiktet,  og  berøvede  dem  deres  Gods  og  Indtægter.  Bi- 
skop Geoffroi  af  Senlis  blev  jagen  bort;  Bispen  i  Paris  ud- 
plyndrede han  for  hans  Gods,  derpaa  sendte  han  Bevæbnede  ') 
hen  til  hans  Huus  for  at  mishandle  ham,  der  nu  blev  nødt 
til  at  flygte  tilfods  ud  af  Paris  for  at  undgaae  en  værre 
Behandling-).  De  Præster,  der  overholdt  Forbudet,  ble  ve 
jagede  ud  af  Kirkerne  og  fik  en  Indkvartering  til  at  plage 
dem  i  deres  Huse;  men  hvad  hjalp  det?  Han  kunde  vel 
mishandle  og  bortjage  nogle  Gejstlige,  men  derved  ikke 
aabne  de  lukkede  Kirker.  Det,  der  dog  meest  viser,  hvor- 
meget  Philip  glemte  sig  selv  i  sin  Vrede,  var  hans  ukloge 
Fremfærd  mod  sit  plagede  og  med  Føje  misfornøjede  og 
knurrende  Folk  ved  at  paalægge  det  uhørte  og  trykkende 
Afgifter;  han  skal  endog  have  afpresset  sine  egne  Kiddere 
og  deres  Vasaller  Tredieparten  af  deres  Gods,  skjøndt  det 
næsten  synes  utroligt;  men  det  forsikkres  af  de  samtidige 
Historieskrivere,  ligesom  det  ogsaa  angives,  at  han  bortfor- 
pagtede disse  urimelige  Paalæg  til  Inddrivelse  af  Jøder3). 
Det  var  den  samme  ufornuftige  Fremgangsmaade,  den  frem- 
fusende Kong  Johan  uden  Land  af  England  brugte  mod 
sine  Undersaatter,  da  Innocens  syv  Aar  senere  havde  lagt 
England  under  Interdikt  og  vakt  Forvirring  og  Oprør;  men 
det  gik  ham  endnu  uheldigere  end  Philip  August.     Forun- 


*)  Du  la  ure,  Hist.  de  Paris,  I,  377.  Le  roi  envoya  dans  la  maison 
épiscopale  des  hommes  armés  qui  firent  souffrir  å  ce  prélat  des 
traitemens  indignes. 

2)  Om  Forfølgelse  mod  Stephan  af  Tournay  see  hans  epist.  13  og 
Suhm  VIII,  529. 

3)  Gesta  Innoc.  c.  53.  Epist.  Innoc.  1.  III,  ep.  15.  Rad.  Cog- 
geshal,  Hist.  de  Fr.  t.  XVIII,  p.  92.  Anonym.  Turon.  ibid. 
p.  295. 

derlig  nok,  at  en  saa  klog  Fyrste  som  Philip  blev  saa  for- 
blindet af  sin  Lidenskab,  at  han  stødte  sine  Undersaatter 
fra  sig,  skjendt  han  alene  ved  deres  trofaste  Bistand  —  som 
siden  Philip  den  smukke  —  kunde  haabe  at  føre  den  farlige 
Kamp  tilende  med  Held. 

Med  Fremfusenhed  forenede  sig  ogsaa  den  Uædelmodig- 
hed, der  saa  ofte  formørker  Philips  Karakteer  i  denne  sør- 
gelige Historie.  Opfyldt  af  Trods  mod  den  vældige  Haand, 
der  slog  ham,  lod  han  den  uskyldige  Anledning  til  det  Onde 
undgjælde  derfor.  Den  stakkels  Ingeborg  skulde  føle  hans 
Hævn  og  indespærres  i  et  haardere  og  strængere  Fængsel. 
Han  lod  hende  flytte1)  fra  Cisoing  til  Slottet  i  E  tamp  es, 
dengang  Estampes  (Stampæ),  og  behandle  endnu  ublidere 
end  før.  Dette  Slot,  der  var  bygget  af  Kong  Kobert  i  Be- 
gyndelsen af  det  Ilte  Aarhundrede 2),  laa  paa  en  Banke 
nordenfor  den  lille  By  af  samme  Navn,  der  ligger  omtrent 
midtvejs  mellem  Orleans  og  Paris,  6  Mile  sydfor  denne 
Stad.     Endnu  sees  betydelige  Ruiner  af  Slottet a). 

Ved  sin  uretfærdige  Sag  og  <in  Voldsomhed  havde  Philip 
skabt  sig  en  Modstand,  han  ikke  kunde  bryde.  Hans  Haand  var 
mod  Alle  og  Alles  mod  ham.  Mange  ivrige  Kristne  forlode 
Frankrig  og  droge  til  Normandiet,  forstærkende  hans  Fjendes 
Magt.  Folkets  Knurren  blev  stedse  mere  lydelig  og  truende. 
Dersom  Paven   til  Interdiktet  føjede  Bansættelse    af  Philips 


J)  Rig  ord,  Hist.  de  Fr.  t.  XVII,  p.  51;  Guillaume  de  Nangis, 
Chron.  ad  annum  1199  in  fin.  Géraud  p.  27  indvender  herimod, 
at  hun  i  September  1200  var  mere  end  tre  Dagsrejser  fra  Paris 
(see  S.  101),  men  gjør  sig,  synes  det,  en  unødvendig  Vanskelighed; 
thi  hvor  ubestemt  er  ikke  denne  Angivelse  af  Afstanden,  ved  en 
Fremmed,  en  pavelig  Legat,  der  i  det  Hele  var  lidet  nøjagtig? 

2)  B.  Fleureau,  les  antiquités  de  la  ville  et  duché  d'Estampes  1683. 

3)  Engelstoft  (S.  148  Note  a)  fandt  1799  betydelige  Ruiner.  De 
franske  Konger  fra  Robert  til  Philip  August  havde  ofte  resideret 
paa  dette  Slot. 

Person,  vilde  en  Kevolution  være  uundgaaelig.  Det  kunde 
ikke  undgaae  Philip,  hvor  forblindet  han  end  var,  at  det 
var  paa  høj  Tid  at  give  efter  for  Nødvendigheden. 


6.     Interdiktet  hæves,  og  Ingeborg  anerkjendes 
paa  Skrømt 

(1200— 1201.) 

Philips  Stilling  var  saa  vanskelig,  at  den  ikke  kunde 
holdes.  Det  vilde  jo  have  været  ude  med  ham,  dersom 
Innocens  havde  forandret  Interdiktet  til  Ban  over  hans 
Person,  s.om  han  virkelig  skal  have  tænkt  paa  og  foreslaaet 
Kongen1);  men  det  skete  dog  ikke,  og  Innocens  roste  sig 
siden  for  Philip  af  sin  Overbærenhed,  at  han  ikke  havde 
excommuniceret  ham  og  Agnes2).  Eimeligt  nok  er  det,  at 
Frygten  derfor  kan  væsentlig  have  bidraget  til  at  stemme 
Philip  til  Eftergivenhed,  ved  Siden  af  Alles  Knurren  og  de 
slette  politiske  Forhold. 

Han  maatte  da  gjøre  det  første  Skridt.  Som  hans 
Udsendinge  begave  hans  Kapellan,  den  bekj endte  Historie- 
skriver Bretagneren  Vilhelm,  hans  Bidder  Nicolas 
de  Basoches  o.  fl.  A.  sig  til  Eom  for  at  klage  over  Le- 
gatens strænge  Fremfærd   og  bringe  det  Forslag  fra  Philip, 


*)  Dette  paastaaes  af  Roger  de  Hoveden  (ad  ann.  1200). 

-)  Spittler,    Entwuif    der    Geschichte    der   Europåischen    Staaten  I, 

164,  anfører  med  Uret,  at  det  skete.       See   Innocentii  epist.  1. 

V,  ep.  49  og  1.  XI,  ep.  182.      Non    tamen    te    vel    superinductam 

excommunicatione    subjecimus,    sed    nec    illi    vel  tibi  officia 

divina  subtraximus  .  .  . 

T 

at  han  under  Ed  af  en  af  sine  Eiddere,  der  altsaa  gik  i 
Borgen  for  Kongen  og  hans  Løfte,  vilde  tilbyde  sig  at  møde 
for  Legaten  eller  andre  af  Paven  udnævnte  Dommere,  naar 
Forbudet  blot  strax  maatte  blive  hævet.  Men  Innocens, 
der  saae  Sejren  nærme  sig,  vilde  ikke  forstyrre  den  ved  en 
utidig  Eftergivenhed.  Han  svarede  simpelthen1),  at  hvad 
enten  Kongen  vilde  holde  sig  til  den  Dom,  der  var  fældet 
i  Sagen,  eller  forlange  en  ny  Undersøgelse  og  Kj endelse, 
var  det  uundgaaelig  nødvendigt,  at  han  strax  maatte  fjerne 
sin  Medhustru  og  antage  Ingeborg. 

Dette  Svar  opirrede  i  høj  Grad  den  hæftige  Konge. 
Der  var  øjeblikke,  i  hvilke  han  tænkte  paa  at  bryde  heelt 
med  Paven  og  skal  have  udbrudt  i  saadanne  Yttringer: 
»Jeg  vil  blive  en  Vantro!  Hvor  lykkelig  var  dog  Saladin, 
han  havde  ingen  Pave!«2).  Endnu  engang  samlede  han  de 
højeste  Adelige  og  Gejstlige  for  at  raadslaae  med  dem,  men 
de  raadede  ham  Alle  til  Underkastelse.  Forbittret  spurgte 
han  da  sin  Morbroder,  Ærkebispen  af  Eeims:  »Er  det  da 
sandt,  hvad  Paven  har  skrevet  med  Hensyn  til  Eder3)  om 
Skilsmissen,  at  den  snarere  har  været  en  Komedie  end  en 
alvorlig  Sag?«  Da  han  svarede  Ja,  udbrød  Kongen:  »Saa 
bar  Du  Dig  jo  ad  som  en  Nar  og  en  Tosse,  da  Du  afsagde 
Dommen ! « 4) 

Da  de  foreløbige  Betingelser  vare  ham  de  værste,  gjorde 
han  den  sidste  Anstrængelse.  Ved  paalidelige  Afsendinge 
søgte  han  at  bevæge  Paven  til  først  at   hæve  Forbudet  og 


*)  Gesta   Innoc.    c.    53.       Roger    de    Hoveden.      Baade    Philips 
Skrivelse  til  Innocens  og  dennes  Svar  ere  tabte. 

2)  Hagenbach,  Middelalderens  Kirkehistorie  II,  14. 

3)  Af  Ilte  Marts  1200,  see  Side  88;    fabula  ludibrii   havde    Innocens 
kaldt  den  (Ugl.  S.  82). 

4)  Gesta  Innoc.  c.  53. 

saa  undersøge  Ægteskabets  Gyldighed,  men  forgjæves.  In- 
nocens,  der  saae,  at  Philip  kun  vilde  vinde  Tid,  lod  sig 
hverken  ved  Bønner,  Løfter  eller  Trusler  rokke  i  sin  Be- 
slutning. Der  blev  da  intet  Andet  tilbage  for  Kongen  end 
at  bøje  sig  for  Nødvendigheden1). 

Strax  sendte  Paven  Biskoppen  af  Ostia-),  Kardinal 
O  eta  vi  an,  der  var  en  Slægtning  af  Kongen,  til  Frankrig 
med  følgende  Fordringer:  Kongen  skulde  give  alle  Gejstlige, 
han  havde  forfulgt,  fuld  Erstatning  for  al  Vold  og  Skade, 
han  havde  tilføjet  dem.  Agnes  skulde  han  sende  ud  af 
Landet  og  atter  tage  Ingeborg  til  Dronning;  tillige  maatte 
han  under  Ed  forpligte  sig  til,  ikke  at  skille  sig  ved  hende 
uden  Kirkens  i^fgjørelse.  Først  saa  maatte  Forbudet  hæves. 
Vilde  han  da  siden  have  Skilsmisse  ad  lovlig  Vej,  skulde 
Kardinalen  bestemme  et  Møde  sex  Maaneder  efter  paa  et 
Sted,  som  begge  Parter  antoge,  for  at  Kong  Knud  kunde 
faae  Tid  til  at  sende  paalidelige  Mænd  derhen,  med  hvad  der 
var  nødvendigt  til  hans  Søsters  Forsvar.  De  skulde  have 
.frit  Lejde,  og  Kj endelsen  skulde  afsiges  uden  Hensyn  til  de 
tidligere  Domme3). 

Ved  Legatens  Side  stillede  Paven  Johan  af  S  t.  Paul4), 
Kardinalpræst  af  St.  Priscas  Orden,  og  gav  dem  begge  Be- 
faling til  at  møde  ved  Undersøgelsen  med  besindige  og 
kundskabsrige  Mænd  og  i  samme  gaae  tilværks  med  saa  stor 
Nøjagtighed,  Varsomhed  og  Taalmodighed,  at  de  ikke  skulde 
blive  beskyldte  for  Partiskhed5). 


*)  Gesta  Innoc.  c.  54.     Roger  de  Hoveden  ad  1200. 

2)  ...  og  Vilitri,  siger  En  gelstof  t  S.  155,  men  Géraud  har  det 
ikke  (S.  94).  See  om  ham  Giacconius  de  vita  et  gestis  Pontif. 
et  Gardin  al  t.  1,  col.  115.  edit.  Oldoini. 

3)  Efter  Pavens  Brev  til  Octavian:  Innoc.  ep.  111,  16.  Ser.  R.  D. 
VI,  103. 

4)  Suhm,  VIII,  530  kalder  ham  Biskop  af  Velletri. 

5)  Gesta  Innoc.  c.  54. 

7* 


100 

Om  Sommeren  1200  drog  Kardinalen  til  Frankrig. 
Alene  Kygtet  om  hans  Ankomst  udbredte  overalt  en  al- 
mindelig Glæde,  og  da  han  kom,  jublede  Folket  ham  imøde. 
Hans  Kejse  blev  et  Triumftog.  I  Lyon,  Cluny,  Vezelai 
strømmede  store  Menneskemasser  til  under  Taksigelser  og 
Velsignelser  og  modtoge  ham  som  en  Frelser1).  Det  var, 
siger  en  Samtidig,  som  om  Gud  selv  havde  besøgt  Frank- 
rig2). Alle  Gejstlige  bøjede  sig  for  ham  og  Paven.  Kongen 
selv,  der  just  havde  en  Sammenkomst  med  Grev  Balduin 
af  Flandern  og  Hertug  Henrik  af  Brabant  i  Compiegne, 
ilede  ham  imøde  til  Sens  og  modtog  ham  med  saa  stor 
Glæde  og  Hjertelighed,  at  han  aldeles  vandt  denne  sin 
Slægtning,  om  hvem  allerede  Samtiden  vidste,  at  han  satte 
megen  Priis  paa  og  plejede  at  rose  sig  af  dette  Slægt- 
skab3). 

I  en  lang  og  fortrolig  Samtale  fandt  Legaten  Kongen 
saa  velstemt,  ja  i  den  Grad  eftergivende,  at  han  i  sin  meget 
vidtløftige  Indberetning  til  Paven  følte  sig  fristet  til  at  hen- 
føre denne  Sindsforandring  til  en  overnaturlig  Indflydelse. 
I  Indberetningen  glemmer  Legaten  naturligviis  ikkp  stærkt 
at  fremhæve  sine  Anstrængelser  og  Lidelser  paa  Rejsen,  Il- 
debefindende, slette  Veje  og  daarligt  Vejr4).  Han  skildrer 
derpaa  den  umaadelige  Glæde,  hvormed  han  blev  modtagen 5), 
Forhandlingen,  han  havde  med   de  høje  Gejstlige,   og  Sam- 


1)  Det  Møde,  som  Engel  s  toft  antager,  at  han  holdt  med  endeel 
Gejstlige  i  Vezelay,  omtales  slet  ikke  af  Géraud  og  kan  have 
været  en  Forhandling  med  Færre. 

2)  Ep.  Innoc.  III,  13,  Brev  til  Paven  fra  Biskop  Odo  af  Paris. 

3)  Roger  de  Hoveden,  ad  a.   1201. 

4)  Innoc.  III  ep.  III,  15,  af  Sept.  1200.  Ser.  R.  Dan.  VI,  p.  100: 
post  multos  et  varios  labores,  quos  in  via  ex  infirmitate  proprii 
corporis,    asperitate  viarum  et  temporis  incommoditate  pertulimus. 

5)  ...  se  credentes  a  Domino  visitari. 

talen  med  Kongen,  der  viste  sig  saa  velvillig  og  blid,  at 
Alle,  der  havde  kjendt  hans  tidligere  Stemning,  troede,  at 
der  var  skeet  et  Under  med  ham1);  han  udgød  endog Taa- 
rer  og  lovede  ydmyg  at  ville  adlyde  Pavens  Bestemmelser. 
I  den  Forsamling  af  mange  høje  Gejstlige,  som  Legaten 
strax  havde  holdt  i  Sens,  havde  Kongen  indrømmet  Kirkerne 
og  de  Gejstlige  hæderlig  og  fuld  Erstatning  for  al  lidt  Tab 
og  Uret,  desuden  Kirkerne  i  Sens  og  Paris  Privilegier,  som 
Immunitet  for  deres  Klostre,  og  havde  lovet  at  tilgive  alle 
de  Gejstlige,  paa  hvem  han  havde  været  meest  fortørnet, 
især  Bisperne  af  Paris  og  Soissons.  Endvidere  forbandt  han 
sig  til  at  skille  sig  ved  sin  Medhustru 3)  og  hverken  omgaaes 
med  hende  eller  see  hende,  før  Dronningens  Sag  var  bragt 
til  Ende;  ja  endog  til  at  antage  Ingeborg  igjen,  som  han 
lod  bringe  fra  det  Sted,  hvor  hun  før  havde  været,  til  et 
kongeligt  Slot  Saint-Léger-en-Ivelines),  hvor  Dron- 
ningerne plejede  fra  gammel  Tid  at  opholde  sig  og  Kongerne 
at  fejre  de  store  Fester;  som  Grund  dertil  anføres,  at  hun 
paa  den  Tid  var  svag,  og  det  Sted,  hvor  hun  var,  laa  over 
tre  Dagsrejser  borte  fra  Paris4).      Man    bestemte    tillige    et 


*)  .  .  .  ut  apud  omnes,  qui  animum  ejus  noverant,  divinum  mira- 
culum  videretur. 

-)  .  .  .  ut  superinductam  a  se  tam  carnaliter,  quam  localiter  sepa- 
raret  .  .  .  Dette  Brev  tilligemed  Odos  Brev  (ib.  13)  og  Bisp  Nive- 
Ions  af  Soissons  (ib.   14)  sammenlignes  med  Gesta  Inn.  §  54. 

3)  Sanctus  Leodegarius,  imellem  Chartres  og  Paris.  Saint-Léger-en- 
Yvelines  er  nu  en  lille  Flække  i  Departement  Seine-et-Oise,  Ar- 
rondissement og  Canton  Rambouillet,  med  700  Indbyggere.  Nav- 
net skal  efter  Sagnet  have  sin  Oprindelse  deraf,  at  det  skal  have 
været  her  i  Yvelines-Skoven,  at  den  hellige  Leger  (Leodegarius), 
Biskop  af  Autun,  paa  Merovingernes  Tid  led  Martyrdøden,  efterat 
hans  Fjender  havde  udrevet  hans  Øjne  og  Tunge. 

4)  ...  et  ultra  tres  dietas  locus  in  quo  erat  a  Parisiensi  civitate  di- 
stabat.  Er  dette  rigtigt,  maa  Kongen  atter  have  flyttet  hende  til 
et  fjernere  Sted. 

Møde  paa  dette  nye  Sted,  hvortil  Legaten  indbød  mange 
Gejstlige,  især  dem,  der  havde  været  de  lydigste  mod  For- 
budet. 

Alle  mødte  ogsaa  til  den  bestemte  Dag,  den  7de  Sep- 
tember1), undtagen  to,  der  undskyldte  sig  med  Sygdom. 
Dagen  iforvejen  var  Legaten  kommen  til  St.  Leger  og  havde 
havt  en  fortrolig  Samtale  med  Dronningen,  hvori  han,  efter 
at  have  hilset  hende  fra  Paven,  overgav  hende  Brevene  fra 
ham  og  opregnede  meget  nøjagtigt  Alt,  hvad  Paven  havde 
gjort  til  Fordeel  for  hendes  Sag,  saavelsom  hvad  han  selv 
havde  arbejdet  og  lidt  for  at  naae  Maalet. 

Dagen  derpaa,  da  de  Gejstlige  havde  forsamlet  sig  i 
Slottets  store  Sal,  fik  Legaten  Philip  til  at  gaae  alene  med 
ham  og  Broder  Bernhard  af  Vincennes  ind  til  Dronningen, 
der  var  i  et  Naboværelse,  og  tale  med  hende  i  længere 
Tid2),  Noget,  der  højlig  forundrede  Alle,  der  kjendte  hans 
Haardhed  og  Uvillie  mod  hende;  thi  han  havde  siden  Skils- 
missedagen ikke  kunnet  taale  at  see  hende,  ja  ikke  engang 
at  Nogen  bragte  hende  paa  Tale.  Men  Philip  viste  sig  som 
en  mesterlig  Skuespiller  og  udførte  en  Eolle,  der  vistnok  i 
Forvejen  var  aftalt  med  Legaten. 

Da  man  efter  denne  fortrolige  Samtale  vendte  tilbage 
til  Salen,  der  var  fuld  af  Tilskuere,  lod  Legaten  Dronningen 
højtidelig  lede  derind  af  tre  Biskopper  med  al  den  Hæder, 
som  hendes  Majestæts  Værdighed  fordrede.  Han  opfordrede 
i   den   store  Mængdes  Nærværelse   Kongen   til   at    erkjende 


1)  Roger  de  Hoveden,  in  Vigilia  Nativitatis  B.  Dei  genitrieis;  Ri- 
gord, in  Nativitate  B.  Virginis,  o:  7de  Sept.  En  gel  s  toft  har 
Nesle!  i  Vermandois,  nu  Departement  Somme,  istedetfor  St.  Leger! 

2)  Géraud  p.  96  har  kun  quelques  instants  og  fremhæver  endnu 
engang  siden,  at  Samtalen  var  kort,  hvilket  strider  mod  Octavians 
Brev,  der  stedse  er  Hovedkilden,  og  har  diutius.  Legaten  søger 
altsaa  at  fremhæve,  at  Samtalen  har  varet  temmelig  længe. 

Ingeborg  for  sin  Hustru,  at  behandle  hende  med  den  Ære, 
der  skyldtes  hende,  og  i  Alt  rette  sig  efter  den  hellige  Fa- 
ders Villie.  Philip  lovede  Alt,  skjøndt  det  var  tydeligt  at 
læse  i  hans  Ansigt  og  Miner,  hvorlidt  hans  Lafter  stemmede 
med  hans  virkelige  Mening  og  sande  Følelser1).  Efter  Le- 
gatens indstændige  Forlangende  lod  han  endog  sin  Erklæring 
bekræfte  med  Ed2)  af  sin  Fortrolige,  Adelsmanden  Nico- 
laus af  Basoches,  der  i  Forvejen  havde  været  to  Gange 
i  Eom  som  Afsending  i  denne  Sag.  Imidlertid  vedblev 
Philip  dog  bestandig  offentlig  at  beklage  sig  over,  at  han 
havde  lidt  Uret,  men  Dronningen  skal  lydelig  have  svaret, 
at  Paven  havde  gjort  den  største  Eet. 

Nu  hævede  Legaten  offentlig  Interdiktet,  der  i  næsten 
otte  Maaneder  havde  tynget  paa  Folket,  nemlig  fra  15de 
Januar  til  7de  September3),  og  en  almindelig  Jubel  afløste 
Sorgen.  Klokkernes  Lyd  forkyndte  det  glade  Budskab  over 
hele  Landet,  og  alle  Retsindige  glædede  sig  over  Anerkjen- 
delsen  af  den  fromme  Dronnings  retfærdige  Sag4). 

Snart  ymtedes  der  dog  om,  at  det  ikke  var  gaaet  saa 
ganske  rigtigt  til  paa  dette  Møde.  Philip,  der  havde  skaffet 
sig  et  meget  nøje  Kjendskab  til  de  Legaten  givne  Forholds- 
regler, havde  udentvivl  erklæret  Legaten  aldeles  bestemt,  at 
det  kun  var  en  Formsag,    dersom  han  antog  sin  Dronning; 


*)  See  Innoc.  ep.  III,  14.  Brev  fra  Biskop  Niveion  af  Soissons,  der 
var  tilstede  paa  Mødet,  og  hvis  Bemærkninger  vare  mindre  gunstige 
for  Philip. 

2)  Innoc.  ep.  III,  15  .  .  .  in  anima  sua  publice  jurare  fecit  .... 
et  Udtryk  af  Edens  Hellighed,  som  Suhm  VIII,  538  gjengiver  ved: 
sværge  ind  i  sin  Sjæl  (! !) 

3)  Suhm,  VIII,  531  har  rigtigt  33  Uger  og  5  Dage,  og  regner  dog 
fra  5te  Febr.  til  13de  Septbr.  (S.  526),  hvilket  ikke  engang  bliver 
32  Uger! 

4)  Roger  de  Hoveden  i  Hist.  de  France  t.  XVII,  p.  608;  Gesta 
Innoc.  c.  55  og  de  anførte  Breve. 

thi  han  vilde  strax  skride  til  Skilsmisse.  Legaten,  der  mis- 
tvivlede om  at  overvinde  denne  haardnakkede  Modstand,  var 
da  gaaet  ind  paa  en  Slags  Accord  for  at  faae  en  Ende  paa 
Sagen.  Man  paastod1),  at  da  Kongen  paa  Mødet  havde 
antaget  Ingeborg  som  sin  Dronning,  og  Legaten  som  Følge 
heraf  erklærede  hende  for  Frankrigs  retmæssige  Dronning  og 
Kongens  lovlige  Ægtefælle,  skulde  han  have  tillagt  halvhøjt: 
»for  syv  Maaneder«,  og  Philip  med  Tegn  paa  hemmelig 
Forstaaelse  have  tilføjet:  »som  jeg  har  sagt  Eder  i  For- 
vejen«. Da  Legaten  havde  forkyndt  Pavens  Forbud  mod 
Skilsmisse  uden  Kirkens  Dom,  skulde  Kongen  ganske  sagte 
have  lagt  til:  »inden  syv  Maaneder  fra  idag«.  Det  var 
omtrent  den  Udsættelse,  som  Paven  havde  anseet  for  nød- 
vendig, dersom  Kongen  skulde  forlange  Skilsmisse,  for  at 
der  kunde  sendes  Ketskyndige  fra  Danmark,  og  hvad  der 
ellers  kunde  være  fornødent  til  hendes  Forsvar. 

Der  var  altsaa  god  Grund  for  Ingeborg  til  at  klage 
over  Legaten,  der  syntes  saa  afgjort  at  staae  paa  Kongens 
Parti.  At  Philip  paa  sin  Side  greb  den  snilde  Udvej  netop 
at  klage  over  Legatens  Haardhed  til  Paven,  og  bede  ham 
om  at  anbefale  sine  Legater  mere  Mildhed  og  Forekommen- 
hed2), viser  tilfulde,  med  hvilken  Kløgt  han  forstod  at  ma- 
skere sit  Spil.  Ved  en  saadan  Komedie  kunde  han  jo  bedst 
fjerne  Mistanken  om,  at  de  spillede  under  Dække  med  hin- 
anden . 

Den  Mening,  at  det  ikke  var  gaaet  ordentligt  til  ved 
Mødet3),  blev  snart  ligesaa  almindelig  som  den,  at  Kongen 
slet   ikke   havde    meent  det  alvorligt  med  sine  Løfter.     At 


M  Géraud  p.  97.  Innoc.  ep.  III,  16. 
2)  Innoc.  ep.  III,  14. 

3)Gesta  Innoc.  §54:    ...  apostolica  mandati  formå    neglecta,    in 
nonnullis  superficialiter  processit. 

det  kun  var  et  Skin  med  x^gnes'  Forstødelse  og  en  Formsag 
med  Ingeborgs  xlnerkj  endelse,  udtales  i  de  vigtigste  sam- 
tidige Vidnesbyrd1).  Det  varede  heller  ikke  længe,  inden 
denne  Mening  fik  fuldstændig  Bekræftelse  ved  Kongens  Færd' 
Næppe  var  Forbudet  blevet  hævet,  førend  han  lod  Ingeborg 
bringe  tilbage  til  hendes  Fængsel  i  Etampes  og  forlangte  af 
Legaten,  at  han  ifølge  de  Forholdsregler,  der  vare  ham  givne 
af  Paven,  skulde  bestemme  Stedet,  hvor  Ægteskabets  Gyl- 
dighed kunde  undersøges,  for  at  en  endelig  uforkastelig 
Skilsmisse  kunde  komme  i  Stand.  Den  samme  Forsamling, 
der  havde  seet  Philip  række  Haanden  til  sin  lovlige  Hustru, 
saae  strax  efter  denne  Fyrste  med  største  Iver  forlange  en 
retslig  Undersøgelse  om  sit  Ægteskabs  Gyldighed.  Den  svage 
Octavian,  der  skulde  have  paatalt  Ingeborgs  nye  Indespær- 
ring i  Fængsel,  og  efter  Pavens  Befaling  have  givet  sig  Tid 
og  først  efter  gj  en  tagne  forgjæves  Formaninger  og  Advars- 
ler-) som  den  sidste  Yderlighed  indrømmet  Nedsættelsen 
af  en  Skilsmisseret,  gav  strax  efter  for  Kongens  haardnak- 
kede  ønske.  Det  var  altsaa  en  Fordrejelse  af  Sandheden, 
naar  han  i  sin  Indberetning  til  Paven  netop  roser  sig  af  at 
have  handlet  efter  sin  Forskrift3).      Paa    den    samme   Dag, 


*)  Rig  ord,  Hist.  de  Fr.  t.  XVII,  p.  53.  Dominus  rex  in  qualem- 
cumque  gratiam  Ingeburgem  uxorem  suam  recepit  et  super- 
inductam  a  se  separavit.  Efter  ham  Thomas  Gheysmer  (Ser.  R.  D. 
II,  393).  Guill.  Ar  mor.  ib.  p.  75.  Ad  cujus  (legati)  suggesti- 
onem,  rex  a  se  superinductam  abjecit  superficie  tenus,  et  ux- 
orem suam  recepit  in  gratiam  semiplenam.  Ann.  Aquicinct. 
ib.  t.  XVIII,  p.  552.  Ingeburgem  reginam  verbo  tenus  sibi  re- 
sociavit. 

2)  Géraud  p.  97.  Ce  fut  cette  partie  de  ses  instructions  que  le 
legat  n'eut  pas  le  courage  d'exécuter.  Géraud  beskylder  altsaa 
ikke  Legaten  for  Bedrageri,  men  for  Svaghed  og  Fejghed. 

3)  Innoc  ep.  III,  15  .  .  .  formå  mandati  vestri  per  omnia  obser- 
vata  .  ,  . 


106 

da  Forbudet  var  blevet  hævet,  ja  næsten  i  den  samme  Time 
havde  han  indrømmet  Skilsmisserettens  Nedsættelse! 

Da  Stedet  for  Forhandlingerne  nu  skulde  bestemmes, 
foreslog  Legaten  Lyon  eller  Cambrai,  men  Dronningen  vilde 
ikke  gaae  ind  paa  noget  af  dem,  da  hun  frygtede  for,  at 
hendes  Landsmænd  ikke  sikkert  kunde  komme  derhen  for- 
medelst hendes  Broder  Kong  Knuds  Stridigheder  med  Tyd- 
skerne, eller  opholde  sig  sikkert  der1).  Endelig  valgte  Dron- 
ningen Soissons,  hvortil  Kongen  villig  gav  sit  Samtykke,  og 
Legaten  bestemte  nu,  at  Mødet  skulde  holdes  der  sex  Maa- 
neder  efter  Ophævelsen  af  Forbudet-).  Han  skrev  strax  til 
Kong  Knud  og  Ærkebispen  af  Lund  og  sendte  dem  Pavens 
Breve  om,  at  de  skulde  komme  for  at  forsvare  Dronningen, 
eller  sende  Fuldmægtige  med- alle  de  fornødne  Beviisligheder; 
dertil  føjede  han  Lejdebreve  baade  fra  Paven  og  Kong  Phi- 
lip. Ogsaa  Dronningen  afsendte  strax  en  af  sine  Klerker 
med  Breve  fra  hende  til  hendes  Broder  og  Ærkebisp  Absa- 
lon. Tillige  lod  Legaten  holde  Bøn  i  Cluny,  Citeaux  og 
andre  hellige  Steder,  for  at  Kongens  Sind  maatte  om- 
vendes3). 

I  sin  Indberetning  til  Paven  havde  han  endvidere  for- 
sikkret,  at  Dronningen  havde  et  meget  hæderligt  Ophold  i 
Etampes,  havde  Kapellaner  og  Klerker  til  egen  Gudstjeneste, 
en  Æresvagt  snart  af  een,  snart  af  flere  Soldater,  Tjenere 
nok  af  begge  Kjøn  og  Alt,  hvad  hun  ønskede  af  Klæder  og 
Føde.     Dette  beviser  tydeligt  hans  Tvetydighed  eller  rettere 


*)  Innoc.  ep.  III,  15  .  .  .  quod  propter  guerram,  quam  frater  suus 
liabet  cum  teutonicis,  defensores  ejus  ad  loca  ipsa  tute  venire  ae 
ibidem  morari  non  possent. 

-)  Géraudp.  97  har  efter  Roger  de  Hoveden  (Hist.  de  Fr.  XVII,  60S) 
urigtig:  6  Maaneder,  6  Uger,  6  Dage  og  6  Timer.  Innoc.  ep.  III, 
16  har  rigtig  sex  menses,  hvilket  stemmer  med  Tiden  for  Mødet. 

3)  Innoc.  ep.  III,  15. 

hans  Falskhed;  thi  et  samtidigt  Brev  fra  Dronningen  til 
Paven  viser  Alt  i  et  meget  forskjelligt  Lys1). 

Hun  klagede  nemlig  over,  at  hun  egentlig  kun  havde 
skiftet  Fængsel  og  snarere  var  strængere  indespærret  end 
for.  Der  blev  ikke  viist  hende  nogen  kongelig  Ære,  og  In- 
gen maatte  tale  med  hende  uden  Kongens  egen  Tilladelse 
undtagen  to  Kapellaner,  hendes  Landsmænd,  og  det  endda 
kun  eengang  paa  Fransk  i  Kærværelse  af  Personer,  der  vare 
sendte  af  Kongen.  Legaten  havde  ved  Mødet  spillet  under 
Dække  med  Kongen,  der  strængt  havde  forbudt,  at  der 
maatte  bedes  for  hende  i  de  kongelige  Kapeller,  saaledes 
som  det  ellers  plejede  at  skee  i  Frankrig  ligesaavel  for  Dron- 
ningen som  for  Kongen. 

Den  paafaldende  Modsigelse  mellem  disse  Klager  og 
Legatens  Indberetning  maatte  forbavse  Innocens,  saameget 
mere  som  der  forelaa  Breve  fra  Ærkebispen  af  Keims  og 
Bisperne  af  Paris,  Soissons,  Troyes,  Chålons  og  Chartres  om 
hvad  der  var  skeet  paa  Mødet  i  St.  Leger,  og  der  i  dem 
slet  Intet  fandtes  omtalt,  af  hvad  Ingeborg  klager  over.  Det 
var  ikke  forunderligt,  at  han  maatte  antage  Klagerne  for 
overdrevne2). 

Imidlertid  kom  der  Bygter  nok  til  hans  øre  om  Lega- 
tens Uefterrettelighed,  og  han  saae  sine  Ordrer  overskredne, 
sine  Hensigter  miskjendte.  Den  levende  Misfornøjelse,  han 
følte    over    den    troløse  Tjener,    udtaler    sig   tydeligt   i  den 


*)  Ingeborgs  Brev  og  dets  Indhold  er  omtalt  i  Innoc.  ep.  III,  16 
(til  Octavian).     Brevet  selv  findes  ikke. 

*)  Géraud  p.  100  gjør  det  ogsaa:  »da  ingen  fransk  Forfatter  veed 
Noget  om  dette  strænge  Fængsel,  kan  det,  dersom  det  har  fundet 
Sted,  kun  have  været  forbigaaende.  Philip  kunde  ikke  nægte 
hende  al  Frihed  i  den  korte  Tid,  hun  havde  til  at  berede  Forsva- 
ret af  sin  Sag! « 

Tone,  der  gaaer  gjennem  hans  Brev  til  Legaten1)  og  vidner 
om  hans  urokkelige  Retsindighed  og  faste  Karakteer.  Efter 
at  have  gjentaget  alle  Begivenhederne,  dadler  han  ham  skarpt 
for  hans  Vilkaarligheder.  At  Agnes  er  bleven  i  Frankrig, 
kan  vel  tildeels  undskyldes  derved,  at  hun  er  højt  frugt- 
sommelig; men  da  den  romerske  Kirke  kunde  blive  mistænkt 
for,  at  den  tillod  Kongen  at  have  to  Hustruer  paa  eengang, 
især  da  Medhustruen2)  var  ham  nærmere,  end  den  lovlige 
Hustru  havde  været,  medens  hun  var  forskudt,  saa  maa  Le- 
gaten med  Kiaft  søge  at  faae  dette  forandret,  naar  Hin- 
dringen er  hævet.  Hans  Glæde  var  bleven  forvandlet  til  Sorg 
ved  at  modtage  Ingeborgs  Brev  og  erfare  alle  Mislighederne 
under  og  efter  Mødet.  Hvorledes  havde  Legaten  opfyldt 
Befalingen  om  at  anvende  vedholdende  Formaninger  og  Paa- 
mindelser,  da  han  samme  Dag,  ja  næsten  samme  Time,  da 
Forbudet  var  hævet  og  Dronningen  anerkjendt,  havde  be- 
stemt Tiden  for  Underhandlingerne  om  Skilsmisse?  Skjøndt 
hiint  Slot,  hvor  hun  var  bleven  antagen,  var  anseet  og  smukt, 
da  det  laa  midt  i  en  Skov,  maatte  Paven  dog  forundre  sig 
over,  at  han  ikke  havde  ladet  hende  føre  til  Paris  til  Konge- 
sædet eller  dog  til  en  anden  stor  By,  hvor  Folket  kunde 
have  modtaget  hende  med  kongelige  Æresbevisninger.  Han 
skulde  nu  sørge  for,  at  Dronningen  fik  Frihed  til  at  gaae 
ud  og  tale  med  Folk,  navnlig  om  hvad  der  vedkom  hendes 
Sag,  at  Ærkebisper,  Bisper,  Grever  og  Baroner  kunde  faae 
Adgang  til  hende  og  besøge  hende  som  andre  Dronninger. 
»Vi  have  givet  Ordre  til,  at  det  skulde  være  udført,  ikke 
paa  Skrømt3),  men  i  Sandhed;    thi  vi  ville  indtil  Blodet4) 


*)  Innoc.  ep.  III,  16.      Ser.    R.  D.  VI,  103—106;    skrevet    i.  Efter- 

aaret  1200. 
9)  Bestandig  superinducta. 

3)  L    c.  non  s  i mu  la  te,  sed  veraciter  .  .  . 

4)  Nos  enim  usque  ad  effusionem  sangvinis  .  .  . 

forsvare  Sandhed  og  Eet  og  med  Guds  Hjælp  aldrig  taale, 
at  der  spilles  under  Dække  eller  handles  for  et  Syns 
Skyld  i  denne  Sag«1).  Han  skulde  vogte  sig  for  fortrolig 
Omgang  med  Hoffolk,  da  Ingen  i  deres  Nærværelse  turde 
sige  ham  et  Ord  til  Fordeel  for  Dronningen,  af  Frygt  for 
at  det  skulde  bringes  for  Kongen.  Han  skulde  erindre, 
hvad  Paven  mundtlig  havde  sagt  ham,  at  denne  Sag  enten 
vilde  falde  ud  til  Pavestolens  store  Ære  eller  til  dens  store 
Skam,  dersom  den  blev  udført  forsømmeligt.  Det  vilde 
være  skammeligt,  dersom  en  saa  kraftig  Begyndelse  skulde 
faae  en  saa  ringe  Udgang,  som  Bjerget,  der  fødte  en  latter- 
lig Muus.  Han  lægger  ham  til  Slutning  Dronningens  Sag 
alvorligt  paa  Hjerte,  at  han  ikke  rører  sig  mod  hende  i 
nogen  Ting  med  Tanke,  Ord  eller  Gjerning. 

Da  Philip,  som  omtalt,  havde  klaget  til  Paven  over 
Legatens  Strænghed-),  svarede  han  ham3),  at  den  Tvang  og 
Vold  nok  snarere  burde  hedde  Betfærdighed  og  Lægedom; 
han  vilde  dog  ikke  modsætte  sig  en  ny  Undersøgelse  af 
Sagen,  naar  Kongen  nøjagtigt  vilde  opfylde,  hvad  der  var 
ham  paalagt. 

I  det  Brev  af  22de  Oktober  1200,  hvormed  han  be- 
svarede Ingeborgs  Klager4),  synes  han  ikke  meget  tilbøjelig 
til  at  laane  øre  til  dem,  ja  han  er  ligesom  noget  kølig  for 


1)  Non  patiemur  dante  Domino  in  hoc  causa    per  figmentum,    vel 

colludium  aliquid  attemptari. 
-)  Innoc.    epist.    III,    17    (findes   ikke   i  Ser.  Rer.  Dan.)    fra  Efter- 

aaret  1200. 

3)  Innoc.  epist.  III,   18  (heller  ikke  i  Ser.  R.  D.). 

4)  Innoc.  epist.  III,  11.  Engelstoft  har  p.  183,  note  a,  med  Rette 
gjort  opmærksom  paa,  at  Nr.  XV  i  Ser.  Rer.  Dan.  VI,  p.  97  ikke 
er  andet  end  Slutningen  af  XVI,  og  at  Suhm  har  fejlet  forunder- 
ligt baade  i  Ser.  R.  D.  og  i  sin  Historie  af  Danmark  VIII,  535  ved 
at  anføre  det  samme  Brev  som  to  af  22de  og  31te  Oktbr.,  hvoraf 
det  sidste  hidrører  fra  en  falsk  Læsning  af  II  for  11   Gal.  Nov.! 

hendes  Sag.  Han  holder  paa  Octavians  Fremstilling  og 
kunde  ikke  troe,  at  han  turde  have  vovet  at  overtræde  sin 
Fuldmagt  og  spille  under  Dække  med  Kongen  ved  Mødet, 
som  hun  havde  skrevet  om  de  syv  Maaneder;  ingen  af  alle 
Biskopperne,  der  vare  tilstede,  havde  omtalt  det  i  deres 
Breve.  I  det  Brev,  som  han  havde  modtaget  herom  i  hendes 
Navn  og  under  hendes  Segl,  fandtes  Meget,  der  uden  Skade 
for  Sandheden  kunde  have  været  udeladt.  Hvorledes  kunde 
han  ogsaa  troe,  at  Kongen  ikke  tillod  hende  at  tale  med 
Nogen  uden  i  Vidners  Overværelse,  da  hun  jo  dog  havde 
ladet  sine  Klerker  skrive  dette  og  meget  Andet.  Forøvrigt, 
var  Noget  blevet  forsømt,  skulde  det  blive  oprettet,  da  han 
nu  netop  skrev  baade  til  Kongen  og  Legaten  derom.  Selv 
skulde  hun  bede  til  Himlen  og  stræbe,  at  Kongen  atter 
kunde  tilvende  hende  sin  Gunst,  samt  ved  Bud  og  Breve 
faae  sin  Broder,  Kong  Knud,  hvem  Innocens  nu  paany  til- 
skrev derom,  til  at  sende  Advokater,  Vidner  og  de  fornødne 
Beviisligheder l)  til  hendes  Forsvar,  da  han  ikke  kunde  und- 
skylde sig  med,  at  han  ikke  kunde2). 

I  Brevet  til  Knud  af  31te  Oktbr.3)  beder  han  hans 
Kongelige  Naade  at  skikke  Mænd  til  det  forestaaende  Mode. 
Han  kunde  ikke  undskylde  sig  og  maatte  vel  see  til,  at 
hans  Ligegyldighed  ikke  skulde  komme  hans  Søsters  Sag  til 
Skade4).  Af  disse  Udtryk,  der  ligne  Søsterens  Brevs  og 
vidne  om  de  to  Breves  Samtidighed,  fremgaaer  tydeligt,  at 
Knud  har  været  kjed  af  denne  uendelige  Sag,  der  unægtelig 


*)  Responsales  gjengiver  Suhm  VIII,  535  med  Creditiver. 
3)  Cum  se  per  impotentiam  excusare  non  possit.    Dette  synes  at  an- 
tyde Lunkenhed  fra  Knuds  Side. 

3)  Innoc.  ep.  III,  12.     Ser.  R.  D.  VI,  99. 

4)  Vide  igitur  ne,  quod  absit,  ex  defectu  tuo  Reginæ  in  jure  suo  præ- 
judicium  generetur  .  .  . 

nok  kunde  trætte  hans  Taalmodighed.  Desuden  var  han  jo 
dengang  meget  optagen  af  sine  Erobringer  i  Holsteen  og 
Nordtydskland,  og  hans  Helbred,  der  i  hans  sidste  Aar  var 
svagelig,  synes  at  have  bragt  ham  til  at  elske  Fred  og  Ko. 

Medens  Sagen  møjsommelig  slæber  sig  frem  gjennem 
en  Mængde  trættende  Breve,  møder  os  et  Træk  af  den  stak- 
kels Ingeborgs  Fromhed.  Det  var  paa  denne  Tid,  at  hun 
sendte  Kapitlet  i  Amiens,  den  Stad,  hvor  hun  var  bleven 
viet  og  kronet,  en  Messeskjorte1),  vistnok  hendes  egne  Hæn- 
ders Værk,  som  hun  bad  de  Gejstlige  i  sit  Brev2)  at  bruge 
ved  den  store  Messe  paa  Mariæ  Festdage.  Hun  bad  und- 
skylde Gavens  Simpelhed,  thi  hele  Verden  kjendte  hendes 
ringe  Stilling;  men  dersom  Gud  vilde  skjænke  hende  større 
Naade  og  Fred  og  lade  hende  komme  i  en  bedre  Forfatning, 
skulde  hun  give  dem  bedre  Beviser  paa  sin  Hengivenhed. 
Hun  bad  dem  indstændig  at  erindre  hende  i  deres  Bønner 
og  give  hende  Deel  i  deres  Messer  og  gode  Gjerninger. 
Kapitlet  takkede  hende  ydmygt  og  opmuntrede  hende  med 
Haab  om  en  snarlig  Forbedring  af  hendes  Stilling3). 

Philip  syntes  nu  atter  at  skulle  faae  sin  Sag  frem. 
Men  Paven  havde  udnævnt  til  Octavians  Meddommer  Kar- 
dinal Johan  af  St.  Paul4),   Bisp  af  Velletri  og  Benedik- 


*)  Planeta,  o:  vestis  sacerdotalis,  quæ  vulgo  Casula  dicitur,  pallium, 
quod  totum  tegit  (Ducange,  Gloss). 

2)  Sammarthani  Gallia  Christ.  ed.  1656  t.  II,  p.  99.  Adrien  de 
la  Morliére,  Antiquitez  etc.  de  la  ville  d'Amiens  1642  lib.  I, 
p.  22.     Ser.  R.  D.  VI,  94. 

3)  Dom  Brial  sætter  Brevet  fejlagtig  til  1213;  thi  Underskriften: 
Ricardus  ambianensis  Decanus  \iser,  at  det  er  skrevet  før  1204, 
da  Richard  blev  Biskop  i  Amiens  (G all.  Christ.  t.  X,  instr.  col. 
333,  Hist.  de  Fr.  t    XIX,  p.  322  flg.). 

4)  Gesta  Innoc.  III  §  54.  Sml.  Ep.  III,  15.  Om  Johan  see  Ci- 
acconius  de  vita  et  gestis  Pontif.  et  Gardin,  t.  I,  c.  1161.  (01- 
doins  Udgave). 

tiner,  en  retskaffen  Mand,  der  besad  hans  Tillid,  for  at  al 
Mistanke  kunde  forebygges.  De  sex  Maaneder  vare  endelig 
forløbne,  og  Mødet  i  Soissons  blev  aabnet  henad  Slutningen 
af  Marts1)  1201.  Kongen  og  Dronningen  indfandt  sig  med 
deres  Følge  af  dygtige  og  erfarne  Kanonister  og  Retskyndige, 
deriblandt  de  danske  Sendebud  fra  Kong  Knud,  og  en  stor 
Mængde  høje  Adelige  og  Gejstlige  fra  hele  Riget.  Før  Aab- 
ningen  forlangte  de  Danske,  af  hvilke  Ingen  navngives,  at 
de  maatte  have  Frihed  til  at  tale  og  desuden  frit  Lejde, 
hvilket  Philip  strax  tilstod  dem  som  billigt.  Kardinal  Oc- 
tavian  havde  indfundet  sig,  men  Johan  var  endnu  ikke  kom- 
men fra  Rom. 

Kongen  og  hans  Retskyndige  fremtraadte  strax  i  Be- 
gyndelsen af  Mødet,  der  holdtes  i  St.  Gervasii  og  Protosi 
Kloster,  med  Fordringen  om  Ægteskabets  Ophævelse  af  den 
retsgyldige  Grund,  altfor  nært  Svogerskab;  men  de  Danske 
gjendreve  disse  Paastande  ved  fremlagte  Slægtskabslister  og 
andre  Beviisligheder.  Da  man  i  nogle  Dage  havde  forhand- 
let herom,  rejste  de  danske  Bisper  og  hæderlige  Mænd  sig 
og  sagde  til  Kongen:  »Vi  ere  Vidner,  at  da  Kongen,  vor 
Herre,  havde  bortgivet  sin  Søster  paa  Eders  Afsendinges 
Begjæring,  s  vore  de  ved  Eders  og  deres  Sjæle,  at  saasnart 
som  hun  havde  betraadt  Frankrigs  Grund,  vilde  I  ægte  hende, 
lade  hende  salve  til  Dronning  og  behandle  hende  som  Dron- 


*)  Rig  ord  ad  a.  1201  har  April,  hvilket  Dahlmann  har  fulgt  i  sin 
Danmarkshist.  I,  440  (dansk  Overs.),  men  Auctuar.  Aquicinct. 
og  Koger  de  Hoveden  har  rigtig  Marts.  Naar  Roger  de  Hoveden 
siger :  in  medio  quadragesimæ  mense  Martio,  gjendriver  han  selv 
sin  tidligere  Angivelse  af  6  Maaneder,  6  Uger,  6  Dage  og  6  Timer, 
hvilket  fra  7de  Septbr.  vilde  have  givet  Slutningen  af  April. 
Suhm  VIII,  609:  fra  den  18de  April  til  den  1.  Maj  eller  15  Dage, 
o:  14  Dage,  skjøndt  han  ogsaa  indrømmer  Muligheden  af,  at  Mø- 
det er  begyndt  i  Midten  af  Marts. 

ning  og  Ægtefælle,  saalænge  I  levede  sammen.  I  har  be- 
kræftet denne  Ed  ved  et  Diplom,  som  blev  sendt  til  Kon- 
gen af  Danmark;  see,  her  er  det  i  vore  Hænder  tilligemed 
Baronernes  og  Prælaternes  Breve,  der  have  svoret  i  Eders 
Navn.  Men  da  I  har  behandlet  Eders  lovlige  Ægtehustru 
ganske  anderledes,  end  I  har  lovet,  anklage  vi  Eder  for  vor 
Herre  Paven  for  Meened  og  Troløshed.  Vi  appellere  fra 
Dommeren,  Biskop  Octavian  af  Ostia,  som  er  os  mistænkt 
formedelst  de  Slægtskabsbaand,  hvorved  han  paastaaer  at 
være  forbunden  med  Eder,  og  den  yderlige  Partiskhed,  han 
viser  i  Alt,  hvad  der  vedrører  Eder.« 

Dronningen  appellerede  ligeledes  i  sit  eget  Navn1). 
Da  de  Danske  beredte  sig  til  at  drage  afsted,  anmodede 
Legaten  dem  om  at  blive  nogle  Dage,  indtil  hans  Meddom- 
mer,  Kardinal  Johannes,  var  ankommen:  men  de  svarede 
rolig:  »Vi  holde  fast  ved  vor  Appel  til  Paven«  og  rejste 
bort.  Tre  Dage  efter-)  ankom  den  retsindige  Johannes  og 
blev  strax  Gjenstand  for  Philips  Bestikkelser3),  men  han 
var  ikke  at  bevæge  til  at  modtage  hans  Foræringer.  Le- 
gaterne toge  da  Sagen  for  paany,  og  Kongens  Sagførere  an- 
strængte  al  deres  Veltalenhed  for  at  faae  Skilsmissen  istand. 
Allerede  hældede  Vægtskaalen  til  hans  Side,  og  man  vilde 
ende  Sagen,  da  Ingen  af  Frygt  for  Kongen  vovede  at  tale 
et  Ord  til  Gunst  for  Dronningen4)  —  da  fremtraadte  plud- 


')  Roger  de  Hoveden,  Hist.  de  Fr.  XVII,  p  510  og  609. 

2)  Annalisten  fra  Anchin  har:  i  Maj;  Mødet  havde  da  varet  hele 
April  (Géraud  p.  102,  Note  2  erklærer  dette  for  vist!). 

3)  Auctuar.  Aquicinct.  ad  a.  1201. 

4)  Martin  Husson,  Pariseradvokat,  forsvarer  i  sit  Skrift  de  advocato 
Paris.  1666,  lib.  I,  c.  38  (de  Gelberga  divinitus  defensa)  den  Tids 
Advokater,  fordi  de  ikke  antoge  sig  Ingeborgs  Sag  mod  Kongen, 
da  det  let  kunde  betragtes  som  Majestætsforbrydelse.  Derfor  antog 
Himlen  sig  den  og  sendte  en  Engel!       Antoine    Loisel,    Parle- 

8 

selig  som  en  Engel,  ^endt  fra  Himlen,  en  ringe  ung  Klerk, 
der,  henreven  af  en  ædel  Medlidenhed  med  den  stakkels 
forladte  Dronnings  Stilling,  beskeden  udbad  sig  Kongens  og 
Kardinalernes  Tilladelse  til  at  tale.  Da  det  var  blevet  ham 
tilstaaet,  fremstillede  han  hele  Sagen  med  en  saadan  Vel- 
talenhed og  forsvarede  Dronningen  selv  saa  mesterlig  og  med 
saadan  Varme,  at  han  vakte  Alles  Beundring  og  rørte  Alle, 
endog  Kongen  og  Kardinalerne1).  Hans  Navn  er  ikke  kom- 
met til  os,  hvilket  tilligemed  det  Ejendommelige  i  hans  Op- 
træden har  omgivet  ham  med  et  hemmelighedsfuldt  Slør,  saa 
at  det  ikke  kan  undre  os,  at  han  af  Mange  blev  anseet  for 
et  Sendebud  fra  Himlen,  ukjendt  som  han  var  af  Alle. 
Naar  Samtiden  saae  en  særegen  Foranstaltning  af  Himlen  i 
den  pludselige  Fremtræden  af  denne  Uskyldighedens  Tals- 
mand2), hvis  Navn  Ingen  fik  at  vide,  da  han  aldrig  havde 
været  seet  før  i  Soissons  og  efter  Mødet  ikke  var  til  at 
finde,  da  man  søgte  efter  ham3),  saa  kan  det  ikke  synes 
underligt,  at  Eftertiden  kan  have  udsmykket  Begivenheden 
og  laant  den  en  overnaturlig  Glands.  Det  gaaer  altsaa  in- 
genlunde an,  paa  Grund  af  denne  Udsmykning  at  ville  hen- 
vise denne  Episode,  der  er  fuldkommen  bekræftet  ved  de 
bedste  samtidige  Vidnesbyrd,  i  Fablernes  Kække4). 


mentsadvokat,  har  i  sine  divers  opuscules,  Paris  1652,  p.  465,  be- 
nyttet Begivenheden  til  at  vise,  at  Frankrig  alierede  deDgang  havde 
udmærkede  Talere.  Paulus  Æmilius  Veronensis  de  rebus 
gestis  Francorum  1.  VI,  p.  183  mener,  at  de  Danske  havde  bevæget 
ham  dertil. 
*)  Ghron.  Andrense,  Hist.  de  Fr.  t.  XVIII,  p.  573. 

2)  Gesta  Innoc.  III,  §  55  .  .  .  non  tamen  defuit  qui  propter  Deum 
verba  t'aceret  pro  regina. 

3)  Auct.  Aquic.,  Hist.  de  Fr.  t.  XVIII,  p.  553.  Johann.  Yprens. 
ib.  p.  600. 

4)  Som  Bl  ond  el  de  form.  regn.  Christ.  p.  359,  der  indvender,  at  de 
Danske  jo  vare  tilstede  for  at  tale  hendes  Sag;  han  glemmer,  at 
de  vare  tagne  bort. 

Forhandlingerne  fortsattes  atter  i  flere  Dage,  da  Lega- 
ten Kardinal  Johannes  efter  den  nøjeste  Undersøgelse  slet 
ingen  gyldig  Grund  kunde  finde  til  Ægteskabets  Ophævelse. 
Allerede  var  han  beredt  til  at  afsige  Dommen  til  Fordeel 
for  Ingeborg,  da  Kongen,  der  anede  dette,  besluttede  at  for- 
hindre det  ved  at  finde  paa  en  ny  Udvej.  En  Morgen  gan- 
ske tidlig  kom  han  ridende  til  Notredameabbediet,  hvor 
Dronningen  boede  under  Mødet,  gav  hende  Haanden  og 
hjalp  hende  op  bag  ved  sig  paa  Hesten1);  derpaa  red  han 
bort  med  hende  uden  at  sige  Farvel  til  Nogen :  kun  lod  han 
give  den  overraskende  Besked  til  Kardinalerne  og  de  for- 
samlede Gejstlige,  at  de  kunde  spare  sig  al  videre  Umage 
med  Sagen,  da  han  nu  havde  taget  Ingeborg  til  sig  som  sin 
Dronning  og  slet  ikke  forlangte  nogen  Skilsmisse.  Saa  for- 
bavsede som  Alle  vare,  lod  sig  dog  Intet  med  Grund  ind- 
vende herimod,  og  Mødet  blev  hævet  efter  at  have  varet  i 
femten  Dage2).  Kardinal  Johannes  vendte  tilbage  til  Kom, 
medens  Octavian  endnu  forblev  nogen  Tid  i  Frankrig. 

Saaledes  endte  dette  Skuespil,  som  Verden  havde  fulgt 
med  den  største  Spænding,  ved  et  snildt  Paafund  af  Kongen 
uden  noget  Resultat.  Han  undgik  en  afgjørende  ugunstig 
Dom,  der  vilde  have  bundet  ham  for  stedse,  og  kunde  nu 
afvente  gunstigere  Forhold3). 

Den,  som  udentvivl  med  meest  Ængstelse  havde  fulgt 


*)  Géraud  p.  103:  en  croupe  derriére  lui.  Rigord,  Hist.  de  Fr. 
t.  XVII,  p.  53.  Guill  Nang.  Chron.  ad  a.  1201.  Rigord  be- 
skylder Kardinal  Johannes  for  at  have  været  partisk  mod  Kongen, 
af  den  Grund  at  han  selv  (Rigord)  var  partisk  for  ham.  Ligesaa 
Blondel  a.  St. 

2)  Rigord  a.  St. 

3)  Her  henfører  Suhm  VIII,  533  Abbed  Vilhelms  Brev  (II,  37)  om 
Glæden  i  Danmark,  der  efter  hans  Mening  gaaer  paa  Ingeborgs 
Antagelse. 

Mødets  Gang  fra  sit  Tilflugtssted,  var  Ingeborgs  Medbejler- 
inde  Agnes.  Istedetfor  efter  Mødet  i  St.  Leger  at  lade 
hende  føre  ud  af  Landet,  som  Paven  havde  befalet,  havde 
Philip  ladet  hende  bringe  til  Slottet  i  Poissy  tæt  ved  Pa- 
ris, hvor  han  vedblev  hyppig  at  besøge  hende.  Ængstelse 
og  Sorg  gjorde  dog  snart  Ende  paa  hendes  Liv.  Hun  døde 
kort  efter  Mødet,  efter  Nogle  i  Barselseng  med  en  Søn,  som 
Philip  lod  opkalde  efter  sig1).  Hun  blev  begraven  i  Kirken 
St.  Corentin  ved  Mantes,  hvor  Philip  til  hendes  Minde  grun- 
dede et  Abbedi  for  120  Nonner  af  St,  Benedikts  Kegel2). 

Philips  Kjærlighed  havde   bragt  Ulykke  over  den,  han 
elskede,  og  vanæret  hendes  Minde  med  Frillenavnet3). 


7.    Ingeborgs  fortsatte  Fangenskab  og  Ydmygelser. 

(1201— 1213.) 

»Saaledes    sejrede  Ingeborgs  Sag,    forsaavidt   som   Ket 
kan  have  nogen  Magt  i  slige  Sager«.    Men  Sejren  var  mere 


*)  Rigord,  Roger  de  Hoveden  ad  a.  1201.  Gesta  InDoc.  §54. 
Engelstoft  S.  198.  Géraud  p.  103  har  kun:  elle  mourut  de 
chagrin;  ligeledes  Suhm  VIII,  612. 

2)  Guill.  Nang.  Chron.  ad  a.  1201.  Guill.  Arm  or.  de  gestis 
Phil.  i  Hist.  de  Fr.  t.  XVII,  p.  75  b. 

3)  Guill.  Ar  mor.  kalder  hende  stadig  concubina  superinducta,  og 
Rig  ord  maa  tilstaae,  at  Philip  havde  beholdt  hende  i  5  Aar  con- 
tra legem  et  Dei  decretum,  altsaa  ulovligt.  Efter  ham  Ann.  Pe- 
tri Olai  (Ser.  R.  D.  I,  180),  der  beraaber  sig  paa  Anthoninus  & 
Historici  Francorum.  Ligel.  Thomas  Gheysmeri  comp.  Hist 
Dan.  (Ser.  R.  D.  II,  393):  Mariam  (!)  superinductam  ad  tempus  a 
se  separavit.  Hvitfeld  I,  161  veed  kun,  at  han  tog  Ingeborg  til 
sig  »oc  leffvede  med  hende,  som  det  sig  burde  effter  Guds  Low«. 
Saaledes  de  danske  Kilder! 

Skin  end  Virkelighed  og  blev  derfor  lidet  tilfredsstillende 
saavel  for  Ingeborg  som  for  Paven. 

Med  al  sin  Fasthed  og  urokkelige  Ketfærdighedsfølelse 
maatte  Innocens  stedse  gaae  tilværks  med  den  største  Klog- 
skab og  Forsigtighed,  for  ikke  at  bringe  Philip  til  det  Yder- 
ste, saameget  mere  som  han  havde  forbittret  ham  ved  at 
tage  den  tydske  Kejser  Ottos  Parti  mod  Philip  af  Schwaben, 
som  Philip  August  understøttede  i  hans  Kamp  for  den  tyd- 
ske Kejserkrone.  Det  holdt  undertiden  haardt  nok  for  Pa- 
ven at  formilde  Kongens  Vrede,  naar  den  var  i  Begreb  med 
at  bryde  ud  til  aabenbart  Fjendskab. 

Philip  viste  ogsaa  strax,  at  det  slet  ikke  var  hans  vir- 
kelige Mening,  men  kun  et  snedigt  Kunstgreb  for  at  for- 
hindre Dommen,  da  han  tog  Ingeborg  med  sig.  Han  lod 
hende  nemlig  strax  indespærre  paa  Slottet  i  Etampes,  og 
hendes  Bevogtning  var  saa  stræng,  at  hun  hverken  maatte 
gaae  ud  eller  modtage  Nogen  hos  sig1).  Strax  efter  Mødet 
i  Soissons  skrev  Kongen  et  Brev2)  til  Paven,  hvori  han 
giver  sin  Fremstilling  af  Mødets  Gang:  »at  Dronningen 
blot  raabte  paa  Appelleren,  skjøndt  det  var  forbudt,  indtil 
hun  faldt  i  Besvimelse;  at  hun  den  anden  Dag,  til  hvilket 
Mødet  var  hensat,  istedetfor  at  appellere,  som  man  havde 
ventet,  pludselig  havde  forlangt  Advokater,  nemlig  Dekanen 
af  St.  Quintin   og  Mester  Johannes    af  Noyon,    og   saaledes 


1)  Gesta  Innoc.  c.  56. 

2)  Dette  Brev  er  først  trykt  hos  Leopold  Delisle,  Gatalogue  des 
actes  de  Philippe-Auguste  1856.  Nr.  667,  efter  Reg.  A  i  Vati- 
canet,  Ottobonis  Samling  n.  2796,  see  Bilag  1.  I  Indledningen  p. 
GXVII  taler  Delisle  om  les  explications  un  peu  embarrassées  que 
donne  le  roi  dans  une  lettre  adressée  å  Innocent  III,  å  l'issue  de 
ces  conferences.  Overskriften  er:  Ph.  Aug.  rend  compte  å  Inno- 
cent III  de  la  conduite  qu'il  a  tenue  å  Soissons  devant  les  legats 
charges  d'examiner  la  validité  de  son  mariage. 

paa  alle  mulige  Maader  søgt  at  forhale  Sagen;  at  Kardi- 
nalerne stode  paa  hendes  Parti,  og  han  var  derfor  dragen 
bort;  men  han  bad  Paven  om  at  beskikke  nye  Dommere, 
hvem  han  nøje  skulde  indskærpe  at  fælde  Dom  paa  en  be- 
stemt Dag  uden  at  bekymre  sig  om  Modsigelse  eller  Appel 
og  uden  at  tilstede  Modvidner,  naar  Vidnerne  ere  afhørte, 
for  at  Sagen  hurtig  kunde  faae  en  Ende.  Dronningen  havde 
jo  selv  bortsendt  sine  Advokater  og  Vidner;  det  syntes  da 
ikke  fornødent  at  tillade  hende  atter  at  fremføre  dem.  I 
saa  Fald  vilde  Kongen  forfølge  Sagen,  men  ellers  vilde  han 
slet  ikke  videre  bekymre  sig  om  den«.  Unægtelig  et  tem- 
melig forvirret  Forslag,  der  dog  kaster  tilstrækkeligt  Lys 
paa  Philips  Karakteer  og  Sindelag  mod  Dronningen  i  denne 
Sag. 

I  Slutningen  af  det  samme  Brev  anholdt  Kongen  om 
at  faae  sine  Børn  med  Agnes  legitimerede1),  og  at  denne 
Legitimation  maatte  blive  bekjendtgjort  for  alle  Ærkebiskop- 
per og  Biskopper.  Han  havde  to  Børn  med  Agnes,  Philip 
og  Maria,  og  da  han  kun  havde  en  Søn,  Ludvig,  af  før- 
ste Ægteskab,  var  det  af  Vigtighed  at  have  nok  en  Arving 
til  Kiget,  dersom  Tronfølgeren  skulde  døe.  Paven,  der 
gjerne  vilde  indrømme  Kongen,  hvad  han  kunde,  opfyldte 
hans  Bøn2),  da  han  jo  efter  Skilsmissedommen  iCompiegne 
havde  taget  Agnes  til  Hustru  i  god  Tro  til  Ægteskabets 
Gyldighed,  skjøndt  denne  Tro  rigtignok  havde  været  urigtig; 
dog  lagde  han  til,  at  denne  Legitimation  slet  ikke  skulde 
kunne  anvendes  til  Skade  for  Ingeborg  i  hendes  Sag. 


1)  Denne  Sag  omtales  slet  ikke  af  Géraud- 

2)  Bullen  er  given  i  Anagnia  4de  November  1201.  Innoc.  ep.  V, 
p.  684  hos  Baluze,  Ser.  R.  D.  VI,  106  og  107.  Thorn.  Gheysm. 
(Ser.  R.  D.  II,  393)  .  .  .  quos  .  .  .  papa  legitimos  heredes  esse 
mandavit.    Quod  pluribus  displicuit  ete. 

Mange  af  de  franske  Stormænd  skulle  have  været  mis- 
fornajede  med  denne  Afgjorelse,  mere  maaskee  fordi  den  var 
bleven  lagt  i  Pavens  Haand1)  end  for  Sagens  egen  Skyld, 
at  en  Slags  Frillesøn  mulig  engang  kunde  komme  paa  Tro- 
nen. Dette  skete  dog  ikke,  da  Tronfølgeren  Ludvig  over- 
levede sin  Fader  og  blev  Konge2).  løvrigt  fremgaaer  af 
Philips  Brev,  at  han  ikke  engang  kunde  tænke  sig  Mulig- 
heden af  at  avle  Børn  med  Ingeborg  i  Fremtiden. 

Man  skulde  have  troet,  at  Agnes's  Død  havde  ryddet 
den  værste  Hindring  afvej  en  for  en  Forsoning  mellem  Philip 
og  Ingeborg ;  men  Philip  havde  kun  listet  sig  bort  fra  Dom- 
men i  Soissons  for  at  forfølge  sin  Hensigt,  Opløsningen  af 
sit  Ægteskab.  Den  Rolighed,  hvormed  han  nu  drev  Sagen, 
bragte  Innocens  til  at  mistvivle  om  at  kunne  udrette  Noget 
videre  i  den,  og  skjøndt  han  ingenlunde  opgav  den,  drev 
han  den  dog  med  langt  større  Lempe,  for  ikke  at  sige 
Lunkenhed.  De  politiske  Forhold  bragte  Paven  og  Philip 
nærmere  til  hinanden,  og  i  Danmark,  hvor  man  dog  snarest 
skulde  have  tænkt  paa  Ingeborg,  synes  hun  i  den  næste 
Tid  at  være  bleven  glemt.  Hendes  varmeste  Forsvarer, 
Abbed  Vilhelm,  døde  næste  Aar  den  6te  April  1203,  Ab- 
salon var  allerede  død  den  21de  Marts  1201,  Kong  Knud 
fulgte    ham    snart    i  Graven    den  12te  November  1202,    og 


*j  Pavens  Bulle  blev  bekjendtgjort  for  hele  Folket  ved  den  høje  Gejst- 
lighed, og  Forbandelse  lyst  over  dem,  der  vilde  gjøre  den  Mod- 
stand. Baluze,  Innoc.  ep.  t.  I,  1.  V,  p.  685;  de  franske  Biskop- 
pers breve  (Ser.  R.  D.  VI,  107)  vise  ydmyg  Underkastelse  (Januar 
1202). 

2)  Af  Agnes's  Børn  blev  Philip  Greve  af  Boulogne  og  Maria  (hos  Ri- 
gord Johanne)  først  gift  med  Markgrev  Philip  afNamur,  siden  med 
Hertug  Henrik  af  Løven  eller  Brabant;  see  Suhm  VIII,  376. 
Vilhelm  af  Montpellier  derimod,  der  kort  efter  ansøgte  Paven  om 
sine  Slegfredbørns  Legitimation,  fik  Afslag  (Innoc.  ep.  V,  128,  En- 
gelstoft  205—207,  Suhm  VIII,  638). 

hans  Efterfølger,  den  sejrrige  Valdemar,  bekymrede  sig 
ikke  om  sin  Søsters  trættende  Sag.  I  al  Fald  kom  der, 
uagtet  Ingeborgs  Klager  og  Pavens  Paamindelser ,  ingen 
danske  Åfsendinge  mere,  da  Philip  paany  forlangte  Sagen 
undersøgt. 

Midt1)  i  Aaret  1202  sendte  han  Fulco,  Dekan  af 
Orleans3),  og  V.,  Kæmner  ved  St.  Frambalds  Kirke  i  Sen- 
lis3), til  Rom  for  at  klage  over  den  Strænghed,  der  var 
bleven  viist  ham  fremfor  alle  hans  Forgængere  og  Samtidige, 
fremfor  hans  Fader  Ludvig  den  syvende4),  Kejser  Frederik 
den  første  af  Tydskland5)  og  fornylig  Kong  Johan  af  Eng- 
land6), der  havde  skilt  sig  ved  deres  Gemalinder  efter  deres 
egen  Gejstligheds  Dom,  uden  at  denne  var  bleven  under- 
kjendt  af  Paven.  Det  faldt  Paven  meget  let  at  gj  en  drive 
de  af  Philip  anførte  Exempler.  Han  viste  ham7),  at  Kejser 
Frederiks  Skilsmisse  rigtignok  var  bleven  forkyndt  i  Kejser- 
riget, men  ved  Pavens  Legater;  derimod  havde  det  jo  været 
til  ingen  Nytte,  at  han  havde  sendt  Legater  til  Philip. 
Med  de  to  Andre  havde  Pavestolen  Intet  havt  at  gjøre,  da 
der  ikke  var  tilstillet  den  nogen  Klage  eller  Appel,  som  fra 
Ingeborg.  Disse  Exempler  kunde  altsaa  ikke  anvendes  i  det 
foreliggende  Tilfælde.     Det  var  saa  langt  fra,  at  han  havde 


l)  Géraud  p.  103.     Engelstoft  S.  208  har:  i  Foraaret  1202. 
-)  Gall.  Ghrist  t.  VIII,  col.  1505. 

3)  Innoc.  III,  epist.  1.  V,  ep.  50. 

4)  Der  1 1 50  skilte  sig  ved  Eleonore  af  Poitou. 

5)  Forskød  1153  sin  Gemalinde  Adelheid. 

6)  Skilte  sig  1200  ved  Lovise  af  Glocester  og  ægtede  Isabelle,  Datter 
af  Grev  Aimar  Taillefer  af  Angouléme. 

*)  Innoc.  ep.  L  V,  ep.  50.  Ser.  R.  D.  VI,  108  o.  flg.  En  mærke- 
lig Fejl  i  Ser.  R.  D.  er  Aurelianus  decanus  istf.  Aurelianensis  de- 
canus,  hvilket  bringer  Suhm  VIII,  635  til  raskhen  at  oversætte: 
Broder  Aurelianus  istedetfor  Dekan  af  Orleans  Fejlen  hidrører 
fra  Mallets  unøjagtige  Afskrift  fra  Vatikanet. 

Grund  til  at  besvære  sig  over  en  for  stræng  Behandling, 
at  han  tværtimod  havde  faaet  en  saa  mild  Medfart,  som 
kunde  forenes  med  Ketfærdighed.  Paven  havde  ikke  revset 
den,  der  havde  afsagt  Skilsmissedommen1),  saaledes  som 
Pave  Nicolaus  den  første  havde  afsat  Ærkebiskopperne  Giin- 
ther  af  Køln  og  Tetguald  af  Trier  og  desuden  excommuni- 
ceret  Kong  Lothar2)  og  hans  uretmæssige  Gemalinde.  Hel- 
ler ikke  havde  han  lyst  Kirkens  Ban  over  Philip  og  hans 
Medhustru,  som  de  kirkelige  Love  og  Nicolaus's  Exempel 
havde  berettiget  ham  til,  men  havde  ladet  sig  nøje  med 
efter  mange  frugtesløse  Paamindelser  at  lægge  Frankrig 
under  Forbud.  Dog  vilde  han  selv  gjennem  Dekanen  af 
Orleans  gjøre  Kongen  endnu  et  Forslag,  som  han  nu  for- 
nyede i  et  særligt  Brev  for  at  være  vis  paa,  at  hans  Mening 
ikke  skulde  blive  forvansket,  nemlig  at  han  skulde  sende  to 
hæderlige,  forstandige  og  troe  Mænd  til  Etampes  og  fore- 
slaae  Dronningen  at  give  Sagen  i  deres  Hænder;  dersom 
hun  ikke  vilde,  kunde  hun  faae  en  Advokat,  og  Kongen 
kunde  da  fremkomme  med  sine  Vidner  om  Slægtskab,  Svo- 
gerskab og  andre  Ting.  Vilde  Dronningen  fere  Sagen,  da 
vilde  Paven  paa  egen  Bekostning  sende  de  samme  to  Mænd 
til  Danmark  for  at  høre  Vidner  og  hente  de  Oplysninger, 
Kong  Knud  kunde  fremføre,  saa  at  han  ikke  længere  som 
hidtil  skulde  undskylde  sig  med  Aarstidens  Besværlighed, 
Havets  Oprør  og  Vejenes  Farlighed.  Philip  kunde  sende 
en  af  sine  paalidelige  Mænd   med  til  Danmark  for  at  høre 


*)  Ærkebiskoppen  af  Reims. 

*)  Der  havde  forskudt  sin  Gemalinde  Tetberg  for  at  ægte  den  skjønne 
Valdrade  857;  denne  berømte  Sag  i  Kirkens  Historie  blev  et  For- 
billede for  Pavernes  senere  Indblanding  i  slige  Sager  og  en  Regel 
for  deres  Behandling  i  den  kanoniske  Ret.  Natal.  Alexand. 
Hist.  eccles.  ad  sec.  IX  et  X  t.  VI  p.  325  flg. 


122 

Vidnerne,  og  Kong  Knud  en  dansk  Mand  med  tilbage  til 
Frankrig.  Naar  de  nu  saa  snart  som  muligt  vare  komne 
tilbage,  skulde  de  efter  en  nøjagtig  Undersøgelse  ufortøvet 
afsige  Dommen,  og  ingen  Appel  fra  denne  Dom  skulde  gjælde. 
Det  kom  dog  an  paa,  om  Dronningen  frivillig  samtykkede 
deri ;  vilde  hun  ikke,  da  skulde  de  bringe  alle  Sagens  Akter 
til  Paven,  der  da  selv  vilde  afsige  Dommen.  Dronningen  kunde 
da  ikke  klage  over  Noget  eller  komme  med  nogen  Udflugt. 
Vilde  Kongen  derimod  hellere ,  at  Dommen  skulde  afsiges  i 
Frankrig,  skulde  Paven  sende  den  derhen  for  at  forkyndes 
offentlig.  Ja  han  vilde  endog  gaae  saavidt  i  sin  Eftergivenhed 
mod  Kongen,  at  han,  dersom  Dronningen  frivillig  indrøm- 
mede det,  vilde  lade  Sagen  paadømme  af  gode  franske  Mænd, 
udnævnte  af  Kongen  i  Forening  med  Legaterne.  Alt  maatte 
dog  beroe  paa  Dronningens  frivillige  Samtykke.  Kongens 
Afsendinge  havde  vel  ikke  villet  antage  disse  Tilbud,  men 
han  bad  Kongen  vel  at  overveje  dem  og  endelig  gaae  be- 
sindig tilværks ;  havde  han  ikke  tidligere  forhastet  sig,  havde 
Sagen  maaskee  for  længe  siden  været  endt  til  hans  Fordeel. 
—  Brevet  er  skrevet  i  Lateranet  i  Juni  Maaned  1202. 

Kortefter  skrev  Innocens  under  5te  Juli  1202  til  Ærke- 
bispen af  Reims,  Vilhelm  af  Champagne1),  sendte  ham 
en  Afskrift  af  Brevet  til  Kongen,  og  bad  ham  formaae  Philip 
til  ikke  at  forlange  af  Paven  Noget,  der  maatte  stride  imod 
hans  Samvittighed  og  krænke  Retfærdigheden. 

Ærkebiskoppen  døde  imidlertid  kort  efter  at  have  mod- 
taget  dette  Brev  den   7de  Septbr.  12022)    og  kan  følgelig 


l)  Innoc.  Ep.  III,  1.  V,  49.     Ser.  R.  D.  VI,   110. 

-)  Suhm  VIII,  638  har  urigtigt  9de  Oktober.  Han  anfører  Munken 
Alberiks  Krønike  S.  428  om  Vilhelm,  at  han  havde  siddet  med 
megen  verdslig  Yndest  og  Ære,  skjøndt  just  ej  med  Guds  Yndest. 
Hermed  sigter  han  udentvivl  til  hans  Færd  i  Ingeborgs  Sag. 

ikke  have  virket  synderligt  efter  Pavens  ønske.  Intet  an- 
tyder, at  Philip  i  mindste  Maade  gik  ind  paa  Pavens  For- 
slag, som  hans  Udsendinge  jo  ikke  havde  villet  indlade  sig 
paa.  Da  han  hidtil  ikke  havde  anført  anden  Skilsmissegrund 
end  den  gamle  fra  1193  om  Slægtskabet,  indsaae  han  strax, 
at  han  vilde  komme  tilkort,  dersom  Udsendinge  kom  til 
Danmark,  da  hiin  Paastand  der  strax  vilde  vise  sig  falsk. 
Han  søgte  derfor  at  finde  en  anden  Udvej,  nemlig  at  tvinge 
Ingeborg  til  at  forlange  Skilsmisse;  i  saa  Fald  vilde  Paven 
næppe  nægte  den. 

Den  ulykkelige  Dronning  blev  atter  meget  haardt  be- 
handlet, ja  ganske  som  en  meget  farlig  Statsfange.  Maaskee 
havde  Philip  herved  den  Tanke  at  kunne  forkorte  hendes 
Dage  og  saaledes  paa  den  letteste  Maade  løse  det  forhadte 
Baand.  Hvad  hun  led  i  Etampes,  har  hun  udtalt  i  flere 
Klagebreve  til  Paven,  af  hvilke  dog  kun  et  eneste  er  kommet 
til  os.  Nedbøjet  af  de  uendelige  Plager,  skriver  hun  i  Aaret 
1203 *) :  »Med  en  ydmyg  Aand  og  et  sønderknuust  Hjerte  har 
jeg  ofte  baade  selv  og  ved  mine  Venner  ladet  Eder,  fromme 
Fader,  underrette  om  min  Elendighed,  og  da  jeg  endnu  be- 
standig bærer  det  allertungeste  Kors,  saa  .  .  .  vil  jeg  tye 
til  Eder,  hellige  Fader,  de  Undertryktes  Beskytter,  de  Kum- 
merfuldes  Trøst  og  Tilflugt  . . .  Min  Ægtefælle  Kong  Philip 
forfølger  mig;  han  seer  aldrig  til  mig  som  sin  Hustru,  men 
har  indespærret  mig  i  et  eensomt  Fængsel,  for  at  jeg  midt 
i  min  Ungdom  skulde  blive  kjed  af  Livet  over  alle  hans 
Krænkelser;  han  lader  bestandigt  sine  vagthavende  Soldater 
spotte  og  krænke  mig,    for  at  jeg  skulde  føje  ham  tvært- 


x)  Innoc.  Ep.  III,  1.  VI,  85.  Rainaldi  Ann.  Eccl.  t.  I,  p.  101. 
Ser.  R.  D.  VI,  111  fg.  I  Overskriften  kalder  hun  sig:  Inseburges 
(see  Side  17)  Pavens  ringeste  Datter,  kun  af  Navn  Dronning  af 
Frankrig,  der  i  al  Ydmyghed  kaster  sig  til  hans  Fødder. 

imod  Ægteskabets  Ret  og  Kristi  Lov.  I  maae  vide,  hellige 
Fader,  at  jeg  slet  ingen  Lindring  har  i  mit  Fængsel,  men 
maa  lide  utallige  og  utaalelige  Besværligheder.  Ingen  tør 
besøge  mig  uden  en  Nonne,  og  jeg  faaer  ikke  et  Guds  Ord 
at  høre  af  nogen  Mund  til  at  vederkvæge  min  Sjæl;  jeg 
kan  ikke  skrifte  for  nogen  Præst;  Messen  faaer  jeg  sjælden 
at  høre,  andre  Bedetimer  bivaaner  jeg  aldrig.  Intet  Bud  fra 
mit  Fødeland  faaer  Lov  til  at  komme  til  mig,  enten  med 
eller  uden  Breve,  og  tale  med  mig.  Min  Føde  tildeles  mig 
undertiden  altfor  knapt,  men  Kummerens  Brød  og  Ængstel- 
sens Drik  nyder  jeg  daglig1).  Jeg  kan  ikke  faae  noget 
Lægemiddel,  som  den  menneskelige  Skrøbelighed  saa  ofte 
kan  behøve,  heller  ingen  Læge,  der  kan  sørge  for  min 
Helbred  og  hjælpe  mig.  I  Bad  kommer  jeg  aldrig;  vil 
jeg  lade  mig  aarelade,  kan  det  ikke  skee,  og  derfor  frygter 
jeg  for  mit  Syn  og  for  andre  store  Svagheder.  Med  Klæder 
er  jeg  kun  ringe  forsynet,  og  de  jeg  har,  passe  ikke  for  en 
Dronning.  Hvad  der  dog  især  gjør  min  elendige  Stilling 
allermeest  utaalelig,  er,  at  de  meget  foragtelige  Kvind- 
folk2), som  Kongen  har  givet  mig  til  Selskab,  aldrig  sige 
mig  et  godt  Ord,  men  krænke  mig  med  vanærende  og 
fornærmelig  Tale,  og  dog  har  jeg  hørt  om  dem  og  veed 
jeg,  at  det  gjør  dem  ondt  for  mig,  og  at  de  have  Medli- 
denhed med  mig,  naar  de  ere  gaaede  bort;  men  herved  give 
de  ingen  Trøst,  men  lade  mig  blive  i  min  Bedrøvelse. 
Jeg  er  indspærret  i  et  Huus  og  kan  ikke  komme  ud  deraf. 
Kort  sagt,   jeg   kan   umuligt  opregne  mine  Lidelser  i  det 


l)  .  .  .  pane  tribulationis  et  potu  angustiæ  quotidie  ulor  .  .  . 

s)  Accedit  ad  cumulum  miseriæ  meæ,  quod  illæ  pers  o  næ  admodum 
viles  .  .  .  Atpersonæ  her  virkelig  betyder  Kvindespersoner,  frem- 
gaaer  tydeligt  af  Innoc.  Epist.  1.  VI,  86,  da  de  samme  Personer 
der  kaldes  mulierculæ. 

Enkelte ;  thi  man  nægter  mig  det,  som  aldrig  burde  nægtes 
nogen  kristen  Kvinde,  og  der  skeer  med  mig,  hvad  der  ikke 
burde  gjøres  selv  mod  det  foragteligste  Menneske.  De  Breve1), 
som  Eders  Hellighed  skriver  til  mig,  faaer  jeg  aldrig.  Ned- 
bøjet ved  disse  og  lignende  Mishandlinger,  som  jeg  for 
øjeblikket  ikke  formaaer  at  beskrive  for  Eders  Hellighed, 
saa  at  jeg  er  kjed  af  Livet2),  og  da  jeg  ikke  veed,  hvad  jeg 
skal  gjøre,  vender  jeg  mine  -Øjne  til  Eder,  hellige  Fader, 
for  ikke  at  gaae  tilgrunde,  jeg  mener  nemlig  ikke  med 
Legemet,  men  med  Sjælen.  Da  jeg  hver  Dag  døer  for  at 
bevare  Ægteskabets  hellige  Kettigheder  ukrænkede,  hvor 
blid,  behagelig  og  yndig  en  Gjæst  vilde  ikke  den  legemlige 
Død  være  for  mig  den  Mistrøstige,  af  Alle  Forskudte  og 
Forkastede,  da  den  ene  Død  vilde  befrie  mig  for  en  tusindfold 
Døds  Pinsler.« 

Derpaa  faaer  hun  dog  atter  Mod:  »Som  jeg  eller  mine 
Klerker  allerede  har  forestillet  Eders  Hellighed,  bønfalder 
jeg  derom,  at  dersom  jeg  som  skrøbelig  Kvinde  skulde  ind- 
jages Skræk  og  ved  Trusler  komme  til  at  gjøre  nogen 
Tilstaaelse  eller  noget  Forslag,  der  maatte  stride  mod  mine 
fiettigheder  som  Ægtefælle,  det  da  som  noget  Aftvunget  ikke 
maa  blive  mig  til  Skade  i  min  Ægteskabssag  eller  blive  an- 
taget for  gyldigt  af  Eder,  der  jo  maae  straffe  en  saadan 
Tvang  og  med  Eders  stærke  Arm  frie  mig  ud  af  saadan 
Ulykke,  og  at  dersom  min  Herre  Kong  Philip,  besnæret  af 
Djævelens  List,  skulde  paany  forsøge  at  føre  Sag  imod  mig 
om  Ægteskabet,  I  da  vil  lade  mig  bringe  til  et  Sted, 
hvor  jeg  med  min  tidligere  Frihed  og  i  min  Families  Skjød 
uden  Tvang  kan  erklære  mig  om  Alt,  og  at  I  af  apostolisk 


*)  Trøstebreve  nemlig. 

2)  Géraud  p.  106  kalder  Stemningen  i  dette  Brev  un  morne  désespoir. 

Barmhjertighed  vil  paa  min  Ed  eller  Andres  Borgen  fritage 
mig  fra  Forbindtlighed  til  de  Tilstaaelser,  jeg  mulig  havde 
kunnet  lade  mig  aftvinge  ved  Frygt.  Gjør  det,  hellige 
Fader  og  lad  ogsaa  mig  finde  den  Trøst  og  Retfærdighed, 
som  I  viser  mod  Alle,  at  I  paa  den  yderste  Dag  kan  af 
den  Almægtige  modtage  en  værdig  Løn.« 

Det  synes  altsaa,  at  Dronningen  har  været  efterstræbt  af 
Philips  Udsendinge,  der  under  Gudsfrygts  Maske  søgte  at  be- 
snære den  fromme  Kvinde  og  faae  hende  til  selv  at  krænke 
Ægteskabets  hellige  Love,  eller  ialfald  ved  deres  lumske 
Eaad  bevæge  hende  til  frivillig  at  give  Afkald  paa  sin 
Ægteskabsret  og  derved  give  den  snedige  Philip  Spillet 
vundet1). 

Dronningens  Klager  løde  ikke  forgjæves.  Da  Abbed 
Casamario2)  i  Sommeren  1203  skulde  rejse  til  Paris,  gav 
Innocens  ham  et  Brev3)  med,  skreven  i  Ferentino  i  Juni 
Maaned4),  hvori  han  søgte  baade  at  vække  Kongens  Skam- 
følelse og  Frygt.  Han  viste  ham,  hvilken  Skam  hans  uædle 
Opførsel  mod  hans  agtværdige  Dronning  paadrog  ham  ikke 
alene  i  hans  Eige  og  blandt  hans  Vasaller,  men  ogsaa  i 
hele  Verden,  hvilken  Forargelse  han  vakte  i  hele  Kristen- 
heden, og  hvorledes  han  voldte  Paven  selv  ond  Omtale 5).  Han 
bad  ham  derfor  ved  Alt,  hvad  helligt  var,  for  hans  egen  Æres, 
for  hans  Sjæls,    for  Kirkens,    for  den   romerske  Stols,    for 


*)  Géraud  p.   106:  .  .  .  å  favoriser  de  sa  libre  adhésion  la  réussite 

des  projets  de  son  mari. 
-)  Eng  eistoft  S.  228  har  urigtigt:  Casemara. 

3)  Innoc.  III,  Ep.  1.  VI,  bQ  •  findes  ikke  i  Ser.  R.  D. 

4)  Suhm  IX,  31. 

5)  .  .  .  et  qualiter  in  nos  universi  culpam  refundant,  asserentes,  quod 
per  patientiam  nostram  circa  eam  amplius  induraris,  cui  per  re- 
stitution em,  quam  destitutionftm  vocant,  non  solum  modo 
non  profuisse  nos  dicunt,  sed  potius  obfuisse. 

Guds  Skyld,  at  behandle  sin  Dronning  anderledes  og  ialfald 
ikke  blive  hendes  Morder.  Hvorledes  vilde  det  gaae,  dersom 
Døden  bortrev  den  ulykkelige  Ingeborg  i  hendes  Fængsel? 
Alverden  vilde  beskylde  Philip  for  at  være  Aars  ag  deri,  og 
betragtet  som  den,  der  havde  taget  sin  egen  Ægtefælle  af 
Dage,  vilde  han  ikke  faae  Tilladelse  til  at  indgaae  nogen 
ny  Forbindelse. 

Det  blev  tillige  mundtlig  paalagt  Abbeden  paa  det  meest 
indtrængende  at  formane  Kongen  og  besøge  Dronningen 
hyppigt  for  at  trøste  hende,  hvorfor  Paven  ogsaa  i  Brevet 
havde  bedet  Philip  om,  at  lade  ham  og  andre  Gejstlige 
uhindret  komme  til  hende,  en  Begjæring,  som  Kongen  ikke 
vovede  at  afslaae1);  men  iøvrigt  kom  der  slet  Intet  ud  af 
Abbed  Casamarios  Bestræbelser,  selv  om  han  har  drevet 
dem  med  Iver.  Det  fremgaaer  tydeligt  af  det  Brev2),  som 
Paven  tilskrev  Philip  den  9de  December  1203  fra  Anagnia. 
Han  gjentager  heri  alle  Bebrejdelser  og  Formaninger,  der 
fandtes  i  det  forrige  Brev.  Frankrigs  Dronning  bliver  be- 
handlet af  Philip,  som  han  ikke  vilde  vove  at  behandle  en 
foragtelig  Landstrygerske  *) ;  hun  hentæres  i  et  Fængsel. 
Paven  selv  hører  meget  ilde  derfor:  »man  siger,  at  vi  lige- 
som stumme  Hunde,  der  ikke  kunne  gjøe4),  ikke  tør  for- 
kynde de  Ugudelige  deres  Synd,  hvorfor  han,  som  vi  tilside- 
sætte for  Dig,  skal  kræve  dit  Blod  af  vor  Haand.  Man 
lægger  til,  at  vi  have  Guds  Mishag,  fordi  vi  ville  være  Dig 


*)  Géraud  p.  108:  Philippe  n'osa  point  refuser  cette  faveur. 

2)  Innoc.  epist.  III,  1.  VI,  182.    Ser.  R.  D.  VI,  113.    Suhm  IX,  30. 

3)  .  .  .  extraneam  quamlibet  et  abjectam  tractari  honestius  iaceres  .  . . 
Géraud  p.  108:  La  reine  de  France,  sa  femme  legitime,  est  trai- 
tée  par  lui  comme  il  n'oserait  pas  traiter  dans  sa  royaume  une 
visiteuse  étrangére. 

4)  See  S.  52  og  66,  hvor  den  samme  Talemaade  anvendes  om  de 
pavelige  Legater. 

altfor  meget  til  Behag,  og  Gud  lader  sig  ikke  spotte.« 
Dersom  Kongen  skulde  fremture  i  sin  Haardnakkenhed,  da 
var  der  ogsaa  en  Ende  paa  Taalmodigheden,  og  Paven  »vilde 
opfylde  sin  Pligt  uden  Persons  Anseelse,  ikke  stolende  paa 
verdslig  Magt,  men  paa  Guds  Bistand;  thi  naar  Herren  er 
vor  Hjælper,  ville  vi  ikke  frygte  for  hvad  Menneskene  kunne 
gjøre  os.« 

Det  synes  altsaa,  at  Ingeborgs  Skjæbne1)  havde  vakt 
Alles  Deeltagelse  og  Harme,  og  Paven  lader  sig  tydeligt 
forstaae  med,  at  han  kunde  være  meget  tilbøjelig  til,  atter 
at  slynge  Straffens  Lynstraale  over  den  ulydige  Fyrste. 
Men  Truslen  skrækkede  ikke  Philip,  ja  gjorde  kun  meget 
ringe  Indtryk  paa  ham;  thi  hele  Aaret  1204,  i  hvilket  han 
iøvrigt  fuldendte  den  vigtige  Erobring  af  Normandiet,  hen- 
randt, uden  at  man  hører  det  mindste  fra  ham  eller  Paven 
om  Sagen.  Den  hvilede  ganske2).  I  Aaret  1205  tog  han 
dog  atter  fat  paa  den  og  forsøgte  sig  nu  med  en  ny  Skils- 
missegrund, der  dog  allerede  lidt  tidligere  var  begyndt  at 
fremglimte,  men  nu  blev  stillet  frem  som  Hovedgrund,  uden 
at  han  dog  opgav  Paastanden  om  Slægtskabet. 

Den  nye  Grund,  som  i  vore  Dage  maa  synes  højst  be- 
synderlig, var  —  Forhexelse3).  I  hine  Tider,  da  Troen 
paa  Troldom  var  stærkere  end  i  vore  »oplyste«  Tider,  var 
derimod  en  saadan  Paastand  ingenlunde  usædvanlig  eller 
forunderlig.    Det  blev  almindelig  troet,  at  Kjærlighed  kunde 


*)  Suhm  1X30:  »Dersom  Ingeborgs  Breve  havde  været  ligesaa  smukt 
skrevne  som  Ovidii  Sørgebreve,  vilde  Verden  have  talet  mere  om 
hendes  Lidelser,  end  om  hiin  store  romerske  Digters,  thi  hendes 
overgik  langt  hans!« 

-)  Dette  er  rimeligere  end  Engelstofts  Mening  (S.  232)  om  »formodede« 
tabte  Aktstykker  og   »formodede«  Klager  fra  Philip. 

3)  Den  Forhexede,  der  var  forhindret  i  at  opfylde  sin  ægteskabelige 
Pligt,  kaldtes  maleflciatus,  maleficio  impeditus. 


129 

frembringes  eller  forstyrres  ved  Troldkvinders  Konster1),  og 
det  sidste  meget  hyppige  Tilfælde  fik  naturligviis  stor  Ind- 
flydelse paa  Ægteskaberne,  saa  at  der  ofte  forekom  Sager 
af  den  Art.  Kirken  selv  raadede  til  Bønner,  Skriftemaal  og 
Besværgelser  mod  Djævelens  Magt,  fra  hvem  jo  dette  som 
alt  det  Onde  havde  sin  Oprindelse;  men  det  maatte  ind- 
rømmes, at  selv  disse  Midler  ofte  ikke  udrettede  Noget. 
At  Virkningerne  paa  de  Forhexede  vare  saa  ringe ,  og 
Mængden  af  Tilfælde  saa  stor  og  stedse  tiltog,  vidnede  efter 
Middelalderens  Theologer  om  Antikristens  nære  Komme2). 

Ligesom  dette  vanskelige  Spørgsmaal  ofte  blev  behandlet 
af  Theologerne,  saaledes  gav  det  ogsaa  Anledning  til  mange 
særegne  Bestemmelser  i  den  kanoniske  Bet.  Baade  den  be- 
rømte Peter  Lombarder  i  sin  Dogmatik3)  og  Gregors  De- 
kretaler4)  have  et  eget  Afsnit  derom.  Det  laa  altsaa  meget 
nær  for  en  Fyrste,  der  vilde  skille  sig  ved  sin  Gemalinde 
uden  skjellig  Grund,  at  vælge  denne  Udvej,  som  Kirkeretten 
selv  frembød,  og  som  desuden  paa  Grund  af  sin  Ejendomme- 
lighed gav  Udsigt  til  et  godt  Udfald.  Man  kan  kun  undre 
sig  over,  at  Philip  ikke  tidligere  var  falden  derpaa! 

Det  var  altsaa  i  Aaret  1205,  at  han  med  Iver  tog  fat 
paa  denne  Sag.  Vistnok  har  han  allerede  tidligere  i  et  eller 
flere  Breve  til  Paven  —  som  nu  ere  tabte  —  udtalt  dette 
nye   Paaskud    eller   ialfald   ladet   det   fremskimte;    thi   der 


*)  Hincmarus  Remensis,  de  divortio  Lotharii  Regis  et  Tetbergæ  Reginæ, 
interrogat.  15:  .  .  .  quia  sunt  feminæ,  quæ  maleficiis  suis  inter 
virum  et  uxorem  odium  inreconciliabile  possint  mittere  ...  (i 
hans  Skrifter,  t.  I,  p.  653,  Paris  1645). 

2)  Ib.  p.  655:  Sed  non  est  mirum,  si  in  istis  temporibus  ultimis  talia 
Antichristi  adventum  præcurrentia  veniunt. 

3)  Sent.  lib.  IV,  distinct.  34:  de  his,  qui  maleficiis  impediti  coire 
non  possunt;  udviklet  nærmere  af  hans  Commentator  Durand  af 
St.  Portiano. 

4)  Lib.  IV,  tit.  XV:  de  frigidis  et  maleficiatis  et  impotentia  coéundj. 

findes  i  flere  tidligere  Pavebreve  Hentydninger1)  til  dette  Spørgs- 
maal.  Saameget  er  dog  vist,  at  han  tydelig  maa  have  fremført 
sin  Paastand  for  Paven,  inden  denne  den  5te  Juli  1205  skrev 
det  Brev  til  Dronningen,  hvori  han  omtaler  den.  Han 
kunde  nemlig  ikke  afvise  en  Skilsmissegrund,  der  jo  ligefrem 
var  hjemlet  i  Kirkeretten,  og  han  havde  i  det  Hele  meget 
ringe  Haab  om  at  kunne  tvinge  den  haardnakkede  Konge 
til  at  give  efter.  Det  var  ikke  forunderligt,  om  hans  Taal- 
modighed  kunde  have  været  udtømt  og  hans  Iver  kjølnet 
for  denne  trættende  Sag.  Han  kunde  derfor  kun  bringe 
Ingeborg  saare  ringe  Trøst  i  sit  Brev2)  af  5te  Juli  1205: 
Han  havde  gjort  alt  Muligt  og  vilde  heller  ikke  svigte  hende 
nu,  men  han  saae  ingen  Udvej  til  at  bøje  Kongens  Sind, 
da  han  maaskee,  som  han  selv  ivrigt  paastod  og  Mange 
troede,  virkelig  var  for h exet!  I  saa  Fald,  hvo  kunde  da 
modstaae  Guds  Tilskikkelser?  Hvad  nyttede  det  til,  at  det 
sørgelige  Forhold  mellem  hende  og  hendes  Gemal  længere 
blev  fortsat?  Gud  alene  kunde  indskyde  Kongen  Kjærlighed 
til  hende,  men  da  Philip  nu  forlangte  Skilsmisse,  ikke  alene 
paa  Grund  af  Slægtskab,  men  og  for  Hexeries  Skyld,  saa 
vilde  Paven  sende  sin  Kapellan,  en  klog  og  sindig  Mand3), 
til  hende  for  at  erfare  hendes  Mening. 


*)  Den  første  findes  i  Inn.  Ep.  1.  V,  48,  til  Ærkebispen  af  Reims  i 
Sommeren  1202:  Si  ergo  Rex  ipse  desiderat  expediri,  libenter 
testes,  quos  super  consangvinitate,  affinitate,  seu  maleficio  duxerit 
producendos,  faciemus  admitti  ...  og  maaskee  ogsaa  i  det  sam- 
tidige Brev  49  til  Kongen:  super  impedimento  affinitatis  vel  con- 
sangvinitatis  vel  aliis  .  .  . 

*)  Innoc.  ep.  VIII,  113.  Findes  ikke  i  Ser.  R.  D.,  og  Suhm,  IX, 
93  maa  ligefrem  tilstaae,  at  han  har  glemt  det,  da  han  lod  6te 
Bind  af  Ser.  R.  D.  trykke. 

8)  Géraud  p.  109:  sage  et  diserét.  Meningen  var  jo,  at  Dronningen 
skulde  betroe  ham  sine  Tilstaaelser,  Ønsker  og  Hensigter. 

Hvad  denne  Kapellan,  en  Magister  P.,  har  udrettet  paa 
sin  Kejse  for  at  trøste  Dronningen  og  sætte  Paven  istand 
til  at  dømme  om  Philips  Paastand  om  Forhexelse,  derom 
høre  vi  slet  Intet1).  Kimeligviis  skete  der  Intet.  Paven 
vilde  ikke  drive  Philip  til  det  Yderste,  og  desuden  havde 
denn    gode  Venner  ved  det  romerske  Hof3). 

To  Aar  henløb  i  Stilhed.  Da  træffe  vi  under  2den 
April  1207  et  Brev3)  fra  Paven  til  Philip,  rimeligviis  frem- 
kaldt ved  nye  Klager  fra  Ingeborg.  Tonen  er  ikke  længere 
truende,  men  dog  meget  alvorlig,  og  man  seer,  at  om  In- 
nocens  end  ikke  længere  tænker  paa  at  anvende  Tvang,  var 
han  dog  ikke  tilsinds  at  give  efter  for  Philips  -Ønsker,  med- 
mindre denne  kunde  anføre  og  bevise  en  gyldig  og  lovlig 
Grund  til  Skilsmisse.  Han  besværger  ham  for  Jesu  Skyld 
at  behandle  hende  som  Ægtefælle,  og  selv  om  han  havde 
Gud  til  Vidne  paa  hvad  han  paastod,  at  han  ikke  kunde  om- 
gaaes  med  hende,  saa  burde  han  dog  skamme  sig  ved  at  holde 
en  Kongedatter,  Kongesøster,  Dronning  som  en  ringe  Fange 
paa  en  saa  vanærende  Maade,  men  tværtimod  vise  hende  al 
kongelig  Ære;  ellers  vilde  han  blive  dømt  ikke  alene  af 
Gud,  hvem  han  vel,  om  end  seent,  kunde  forsone  ved  Bod, 
men  og  af  Menneskene,  hvis  Uvillie  han  ikke  vilde  kunne 
dæmpe.  Sejrrig  som  han  ofte  havde  været,  kunde  han  dog 
aldrig  vinde  en  bedre  Sejr  end  over  sig  selv.  Den  hæderlige 
Abbed    af  Sarnai  skulde    levere  Kongen  Brevet    egenhændig 


x)  Der  findes  nemlig  slet  ingen  Efterretning  i  Kilderne  derom,  lige- 
saalidt  som  om  Ingeborgs  Sag  i  de  to  næste  Aar. 

-)  Suhm  IX,  30. 

s)  Innoc.  epist.  III,  1  X,  42.  Ser.  R.  D.  t.  VI,  114-115.  Samme 
Dag  Brev  til  Kong  Valdemar  i  Danmark  (Innoc.  ep.  X,  41)  om 
dette  Skridt  (Suhm  IX,  122). 

9* 

og  forklare  ham  det,    for    at    det   ikke    skulde  blive  vrangt 
fortolket  af  en  Anden,  som  tidligere  var  skeet1). 

Skj-øndt  Philip  ikke  skjænkede  hende  Friheden,  sørgede 
han  dog  anstændigere  for  hendes  Underhold-).  Tillige  har 
dette  Brev  maaskee  bevirket,  at  han  i  Løbet  af  Aar  1207 
gjorde  et  nyt  Forsøg  paa  at  nærme  sig  Ingeborg  for,  som 
det  hed  sig,  at  prøve  Trolddommens  Magt.  Af  Innocens's 
Brev  af  2den  December  1207 3)  sees,  at  Philip  havde  sendt 
Abbed  Johan  afSt.  Genoveva  til  Kom  for  at  under- 
rette ham  derom,  med  Tilføjende,  »at  det  ikke  maattevære 
hans  Sag  til  nogen  Skade4),  dersom  Forsøget  skulde  mis- 
lykkes.« Hertil  svarer  .  Paven :  »Du  bør  stedse,  kjæreste 
Søn,  naar  Du  vil  prøve  Trolddommen,  der  er  til  Hinder  for 
Ægteskabet,  nærme  Dig  Dronningen  i  Herrens  Frygt,  be- 
gynde med  Messer,  Bønner  og  Almisser5)  og  da  forsøge  i 
Troen,  om  Du  kan  udøve  den  ægteskabelige  Pligt  mod  hende, 
for  at  det  deraf  kan  kjendes,  om  Trolddommen  er  hævet.« 
Det  skulde  altsaa  paa  ingen  Maade  være  Kongens  Sag  til 
Skade,  om  Forsøget  strandede.  I  saa  Fald  kunde  han  fort- 
sætte Skilsmissesagen,  og  Paven  selv  skulde,  dersom  han 
forlangte  det,  fælde  Dommen6),  »uden  hvilken  han  i  Sand- 
hed ikke  kunde  løses  af  dette  Baand«7). 


1)  Om  Innocens  her  sigter  til  Kardinal  Octavian  eller  en  anden  senere 
Underhandler,  som  han  havde  sendt  til  Kongen,  er  uvist. 

2)  Innoc.  ep.  1.  XI,  182:  Nunc  autem  etsi  necessaria  sibi  facias 
congrue  ministrari,  quantum  ad  victum  pertinet  et  vestitum,  ip- 
sam  tamen  in  arcta  facis  custodia  detineri.  , 

3)  Innoc.  ep.  X,  176.  Ser.  R.  D  VI,  115.  Engelstoft  omtaler 
slet  ikke  dette  vigtige  Brev,  der  tydeligt  viser  Pavens  Forhold  til 
Forhexelsesspørgsmaalet.     See  Suhm  IX,  123 

4)  Præjudicium. 

5)  Præmissis  orationum,  eleemosynarum  et  sacrificiorum  suffragiis  .  . 
fl)  Ad  judicium  procedemus,    sine  quo  profecto    non  prævales  ab  hoc 

vinculo  liberari. 
~k)  Leopold    Delisle,    catalogue  des  actes  de  Philippe-Auguste   for- 

Der  er  slet  intet  Spor  af,  at  dette  Brev  har  havt  den 
mindste  Virkning  paa  Kongen.  Der  mærkes  slet  ingen  For- 
andring i  hans  Sind  eller  i  Sagens  Stilling.  De  politiske 
Forhold  bleve  bestandig  gunstigere  for  Philip.  Hans  Lykke 
i  Krigen  med  England,  som  han  havde  frataget  alle  dets 
Besiddelser  i  Frankrig,  Pavens  hæftige  Strid  med  Johan 
uden  Land  om  Besættelsen  af  Ærkebispestolen  i  Canterbury 
og  hans  ønske  om  Philips  Hjælp  til  et  Korstog  mod  Albi- 
genserne  —  Alt  dette  styrkede  Philips  Stilling  og  kunde 
gjare  ham  mindre  villig  til  at  vige  for  Korns  Fordringer. 
Det  nye  Standpunkt,  hvorpaa  han  havde  bragt  Sagen  ved 
Forhexelsesspørgsmaalet,  gjorde  den  endnu  mere  indviklet, 
for  ikke  at  sige  uendelig  vanskelig.  Det  laa  jo  i  en  saadan 
Trolddomssags  Væsen  og  Beskaffenhed,  at  Bevislighederne 
vare  meget  vanskelige  at  skaffe  tilveje,  og  desuden  vare  af 
den  Slags,  som  man  af  Sømmelighedshensyn  maatte  krympe 
sig  ved  enten  at  fordre  eller  give.  Kort  sagt  — Kongen 
vandt  Tid,  om  han  end  ikke  kunde  vinde  Sejr  over  en  Mod- 
stander som  Innocens,  og  denne  maatte  bestandig  vise  sig 
mere  og  mere  forsigtig  og  eftergivende  ligeoverfor  ham. 

Tiden  gik  sin  Gang  uden  at  bringe  Forandring.  Da 
Paven  næste  Sommer  1208  sendte  Kardinal  Guala  af  St. 
Maria  in  Porticu  til  Frankrig  for  at  virke  for  et  Kors- 
tog til  det  hellige  Land1),  gav  han  ham   tillige  det  Ærinde 


moder  i  Indl.  p.  CXVII  med  Grund,  at  et  Dokument  med  Titel: 
Formå  in  quam  consulit  dominus  papa  de  divorcio  celebrando  (A 
1  Bl;  ed.  Baluze  Misc.  VII,  245  efter  B,  Bouquet  XIX,  393 
Note),  som  Dom  Brial.  henfører  til  1200,  er  fra  December  1207 
i  Anledning  af  Innocens's  Brev,  og  at  det  er  en  Bapport,  som  Ab- 
beden af  St.  Geneviéve,  Philips  Afsending  til  Paven,  havde  givet 
ham  fra  Bom.  Indholdet  passer  slet  ikke  paa  Aar  1200,  og  Gé- 
raud  har  derfor  slet  ikke  benyttet  dette  Dokument. 
Innoc.  ep.  XI,  85  fra  Anagnia  af  28de  Juni  1208  (Suhm  IX,  143 
har  29de  Maj?). 

at  undersøge  Forhexelsen,  den  eneste  Paastand,  hvori  der 
var  Alvor  fra  Philips  Side ;  et  vanskeligt  Ærinde,  men  Paven 
stolede  paa  hans  Besindighed  og  Erfaring1).  Undersøgelsen 
skulde  drives  med  åen  største  Nøjagtighed2),  men  først 
maatte  Dronningen  sættes  i  fuldkommen  Frihed.  Vilde 
begge  Parter  underkaste  sig  hans  Dom,  skulde  han  afsige 
den  uden  Appel;  vilde  de  ikke,  skulde  han  sende  alle  Be- 
vislighederne til  Paven,  der  da  selv  vilde  afsige  Dommen 
paa  en  bestemt  Dag  for  begge  Parter.  Dette  Brev,  der  er 
af  samme  Dag  som  det  forrige,  er  aabenbart  en  pavelig  In- 
strux,  der  blev  medgivet  ham  ved  hans  Bortrejse. 

Det  lader  tilr  som  om  Kardinalen  kom  i  et  godt  For- 
hold til  Kongen,  og  at  der  hos  denne  vaagnede  et  nyt  Haab 
om  et  heldigt  Udfald  ef  Sagen.  Han  havde  rigtignok  været 
meget  uheldig  med  alle  sine  tidligere  Paastande  og  Udflug- 
ter; Foregivendet  af  Slægtskabet,  Flugten  fra  Soissons,  de 
forskjellige  Forfølgelser  mod  Ingeborg,  Forsøgene  paa  at  be- 
stikke Legaterne,  Forhexelsespaastanden  —  Alt  havde  været 
lige  frugtesløst.  Dersom  der  kunde  være  nogen  Tvivl  om 
Philips  Uret  mod  Ingeborg,  maatte  den  svinde  ligeoverfor 
alle  de  snedige  Vendinger,  han  gjorde.  Det  var  vistnok  i 
Mistvivl  om  sin  Sag,  at  han  fandt  paa  en  ny  Udvej  som 
den  sidste  Tilflugt3).  Ingeborgs  Gudsfrygt  havde  hidtilgjort 
det  umuligt  for  hende  at  krænke  det  Hellige  ved  at  give 
sit  Minde  til  Opløsningen  af  hendes  Ægteskab.  Han  søgte 
nu  netop  at  drage  Fordeel  af  hendes  Fromhed  til  at  bringe 
hende  til  den  Beslutning  at  gaae  i  Kloster.  Hertil  an- 
vendte han  snart  Lokkemidler,   snart  Trusler.     Først  viste 


1)  Innoc.  ep.  XI,  86. 

2)  Decretal.  Gregor.  1.  II,  tit.   19    de    probationibus,    cap.  6  &  14. 

3)  Om  en  Hustrus  Overgang  til  Klosterliv   see  Decretal.  Gregor.  1. 
III,  tit.  32:  de  conversione  conjugatorum. 

han  bedre  Omsorg  for  hendes  Underhold  og  Klæder ;  derpaa 
fjernede  han  hendes  hengivne  Tjenere  og  omgav  hende  med 
sine  Kedskaber,  der  snart  truede  hende  med  de  skrækkelig- 
ste Piinsler,  dersom  hun  modsatte  sig,  snart  priste  Nonne- 
livets Hellighed  og  gave  hende  i  Kongens  Navn  glimrende 
Løfter  om  store  Gaver  og  1000  Livres  om  Aaret,  en  meget 
betydelig  Sum,  der  nutildags  vilde  have  den  tyvedobbelte 
Værdi.  Saaledes  lykkedes  det  ham  at  bringe  den  stakkels 
Dronning,  der  nu  i  Grunden  var  mere  afspærret  end  før  og 
ganske  forladt  af  Alle,  var  uden  Eaad  og  Trøst,  til  at  bukke 
under  og  afgive  den  edelige  Erklæring,  at  hun  vilde  gaae  i 
Kloster  og  ikke  modsige  hans  Paastand  om  Umuligheden 
af  Ægteskabspligtens  Opfyldelse.  Nu  troede  Philip  sin  Sag 
vel  forvaret ;  han  kunde  anføre  en  tredobbelt  Skilsmissegrund, 
Slægtskab,  Forhexelse  og  Dronningens  Klostergang1). 

I  Tillid  hertil,  og  med  den  Tilstaaelse,  han  havde  af- 
presset Dronningen  ved  uværdige  Midler,  sendte  han  i  Ef- 
teraaret  1208  en  fortrolig  Klerk,  Guido  af  Atheiis,  til 
Paven  med  et  Brev2),  hvori  han  beder  ham  indstændigt  at 
lade  sin  Legat  Guala,  »der  er  i  vort  Land«,  ophæve  Ægte- 
skabet uden  Appel,  enten  paa  Grund  af  Svogerskab,  Trold- 
dom eller  Indtrædelse  i  Kloster3),  eller  af  hvilkensomhelst 
anden  fornuftig  Grund  Skilsmisse  var  skeet  i  Pavens  og 
hans  Forgængeres  Tid.     Han    udbad    sig  Dispensation   paa 


*)  Eng  eistoft  S.  243:  Tallet  maatte  erstatte,  hvad  der  manglede  i 
Vægten. 

2)  Gui  d'Athies.  Géraud  kjender  ikke  dette  Brev  (Innoc.  ep.  XI, 
180;  Ser.  R.  D.  VI,  p.  116)  og  lader  ham  blive  sendt  i  Begyn- 
delsen af  1208,  hvilket  stiider  mod  Brevet;  thi  det  siger,  at 
Legaten  var  i  Frankrig,  da  Kongen  sendte  Guido  med  dette  Brev 
(qui  est  in  terra  nostra). 

3)  .  .  .  appellatione  remota,  sive  per  affinitatem,  sive  per  maleficium, 
sive  intrando  religionem. 

den  lemfældigst  mulige  Maade1),  og  at  Paven  vilde  have 
uindskrænket  Tillid  til  Guido,   Overbringeren   af  dette  Brev. 

Guido  skulde  tillige  overbringe  mundtlige  Forslag  om 
at  Kongen  maatte  skille  sig  xeå  Ingeborg  og  indgaae  et 
nyt  Ægteskab,  naar  hun  edelig  erklærede,  at  hun  frivillig 
aflagde  KlosterMtet,  og  han  ligeledes  edelig  bekræftede,  at 
han  aldrig  havde  kunnet  have  ægteskabelig  Omgang  med 
hende;  men  de  Exempler,  som  han  anførte  til  Begrundelse 
heraf,  vare  ikke  heldige  og  kunde  ikke  bestaae  for  Innocens's 
skarpe  Dom. 

Foreløbig  meddeelte  Paven  Kongen  i  et  kortere  Svar  af 
7de  December  1208 2)  at  han  endelig  maatte  overveje  med 
forstandige  Mænd,  hvorvidt  det  var  ham  tjenligt  at  under- 
kaste sig  Dom  i  denne  Sag,  da  den  vilde  blive  afsagt  uden 
nogen  Persons  Anseelse;  han  vilde  derfor  give  ham  et  vel- 
meent  Raad,  nemlig  at  han  skulde  bøje  sit  Sind,  om  han 
endog  skulde  tvinge  sig  selv  for  at  herske  over  det  som  en 
kraftig  og  besindig  Konge,  og  tilvende  sin  Dronning  sin 
ægteskabelige  Kjærlighed.  Da  skulde  Gud  lønne  ham  rige- 
lig baade  her  og  hisset. 

Dette  Brev  synes  at  have  været  en  Slags  Privatbrev, 
hvorved  han  søgte  at  stemme  Kongens  Sind  til  Eftergiven- 
hed og  indlede  den  følgende  mere  officielle  Skrivelse,  der 
giver  en  vidtløftig  og  tydelig  Udvikling  af  alle  Pavens  Be- 
tænkeligheder ved  at  gaae  ind  paa  Kongens  ønsker  og 
Forslag.      Under    9de    December    skrev    Paven    til    Phi- 


*)  Leviorem  dispensationen!  quam  poteritis  erga  nos,  si  placet,  faci- 
atis. 

*)  Innoc  epist.  1.  XI,  181.  Ser.  R.  D.  VI,  p.  116.  Mærkeligt  nok 
siger  Engelstoft  S.  255  Note  a,  at  dette  Brev  og  det  følgende 
ere  af  samme  Datum,  skjøndt  Brevenes  Underskrift  udtrykkelig  an- 
giver VII  og  V  Idus  Decembris. 

lip1),  at  hans  Sendebud  Guido  har  bragt  Brev  til  den  ro- 
merske Stol,  og  desuden  mundtlig  fremført  den  ydmyge 
Bon  fra  Kongen2),  at  han  maatte  tage  en  anden  Hustru, 
dersom  Dronning  Ingeborg  frivillig  vilde  tage  Sløret  og  of- 
fentlig aflægge  Loftet  paa  et  sikkert  Sted,  som  Legaten 
skulde  bestemme,  og  Kongen  vilde  sværge  paa,  at  han  al- 
drig havde  kunnet  have  Omgang  med  hende.  Vel  var  det 
skeet,  som  Kongen  paaberaabte  sig,  at  Pave  Alexander  den 
tredie  havde  tilladt  den  ene  Ægtefælle,  endog  imod  den  an- 
dens Villie,  at  gaae  i  Kloster,  naar  ingen  kjodelig  Omgang 
havde  fundet  Sted,  uden  hvilken  Ægteskabet  ikke  kunde 
ansees  for  fuldbyrdet;  i  dette  Tilfælde  var  det  ikke  forbudt 
den  anden  Part  at  indgaae  nyt  Ægteskab3),  dersom  han 
ikke  kunde  bevare  sin  iVfholdenhed.  Ganske  anderledes  for » 
holdt  det  sig,  dersom  de  havde  havt  legemlig  Omgang;  thi 
ligesom  den  betegner  Foreningen  af  Ordet  og  den  menne- 
skelige Natur  —  thi  Ordet  er  blevet  Kjod  —  saaledes  be- 
tegner Hjerternes  Forening  Kjærligheden  mellem  Gud  og 
den  retfærdiggjorte  Sjæl;  derfor  kan  Ægteskabets  Baand 
mellem  Mand  og  Kvinde  ikke  oploses,  saalænge  de  leve, 
ligesaalidt  som  Foreningen  mellem  Ordet  og  den  menne- 
skelige Natur  kan  ophæves;  thi  hvad  Gud  har  sammenføjet, 
skulle  Menneskene  ikke  adskille.  Vist  var  det,  at  nogle 
Hellige  havde  forladt  Ægteskabet  for  at  blive  Eneboere  eller 
Pilegrimme4),    men    disse   faa  Exempler   kunde  ikke  afgive 


*)  Innoc.  ep.  1.  XI,  182.      Ser.  R.  D.  VI,  p.  117.      Engelstoft.  S. 
v246  anfører  dette  Brev  først,  skjøndt  det  er  to  Dage  yngre. 

2)  Petens  ex  parte  tua  suppliciter  viva  voce  .  .  .  Vidnesbyrd  om  Pa- 
vens myndige  Tone. 

3)  .  .  .  ut  ad  secunda  possit  vota  transire. 

4)  Man  læser  tydelig  af  Pavens  Gjendrivelser  de  enkelte  Paastande, 
som  Philip  har  ladet  sin  Afsending  mundtlig  fremsætte  for  Paven, 
og  som  vi  følgelig  maae  uddrage  af  dette  Brev. 

nogen  almindelig  Lov,  da  de  antoges  at  have  handlet  efter 
guddommelig  Indskydelse.  Ialfald  har  den  anden  Part  al- 
drig kunnet  indgaae  nyt  Ægteskab;  Philips  Exempel  var 
uheldigt,  thi  den  ene  Gang,  Pave  Alexander  havde  givet 
Tilladelse  dertil,  var  det  netop  paa  den  Betingelse,  at  ingen 
legemlig  Omgang  havde  fundet  Sted.  Han  beder  Kongen 
indstændig  at  overveje  vel,  om  der  ikke  i  dette  Tilfælde 
hersker  en  Vildfarelse,  som  kunde  foraarsage  baade  ham  og 
Kongen  stor  Fare  og  medføre  den  største  Forargelse.  Det 
var  jo  vitterligt,  at  Kongen  flere  Gange1)  var  kommen  til 
sin  Dronning  for  at  søge  Samleje  med  hende.  Vel  havde 
han  paastaaet,  at  han  ikke  havde  kunnet  have  Omgang 
med  hende,  men  det  kunde  dog  nok  være,  at  det  ikke  ganske 
var  gaaet  saaledes  til2).  En  anden  Hovedvanskelighed  var 
det  ogsaa,  at  Dronningens  Erklæring  om  at  ville  tage  Sløret 
ingenlunde  kunde  ansees  for  frivillig.  Vel  fik  hun  nu  det, 
hun  behøvede,  af  Føde  og  Klæder,  men  han  holdt  hende 
dog  endnu  indespærret  i  et  strængt  Fængsel,  og  Ingen  kunde 
komme  til  hende;  tilmed  havde  han  ved  alleslags  Midler, 
snart  ved  store  Løfter,  snart  ved  Trusler  af  sine  slette  Eed- 
skaber,  faaet  hende  forledet  til  at  erklære,  at  hun  vilde  tage 
Sløret,  og  at  legemlig  Omgang  ikke  havde  fundet  Sted,  for 
at  han  kunde  faae  sig  en  anden  Hustru;  men  hun  havde 
tværtimod  baade  i  Legaternes  Nærværelse  og  mange  Gange 
i  sine  Breve  paastaaet  det  Modsatte3),  ja  endog  for  tre  Aar 
siden  i  et  aabent  Brev  udtrykkelig  tilføjet,   at  dersom  hun 


*)  Som  det  Foregaaende   viser,   tre    Gange,    i   Amiens,    St.  Maur   og 

Etampes. 
s)  .  .  .  fortasse  tamen  in  ipso   tali  commercio  aliquid  circa  eam  ex- 

traordinarie  peregisti. 
3)  Quamvis    ipsa    Legatis    nostris    confessa  fuerit  in  judicio,  quod  tu 

eam  carnaliter  per  commixtionem  sexuum  cognovisti  .  .  . 

nogensinde  skulde  afgive  en  herimod  stridende  Erklæring, 
da  maatte  Paven  ikke  troe  den,  fordi  den  da  maatte  være 
bleven  hende  aftvungen  eller  aflokket,  enten  af  Frygt  for 
Piinsler  eller  af  Lyst  til  at  slippe  ud,  ligesom  Dronning 
Tetberg  i  lignende  Tilfælde  havde  skrevet  imod  Kong  Lothar 
til  Pave  Nicolaus1).  Af  de  anførte  Exempler  havde  Ingen, 
som  Kongen,  søgt  Omgang  med  deres  Hustruer,  naar  de 
vilde  gaae  i  Kloster,  heller  ikke  bragt  dem  til  at  tage  Slø- 
ret for  selv  at  indgaae  nyt  Ægteskab2),  saaledes  som  Kongen 
havde  forledt  Dronningen  dertil  ved  mange  Løfter,  ja  han 
havde  endog  aflokket  hende  en  Edsbekræftelse  derpaa  ved 
at  love  hende  en  aarlig  Indtægt  af  1000  Livres3).  Heller 
ikke  havde  Nogen  indespærret  sin  Hustru,  om  end  kun  for 
en  kortere  Tid,  i  haardt  Fængsel,  som  Kongen  nu  havde 
gjort  i  hele  otte  Aar.  I  de  andre  Tilfælde  havde  den  ene 
Ægtefælle  enten  før  eller  strax  efter  Brylluppet  forlangt  at 
gaae  i  Kloster;  her  var  det  hele  sexten  Aar  efter,  og  endda 
med  Tvang.  Heller  ikke  havde  nogen  Hustru  forlangt  den 
ægteskabelige  Pligt  af  Manden;  her  havde  Dronningen  hyp- 
pigt fordret  den  af  ham,  men  uden  Nytte.  Ingen  Hustru 
havde  sagt,  at  legemlig  Omgang  havde  fundet  Sted;  Dron- 
ningen havde  ofte  paastaaet  det,  endog  for  Ketten.  Skulde 
hun  nu  paastaae  det  Modsatte,  da  kunde  hendes  simple 
Udsagn  ikke  staae  til  Troende,  men  hun  maatte  da  tillige- 
med Kongen  efter  Gregors 4)  Bestemmelse  aflægge  Ed  derpaa 


1)  See  Side  120  (Decret.  Gratian.  II,  caus.  31,  quæst.  II,  cap.  4. 
-)  Quatinus  ipse  ad  aliud  conjugium  transvolaret.       Pavens  Dadel 
over  Kongens  Flygtighed  træder  tydelig  frem  i  dette  Udtryk. 

3)  Formodentlig  er  dette  blevet  meddeelt  Paven  afGuala,  eller  muligt 
af  Ingeborg  selv.    I  saa  Fald  er  hendes  Brev  derom  gaaet  tabt. 

4)  Her  tales  om  Pave  Gregor  den  første  (590—604),  der  yttrer  sig 
herom  i  sit  Brev  til  Johannes  af  Ravenna;  Burcard.  Wormat. 
decret.  1.  IX,  c.  40,  Yvo  Garnot    excerption.  ecclesiasticar.  regu- 

over  de  hellige  Kelikvier.  Kongen  maatte  selv  indsee,  at 
han  var  gaaet  langt  videre ,  end  de  anførte  Exempler 
og  Dekreter  tillode.  Det  var  ikke  Pavens  Mening  at  ville 
vise  Kongen  for  stor  Strænghed;  af  Sammenligning  med 
xindre  vilde  han  selv  see,  at  der  var  blevet  viist  ham  me- 
gen Velvillie.  Pave  Nicolaus  havde  kaldt  Lothars  uretmæs- 
sige Hustru  Frille1),  han,  Innocens  derimod,  havde  aldrig 
kaldt  Agnes  saaledes,  men  en  ædel  Kvinde;  hiin  havde 
næppe  givet  Lothar  Titel  af  Konge,  han  havde  stedse  kaldt 
Philip  »hans  katholske  og  allerkristeligste  Majestæt«;  hiin 
havde  afsat  de  to  Ærkebisper  af  Køln  og  Trier  for  en  uret- 
færdig Skilsmissedom ;  han  havde  ikke  afsat  den  ene  Ærke- 
bisp af  Eeiins,  Kongens  Morbroder,  der  havde  staaet  for 
denne  Skilsmisse  eller  rettere  Gøglehandel2).  Hiin  havde 
svunget  Banlysningens  Sværd  over  Lothar  og  hans  Med- 
hustru3); han  havde  kun  lagt  Forbud,  ikke  engang  over  hele 
Landet,  men  over  en  Deel  deraf,  og  havde  hverken  lyst 
Ban  over  Philip  eller  hans  Medhustru,  ja  ikke  engang  und- 
draget dem  Gudstjenesten  og  Sakramenterne.  Skjøndt  han 
meget  ofte  havde  paamindet  Kongen  om  at  gjengive  sin 
Hustru  Friheden  og  den  tilbørlige  Hæder  som  Dronning, 
havde  han  dog  endnu  ikke  tvunget  ham  dertil  ved  sin  apo- 
stoliske Magt4).  Eller  troede  Kongen  maaskee,  at  Innocens 
havde  ringere  Iver  og  Magt  end  sine  Forgængere,  eller  var 
mindre  istand  til  at  haandhæve  Bet,  fordi  han  hidtil  havde 
opsat  at  udøve   Bet?    —   Dog,    for   at   Kongen   ret  skulde 


lar.  VIII,  c.  178.      Coelestin    den  tredie  har  anført  Dekretet  i  cap, 
Laudabilem.     See  Decretal.  Gregor.  1.  IV,  tit.  15  c.  5. 
*)  .  .  .  pellicem  Lotharii  appellabat  .  .  . 

2)  Ludibrii  fabulam  (S.  82). 

3)  Ille  Lotharium  Regem  et    superinductam  Gualdradam  excommu- 
nicationis  mucrone  percussit. 

4)  Nondum  tamen  ad  hoc  apostoliea  te  rompulimus  potestate. 

kjende  hans  Venskab  og  Naade,  havde  han  nu  opfyldt  hans 
jØnske  og  befalet  Guala  at  afgjøre  Sagen  endeligt  uden 
Appel  enten  paa  Grund  af  Svogerskab,  Forhexelse  eller 
Klosterløfte1),  eller  hvilken  anden  fornuftig  Grund  der  lod 
sig  fremføre,  skjondt  rigtignok  den  bestandige  Vexlen  af 
Grunde  lød  noget  mistænkelig.  I  ethvert  Tilfælde  skulde 
Legaten  efter  en  nøjagtig  Undersøgelse  afsige  Dom,  dersom 
begge  Parter  ønskede  det;  i  modsat  Fald  skulde  Paven  selv 
afsige  den  til  en  bestemt  Tid,  da  begge  kunde  lade  møde 
for  sig.  Men  fremfor  Alt  maatte  Dronningen  ufortøvet 
sættes  i  Frihed  og  nyde  hæderlig  Behandling.  »Vend  dit 
øie  bort  fra  dem,  der  samle  Synd  over  dit  Hoved2),  at  Du 
ikke  skal  fortjene  guddommelig  og  apostolisk  Vrede  og  lide 
haard  Straf«. 

Vistnok  var  dette  Brevs  Indhold  ganske  anderledes,  end 
Philip  havde  haabet  og  ventet.  Guala,  der  var  gunstig 
stemt  for  Philip3),  kunde  Intet  udrette  til  Fordeel  for  ham, 
da  han  var  nødt  til  at  følge  de  givne  Forskrifter,  som  Pa- 
ven desuden  havde  indskærpet  ham  i  et  særskilt  Brev4). 
Philips  Skuffelse,  da  han  nu  troede  sig  Maalet  nær  og  dog 
ikke  var  kommet  det  et  Skridt  nærmere,  vakte  saa  stor  For- 
bittrelse  hos  ham,  at  han  endog  tænkte  paa  et  fuldstændigt 
Brud  med  Paven5).  Denne  Stemning  udtaler  sig  tydeligt  i 
det  Brev,    han   omtrent   i  Januar  1209   tilstillede    Guala5). 


')  Engelstoft  S.  253    nævner  urigtigt    »de  to  angivne  Grundes  da 

Texten  ligefrem  angiver  alle  tre. 
s)  ...  ab  illis  avertens  auditum,  qui  caput  tuum  oleo  peccatoris  im- 

pinguant. 

3)  Géraud  p.  112. 

4)  Innoc.  epist.  II,  183.  Ser.  R.  D.  VI,  p.  121.  Ligeledes  af  9de 
December  1208. 

5)  Leopold  De  lis  le,  catalogue  des  actes  de  Philippe-Auguste  i  Indl. 
p.  CXVIII  .  .  .  Ph.-Aug.  impatiente  des  longueurs  du  proces,  pensa 
un   instant   å  rompre  avec  le  saint-siége.      J'ai   retrouvé    la  lettre 

Han  klager  over,  at  den  af  ham  til  Kom  sendte  Klerk  er 
vendt  tilbage  med  uforrettet  Sag;  »Herre  Paven  lægger 
saamange  Ting  og  saamange  Forsinkelser  ind  i  vor  Sag,  at 
han  slet  ikke  for  Tiden  synes  at  ville  befrie  os,  som  det  er 
os  tjenligt.  Vi  befale  Eder  derfor,  at  I  slet  ikke  skal  tøve 
her  for  denne  Sags  Skyld,  dersom  I  ikke  har  Andet  at 
udrette«. 

Imidlertid  var  denne  bittre  Stemning  kun  forbigaaende 
hos  Kongen  og  havde  ingen  videre  Følger.  Han  ønskede 
ikke  at  stille  Sagen  paa  Spidsen  med  den  mægtige  Innocens 
og  heller  ikke  at  underkaste  sig  den  vanskelige  Undersøgelse, 
Paven  havde  foreslaaet ;  og  Innocens  holdt  ikke  af  at  drive 
Kongen  til  det  Yderste  under  de  vanskelige  politiske  For- 
hold, hvori  han  befandt  sig,  navnlig  Striden  med  Johan 
uden  Land.  Men  han  gik  dog  aldrig  videre  i  sin  Eftergi- 
venhed, end  det  kunde  bestaae  med  Ære  og  god  Samvittig- 
hed. Han  trøstede  den  stakkels  Dronning,  hvis  Stilling  slet 
ikke  forbedredes,  men  som  forblev  indespærret  i  Etampes 
og  derfra  stedse  hjemsøgte  Paven  med  sine  Klager  og  Bøn- 
ner. I  sin  Skrivelse  af  7de  Maj  1210  *)  opmuntrede  han 
hende  til  Taalmodighed  ved  Tanken  om  Løn  i  det  andet  Liv 
og  lovede  hende,  rigtignok  ganske  i  Almindelighed,  at  skulle 
hjælpe  hende.  Paa  samme  Tid  raadede  han  Kongen-)  til 
at  forsøge  sig  med  begge  Grunde,  Svogerskab  og  Hexeri, 
hvorimod  han  slet  ikke  talte  om  Dronningens  Klostergang, 
som  han  jo  aldrig  havde  givet  sit  Bifald.     Vilde  Dronningen 


qui  dans  cette  circonstance  fut  écrite  au  legat.  Elle  montrera 
jusqu'å  quel  point  était  portée  Imitation  du  roi.  I  Brevet,  der 
findes  anført  som  Nr.  1111  p.  515  (efter  A  96  og  B  98  v.),  kaldes 
Legaten  Galon. 

J)  Innoe.  epist.  1.  XIII,  66;  Ser.  R.  D.  VI,  121. 

2)  Consilium  Domini  Papæ  super  divortio  Philippi  Augusti  et  Isem- 
burgis  i  Baluzii  Miscellan.  t.  VII,  p.  245;  Ser.  R.  D.  VI,  122. 

ikke  føre  Vidner  i  Svogerskabssagen,  var  det  Paven  behage- 
ligt; vilde  hun  derimod,  kunde  det  jo  ikke  nægtes  hende, 
men  Kongen  skulde  ikke  bryde  sig  derom,  thi  Paven  vilde 
lade  dem  afhøre  ved  sin  Fuldmægtig.  Med  Hensyn  til  For- 
hexelsen  kunde  Kongen  lade  sværge  ved  sin  Sjæl,  at  han 
havde  forsøgt  at  have  Omgang  med  hende,  men  ikke  havde 
kunnet,  og  at  han  af  denne  Aarsag  alene  havde  særlig  Af- 
sky for  hende;  han  skulde  da  blive  troet,  dersom  Dronnin- 
gen ikke  svor  det  Modsatte,  hvilket  hun  dog  vist  let  kunde 
bringes  til  at  lade  være.  Skulde  han  derimod  frygte  for 
Sagens  Udfald,  kunde  han  forlange  Henstand  og  forhindre, 
at  nogen  Dom  blev  fældet.  I  et  Punkt  kunde  Paven  dog 
ikke  skaane  ham;  han  maatte  igjen  prøve  at  have  Omgang 
med  hende;  thi  saadan  Forhexelse  kunde  hæves  ved  Bøn- 
ner1). 

Af  den  venlige  Tone  i  dette  Brev  sees,  at  Innocens 
idetmindste  fortiden  ikke  havde  isinde  at  drive  Ingeborgs  Sag 
med  synderlig  Kraft.  Philip  maa  nu  selv  have  troet  at  være 
Maalet  nær;  thi  i  November  samme  Aar  besvor  han  i  Paris 
en  Overenskomst2)  med  Landgrev  Herman  af  Thyringen  om 
at  tage  hans  Datter  tilægte,  hvis  hun  ikke  var  altfor  styg3), 
dersom  Landgreven  kunde  udvirke  hans  Skilsmisse  fra  Inge- 
borg hos  Paven;  hvis  det  ikke  skete,  skulde  Philip  give 
Landgreven  en  stor  Sum  Penge  i  Erstatning.  Der  udret- 
tedes imidlertid  Intet,  og  i  to  Aar  hvilede  Sagen,  ja  syntes 
heelt  begraven. 

Da  træffe  vi  i  Aaret  1212  et  nyt  Forsøg  fra  Philips 
Side,  og  dette  blev  da  endelig  det  sidste.    Han  havde  nem- 


*)  Quia  hujusmodi  maleficia  per  orationes  abolentur.     See  Hincma- 
rus  Remensis  de  divortio  Lotharii  Regis  etc. 

2)  Baluze  Miscell.  VII,  245.     Suhm  IX,  179. 

3)  Indecens. 

lig  atter  fattet  Haab,    da    det  var   lykkedes  ham  at  bringe 
Dronningen  til  at  afgive  for  Abbed  Adam  af  la  Trappe  og 
Kardinal  Bobert  afCourcon1)  en  Tilstaaelse,  som  han  troede 
at  kunne  benytte  til  sin  Fordeel  og  til  en  hurtig  og  gunstig 
Afgjarelse-     Han  skyndte  sig  derfor  med  at  sende  Abbeden 
og  en  af  sine  Klerker   til   Paven.     Men    Innocens    svarede 
ham  under  9de  Juni  12122),  at  han  med  sine  Brødre  Kar- 
dinalerne havde  overvejet,  hvad  der  var  forebragt,  men  han 
fandt  ingen  Udvej  til  at  opfylde  Kongens  ønske  uden  ved 
at  krænke  Guds  Villie.     Hverken  de  Helliges  Exempler  eller 
Fædrenes    Dekreter    talte   til   Gunst   for   hans    Sag.      Paa 
egen  Haand  kunde  Paven  ikke,    tværtimod  Orden    og  Pligt, 
tilstede  Noget,  der  vilde  paadrage  ham  Guds  Vrede  og  Ver- 
dens Foragt;  det  maatte  forelægges  en  almindelig  Kirkefor- 
samling til  Afgørelse.     Imidlertid  maatte  Kongen  betænke, 
at  Dronningen  før  med  Ed  havde  bekræftet  andre  Tilstaael- 
ser,  ifølge  hvilket  Ægteskabet  var  blevet  fuldbyrdet  ved  le- 
gemlig   Omgang.     Han    maatte   heller   ikke   laane  øre  til 
falske  Kaadgivere,  der  ikke  vove  at  sige  ham  Sandheden  af 
Frygt  for  hans  Vrede,  men  skulde  nærme  sig  sin  Dronning, 
der  længe  havde  lidt  som   Martyr  for  at  holde  Ægteskabets 
hellige  Lov.    Endelig  maatte  han  ikke  længere  besvære  Pa- 
ven med  denne  Sag,  at  det  ikke  skulde  see  ud,  som  om  han 
vilde  benytte  den  romerske  Stols  daværende  vanskelige  For- 
hold til  at  fravriste  den  noget  Ulovligt3). 


*)  Saaledes  Géraud.  Engelstoft  kalder  ham  S.  264  Cozron,  S  uh  ni 
IX,  213  rigtigere  Corzon. 

2)  Innoc.  epist.  1.  XV,  106.  Ser.  R.  D.  VI,  122.  Klerken  kaldes 
J.  (maaskee  Johannes?).  Af  Brevet  til  Guarin  (Innoc.  ep.  XV, 
107)  sees  Kongens  Paastand  .  .  .  quod  etsi  commixtio  sexuum  in 
eorum  carnali  commercio  intercesserit,  commixtio  tamen  seminum 
in  vase  muliebri  non  extitit  subsecuta.     Suhra  VIII,  303. 

3)  .  .  .  propter  instantem  persecutionem  quam  patimur  (i  Anledning 
af  den  tydske  Kejserkrone). 

Tillige  skrev  han  samme  Dag  et  Brev  til  »Broder  Gu- 
arin«1)  af  samme  Indhold  lige  indtil  de  enkelte  Ord,  for  at 
opmuntre  ham  til  Iver  i  at  formane  Kongen  og  styrke  ham 
i  det  Gode,  en  Bestræbelse,  der  ikke  skulde  blive  ubeLønnet 
af  Paven.  Saalidet  hjalp  Philips  sidste  Skilsmisseforsøg,  der 
ligesom  alle  tidligere  strandede  paa  Innocens's  urokkelige 
Samvittighedsfuldhed. 


8.     Forsoning  og  Død. 

(1213—1236.) 

Det  var  en  urolig  og  bevæget  Tid.  Paven  havde  1210 
sat  Kejser  Otto  i  Ban  og  næste  Aar  afsat  ham  til  stor 
Glæde  for  Philip;  1211  havde  han  sat  Kong  Johan  af  Eng- 
land i  Ban,  der  blev  afsat  1212,  og  han  havde  overdraget 
Philip  at  erobre  hans  Land.  I  denne  Anledning  sammen- 
kaldte Philip  et  Møde  af  sine  Vasaller  i  Kouen  1213  og 
samlede  en  Flaade  i  Boulogne.  Far  Mødet  hævedes,  er- 
klærede Philip  ganske  uventet  i  Biskoppernes  og  de  høje 
Baroners  Nærværelse,  at  han  fra  dette  -Øjeblik  af  atter  an- 
tog Ingeborg  fra  Danmark,  forsonede  sig  oprigtig  med  hende2) 


*)  lnnoc.  epist.  1.  XV,  107.     Ser.  R.  D.  VI,  122. 

2)  Robert.  Altissiod.  Chronol. ;  Hist.de  Fr.  t.  XVIII,  p.  281: 
Per  idem  vero  tempus,  quo  rex  disponebat  navigare  in  Angliam, 
recepit  in  gratiam  et  in  conjugales  affectus  legitimam  suam  Inge- 
burgem  reginain,  quæ  per  annos  XIX  repulsa,  multo  tempore  apud 
Stampas,  in  tenui  victu  et  arcta  custodia,  transegerat  dies  suos. 
Anonym,  coætan.  ib.  t.  XVII,  p.  427.  Philippus,  contra  spem 
omnium,  uxorem  suam  Dacam,  cum  illa  paciflcatus  torum  revoca- 
vit  in  proprium.  Petri  Ola  i  ann.  i  Ser.  R.  D.  I,  180:  gratia 
Dei  ad  se  reversus  .  .  . 

10 

og  gjengav  hende  hendes  falde  Rettigheder  baade  som  Æg- 
tefælle og  Dronning. 

Denne  Forsoning  var  ikke  et  Skuespil,  som  hiin  i  Sois- 
sons  1 2  Aar  tidligere ;  thi  nu  herskede  der  et  godt  Forhold 
og  en  god  Forstaaelse  mellem  dem  Eesten  af  deres  Liv. 
Men  hvad  kan  have  bevirket  denne  pludselige  Forvandling 
af  Philips  Sind,  der  i  henved  20  Aar  haardnakket  havde 
kæmpet  imod  nogen  Tilnærmelse  og  Forsoning?  Man  maa 
tilstaae,  »at  de 'sande  Grunde  til  denne  endelige  Tilnærmelse 
ere  ikke  mindre  usikkre  end  de,  der  foraarsagede  Bruddet« 1). 
Politiske  Grunde  kunne  næppe  være  tilstrækkelige,  skjøndt 
det  vel  kunde  tilskynde  ham  til  at  soge  Pavens  og  hans 
egen  Gejstligheds  Bistand2),  at  Greverne  af  Flandern  og 
Boulogne,  Kong  Johan  af  England  og  Kejser  Otto  havde 
sluttet  et  Forbund  imod  ham,  der  endog  1212  havde  søgt 
en  Forbundsfælle  mod  Johan  i  Fyrst  Llewellin  af  Wales3). 
Skulde  han  desuden  nære  noget  Haab  om  at  komme  i  Be- 
siddelse af  Englands  Trone,  da  maatte  han  nødvendig  sikkre 
sig  Pavens  Bistand,  og  denne  maatte  han  dog  have  mere 
Udsigt  til  at  naae,  naar  han  opfyldte  et  ønske,  som  Paven 
havde  næret  i  14  Aar!  Tillige  maatte  han  indsee,  at  en 
videre  Kamp  med  Innocens  i  denne  Sag  var  frugtesløs;  thi 
netop  disse  14  Aars  Strid  maatte  jo  have  berøvet  ham  et- 
hvert Haab  om  at  faae  den  ubøjelige  Prælat  til  at  opfylde 
hans  ønske  om  at  indgaae  et  nyt  Ægteskab.  Han  begyndte 
nu  at  blive  gammel  og  mindre  lidenskabelig.     At  han  i  en 


')  Géraud  p.  115. 

2)  Gérauds  Gjætning  om ,  at  han  maaskee  tænkte  paa  Danmarks 
Hjælp  tilsøs  og  Fordringer  paa  England,  er  kun  lidet  sandsynlig. 
Det  er  kun  en  Gjentagelse  af  Underhandiingsgjenstanden  før  Bryl- 
luppet. 

3)  Llewellins  Brev  derom  findes  i  det  Kejserlige  Arkiv  (Hist.  de  Fr- 
t.  XVIII,  p.  468  Note). 

Alder  af  henved  50  Aar  ikke  havde  den  mindste  Udsigt  til 
at  kunne  formæle  sig  paany,  har  vel  ogsaa  bidraget  til  at 
stemme  hans  Sind  til  Taalmodighed  og  Eftergivenhed. 
Skulde  hans  Samvittighed  maaskee  være  bleven  rørt  og  have 
anklaget  ham  for  hans  ukristelige  Fremfærd  mod  den  ulyk- 
kelige Ingeborg?  Alt  dette  er  vel  muligt,  men  vist  er  det 
kun,  at  han  aldeles  uventet  erkjendte  hende  for  sin  Dron- 
ning, uden  at  det  er  klart,  hvad  der  var  den  nærmeste 
Grund  dertil. 

Og  Ingeborg?  Efter  tyve  Aars  Liv  under  Savn  og 
Taarer,  i  Ensomhed  og  Fængsel  indtog  hun  nu  endelig  den 
Plads,  der  tilkom  hende.  Stor  var  Glæden  i  Folket,  der 
stedse  havde  været  levende  rørt  over  hendes  Ulykker1)  og 
havde  betragtet  hendes  haarde  Behandling  som  den  eneste 
Skamplet  paa  Philips  ellers  hæderfulde  Liv2). 

Selv  synes  hun,  der  nu  var  38  Aar  gammel,  at  have 
naaet  Maalet  for  sine  Lidelser.  I  sin  Taknemlighed  vedblev 
hun  midt  i  Verdenslivet  og  sin  Højhed  med  de  fromme 
øvelser,  med  Bønner  og  gode  Gjerninger,  der  havde  op- 
løftet hendes  Sind  i  Trængselens  Tid.  Til  Biskop  Nicolaus 
af  Slesvig  sendte  hun  nogle  Helgenbeen  til  hans  Kirke  som 
et  Tegn  paa  sin  Taknemlighed  mod  Forsynet.  Det  maa 
have  været  paa  denne  Tid,  i  Aaret  1213s),    at  hun   sendte 


')  Guill.  Armor,  Hist.  de  Fr.  t.  XVII,  p.  88.  Facla  est  lætitia 
magna  in  populo.  Anonym,  c  o  ætan.  ib.  p.  427.  De  qua  re 
domus  propria  et  omnis  Gallia  gavisa  est  gaudio  magno  valde. 
Guill.  Nangiac.  Chron.  ad  annum  1213.  Ex  quo  Francorum 
populus  plurimum  exaltavit. 

2)  Guill.  Armor.,  Hist.  de  Fr.  t.  XVII,  p.  88.  In  ipso  rege  nihil 
aliud  culpa  dignum  inveniebatur,  nisi  hoc  solum  quod  uxori  suæ 
carnis  debitum  subtrahebat. 

3)  Ikke  1201,  som  Hamsfort  vil  (Ser.  R.  D.  I,  284),  og  næppe  1214, 
som  Bartholin  ann.  ad  1214.  Efter  Mødet  i  Soissons  gav  hendes 
Stilling  hende  ingen  Grund  dertil. 

10* 

denne  Gave,  der  saa  godt  stemte  med  hendes  fromme  Sind; 
thi  nu  var  der  netop  først  Anledning  og  Lejlighed  for  hende 
dertil. 

Ogsaa  franske  Kirker  modtoge  lignende  Gaver.  I  Juli 
1220  skjænkede  hun  Kapitlet  St.  Maclou  i  Bar-sur-Aube 
en  Tand  af  dets  Helgen,  som  nylig  var  bleven  opdaget  i 
det  kongelige  Kapel  i  Pontoise1).  Med  Premonstratenser- 
ordenen  vedblev  hun  at  staae  i  et  nøje  venskabeligt  For- 
hold; paa  hendes  Begjæring  tilstod  Abbed  Gervais,  der  siden 
blev  Biskop  1219,  hende  Deel  i  Ordenens  Bønner  og  alle 
dens  aandelige  Goder  og  lovede  hende,  at  saasnart  hendes 
Dødsdag  var  bleven  Kapitlet  bekjendt,  skulde  der  holdes  de 
samme  Messer,  Bønner  og  Psalmer  for  hende  som  for  en- 
hver af  Brødrene-). 

I  de  ti  Aar,  Ingeborg  nu  levede  sammen  med  sin 
Ægtefælle,  synes  ingen  mørke  Skyer  mere  at  have  fordunk- 
let hendes  Ægteskabs  Himmel.  Men  selv  om  end  ingen 
Misforhold  virkede  forstyrrende  ind  paa  Forholdet,  gjør  Phi- 
lips Karakteer  og  hele  tidligere  Opførsel  det  dog  usandsyn- 
ligt at  antage,  at  et  hjertetigt  og  kjærligt  Samliv  har  fundet 
Sted.  Det  eneste  Vidnesbyrd,  der  foreligger  herom,  nemlig 
hans  Testamente3)  af  September  1222,  altsaa  Aaret før  hans 
Død,  taler  ogsaa  derimod;  thi  han  betænkte  Dronningen 
højst  tarveligt.  Det  Hele,  han  skjænkede  sin  kjære,  vel- 
fortjente4)   Hustru    »Ysembor«,    var    10,000   Pariserlivres5), 


1)  Vallet  de  Vi  ri  vil  le,  archives  hist.  de  FAube  p.  131. 

2)  Gervasius's  Brev  findes  i  Ser.  R.  D.  VI,  124.  See  Hist.  de 
Fr.  t.  XIX,  p.  323.     Før  1219. 

3)  Testamentum  Philippi  Augusti  Regis  Francorum  i  Recueil  des 
Hist.  de  Fr.  t.  XVII,  p.  114;  tidligere  hos  Duchesne  t  V,  p. 
261;  Ser.  R.  D.  VI,   125. 

4)  Bene  meritæ. 

5)  Géraud  p.  116    anslaaer    denne  Sum    til   omtrent  250,000  Francs 

medens  han  gav  50,000  Livres  til  Erstatning  for  dem,  hvem 
han  uretfærdig  havde  frataget  deres  Gods1),  150,000  Livres 
foruden  endeel  mindre  Gaver  til  Kongen  af  Jerusalem,  Ho- 
spitaliterne  og  Tempelherrerne  til  Hjælp  i  Kampen  mod  Sa- 
rasenerne i  det  hellige  Land,  21,000  til  Fattige,  Forældre- 
løse, Enker  og  Spedalske  o.  s.  v.  Sin  Søn  med  Agnes  af 
Meran,  Philip,  der  jo  maatte  betragtes  som  uægte,  især 
efterat  han  havde  antaget  Ingeborg,  gav  han  ligesaameget 
som  Dronningen,  nemlig  10,000  Livres,  hvilket  næsten 
kunde  synes  at  være  anlagt  paa  at  krænke  hende.  Endelig 
er  det  mærkeligt,  at  han  har  tilføjet  ved  Gaven  til  Dron- 
ningen, »at  han  godt  kunde  have  givet  hende  mere,  men 
at  han  havde  sat  det  saaledes,  for  at  han  rigeligen  kunde 
erstatte,  hvad  han  havde  taget  med  Uret«2);  en  Tttring, 
der  stærkt  ligner  en  Undskyldning  for  at  dække  Hjertets 
Kulde.  I  al  Fald  er  der  virkelig  ingen  Grund  til  fra  hans 
Testamente  at  hente  Beviis  for  »hans  Agtelse  og  Godhed, 
som  Ingeborg  skulde  have  vundet  ved  sine  indtagende  Egen- 
skaber og  kjærlige  Omgang«3). 

Den  Ude  Juli  1223  dode  Philip  i  Mantes.  Allerede 
i  August  sluttede  Ingeborg  en  Overeenskomst  med  hans 
Efterfølger,  sin  Stifsøn  Ludvig  den  ottende,  om  de  Indtægter 
og  de  Eettigheder,    hun    skulde    have    paa  de  Godser,    som 


en  valeur  absolue.     Suhm  IX,  418  sætter  den  liig  5000  Mark  Sølv, 
beregnet  efter  40  Pariserskilling  for  Marken. 

1)  A  quibus  nos  cognoverint  aliquid  injuste  percepisse,  vel  extorcisse 
vel  detinuisse  .  .  . 

2)  Quamvis  ampliora  eidem  Reginæ  possemus  dåre,  sed  nos  ita  tax- 
avimus,  ut  ea  quæ  injuste  recepimus,  possemus  plenius  emen- 
dare. 

3)  Eng  eistoft  S.  272,  der  selv  anslaaer,  hvad  Philip  testamenterede 
bort,  til  593,000  Mark  Sølv.  eller  til  en  Værdi  af  over  26  Millioner 
Livres.  Dertil  kom  endnu  endeel  Klenodier,  som  han  gav  Klostret 
St.  Denis. 

Philip  strax  efter  Brylluppet  den  14de  August  1193  havde 
skjænket  hende  til  Livgeding,  og  som  nu  altsaa  tilfaldt  hende, 
nemlig  Orleans,  Checi,  Chateauneuf  og  Neuville1).  I  dette 
Fordrag  til  Lorris2)  overlod  Kongen  hende  Indtægten  af 
Korn  og  Viin  samt  Afgifterne  af  Brød  og  Viin  i  Orleans 
og  alle  Byer  i  sammes  Distrikt,  ligesom  de  ydedes  hendes 
afdøde  Gemal,  og  alle  Lensrettighederne3);  dog  forbeholdt 
Kongen  sig  Lenshøjheden  4)  tilligemed  Krigsfolket.  Selv 
skulde  hun  imidlertid  være  fritagen  for  at  vise  Kongen 
Lenstjeneste  med  Fodfolk  eller  Hestfolk.  Hun  fik  Kaldsret 
til  St.  Anians  Dekanat  i  Orleans,  saa  ofte  det  blev  ledigt, 
medens  hun  nød  dette  Livgeding5).  Af  Laye  Skoven  skulde 
hun  have  udleveret  af  Kongens  Tjenere  saameget  Tømmer, 
hun  behøvede  til  at  opbygge  og  istandsætte  sine  Huse  i 
Orleans  og  Chateauneuf  samt  fornødent  Brændsel6).  For- 
tiden skulde  hun  ogsaa  hæve  Skatten  af  Jøderne  i  disse 
Byer  og  en  Indkomst  af  100  Livres,  som  hun  kunde  lade 
sig  anvise7)  udenfor  Stæderne,  Fæstningerne  og  Slottene  i 
Provindsen  Beims,  Sens  eller  Amiens,  og  som  hun  kunde 
beholde  eller  bortskjænke  i  et  af  ovennævnte  Stifter  til  be- 
standig Sjælemesse    for   sin  kjære  Gemal8),    sig  selv,    deres 


*)  See  Side  17. 

2)  Gharta  Reginæ  Isamburgis  super  compositione  facta  inter  Regem 
Ludovicum  et  ipsam;  Baluze,  Miscell.  t.  VII,  p.  246,  Ser.  R.  D. 
VI,  126.     Sml.  Suhm  IX,  452. 

3)  Hominagia. 

4)  Legeitas. 

5)  Dotalicium. 

6)  In  forestå  de  Lagio  percipiemus  per  liberationem  servientum  suo- 
rum  meiTenium  ad  reædificandum  &  reparandum  domos  nostras 
...  et  ad  ardere  nostrura  etc. 

')  Assidendas. 

8)  ...  in  perpetuam  elemosinam  pro  salute  animæ  felicis  memoriæ 
carissimi  mariti  nostri  Philippi. 

Forgængere  og  Kong  Ludvig  selv.  Derimod  gav  hun  Afkald 
paa  alt  rorligt  og  urørligt  Gods  og  alt  Andet,  som  hun 
kunde  fordre  af  Kong  Ludvig.  Til  Bekræftelse  er  Brevet 
underskrevet  af  endeel  hoje  gejstlige  og  verdslige  Herrer. 

En  tro  Tjener,  Magister  Gilbert  af  St.  Jakob, 
skjænkede  hun  en  aarlig  Rente  af  40  Pariserlivres,  som 
skulde  anvises  af  hendes  aarlige  Indtægter  af  Orleans,  saa- 
længe  han  levede,  i  to  Terminer;  den  ene  Halvdeel  Kristi 
Himmelfartsdag,  den  anden  paa  Allehelgensdag1).  Denne 
Gave  blev  bekræftet  af  Kong  Ludvig  ved  Brev  af  Marts 
1224,  givet  i  St.  Germain-en-Laye9).  En  anden  af  hendes 
Tjenere,  Philip  Coene,  nævnes  ved  en  anden  Lejlighed3). 

Den  2den  August  1224  var  hun  tilligemed  Dronning 
Blanka  og  Dronning  Berengaria  af  Jerusalem,  der  var 
en  Xieee  af  Blanka,  tilstede  i  Paris  og  deeltog  i  de  høj- 
tidelige Processioner,  der  holdtes  for  Kong  Ludvig  den  ot- 
tendes Held,  da  han  belejrede  Kochelle4). 

Imidlertid  havde  Ingeborg  valgt  sig  det  Sted,  hvor  hun 
agtede  at  tilbringe  sine  Alderdoms  Dage.  Det  var  den  lille 
By  Corbeil,  der  ligger  4  Mile  ovenfor  Paris  i  en  yndig 
Egn  ved  Seinen,  der  hvor  denne  Flod  fra  Syd  modtager  den 
lille  Biflod  Essonnes.  Den  nævnes  forst  under  Norman- 
nernes Indfald  S67,  da  flygtende  Eremiter  bragte  Helgen- 
benene i  Sikkerhed  derhen5),  og  senere,  da  den  var  bleven 
befæstet,    fik   den  under  sine  vilde   og  dumdristige  Grever  i 


v)  Propter  senitium,  quod  eidem  Reginæ  impendit. 

2    Charta  de  dono  quod  Isemburgis  Regina    feeit  magistro  Gilleberto. 

Baluze  Miscell.    t.  VIII.,    p.  24S.       Ser.  R.  D.  VI,  127.       Suhm 

IX.  480. 
3)  Olim  t.  I,  in  quest.  p.   122  c.  XI. 

4  Gesta  LudoYici  VIII.  Hist.  de  Fr.  t.  XVII,  805,306.  Anonym 
Toron.  ib.  t  XVIII,  p.  305.  Suhm  IX,  4S7  og  4SS  nævner  en 
Procession  31te  Juli  fra  Kirken  St.  Mariæ  til  St.  Antoniikirken. 

5  Charte    af    Carl    den  Skaldede  $67;    den  kaldes   her:   in  Gorbeliis, 

det  Ilte  Aarhundrede,  især  Burchard  og  O  do,  en  vis 
Indflydelse,  navnlig  ved  sin  farlige  Nærhed  af  Hovedstaden. 
Den  berømte  Abælard  holdt  her  en  Tid  sin  Skole  1119, 
da  han  var  fordreven  fra  Melun,  og  paa  Philip  Augusts 
Tid  havde  Corbeil  frembragt  flere  navnkundige  Mænd,  der 
naaede  høje  Værdigheder,  som  Vilhelm  af  Corbeil,  der  blev 
Ærkebisp  af  Canterbury,  Gi  les  af  Corbeil,  Philip  Augusts 
Læge  og  Forfatter  af  6000  Vers  over  Lægemidlernes  for- 
trinlige Egenskaber,  og  Peter  af  Corbeil,  Professor  i  Theo- 
logien,  Biskop  i  Cambrai  og  Ærkebisp  i  Sens,  hvis  største 
Hæder  det  dog  er  at  have  været  Innocens  den  tredies 
Lærer1). 

Paa  dette  Sted,  der  forenede  Berømmelse  i  Datiden 
med  en  skjøn  og  frugtbar  Omegn,  grundlagde  hun  for  sin 
Gemal,  Kong  Philips  Sjæl  i  Aaret  1224  et  Priorat  for  Jo- 
hanniterbrødrene, byggede  Kirken  St.  Jean-en-Tisle 
paa  en  Q  i  Essonnes2)  og  bevægede  ved  sine  Bønner  Kong 
Ludvig  til  at  skjænke  Prioratet  i  et  Brev,  givet  i  Fontaine- 
bleau 12243),  50  Maader  Korn4)    efter  Corbeils  31aal,   halv 


vistnok  en  Strækning,  bedækket  med  Gaarde  og  Huse.      Aristide 
Guilbert,  hist    des  villes  de  France  t.  VI,  p.  798. 

1)  Jean  de  la  Barre,  antiquités  de  la  ville,  comté  et  chåtellenie  de 
Corbeil  1647.  Sml.  Gallia  christiana  t.  VII,  Vita  Burchardi 
comitis. 

2)  Eng  els  toft  S.  276  kalder  Floden  Juine,  hvilket  denne  lille  Flod 
ogsaa  kaldes.  Géraud  p.  117:  Essonc.  Det  rette  Navn  er  imid- 
lertid Essonnes  (see  Expilly,  dictionnaire  géographique,  historique 
et  politique  des  Gaules  et  de  la  Frauce  1764).  Den  udspringer  i 
le  Gatinais,  sydfor  Pithiviers,  nærved  Skoven  ved  Orleans,  løber 
forbi  Choisy-Malesherbes,  forener  sig  med  Floden  Etam^es,  hvor- 
paa  den  ogsaa  undertiden  kaldes  Etampes,  og  falder  i  Seinen  ved 
Corbeil.  Den  er  12  til  14  lieues  lang  (eller  omtrent  10  danske 
Miil)  og  meget  fiskerig. 

8)  Hist.  de  Fr.  t.  XIX,  p.  324;  Ser.  R.  D.  VI,  127.  Fontainebleau 
kaldes:  apud  fontem  blandi,  Johanniterne:  fratres  hospitalis  (Cor- 
boliensis). 

4;  Modios  bladi,  Géraud  p.  117  muids  de  grain. 

Hvede  og  halv  Havre,  at  oppebære  aarlig  i  tre  Terminer  i 
den  kongelige  Oppehorsel  af  Korn *)  i  Corbeil.  Herfor  skulde 
der  stedse  underholdes  13  Præster,  hvoraf  den  ene  skulde 
være  Prior,  og  som  hver  erholdt  af  Dronningen  en  aarlig 
Kente  af  12  Livres  efter  Stiftelsesbrevet2).  Tre  af  dem 
skulde  daglig  holde  tre  Sjælemesser  for  Philip  August  og 
Ingeborg  samt  alle  deres  Forgængere  og  Efterfølgere.  I  sit 
Brev  af  Juni  12253)  stadfæstede  Pave  Honorius  den  tredie 
denne  Ordning,  som  Ingeborg  allerede  foreløbig  havde  faaet 
bekræftet  af  Garin  af  Monteacuto,  Mester  for  Johan- 
niterordenen eller,  som  den  kaldes  i  Brevet,  den  jerusa- 
lemske Hospitalsorden4),  og  i  senere  Breve  af  16de 
Februar  1226  stadfæstede  Paven  atter  de  Gaver,  der  vare 
skjænkede  Prioratet,  og  stillede  det  under  sin  Beskyttelse5). 
Den  fromme  Dronning  indskrænkede  dog  ikke  sin  Gav- 
mildhed til  denne  Stiftelse.  Om  Premonstratenserne  have 
vi  allerede  talt,  at  hun  gjentagne  Gange  sendte  dem  Gaver 
for  Sjælemesser,  der  skulde  holdes  for  hende.  Ogsaa  til 
Cisterciencerne  gav  hun  en  Sum,  hvoraf  Kapitlet  havde  aar- 
lig 10  Livres  Indtægt6).  Ædel  af  Sind  synes  hun  mere  at 
have  tænkt  paa  sin  Gemal  og  draget  Omsorg  for  hans  Sjæls 
Velfærd  efter  Døden,  end  han  havde  bekymret  sig  om  hendes 
Vel  i  levende  Live7), 


*)  Minagium,    nu  minage,  Maaleafgift  af  Korn,  der  sælges  paa  Torvet. 

«)  Hist.  de  Fr.  t.  XIX,  p.  325. 

8)  Ser.  R.  D.  VI,  128.     Suhm  IX,  507. 

4)  .  .  .  sanctæ  domus  hospitalis  hierosolimitani  magister. 

5)  Honor.  epist.  X,  205  og  217. 

6)  Ser.  R.  D.  VI,  129.  Martene  thes.  nov.  anecd.  t.  IV,  p.  1364. 
Ex  statutis  Capit.  General.  Ordinis  Gisterciensis.  Dronningen  kal- 
des her  Endeburg  i  s,  en  Form,  der  alene  findes  her. 

7)  I  et  Brev  af  September  1218  (Nr.  1851  hos  Delisle),  givet  i  St. 
Germain-en-Laye,  forpligter  han  sig  dog  til  at  give  10,000  Livres 
efter  Ingeborgs  Død    for  hendes  Sjæl    og    en  Rente    af  100  Livres 

I  Begyndelsen  af  1225  var  hun  flyttet  ind  i  den  be- 
skedne Bolig,  som  hun  havde  ladet  opføre  til  sit  Enkesæde 
paa  den  lille  Q  i  Essonnes  ved  Corbeil,  og  som  hun  skjænkede 
til  Prioratet.  Her  ved  sin  kjære  Johanneskirke  (Sanctus 
Johannes  in  insula)  henlevede  hun  sin  Enkestand  med  nogle 
faa  troe  Tjenere  i  et  stille  og  tarveligt,  gudfrygtigt  og  vel- 
gørende Liv.  Haardtprøvet  i  Lidelsens  Skole  havde  hun 
mistet  Lysten  til  Verdens  Herlighed  og  Hoflivets  Glands,  og 
den  lange,  tvungne  Indspærring  havde  gjort  hende  Ensom- 
heden til  en  kjær  Vane. 

Hun  overlevede  sin  Gemal  i  13  Åar  og  opnaaede  en 
Alder  af  noget  over  60  Aar.  Da  døde  hun  i  Juli  Maaned 
1236  i  Corbeil.  Dagen  lader  sig  ikke  med  Vished  bestemme, 
da  Felixdagen,  som  angives  paa  hendes  Gravminde,  baade 
kan  være  den  10de,  12te,  27de  og  29de  Juli1);  men  der  er 
endeel  Sandsynlighed  for,  at  den  29de  har  været  Ingeborgs 
Dødsdag2).  Hun  blev  begraven  i  Kirken  St.  Jean-en-1'isle 
under  Lampen  i  Koret,  og  et  Mindesmærke  af  Kobber  an- 
bragtes3), hvorpaa  hun  blev  afbildet  med  Krone  og  Scepter, 
og  paa  Kanten  af  Sarkophagen  anbragtes  følgende  Ind- 
skrift4): 


til  5  Kapellaner  (Orig.  i  Arch.  de  l'Emp.  k.  28,  n.  10;  Kopie  af 
Grenier  i  hans  Samling  17  f.  42  v.). 
x)  Engelstoft  S.  279.  Subm  IX,  663  holder  paa  Pave  Felicis 
Festdag  deu  29de  Juli.  Han  sammenligner  hende  med  Biskop 
Valdemar,  der  døde  samme  Aar,  men  som  »var  Skyld  i  sin  egen 
Uheld,  da  Ingeborg  derimod  var  ulykkelig  uden  egen  Brøde«. 

2)  Molbech,  Historiske  Aarbøger  I,  S.  48  sætter  dette  Datum  som 
sikkert.     Lebeuf  har  vistnok  urigtigt  den  14de. 

3)  Afbildet  i  Mon  tf  au  con,  monumens  de  France  t.  II,  p.  110  tab. 
XIII,  n.  2,  og  i  Mi  Hin  s  antiquités  nationales,  2.  année,  livr.  6, 
pi.  V,  fig.  1.  Hendes  Portræt  findes  i  Ser.  R.  D.  VI,  130.  Me- 
zeray,  Hist.  de  France  I,  548. 

i)  Hos  Duchesne,  Rer.  franc,  script,  t.  V,  p.  262,  men  unøjagtig 
ligesom  hos, hans  Forgængere, 

Hic  jacet  Isburgis1),  regum  generosa  propago; 

Kegia,  quod  regis  fuit  uxor,  signat  imago. 

Flore  nitens  niorum  vixit,  patre  rege  Daeorum, 

Inclyta  Francoruin  regis  adepta  thorum. 

Nobilis  huj  ns  erat,  quod  in  ortis  sangvine  claro 

Invenies  raro,  mens  pia,  casta  caro. 

Annus  millenus  aderat,  deciesque  vicenus, 

Ter  duo  terque  decern,  cura  subit  ipsa2)  necem 

Felicis  luce  vitæ  subducta  eaducæ. 
I  en  Bue    over  hendes  Hoved    og  Krone    læstes:    Hugo    de 
Plagliaco  me  fecit,  en  Indskrift,  der  paa  Grund  af  sin  Plads 
tidligere  er  bleven  overseet. 

Da  fem  Aarhundreder  vare  forløbne,  var  Gravmindet, 
der  var  noget  over  en  Fod  højt,  meget  forfaldet,  og  da  nu 
Altret  tillige  trængte  til  at  ombygges,  flyttede  man  Kobber- 
pladen i  Aaret  17363)  hen  til  et  Vindue  i  Mariæ  Kapel 
paa  den  søndre  Side  af  Kirken4);  men  snart  viste  Munkene 
deres  Taknemlighed  mod  Prioratets  Velgjørerinde  ved  at 
lægge  en  sort  Marmortavle  over  hendes  Grav  med  denne 
Indskrift : 

Hic  jacet  regina  Isburgis,  Daeorum  regis  filia,  uxor 
Philippi  Augusti  Francorum  regis,  hujus  prioratus  Sancti 
Johannis  in  Insula,  ordinis  Sancti  Johannis  Hierosolimitani, 
fundatrix  pia  et  munifica.     Obiit  anno  1236,  mense  julio. 


»)  Suhm  IX,  663  har  Isbergis,  ligeledes  Ser.  R.  D.  VJ,  129  og  130. 

2)  Suhm  1.  c.  har:    subiit  illa  necem. 

3)  Géraud  fejler  altsaa,  naar  han  p.  118  antager,  at  Indskriften  paa 
Kobberpladen  var  forsvunden  1736.  Eng  eistoft  giver  S.  2TS 
den  rigtige  Indskrift  efter  Præsten  Guiots  Læsning,  aftrykt  i  Cor- 
beils  Almanak  for  1791.  Med  Guiot,  Præst  til  St.  Guenault  i  Cor- 
beil,  talte  han  ved  sit  Besøg  i  denne  By  i  Foraaret  1800.  Guiot 
kunde  jo  ikke  have  læst  Indskriften  rigtig  1791,  dersom  den  var 
forsvunden  1736. 

4j  Suhm  IX,  662. 

Marmoreum  hoc  saxum  in  gratitudinis  monumentuni 
poni  curaverunt  prior  et  religiosi,  cum  altare,  vetustate  di- 
rutum,  novum  construxerunt  anno  1736. 

Den  store  Omvæltning,  der  forstyrrede  saamange  hellige 
Steder  og  ikke  skaanede  Gravens  Fred,  sparede  heller  ikke 
Ingeborgs  Gravminde.  I  den  franske  Kevolutions  Kædsels- 
periode  blev  Prioratet  St.  Jean  som  saamange  andre  religi- 
øse Stiftelser  inddraget,  Kirken  brugt  til  Krudtmagasin  og 
—  Kobberpladen  hugget  istykker  og  solgt.  Den  Træstol1) 
paa  Galleriet,  der  tidligere  blev  foreviist  som  Ingeborgs,  og 
hvori  hun  skal  have  hørt  Messen,  forsvandt  tilligemed  en 
Jern  vogn2),  som  man  i  gammel  Tid  havde  fyldt  med  glø- 
dende Kul  og  kjørt  om  i  Kirken  for  at  opvarme  de  Til- 
stedeværende i  Vinterkulden.  Ved  dette  Aarhundredes  Be- 
gyndelse var  kun  Marmorstenen  ved  Altret  tilbage  som  det 
eneste  Minde  om  Ingeborg;  men  da  Kirken,  efter  at  have 
tjent  til  Krudtmagasin,  var  bleven  saa  forfalden,  at  den 
truede  med  at  styrte  sammen  i  Ruiner,  erholdt  den  en 
grundig  Istandsættelse,  hvorved  dette  skjønne  Mindesmærke 
af  Middelalderens  Bygningskunst  for  lang  Tid  blev  reddet 
fra  fuldkommen  Undergang3).  Sin  tidligere  Bestemmelse 
fik  den  ikke  mere  igjen,  og  ligesom  man  ret  vilde  fjerne 
alle  de  gamle  Minder  derom,  blev  det  sidste  Spor  om  Inge- 
borg, Marmortavlen  med  Indskriften,  fjernet.  Den  findes 
nu  indmuret  i  en  lille  Bygning  nærved  Kirken  og  er  saa- 
ledes    dog   endnu   reddet   for  Fremtiden.      Af  Prioratet    og 


1)  Engelstoft  S.  280.     Suhm  IX,  663. 

2)  Afbildet  i  Millins  antiquités  nationales,  2.  année,  6.  livraison, 
pi.  V,  fig.  2.  Der  skal  være  lavet  Jernpiker  af  den  til  Revolutio- 
nens Tjeneste. 

3)  Géraud  p.  118:  une  restauration  intelligente  est  venue  au  moins 
assurer  pour  longtemps  encore  l'existence  de  eet  elegant  édifice. 

Dronningens  Bolig  synes  intet  Spor  at  være  tilbage,  Kir- 
ken, skjøndt  i  fornyet  Skikkelse,  knejser  endnu  og  er  altsaa 
her  det  eneste  Minde,  der  virkelig  hidrører  fra  Ingeborg. 

Dog  —  der  gives  endnu  et,  et  af  de  senere  fra  hendes 
som  fra  hver  Dødeligs  Haand,  nemlig  hendes  Testament. 
Da  Philip  i  September  1218  havde  ved  Brev  af  St.  Ger- 
niain-en-Laye  forpligtet  sig  til  at  give  10,000  Pariserlivres 
for  Ingeborgs  Sjæl  efter  hendes  Død  og  en  aarlig  Afgift  af 
100  Pariserlivres  til  Ansættelsen  af  fem  Kapellaner,  skyndte 
hun  sig  med  at  tage  Bestemmelse  om  denne  Gave  og  bringe 
den  i  Anvendelse.  Allerede  i  samme  September  Maaned 
1218  udkastede  hun  i  Pontoise  sin  sidste  Villie  *),  saaledes 
lydende:  »Ingeborg,  af  Guds  Naade  de  Franskes  Dronning, 
sender  Alle,  der  ville  komme  til  at  læse  dette  Brev,  en 
Hilsen  i  Herren.  I  skulle  vide,  at  af  de  10,000  Livres, 
som  vor  kjære  Ægtefælle  og  Herre  Philip,  af  Guds  Naade 
de  Franskes  Konge,  har  skjænket  os  til  at  anvendes  for  vor 
Sjæls  Frelse,  og  af  de  100  Livres  i  Indtægter,  som  han  li- 
geledes har  givet  os  til  at  tillægge  for  stedse  fem  Kapel- 
laner, der  skulle  holde  Messer  for  vor  Sjæls  Frelse,  ville  og 
indvillige  vi  i,  at  der  skal  oprettes  et  nyt  Abbedi  af  St. 
Victors  Orden,  som  skal  have  4000  Livres  til  at  kjøbe  sig 
aarlige  Indtægter  og  1000  Livres  til  at  bygge  selve  Abbe- 
diets Huse.  Men  fornævnte  100  Livres  i  aarlig  Indtægt 
skjænke  og  tillægge  vi  samme  Abbedi  for  stedse.  Dernæst 
skjænke  vi  600  Livres  til  Understøttelse  for  det  hellige  Je- 


å)  Dette  Aktstykke  er  først  fremdraget  og  udgivet  af  L.  Delisle, 
catalogue  des  actes  de  Philippe  Auguste,  S.  520  Nr.  1852:  testa- 
ment de  la  reine  Ingeburge.  Originalen  findes  i  Archives  de 
l'Empire  K.  28  n.  11.  En  Kopie  af  D.  Gren  i  er  findes  i  hans 
Samling  (17,  f.  42,  Gollection  Grenier).  Sammesteds  findes  Phi- 
lips Gavebrev  af  St.  Germain  (Delisle  Nr.  1851). 

rusalems  Land,  af  hvilke  300  Livres  skulle  gives  Tempel- 
herrerne ug  300  Livres  Hospitaliterne,  og  400  Livres  til 
Understøttelse  for  Albigenserlandet.  Men  1000  Livres  ville 
vi  skulle  uddeles  til  vor  Huusstand  ved  Biskoppen  af  Sen- 
lis1), B.  af  Eoie9),  Frankrigs  Skatmester  og  Vilhelm  Menier, 
som  skulle  uddele  dem  efter  de  Personers  Trang,  som  have 
tjent  os,  og  efter  den  Tjeneste,  som  disse  Personer  have 
viist  os.  Men  af  de  3000  Livres,  der  ere  tilbage,  ville  vi, 
at  der  ved  Biskoppen  af  Senlis,  Abbeden  af  Morgni3)  og 
Broder  Hemard  skal  kjøbes  aarlige  Indtægter,  der  kunne 
være  tilstrækkelige  til  hvert  Aar  at  højtideligholde  vor  Aars- 
fest  i  Kirken  St.  Denis,  hvor  vi  have  valgt  vor  Grav,  og  i 
den  hellige  Marias  Kirke  i  Chartres4)  og  i  den  hellige  Ma- 
rias Kirke  i  Paris.  Men  af  alt  det,  der  kan  blive  tilbage 
efter  Kjøbet  af  de  nævnte  aarlige  Indtægter,  ville  vi,  at  vor 
Gjæld  først  skal  betales,  og  alt,  hvad  der  saa  bliver  tilovers, 
skal  uddeles  ved  de  nævnte  Mænd,  Biskoppen  af  Senlis,  Ab- 
beden af  Morgni  og  Broder  Hemard,  hvor  de  finde,  at  det 
bedst  bør  uddeles.  Vidner  herpaa  ere  Biskoppen  af  Senlis, 
B.  af  Roie,  Frankrigs  Skatmester,  Prioren  af  St.  Denis,  Pri- 
oren af  St.  Victor,  den  forhenværende  Abbed  af  St.  Vincent 
i  Senlis,  Prioren  af  St.  Peter  i  Pontoise  og  Dionysius,  vor 
Kapellan.  Givet  i  Pontoise,  Herrens  Aar  1218  i  September 
Maaned.« 

Endnu    et  Minde  om  Ingeborg    er    ganske    nylig  bragt 
for    Dagen,    nemlig  hendes  P salmebog.      Den    Ilte  April 


*)  Silvanectis  o:  Senlis. 

2)  Roia  o:  Roie  i  Depart.  Somme.  Arrondissement  Montdidier. 

3)  Maurigniacum,    Morigniacum,   Morigni    o:    Morgni    i    Depart,  Eure, 
Arrondiss.  les  Andelis,  Ganton  Etrepagni. 

4)  Carnotis  o:  Chartres. 

1867  meddeelte  Scoumanne,  Notarius  i  Tours,  Leopold 
Delisle  et  Manuskript,  som  denne  nærmere  liar  beskrevet1): 

Det  er  et  Bind  i  folio  og  indeholder:  1)  en  Kalender, 
2)  en  Kækkefølge  af  27  større  Miniaturbilleder,  der  frem- 
stille forskjellige  Scener  af  det  gamle  Testamente,  Evan- 
gelierne, Jomfru  Marias  Liv  og  Mirakler,  3)  Psaltret, 
4)  Helgenlitanier,  5)  forskjellige  Bønner.  Skrifttegnenes  og 
Maleriernes  Beskaffenhed  betegne  Begyndelsen  af  det  13de 
Aarhundrede.  Legenderne2),  der  ledsage  Billederne,  ere 
skrevne  i  meget  reent  Fransk,  hvoraf  man  kan  slutte,  at 
Manuskriptet  er  skrevet  i  Frankrig.  Endvidere  er  det  tyde- 
ligt, at  det  er  skrevet  i  Paris,  da  det  omtaler  nogle  Fester, 
der  særlig  fejredes  i  Stiftet  Paris,  som  »Fundet  af  den  hel- 
lige Dionysius«3)  o.  s.  v. 

Den  Pragt,  med  hvilken  dette  Psalter  er  udført,  og 
som  gjør  det  til  et  af  de  kosteligste  Mindesmærker  af  fransk 
Konst  fra  Begyndelsen  af  det  13de  Aarhundrede,  viser,  at 
Bogen  har  været  skrevet  for  en  højtstaaende  Person,  og 
Udtrykkene  i  Slutningsbønnerne  i  Psaltret  som  famule  tue, 
debitrix,  pollicita,  digna,  peccatrix4)  o.  s.  v.,  vise,  at  den 
var  bestemt  til  en  Kvinde. 

See  vi  dernæst  hen  til  Kalenderen,  findes  der  tre  An- 
givelser, der  ligge  meget  nær  ved  den  Tid,  da  Haandskriftet 
er  blevet  udført,  nemlig: 


1)  Leopold  Delisle,  notice  sur  le  psautier  dlngeburge,  dans  la 
Bibliothéque  de  l'Ecole  des  chartes,  6.  serie,  t.  III,  Juni  1867. 

2)  Texten  til  disse  Legender  findes  i  Alliance  chronologique  af  P. 
Labbe,  p  628 — 630,  og  i  en  Notice  af  Ch.  de  Sourdeval  i 
Mémoires  lus  å  la  Sorbonne  i  April  1863,  p.  172—174. 

3)  L?Invention  de  Saint-Denis,  nemlig  Festen  til  Minde  om  Fundet  af 
hans  Liig  og  Relikvier. 

4)  Disse  Former  sees  endnu  tydeligt,  skjøndt  de  senere  ere  blevne 
rettede  til:  famulo  tuo,  debitor,  pollicitus  o  s.  v..  for  at  Bønne- 
bogen kunde  benyttes  af  en  Mand. 

III  nonas  maii.     Obiit  Sofia,  regina  Dacie. 

IIII  idus  maii.     Obiit  Waldemarus,  rex  Danorum. 

XIII  kalendas  julii.  Obiit  Alienor,  comitissa  Veremandie. 
Disse  ere  de  eneste  Dødsdage,  der  findes  anførte  i  Kalen- 
deren. 

Hvilken  fornem  Dame  i  Frankrig  har  i  det  13de  Aar- 
hundrede  særlig  kunnet  anføre  disse  Dødsdage  i  sin  Bønne- 
bog? Der  bliver  kun  eet  Svar  muligt  —  Dronning  Ingeborg. 
Til  sine  Forældres  Navne  har  hun  villet  føje  et  tredie, 
Eleonere  af  Vermandois,  en  af  Philip  Augusts  mæg- 
tigste Vasaller,  udentvivl  fordi  Eleonore  havde  givet  hende 
mange  Beviser  paa  sit  Venskab  under  hendes  lange  Prøvel- 
ser, skjøndt  vi  ellers  ikke  finde  hende  omtalt  i  Ingeborgs 
Historie.  Denne  Adelsdame  havde  været  gift  fem  Gange, 
nemlig  med  Gotfred  af  Namur,  Grev  Vilhelm  af  Nevers, 
Grev  Mathias  af  Boulogne,  Grev  Mathias  af  Beaumont  og 
Stephan  af  Sancerre.  Man  har  tidligere  henført  hendes 
Død  til  1214,  men  det  er  beviist,  at  hun  levede  endnu 
12191). 

Ingeborgs  Forældres  Dødsdage  ere  bekj endte.  Kong 
Valdemar  den  store  døde  den  12te  Maj  1182,  Dronning 
Sofia  5te  Maj  1198. 

Et  yderligere  Beviis  for,  at  Psaltret  har  været  Ingeborgs, 
kan  hentes  fra  den  historiske  Bemærkning,  der  findes  ved 
den  27de  Juli  i  Kalenderen:  Sexto  kalendas  augusti,  anno 
Domini  M°CC°  quarto  decimo',  veinqui  Phelippe,  li  rois  de 
France,  en  bataille,  le  roi  Othon  et  le  conte  de  Flandres  et 
le  conte  de  Boloigne  et  plusors  autres  barons. 


*)  Douet  d'Arcq.  Recherches  historiques  et  critiques  sur  les  aneiens 
comtes  de  Beaumont-sur-Oise  har  EfterretniDger  om  Eleonore  p. 
C— C1X. 

Det  var  Slaget  ved  Bovines,  den  berømmeligste  Be- 
givenhed i  hendes  Gemals  Eegering,  der  skete  kort  efter 
deres  Forsoning  1213.  Er  det  ikke  særdeles  rimeligt,  at 
hun  har  bevaret  Mindet  herom  ved  Siden  af  sine  Nærmestes 
Dødsdage  som  en  Erindring,  der  hørte  til  den  lykkeligste 
Tid  i  hendes  Liv? 

Efter  Ingeborgs  Død  1236  forblev  Psaltret  Kongehusets 
Ejendom,  og  man  finder  paa  Bagsiden  af  det  sidste  Blad  i 
Kalenderen  den  Paategning,  der  vistnok  er  fra  det  14de 
Aarhundrede : 

Ce  psaultier  fu  saint  Loys. 
Ved  Slutningen  af  det  14de  Aarhundrede  opbevarede  man 
det  som  en  Relikvie  af  Hellig  Ludvig  i  Slottet  Vincennes 
blandt  andre  Gjenstande,  der  tilhørte  Kronen.  Man  finder 
det  nemlig  omtalt  13S0  i  Listen  over  Kong  Karl  den  fem- 
tes, den  vises  Ejendele,  en  Konge,  der  i  høj  Grad  elskede 
smukke  Bøger: 

Item  ung  gros  psaultier,  nommé  le  psaultier  saint  Loys, 
tres  richement  enlumyné  d'or  et  ystorié  d'anciens  ymages, 
et  se  commance  le  second  fueillet  cum  exarcerit.  Et 
est  le  dit  psaultier  fermant  å  deux  fermouers  d'or,  neellez  å 
fleurs  de  liz,  pendans  å  deux  laz  de  soye  et  å  deux  gros 
boutons  de  perles  et  une  pippe  d'or1). 

Denne  Beskrivelse  passer  fuldkommen  paa  dette  Psalter 
og  gjentages  næsten  ordret  i  en  ny  Inventarieliste  fra  1418 2). 
Men  allerede  1420  omtales  det  som  manglende  i  en  anden 
Liste 3),    og   det   maa    altsaa  være  forsvundet  fra  Vincennes 


J)  Inventaire    ou    catalogue    des    livres  de  lancienne  bibliothéque  du 
Louvre,  p.  205  art.  1207  efter  mns.  francais  2705  i  Biblioth.  Imp. 

2)  Douet    d'Arcq,    Choix    de    piéces    inédites  relatives    au  regne  de 
Charles  VI;  II,  324. 

*)  Ib.   325. 

11 

under  de  Uroligheder,  der  fandt  Sted  under  Kong  Karl  den 
sjettes  sidste  Regeringsaar. 

I  tohundrede  Aar  tabe  vi  nu  ethvert  Spor  af  Psaltret. 
Omsider  gjenfinde  vi  det  i  England  i  den  første  Halvdeel 
af  det  17de  Aarhundrede.  Der  var  her  en  Falskner,  der 
skrev  Anmærkninger  dertil1),  som  han  søgte  at  give  Ud- 
seendet af  Skrift  fra  det  14de  og  15de  Aarhundrede,  og 
hvori  han  s#gte  at  opstille  en  lang  Række  af  Bogens  Ejere 
og  godtgjøre,  at  Hellig  Ludvig  havde  skjænket  den  til  sin 
første  Kapellan,  Vilhelm  af  Mesme1),  og  at  den  senere  var 
gaaet  gjennem  mange  Hænder  til  Karl  den  dristige  og  Ma- 
ria af  Burgund.  Tilsidst,  tilføjede  Sagnet,  skulde  Philip 
den  anden  have  ført  den  til  England  og  foræret  Dronning 
Maria  den. 

Alt  dette  var  kun  Digt,  men  Familien  Mesmes  greb 
med  Glæde  Lejligheden  til  at  lade  sit  Stamtræ  stige  op  til 
Korstogenes  Tid,  istedetfor  i  Virkeligheden  at  nedstamme 
fra  Bønder  i  Mont-de-Marsan.  En  vis  Blanchard  udgav 
1647  Stamtavlen-),  og  da  Peter  af  Belliévre  1649  vendte 
tilbage  fra  sit  Gesandtskab  i  England,  skjænkede  han  Præ- 
sident Henrik  af  Mesmes  det  kostelige  Manuskript,  der  blev 
holdt  højt  i  Ære  af  Familien,  skjøndt  den  derpaa  grundede 
Nedstammeise  mere  end  een  Gang  blev  forkastet  af  Kri- 
tikere, som  d'Hozier*)  og  Hertugen  af  Saint-Simon4).  Al- 
bert Paul  de  Mesmes,  Greve  af  Avaux,  testamenterede  Psal- 
tret 1812  til  Greven  af  Puysegur,  i  hvis  Families  Eje  det 
endnu  findes. 


*)  Ch.  de  Sourdeval,  mémoires  lus  å  la  Sorbonne  en  avril  1803,  Ar- 
chéologie,  p.  181—183. 

2)  Les  présidens  au  mortier  du  parlement  de  Paris  p.  389. 

3)  Note  paa  Genealogien  i  fonds  d'Hozier,    ved  Ordet  Mesmes,  i  Bib- 
lioth    Impér.,  cabinet  des  titres. 

4)  Mémoires  chap.  XIV,  ved  Begyndelsen  af  Aar  1712. 

Dette  er  i  korte  Træk  Psaltrets  Skjæbne  gjennem  Tiderne. 
Ligesom  det  ved  en  ydre  Forbindelse  knytter  Ingeborgs  Navn 
til  Hellig  Ludvigs,  saaledes  minder  det  ogsaa  om  en  indre 
Lighed  mellem  dem,  om  hendes  inderlige  Fromhed  og  Guds- 
frygt, der  vel  tor  sammenlignes  med  hans.  Og  som  Aands- 
frænde  af  sin  Svigerinde,  den  fromme  Dronning  Dagmar, 
har  Korsdragerinden  Ingeborg  efterladt  os  et  synligt  Minde 
om  sin  Fromhed  i  dette  Psalter,  der  kan  stilles  ved  Siden 
af  »Dagmars  Kors«. 


Slutning. 

Kaste  vi  Blikket  tilbage  over  denne  forunderlige,  lang- 
varige, indviklede  Sag  og  lade  Tanken  samle  Enkelthederne 
saavidt  muligt  til  et  Hele,  da  bliver  Hovedindtrykket  unægtelig, 
at  den  er  enestaaende  i  Historien.  Der  vil  ikke  kunne 
anføres  Mage  til  dette  Forhold,  lige  fra  Philips  besynderlige 
Modbydelighed  for  sin  Dronning,  hans  lidenskabelige  Had 
og  Forfølgelser  indtil  den  ligesaa  besynderlige  Forsoning. 
Ingeborgs  Uskyld  kan  ikke  andet  end  vække  Deeltagelse  og 
Medlidenhed.  Hendes  Liv  faaer  et  særligt  romantisk  Præg 
ved  den  pludselige  voldsomme  Omvæltning:  den  ene  Dag 
elsket  af  den  unge,  anseete  Konge,  beundret,  tilbedt  af  et  glim- 
rende Hof,,  den  næste  forskudt  af  sin  Ægteherre,  forladt  af  Alle, 
forviist  fra  Hoffet,  indspærret  i  et  Fængsel,  ydmyget  til  det 
Yderste!  Tyve  lange  Aars  Lidelser,  baarne  med  Uskylds 
Værdighed  og  Fasthed,  medens  hun  bestandig  blev  mere 
forladt  af  sin  egen  Slægt  og  udsat  for  Mishandling  og  For- 
nedrelse!    Og  da  endelig  Sejren   kronede  den  lange  Kamp, 

11* 

og  hun  indtog  den  Trone,  der  tilhørte  hende,  var  det  dog 
kun  en  ringe  Erstatning  for  de  mange  |  Fængsel  spildte 
Ungdomsaar,  for  de  mange  Taarer,  Forhaanelser  og  Ydmy- 
gelser!    Sandelig,  hendes  Skjæbne  er  rørende  og  lærerig! 

Som  et  vigtigt  Tidsbillede  af  Kampen  mellem 
Kirke-  og  Kongemagten  indtager  hendes  Historie  en 
udmærket  Plads,  saameget  mere  som  to  saa  fremragende 
Personligheder  staae  ligeoverfor  hinanden  som  Philip  August 
og  Innocens  den  tredie.  At  Pavemagten  paa  sit  Højdepunkt 
i  denne  Sag  vinder  en  grundig  Sejr  og  befæster  sin  Over- 
magt, er  et  vigtigt  Bidrag  saavel  til  Pavedømmets  Historie 
som  til  Innocens's  Karakteristik  —  dette  ved  de  Egenskaber, 
han  under  Striden  lægger  for  Dagen.  Tillige  fører  Sagen 
dybt  ind  i  Middelalderens  Setter  gangsvæsen,  den  ka- 
noniske Bets  Bestemmelser  om  Ægteskab  og  Skilsmisse,  og 
har  væsentlig  Betydning  for  det  vigtige  Spørgsmaal  om 
Statens  og  Kirkens  indbyrdes  Forhold,  der  endnu  i  vor 
Tid  savner  en  tilfredsstillende  Løsning. 

At  vor  Tanke  og  Følelse  mægtig  drages  hen  til  en 
dansk  Kongedatters  sørgelige  Skjæbne,  især  paa  en  Tid  i 
vor  Historie,  hvorved  vi  kunne  dvæle  med  særegen  Forkjær- 
lighed,  kan  kun  gjøre  os  Ingeborgs  Minde  saa  meget  mere 
dyrebart! 

Aktstykker  efter  Delisle. 

Nr.  667.  Register  B,  57,  Copie  af  Reg.  A,  51.  (Reg.  B 
findes  i  Bibi.  Impér ,  fonds  des  cartul.,  n.  172,  1.  partie; 
Reg.  A  i  Vaticanet,  fonds  Otloboni  n.  2796.)  1201,  vistnok 
i  April. 

Carta  de  sentencia  divorcii.  Sanctitati  vestre  placuit 
sentenciam  divorcii,  que  inter  nos  et  I.  reginara  lata  fuerat 
retractare.  Diem  quoque  nobis  assignastis  peremptoriuro, 
ad  quem  ipsa  et  nos,  de  communi  consensu,  coram  0(cta- 
viano),  Hostiensi  episcopo,  sancte  Eomane  ecclesie  cardinali, 
legato  vestro,  convenimus  in  civitatem  Suessionensem,  ab 
ipsa  nominatam  ad  hoc  et  electam.  Ex  parte  quoque  regis 
Dacie  plures  nuncii  ibidem  ad  diem  illuin  convenerunt. 
Qui1),  cum  nos  in  causa  debere  procedere  crederemus  eara- 
que  responsuram,  tanquam  illa  que  ad  diem  illum  vestro2) 
cum  advocatis  et  testibus  et  omnibus  cause  sue  necessariis 
sufficienter  instructa  venerat  et  venire  debuerat,  sicut  eidem 
injunctum3)  fuerat,  in  vocem  appellationis  prorupit,  licet  in 
litteris  inhibita  fuisset  appellatio  et  remota,  et  penitus  de- 
fecit.  Postea  predictus  cardinalis  alium  diem  nobis  ibidem 
assignavit,  ad  quem  nos  et  illa  cum  duobus  cardinalibus, 
predicto  scilicet  O(ctaviano)  et  J(ohanne)  de  Sancto  Paulo, 
convenimus.  Et  cum  crederemus  nos  testes  nostros  sine 
contradictione  debere  producere,  quos  ibidem  habebamus 
paratos,  et  ut  admitterentur  instanter  peteremus,  cum  autem 


*)  que?      2)  ibidem?      3)  B  invictum. 

speraremus  quod  eadem  inniteretur  appellationi  sue,  sicut 
ipsa  coram  consiliariis  nostris  testata  est,  et  sicut  ibidem 
fuit  nobis  ab  aliquibus  intimatum,  predicta  vero  regina,  que 
de  mandato  nostro  cum  advocatis  et  testibus  et  omnibus 
sue1)  sufficienter  instructa  venerat  et  venire  debuerat,  petiit 
consilium,  et  instanter  petiit  advocatos,  scilicet  decanum 
Sancti  Quintini  et  magistrum  I.  Noviomensem 2),  licet  non- 
nullos  habuisset,  et  sic  causam  differre  modis  omnibus  in- 
tendebat.  Predicti  quoque  cardinales,  se  in  partern  illius 
inclinantes,  peticioni  sue  penitus  acquieverunt ,  negocium 
nostrum  de  die  in  diem  protelantes.  Nos  autem  videntes 
hujus  (modi)  dilaciones3),  frustratorias  dilaciones,  conside- 
rantes  manifestum  gravamen4)  vestrorum  delegatorum  judi- 
cium,  cardinalium  scilicet  predietorum,  nobis  imminere,  re- 
cessimus  inde,  percipientes  veraciter  quod  ipsi  causam  no- 
stram  terminare  nullatenus  intendebant.  Proinde  vestre  no- 
tum  facimus  paternitati,  quod,  si  velletis  dåre  nobis  judices 
quibus  districte  preciperetis5)  quod  ad  diem  assignatum  no- 
bis et  ille  regine  sine  contradictione  et  omni  appellatione 
incidenti  et  principali  testes  nostros  admitterent,  ita  scilicet 
quod  contra  illos  testes  non  reciperentur  alii,  ut  sicinbrevi 
causa  posset  terminari,  nos  predictam  causam  prosequeremur 
in  hunc  modum;  alioquin  huic  cause  de  cetero  operam  non 
daremus.  Nam  ex  quo  a  nobis  eidem  injunctum  fuit  ut  ad 
diem  assignatum  advocatos  et  testes  de  terra  sua  sufficienter 
adduceret,  et  ipsa  eosdem  advocatos  et  testes  qui  ad  causam 
suam  defendendam  venérant  remisit,  non  videtur  nobis  quod 
beneficium  productionis  eorum  ei  de  cetero  debeat  indulgeri. 
Petimus  quoque  avobis6)  filiorum  nostrorum  legitimacionem, 


l)    add:   cause  necessariis?      2)    Noviomum,    o:  Noyon.      8)   bort- 
falder?     4)  udeladt  per?      5)    B  perciperetis.       6)    B  nobis. 

et  super  hoc  omnibus  archiepiscopis  et  episcopis  nostris  de 
eorumdem  legitimatione  a  vobis  facta  scribatis,  et  eorumdem 
legitimationem  approbatis  *). 

Nr.  1111.     Omtr.  1209,  Januar. 

Philippus,  Dei  gratia  Francorum  rex,  dilecto  suo  Ga- 
loni,  Sancte  Marie  in  Porticu  diacono  cardinali  et  apostolice 
sedis  legato,  salutem  et  sinceram  dilectionem.  Noverit  di- 
lectio  vestra  quod  clericus  noster,  quem  ad  sedem  destina- 
veramus  apostolicam,  reversus  est.  Domnus  papa  tot  res  et 
tot  dilationes  ponit  in  negocio  nostro,  quod,  prout  nobis 
videtur,  nos  non  velit  liberare,  sicut  nobis  expediret,  ad 
presens.  Quia  ergo  nobis  visum  est  quod  nos  non  vult  li- 
berare sicut  nobis  esset  expediens,  mandamus  vobis  ut  prop- 
ter negocium  istud,  nisi  aliud  habeatis  faciendum,  in  par- 
tibus istis  moram  amodo  non  faciatis. 

Nr.  1852.  1218,  September  (apud  Pontisaram  o:  Pon- 
toise)  Dronning  Ingeborgs  Testament. 

Orig.  i  Arch.  de  l'Empire  K.  28  n.  11.  Copie  ved  D. 
Grenier,  Collection  Grenier  17,  f.  42. 

L,  Dei  gratia  Francorum  regina,  omnibus  presentes 
litteras  inspecturis,  salutem  in  domino.  Noveritis  quod  de 
decem  milibus  libris  quas  karissimus  maritus  et  dominus 
noster  Philippus,  Dei  gratia  rex  Francorum,  nobis  dedit,  pro 
salute  anime  nostre  distribuendas ,  et  de  centum  libratis 
reddituum  quas  ipse  similiter  nobis  dedit,  assignandas  in 
perpetuum-  quinque  capellanis  qui  pro  salute  anime  nostre 
divina  celebrabunt,  volumus  et  concedimus  ut  quedam  nova 
constituatur  abbatia  de  ordine  Sancti  Victoris,  que  habeat 
quatuor  milia  librarum  ad  emendos  redditus  et  mille  libras 

ad  domos  ipsius  abbatie  construendas.  Predictas  autem  cen- 
tum  libratas  reddituum  eidem  abbatie  donamus  in  perpetuum 
et  assignamus.  Preterea  donamus  sexcentas  libras  ad  sub- 
sidium  terre  sancte  Jerosolimitane,  quarum  trecente  libre 
tradentur  Templo  et  trecente  libre  Hospitali,  et  quadrin- 
gintas  libras  ad  succursum  terre  Albigesii.  Mille  autem  li- 
bras  volumus  familie  nostre  distribui  per  manum  episcopi 
Silvanectensis 1),  B.  de  Koia2),  Francie  camerarii,  et  Guil- 
lelmi  Menerii3),  qui  eas  distribuant  secundum  paupertatem 
personarum  que  nobis  servierunt  et  secundum  servitium  quod 
ipse  persone  nobis  fecerunt.  De  tribus  vero  milibus  libra- 
rum  que  remanent,  volumus  ut  per  manum  episcopi  Silva- 
nectensis, abbatis  Morigniacensis4)  et  fratris  Hemardieman- 
tur  redditus  competentes  pro  solempniter  faciendo  singulis 
annis  anniversario  nostro  in  ecclesia  Sancti  Dionisii,  ubi 
nostram  elegimus  sepulturam,  et  in  ecclesia  Beate  Marie 
Carnotensis  5)  et  in  ecclesia  Beate  Marie  Parisiensis.  De 
omni  autem  eo  quod  erit  residuum  post  dictorum6)  reddi- 
tuum emptionem,  volumus  ut  debita  nostra  prius  solvantur 
et  totum  reliquum  per  manus  dictorum  episcopi  Silvanec- 
tensis, abbatis  Morigniacensis  et  fratris  Hemardi  distribuatur 
ubi  melius  noverint  illud  esse  distribuendum.  Testibus  epi- 
scopo  Silvanectensi,  B.  de  Eoia,  Francie  camerario,  priore 
Sancti  Dionisii ,  priore  Sancti  Victoris ,  abbate  quondam 
Sancti  Vincentii  Silvanectensis,  priore  Sancti  Petri  de  Pon- 
tisara,  Dionisio  capellano  nostro.  Actum  apud  Pontisaram, 
anno  Domini-  M°CC°  octavo  decimo,  mense  Septembri. 


1)  Silvanectis,  o:  Senlis.  9)  Roie,  i  Dep.  Somme,  Arrond.  Mont- 
didier.  3)  o:  Guillaume  Menier.  4)  Maurigniacum,  Mofigniacum, 
Morigni,  o:  Morgni,  Depart.  de  TEure,  Anond.  des  Andelis,  Canton 
d'Etrepagni.  5)  Garnotis,  o:  Chartres.  6)  I  Texten  staaer  fejlagtig 
dictarum. 

